﻿ POLITICI SOCIALE OPORTUNITATEA POLITICILOR DEMOGRAFICE ∗ ÎN ROMÂNIA IOAN MĂRGINEAN Punctul de pornire al acestui demers îl constituie faptul că politicile demografice sunt un tip cu totul special de intervenţie publică prin însăşi ţinta lor, care este viaţa fiinţei umane. Din acest motiv ele reprezintă o temă de mare interes şi, totodată, de dispută în legătură cu necesitatea lor, problemele la care se adresează, mijloacele de acţiune etc. Perspectiva din care este efectuată analiza de faţă este aceea a schemei politicilor publice. Această abordare permite să evidenţiem o serie de aspecte care ţin de obiectivul politicilor demografice, întemeierea acestuia, specificul domeniului, principiile, natura şi mijloacele de intervenţie, interferenţele cu alte politici publice. OBIECTIVUL POLITICILOR DEMOGRAFICE În sensul strict al termenului, politica demografică este destinată să controleze numărul populaţiei dintr-un anumit teritoriu, (ţară sau pe plan mondial). În raport cu obiectivul fixat, poate fi vorba de menţinerea numărului populaţiei la valorile existente la un moment dat, respectiv obţinerea unei creşteri sau descreşteri a acestui număr. Prin urmare, avem de-a face cu politici publice de intervenţie într-un proces natural referitor la înmulţirea populaţiei şi asupra căruia există concepţii foarte diferite. Aici îşi au originea, de fapt, disputele asupra politicilor demografice, asupra acceptării întemeierii lor, respectiv asupra mijloacelor de intervenţie, dacă obiectivul enunţat este deja admis. Prin specificul lor, politicile demografice pun probleme deontologice aparte: de la cerinţa de a nu perturba un proces vital (pentru că nu se pot controla toate consecinţele acţiunilor) la aceea de a nu face rău cuiva. Aceasta deoarece, spre deosebire de alte politici publice, unde domeniul de intervenţie îl constituie anumite componente ale activităţii umane şi condiţiile în care se desfăşoară acestea (reglementate şi influenţate), în politicile demografice domeniul de ∗ Studiu pregătit pentru „Comisia antisărăcie şi de promovare a incluziunii sociale” şi susţinut în 2001. CALITATEA VIEŢII, XII, nr. 1-4, 2000, p. 3-6. 2 IOAN MĂRGINEAN 4 intervenţie este, aşa cum spuneam, de altă natură; el se referă la viaţa umană ca atare. INTERFERENŢELE CU ALTE TIPURI DE POLITICI PUBLICE Dat fiind faptul că o serie de alte politici publice (sociale, economice etc.) au anumite efecte de natură demografică, pot apărea ambiguităţi în delimitarea sferei politicilor demografice. Anume, fie cuprinderea în sfera politicilor demografice a ansamblului acţiunilor publice de influenţă, sau dimpotrivă, să se considere că nu este necesară o politică demografică propriu-zisă, ea fiind suplinită de celelalte. Rezolvarea de principiu a problemei de evitare a confuziilor presupune acceptarea inteferenţelor dintre politicile publice şi analiza întemeierii şi specificităţii fiecăreia în parte, funcţie de obiectivele urmărite. Dacă privim interferenţele în cazul politicilor demografice, vom constata că întâlnim atât situaţii în care obiective demografice (controlul numărului populaţiei) sunt atinse prin acţiuni extrademografice (politice, sociale, economice, culturale), cât şi situaţii de utilizare a unor mijloace de natură demografică în atingerea unor obiective din alte domenii. Toate aceste aspecte fac necesară analiza relaţiilor dintre obiective şi mijloace în acţiunea publică. Evident, şi în politica demografică se impune faptul că un obiectiv, poate dezirabil, nu trebuie să fie atins prin mijloace discutabile, şi cu atât mai puţin abuzive, coercitive, criminale. ÎNTEMEIEREA POLITICILOR DEMOGRAFICE Întemeierea politicilor de control al numărului populaţei poate fi identificată în necesitatea atingerii optimului demografic. După cum este cunoscut, teoria optimului, respectiv a minimului şi maximului demografic, se referă la relaţia dintre populaţie şi teritoriu (densitate, intensitatea relaţiilor sociale, diversitatea activităţilor sociale, economice şi culturale etc.) şi la aceea dintre populaţie şi resurse (mijloace de subzistenţă, supravieţuire, dezvoltare). În funcţie de situaţia înregistrată la un moment dat, se poate, într-adevăr, constitui un obiectiv de politică demografică în sensul celui expus anterior. Dezechilibrele puternice ale acestor raporturi în ţările subdezvoltate sunt îngrijorătoare. Datele referitoare la ratele de creştere a populaţiei la nivel mondial şi diferenţiat pe ţări conduc la astfel de concluzii. Pentru acest motiv, există o preocupare internaţională de ajutorare a ţărilor care doresc să promoveze politici de reducere a ratei fertilităţii. Se constată însă că politicile respective (educaţia privind reproducerea, planificarea familială, utilizarea contraceptivelor, sterilizarea), după zeci de ani de intervenţie, nu au putut diminua rata creşterii populaţiei în multe dintre ţările subdezvoltate. Rezultă că, singure, politicile demografice au mai puţine şanse de a influenţa un proces cu determinări multiple. 3 5 OPORTUNITATEA POLITICILOR DEMOGRAFICE ÎN ROMÂNIA Aşa cum se cunoaşte însă, în ţările europene are loc un proces de tranziţie demografică, de diminuare a ratei fertilităţii şi chiar de diminuare a numărului populaţiei de la un an la altul. Multe dintre ţările vizate au în vedere politici publice destinate să inverseze această tendinţă. Nu există, totuşi, suficiente puncte de sprijin pentru fundamentarea obiectivului de politică demografică pe astfel de criterii. În practică, se apelează, cel mai adesea, şi la argumente nondemografice, pentru a se întemeia o politică demografică. Prin aceasta, se poate ajunge la situaţia de a nu se răspunde neapărat la o problemă de natură demografică existentă în societate şi la care ar trebui să se identifice mijloace de rezolvare. Dealtfel, îndepărtarea de ceea ce constituie o politică demografică propriu-zisă, cu obiective şi mijloace specifice este o caracteristică pentru practica din diferite ţări. Uneori, această îndepărtare se asociază cu politici de pedepsire pe cale administrativă a celor care nu urmează politica oficială, de discriminare în acordarea drepturilor sociale, de exterminare (caz extrem al conflictelor politice, etnice, religioase). POLITICILE DEMOGRAFICE ÎN ROMÂNIA DUPĂ 1989 Situaţia din domeniul politicilor demografice în România, după 1989, ar putea fi caracterizată prin nonintervenţie. Este totuşi dificil să determinăm dacă avem de-a face cu promovarea efectivă a principiului nonintervenţiei, sau pur şi simplu cu o ignorare a temei. Lipsa de la intervenţia publică semnificativă, după înlăturarea măsurilor administrative de interzicere a avorturilor impuse de regimul comunist în perioada 1966-1989, poate avea mai multe explicaţii. Iată două dintre acestea: inhibiţia creată de aberaţiile politicii coercitive pronataliste din perioada anterioară a împiedicat nu numai elaborarea unei politici demografice articulate, dar şi argumentarea explicită a non-intervenţiei; în raport cu problemele presante ale tranziţiei, politicile demografice nu au constituit o prioritate. La întrebarea: „Este necesară o politică demografică în România?”, răspunsul adecvat s-ar formula astfel: „Nu mai mult şi nici mai puţin decât în alte ţări europene care se află în tranziţie demografică”. Orientarea spre un anumit tip de politică publică în domeniul populaţiei aparţine societăţii româneşti. Evident însă că, în condiţiile date (de diminuare pe cale naturală a numărului populaţiei, la o densitate relativ scăzută de locuitori şi chiar la o situaţie de depopulare a unor zone montane şi de deal prielnice vieţii şi activităţii umane), acţiunile pentru diminuarea necesarului populaţiei nu pot fi susţinute şi nu vor avea şanse de a fi acceptate, dacă totuşi cineva ar veni cu un astfel de proiect. Rămâne de văzut dacă este oportună şi legitimă o politică demografică orientată spre creşterea numărului populaţiei. Evident, nu vor fi acceptate mijloace coercitive care să suţină o eventuală politică pronatalistă. În ceea ce mă priveşte, consider că evoluţiile din ultimul deceniu ale valorilor statisticii vitale, în raport cu perioada de dinaintea lui 1989, nu sunt un criteriu 4 IOAN MĂRGINEAN 6 suficient de puternic pentru implementarea unor politici demografice pronataliste. Rata mai mică a fertilităţii şi diminuarea numărului populaţiei survin după o creştere forţată, susţinută prin mijloace administrative, în perioada 1966- 1989. Pe de altă parte însă, tocmai datorită acelor evoluţii s-a constituit o piramidă a vârstelor nefavorabilă, prin îngustarea puternică a bazei (vârstele mici). În următoarele decenii vom avea o piramidă a populaţiei pe vârste cu vârful în jos. Pentru a preveni diminuarea excesivă a numărului generaţiei de vârstă mică, s-ar putea accepta o politică demografică pronatalistă. Această opţiune este condiţionată însă de adecvarea mijloacelor de acţiune, care pot fi mai degrabă de natură socială şi economică, educativă, culturală, decât strict demografice. Ele pot fi luate în considerare numai în legătură cu resursele materiale şi umane necesare (resurse financiare, specialişti, servicii). Cât de mult se poate susţine şi cât de mult se doreşte o astfel de politică sociodemografică se va constata prin dezbatere publică. Sunt şanse mai mari de a se accepta nu atât o politică demografică propriu-zisă (cu obiectivul creşterii numărului populaţiei), cât o politică socială cu efecte şi în plan demografic. Voi încheia prin a face o remarcă asupra necesităţii reconsiderării priorităţii acordate până în prezent dimensiunii sociale a tranziţiei postcomuniste şi, pe un plan mai general, politicilor sociale în ţara noastră. Multitudinea problemelor presante, cu acumulare de deficit în diverse zone, impune o sporire a alocării de resurse, inclusiv prin cheltuieli sociale publice. Pentru a ne înscrie în rândul ţărilor partenere pentru admitere în UE, o sporire a proporţiei cheltuielilor sociale în PIB este inevitabilă. În condiţiile urmăririi eficienţei utilizării fondurilor, sunt necesare creşteri până la nivelul intervalului de 25-30% din PIB. STATUL BUNĂSTĂRII DIN ROMÂNIA, ÎN CĂUTAREA IDENTITĂŢII FLORIN LAZĂR ARGUMENT La aproape doisprezece ani de la Revoluţia din decembrie 1989, România se află încă într-o perioadă de tranziţie. Domeniul politicilor sociale se află şi el într-o perioadă de căutări şi redefiniri, chiar dacă literatura de specialitate a început să fie tot mai prezentă. Conceptele specifice politicilor sociale încep să fie şi ele cunoscute. Unul dintre aceste concepte este cel de „stat al bunăstării” (welfare state). Apărut în literatura de specialitate în limba engleză în preajma celui de-al doilea război mondial, la noi a fost împrumutat abia după 1989. Încercări de clarificare conceptuală au existat. Conceptul nu era însă folosit, chiar dacă, înainte de 1989, în România a existat o variantă de stat al bunăstării, socialist. În secolul XX s-au afirmat două modele de stat al bunăstării: modelul statului socialist al bunăstării, fundat pe economia socialistă şi modelul statului capitalist al bunăstării, fundat pe economia de piaţă. Primul dintre modele (cel care a existat şi la noi) este, din punct de vedere istoric, depăşit (cu câteva excepţii). Tocmai de aceea, în lucrarea de faţă nu ne propunem să prezentăm ambele modele. Revoluţia din 1989 a produs o serie de schimbări în societatea românească. O dată cu căderea regimului comunist, opţiunea noii puteri a fost pentru trecerea spre o economie de piaţă. Vechiul sistem nu mai era dorit. Statul bunăstării socialist nu mai avea bază, o dată cu înlocuirea economiei socialiste prin cea de piaţă. În acest context, orientarea politicilor sociale s-a schimbat şi ea. Astfel că anii care au urmat s-au constituit într-o perioadă de căutări şi redefiniri, cu urcuşuri şi coborâşuri. Se poate spune fără a exagera că statul bunăstării din România se află în căutarea identităţii. Studiul de faţă îşi propune ca, prin prezentarea unei analize comparative între statul bunăstării „românesc” şi principalele modele de state ale bunăstării dezvoltate în ţările cu o economie de piaţă, să ofere o bază pentru stabilirea unor posibile opţiuni. Aceasta nu în sensul ca România să urmeze un model sau altul de stat al bunăstării. Dar, înainte de a stabili încotro mergem, este util să ştim ce s-a CALITATEA VIEŢII, XII, nr. 1-4, 2000, p. 7-38. 2 8 FLORIN LAZĂR făcut până acum în alte state şi, folosind experienţa acestora şi ţinând cont de realităţile şi specificităţile româneşti, să putem opta pentru o variantă potrivită. Dificultăţile nu sunt puţine, tranziţia fiind un proces dureros şi de durată. Despre cum a fost această perioadă de tranziţie, din punctul de vedere al politicilor sociale, vom vorbi în continuare. DEFINIREA CONCEPTULUI DE „STAT AL BUNĂSTĂRII” ŞI EXPLICAŢIILE APARIŢIEI ACESTUIA Conceptul de „stat al bunăstării” are o istorie recentă. În literatura de specialitate se consideră că acesta a apărut în preajma celui de-al doilea război mondial. În Marea Britanie, Flora şi Heidenheimer (1995) afirmă că acesta a 1 început să fie folosit abia după publicarea în 1942 a Raportului Beveridge . Noului concept s-a încercat a i se găsi corespondetul în realitate. „Spus simplu, «statul bunăstării» se referea la procesul început încă de la sfârşitul secolului XIX, prin care statul îşi asuma funcţii în asigurarea bunăstării colective. Practic, se poate spune că este vorba despre etatizarea protecţiei sociale” (Zamfir E. şi Zamfir C., 1995). În literatura de specialitate se constată o lipsă a unei definiţii clare a conceptului de „stat al bunăstării”. Olsson (1993) identifica o dualitate a conceptului, acesta cuprinzând, pe de o parte, o componentă redistributivă având drept scop, dar şi drept rezultate, bunăstarea socială, iar pe de altă parte, un aspect instituţional (statul), cu referire la input-urile şi output-urile legate de implementare. În acelaşi timp, se poate spune că acest concept are mai multe faţete, cu diferite componente. Astfel, se poate identifica o componentă politică (ca o manifestare a unei comunităţi politice), una socială (ca expresie a solidarităţii sociale) şi una economică (promovând creşterea economică, securitatea şi bunăstarea economică şi eliminând sărăcia). 2 În sens larg, Briggs (1961) definea statul bunăstării ca fiind puterea organizată folosită (prin intermediul politicii şi administraţiei) în scopul de a modifica forţele pieţei în trei direcţii: - garantarea unui venit minim; - reducerea gradului de insecuritate (e.g.) în caz de boală, bătrâneţe şi şomaj; - oferirea celor mai bune standarde pentru un număr stabilit de servicii socia- le (mai degrabă a unui optim decât a unui minim) tuturor cetăţenilor. În sens restrâns, Esping-Andersen (1990) definea statul bunăstării ca implicând responsabilitatea statului pentru asigurarea unui nivel de bază al 1 Ulterior, Lordul Beveridge a preferat să nu mai folosească această sintagmă, înlocuind-o cu cea de „stat al serviciior sociale” (social service state). 2 În Flora şi Heidenheimer, 1995. 3 9 STATUL BUNĂSTĂRII DIN ROMÂNIA, ÎN CĂUTAREA IDENTITĂŢII bunăstării pentru toţi cetăţenii săi (sănătate, educaţie, locuinţă, venit de întreţinere şi servicii sociale). Într-o definiţie de rang mediu, Esping-Andersen afirma că statul bunăstării este „un stat în care guvernul promovează bunăstarea socială prin colectarea resurselor şi distribuţia bunurilor şi serviciilor către cetăţenii săi” (1990:19). Trecând de la definiţii la explicaţiile privind apariţia statului bunăstării, în literatura de specialitate pot fi găsite mai multe explicaţii. Christopher Pierson (1991:13-14) realizează o sinteză a principalelor caracteristici ale acestor explicaţii. În logica industrializării, statul bunăstării a apărut ca un răspuns la fenomenul de industrializare, punându-se accent pe factorii socio-economici. Astfel, apariţia producţiei pe scară largă a condus la: - declinul, pe termen lung, al numărului celor angajaţi în agricultură şi al populaţiei rurale în general; - urbanizare extensivă, dezvoltarea marilor oraşe şi a unor stiluri de viaţă urbane (specifice); - crearea unei clase muncitoare urbane, care nu deţinea pământ în proprietate, concentrată în sectoare economice specifice. Acestea au dus mai departe la: - cerere pentru o forţă de muncă (parţial) calificată, educată şi de încredere; - recunoaşterea şomajului ca o condiţie în care muncitorii erau involuntar puşi în situaţia de a nu îşi găsi loc de muncă; - creşterea numărului „gulerelor albe” şi a clasei de mijloc; - crearea unor societăţi având o avuţie fără precedent, din punct de vedere is- toric, (oricât de inegal ar fi aceasta distribuită) şi o dezvoltare economică susţinută şi de termen lung. În acelaşi timp, se produc şi schimbări demografice importante: - schimbarea modelelor de viaţă în familie şi în comunitate; - o separare tot mai accentuată a muncii „acasă” de cea de la locul de muncă, ca şi a populaţiei angajate de cea neangajată; - apariţia, în cadrul forţei de muncă, a unei părţi care era susţinută public, deşi nu mai muncea (datorită bătrâneţii, în caz de boală, handicap, pentru creşterea şi îngrijirea copiilor, implicarea în continuarea educaţiei). Pe de altă parte, s-a produs o creştere a numărului statelor naţiune în cadrul cărora se şi produsese procesul de industrializare. Acesta era asociat cu procese de pacificare internă, de centralizare a puterilor guvernamentale, de dezvoltare a unor armate „profesioniste” de funcţionari de stat, birocratice. La toate acestea se adaugă creşterea democraţiei politice şi constituirea „cetăţeniei politice” cu extinderea cetăţeniei legale, a drepturilor cetăţeneşti, a partidelor social democrate, ca şi tot mai crescuta importanţă a „problemei sociale” sau a problemei politice a clasei muncitoare. Astfel că în anii ’50 şi ’60 teza dominantă era cea a industrialismului, conform căreia statul bunăstării era un produs al nevoilor generate de dezvoltarea societăţilor industriale. 4 10 FLORIN LAZĂR Aşa cum arată şi Pierson, această explicaţie în „logica industrializării” este valabilă pentru începuturile statului bunăstării, în sensul că procesul de industrializare şi cel de creştere economică explică doar parţial apariţia statului bunăstării, nefiind singura explicaţie posibilă. Între ţări cu un nivel de dezvoltare similar, variaţiile la nivelul dezvoltării economice explică mai puţin adecvat apariţia şi dezvoltarea statului bunăstării. De aici se deschide drumul spre studierea formelor particulare ale statului bunăstării, care s-au conturat în statele capitaliste 3 dezvoltate . Teza modernizării pare a fi o variantă politizată a tezei industrialismului. Lumea modernă (inclusiv statul bunăstării) este văzută ca fiind produsul a două schimbări revoluţionare – nu numai „revoluţia industrială”, ci şi cea politică, ce a 4 transformat membrii societăţii din subiecţi în cetăţeni . Apariţia statului bunăstării este văzută ca un aspect al unui proces mult mai larg de modernizare, fiind asociat din punct de vedere istoric cu extinderea cetăţeniei politice, şi în special, cu rapida răspândire a sufragiului universal, şi prin urmare, dezvoltarea partidelor politice de masă. Această poziţie se regăseşte în teza lui T.H. Marshall privind cetăţenia. Acesta, bazându-se pe experienţa britanică, caracterizează procesul de modernizare din ultimele trei secole ca fiind unul al unei continue expansiuni a cetăţeniei, a drepturilor cetăţenilor şi a celor îndreptăţiţi la statutul de cetăţean. Astfel, după 5 Marshall (1963:70-74) , se pot identifica drepturile civile (care au caracterizat secolul XVIII, având drept principiu definitoriu libertatea individuală, şi care se refereau la libertatea cuvântului, gândirii şi credinţei), drepturile politice (caracteristice secolului XIX, definite fiind prin libertatea politică, şi în special, prin dreptul de vot) şi drepturile sociale (caracteristice secolului XX, ghidate de principiul bunăstării sociale şi cuprinzând măsuri precum educaţie gratuită, pensii, îngrijire medicală, măsuri asociate cu apariţia statului bunăstării). Astfel că apariţia statului bunăstării este văzută ca fiind produsul succesului mobilizării politice de a obţine cetăţenia deplină, în contextul industrializării. Cele două teorii trecute în revistă până acum, cea a industrializării şi cea a modernizării, pun apariţia statului bunăstării pe seama unor factori interni. Pe lângă aceste teorii care accentuează factorii interni există unele care pun accentul pe factorii externi. Astfel, se consideră că statele bunăstării au apărut datorită sistemului mondial, a ordinii economice nou create, care a dus la un proces de inter- dependenţă între diferitele sisteme. Un alt rol important în apariţia statelor bunăstării este atribuit politicii mondiale şi schimburilor interculturale, accentuându-se pe factorii politici şi culturali. 3 Următoarea secţiune va trata pe larg diferitele variante de state ale bunăstării. 4 Procesul, mai explicit în Franţa şi SUA, s-a desăvârşit prin larga răspândire a drepturilor cetăţeneşti la inceputul secolului XX. 5 Vezi Pierson (1991:23). 5 11 STATUL BUNĂSTĂRII DIN ROMÂNIA, ÎN CĂUTAREA IDENTITĂŢII O dezvoltare teoretică recentă care încearcă să explice apariţia statului bunăstării este „modelul resurselor de putere” (power resources model). Cu o puternică orientare neo-marxistă, aceasta reuşeşte să fie mai cuprinzătoare, folosindu-se de explicaţiile anterioare (Pierson, 1991). Resursele de putere care pot fi mobilizate şi folosite în societate sunt legate de clasele sociale. Luptele de putere instituţionalizate în ţările capitaliste pot fi înţelese în termenii luptei între „logica pieţei” şi „logica politicii”, iar această luptă se reflectă în dezvoltarea cetăţeniei sociale şi a statului bunăstării. Pe lângă factori de natură economică, un rol important în formarea statelor bunăstării au avut forţele politice de stânga, care s-au implicat în lupta pentru puterea politică (Esping-Andersen, 1990). Susţinătorii acestei abordări afirmă că procesele de transformare care au creat lumea modernă sunt simultan industriale/ tehnologice şi politice (Pierson, 1991). Importante, de asemenea, sunt extinderea drepturilor cetăţeneşti şi a democraţiei. Obiecţiile care se pot aduce ar fi legate de faptul că dobândirea de drepturi politice de către clasa muncitoare nu conduce neapărat la guvernare de stânga. În acelaşi timp, primele măsuri caracteristice unui stat al bunăstării au fost introduse de către elitele liberale/ conservatoare, şi nu de către reprezentanţii muncitorilor. Pe de altă parte, statul poate avea propriile interese în creşterea gradului de bunăstare a cetăţenilor săi (spre exemplu, pentru a avea o populaţie sănătoasă şi educată, care să-i permită să se dezvolte). Aşa cum am văzut, diferenţe există între statele bunăstării, iar explicaţiile acestor variaţii nu sunt exclusiv de natură economică. La aceste variaţii şi a diferitelor tipologii dezvoltate ne vom referi în continuare. CLASIFICĂRI ALE STATELOR BUNĂSTĂRII Căutându-se explicaţii ale apariţiei statului bunăstării, s-a constatat că există diferenţe între ţări, în ceea ce priveşte efortul de asigurare a bunăstării. Dacă între ţări cu niveluri de dezvoltare economică mult diferită (ca de exemplu, între ţările capitaliste dezvoltate şi cele ale lumii a treia) diferenţele erau explicabile relativ uşor, între cele cu niveluri apropiate de dezvoltare, lucrurile erau mai complicate. Primele analize puneau diferenţele pe seama proporţiei cheltuielilor sociale ca procent din PIB. Depăşindu-se aceste analize de suprafaţă, s-a ajuns treptat la unele care au încercat să surprindă diferenţele de structură existente. Astfel, s-au alcătuit primele tipologii ale statului bunăstării. Una dintre primele astfel de încercări, şi care a avut un impact important în dezbaterile de idei în domeniu, este cea realizată de Richard Titmuss. Acesta se bazează pe ideologii şi modele teoretice distincte şi încearcă să surprindă diferenţe de strategie, şi nu de grad, în abordarea bunăstării colective (Zamfir, E. şi Zamfir, C., 1995:330 şi urm.). Modelul statului rezidual (minimal) al bunăstării se caracterizează prin aceea ca îşi asumă responsabilitatea pentru un grup delimitat al colectivităţii, al 6 12 FLORIN LAZĂR celor în nevoie (cei mai săraci). Premisa acestui model este că nevoile de bază ale unui individ pot fi satisfăcute pe deplin prin intermediul a două canale „naturale”, acestea fiind economia de piaţă şi familia. Numai când acestea dispar sau eşuează, pot acţiona mecanismele instituţionalizate de protecţie socială, dar şi atunci numai temporar. Aşadar, politica socială nu are ca obiectiv întreaga colectivitate, ci doar un segment al ei, marginal. Pot fi identificate câteva caracteristici ale acestui tip de stat al bunăstării: - impozite pe venituri scăzute şi cheltuieli publice sociale reduse; - transferuri sociale limitate doar la segmentul cel mai sărac al colectivităţii, nefiind orientate către reducerea inegalităţilor sociale. Nu are ca obiectiv asigurarea unui nivel de bunăstare socială optim la nivelul întregii colectivităţi, ci doar asigurarea unui nivel minim, de subzistenţă, celor mai săraci dintre săraci. Astfel că pragurile de sărăcie utilizate tind spre nivelul sărăciei absolute. Este centrat pe un sistem de asistenţă socială bazată pe testarea mijloacelor materiale ale persoanei. Considerându-se că economia de piaţă poate satisface necesităţile marii majorităţi a populaţiei, asistenţa socială urmează să intervină unde economia de piaţă eşuează şi să acorde un ajutor focalizat. Formele univesale de sprijin sunt slab reprezentate în cadrul acestui model. Prin calificarea pentru asistenţa socială bazată pe testarea mijloacelor se acordă şi o serie de alte servicii ca forme de sprijin (ca de exemplu, asistenţă medicală, ajutor pentru locuinţă etc.). Serviciile sociale de tip rezidual sunt oferite doar populaţiei sărace. Abandonarea încercării de a menţine ocuparea „totală” a forţei de muncă, şomajul fiind lăsat să evolueze în funcţie de mecanismele pieţei, intervenţiile statului fiind considerate contraproductive. Acest tip de stat al bunăstării poate fi regăsit în special în ţările în care liberalismul este tradiţional: SUA, Canada, Australia, Marea Britanie. Modelul statului industrial de atingere a performanţelor este fondat pe rolul important pe care instituţiile bunăstării sociale îl au în sprijinirea economiei. Se încearcă satisfacerea nevoilor sociale în funcţie de merit, performanţă a muncii şi productivitate, bunăstarea socială fiind subordonată structurii economice. Aici se poate identifica o destul de bună dezvoltare a drepturilor sociale, dar accentuându-se menţinerea diferenţelor. Principiul subsidiarităţii este dominant în asigurarea bunăstării, cu o puternică influenţă a bisericii catolice. Statul se implică într-o mică 6 măsură în socializarea bunăstării familiei , descurajând femeile cu copii să se angajeze pe piaţa muncii. Exemplul cel mai clar pentru acest model este reprezentat de Germania. Modelul statului instituţional redistributiv al bunăstării (universalist) este orientat spre asigurarea de servicii universale în afara pieţei, pe principiul necesităţilor, privind bunăstarea socială ca o instituţie majoră, integrată în 6 În sensul că sunt subdezvoltate servicii de genul centrelor de zi pentru copii sau ajutor acasă. 7 13 STATUL BUNĂSTĂRII DIN ROMÂNIA, ÎN CĂUTAREA IDENTITĂŢII societate. Universalitatea se referă, pe de o parte, la faptul că întreaga colectivitate este vizată de politicile de bunăstare, iar pe de altă parte, la faptul că toate sferele vieţii umane sunt puse sub semnul bunăstării. Pot fi menţionate următoarele caracteristici: - orientarea spre reducerea inegalităţilor sociale, în special prin intermediul transferurilor sociale; - suport financiar extins la întreaga populaţie, în cazul în care apare o nevoie specială; - universalizarea serviciilor sociale (educaţie, îngrijire medicală etc.); - implicarea statului în crearea de locuri de muncă, tinzându-se spre ocuparea deplină a forţei de muncă; - egalitate între clase sociale, bazată pe standarde înalte, avându-se ca obiec- tiv eliminarea sărăciei relative şi nu doar a celei absolute; - asistenţa socială bazată pe testarea mijloacelor este prezentă la un nivel marginal, acţionând doar în cazul în care formele de sprijin universal sunt insuficiente; - statul este principalul responsabil în asigurarea bunăstării sociale, şi pentru aceasta, fiscalitatea este ridicată, ca şi cheltuielile publice sociale. Exemplele tipice pentru acest tip de stat al bunăstării sunt Ţările Scandinave (Suedia, Norvegia, Danemarca), Olanda, Austria. Aceste modele teoretice sunt utilizate adesea pentru a sprijini părerile privind evoluţia statului bunăstării pornind de la modelul rezidual, trecând printr-unul industrial, al atingerii performanţelor, către unul de tip instituţional. Realitatea statelor bunăstării actuale arată existenţa unor combinaţii de elemente ale celor trei modele, neputându-se vorbi de cazuri „pure”. Aşa cum vom vedea mai departe, această situaţie nu este valabilă doar în clasificarea lui Titmuss. Gøsta Esping-Andersen realizează o tipologie a statelor bunăstării, organizată în „grupări de regimuri” de state ale bunăstării. El consideră că, pe de o parte, statele capitaliste sunt state ale bunăstării, iar, pe de altă parte, că nivelul cheltuielilor sociale nu este un indicator de încredere pentru caracterizarea unui stat al bunăstării şi pentru stabilirea diferenţelor care există între acestea. De aceea, Esping-Andersen propune o grilă de analiză care ia în considerare caracteristici de natură structurală ale statului bunăstării, precum: gradul de acces universal la beneficii, gradul de diferenţiere a beneficiilor sociale pentru diferitele grupuri, raportul dintre sistemul de pensii privat şi cel public. Rezultatul este alcătuirea a trei grupări de state ale bunăstării: liberal, conservator şi socialist (tabelul nr. 1). Tabelul nr. 1 Gruparea statelor bunăstării în funcţie de atribute ale regimurilor: liberale, conservatoare şi socialiste Puternic liberale Puternic conservatoare Puternic socialiste Australia Austria Danemarca Canada Belgia Finlanda Japonia Franţa Olanda 8 14 FLORIN LAZĂR Elveţia Germania ( Federală ) Norvegia SUA Italia Suedia Sursa: Esping-Andersen, 1990:74, Tabelul 3. 3. Statul bunăstării liberal este dominat de logica pieţei (Esping- Andersen,1990:26-29, Zamfir şi Zamfir, 1995, Pierson, 1991:167). Asistenţa socială bazată pe testarea mijloacelor, adesea stigmatizantă, beneficiile modeste – atât transferurile universaliste cât şi cele contributorii (asigurările sociale) – sunt predominante. Beneficiile se adresează mai ales celor cu venituri mici, în special muncitori, şi care depind de stat. Şi aceasta, pentru ca prin acordarea de beneficii generoase să nu fie încurajată ieşirea de pe piaţa muncii. Regulile pentru a beneficia de aceste drepturi sunt stricte, iar statul încurajează sistemele private de asigurare a bunăstării (spre exemplu, prin subvenţii acordate agenţilor privaţi). 7 Consecinţa este că acest tip de regim minimizează efectele de-comodificării / de-mărfizării, restrânge domeniul drepturilor sociale şi realizează o stratificare ce combină o relativă egalitate în sărăcie între cei care sunt beneficiari ai statului bunăstării, o bunăstare diferenţiată de piaţă la nivelul majorităţii populaţiei şi un dualism de clasă şi politic între cele două „straturi” (Esping-Andersen, 1990). Dar mobilizarea politică este relativ redusă, atât de stânga cât şi de dreapta. Statul bunăstării conservator/ „corporatist” păstrează moştenirea „corporatist-etatistă” şi în structurile de clasă post-industriale. Astfel că problema drepturilor sociale nu a trezit dispute aprinse ca în modelul liberal. A predominat menţinerea diferenţelor de statut social şi de clasă. Asigurările sociale private sunt slab dezvoltate, fiind mai degrabă marginale. Pe de altă parte, redistribuţia veniturilor este „neglijabilă”, statul dorind menţinerea diferenţelor existente. Un rol important în aceste state este jucat de biserică, astfel că sunt orientate spre păstrarea familiei tradiţionale. Asigurările sociale exclud femeile casnice, iar beneficiile acordate familiei încurajează femeile să stea acasă şi să aibă grijă de copii şi de soţ. Serviciile care se adresează familiei, ca de exemplu centre de zi pentru copii, sunt puţin dezvoltate. Principiul „subsidiarităţii” este predominant, astfel că statul intervine pentru a asigura acele forme de bunăstare pe care alte instituţii intermediare (cum ar fi biserica şi familia) nu le pot satisface. Statul bunăstării social-democrat (sau socialist) este prezent în acele ţări în care „principiile universalismului şi de-comodificării drepturilor sociale au fost extinse şi la noile «clase de mijloc»”(Esping-Andersen, 1990:27). În aceste state, social-democraţia a fost forţa dominantă în reformele sociale realizate. Statul bunăstării social-democrat promovează o egalitate la cele mai înalte standarde, mai degrabă decât o egalitate a nevoilor minime, aşa cum este cazul în modelul rezidual. Aceasta a implicat, pe de o parte, ca serviciile şi beneficiile să urmeze 7 „De-comodificarea apare atunci când un serviciu este prestat ca un drept şi când o persoană poate trăi decent fără a depinde de piaţa muncii” (Esping-Andersen, 1990:22) („commodity” înseamnă „marfă” în limba engleză (n.red.)). 9 15 STATUL BUNĂSTĂRII DIN ROMÂNIA, ÎN CĂUTAREA IDENTITĂŢII cursul ascendent (în ce priveşte calitatea şi cantitatea) al cererilor clasei de mijloc, şi pe de altă parte, ca egalitatea să fie furnizată garantându-se muncitorilor că au dreptul la aceleaşi servicii şi beneficii ca şi cei înstăriţi. Beneficiile sunt acordate în raport cu câştigurile, însă aceasta este o cale de garantare a suportului universal de participare printr-un sistem de asigurare universal. „Toţi beneficiază; toţi sunt dependenţi; şi toţi se vor simţi probabil obligaţi să plătească” (Esping- Andersen:1990: 28). Spre deosebire de cazul altor regimuri, aici statul nu este privit ca un resort secund sau ultim, ci ca un mijloc principal de respectare a drepturilor sociale ale tuturor cetăţenilor săi. Idealul nu este de maximizare a dependenţei de familie, ci a capacităţilor indivizilor de a trăi independent. În acest sens, acest model este o combinaţie specială de liberalism şi socialism, după cum precizează Esping-Andersen. Consecvenţa legată de idealul de creştere a independenţei individuale se manifestă şi prin faptul că femeile sunt încurajate să lucreze, în loc să se îngrijească de gospodărie, spre deosebire de regimul conservator. De altfel, regimul social-democrat se bazează în foarte mare măsură pe angajarea deplină a forţei de muncă, depinzând de atingerea acestui obiectiv. Şi aceasta, deoarece costurile menţinerii unui stat al bunăstării solidar, universalist, generos, sunt mari şi pot fi optimizate numai prin implicarea în muncă a majorităţii populaţiei, existând cât mai puţine posibilităţi de trai în afara transferurilor sociale. Statul întreprinde măsuri active de ocupare a forţei de muncă, spre deosebire de modelul rezidual în care statul nu se implică, lăsând piaţa să regleze cererea şi oferta de forţă de muncă. Esping-Andersen precizează că „nu există nici un caz pur” de stat al bunăstării, neputându-se vorbi decât de predominanţa unuia sau altuia dintre modele, fiecare împrumutând elemente de la celelalte. El sugerează că cei mai importanţi factori care explică diferenţele între cele trei grupări de state ale bunăstării sunt: mobilizarea politică a clasei muncitoare (prin intermediul partidelor social-democrate care au guvernat), tradiţia istorică catolică şi dimensiunea statului autoritar. Concluzia ar fi că, mai importanţi decât nivelul de dezvoltare economică sunt factorii de natură politică şi social-culturală specifici. Plecând de la clasificările realizate de Richard Titmuss şi mai apoi de Gøsta Esping-Andersen, Stephan Leibfried identifică patru tipuri de state ale bunăstării. În tabelul 3 sunt prezentate pe scurt cele patru tipuri. Astfel, se poate observa că statul bunăstării social-democrat corespunde ţărilor Scandinave, cel conservator, aşa-numitului tip „Bismarck-ian”, iar cel rezidual se regăseşte în ţările anglo- saxone. Un element nou adus este tipul latin sau sudic de stat al bunăstării. Asupra acestuia ne vom îndrepta atenţia în cele ce urmează. Aici Leibfried include Spania, Portugalia, Grecia, într-o oarecare măsură Italia (de Sud) şi cel mai puţin, Franţa, asupra căreia are reţineri afirmând că Franţa formează un regim diferit, special, de stat al bunăstării. Aşadar, excluzând Franţa, aceste state sunt similare ţărilor anglo- saxone prin accentul pus pe rezidualism şi intrarea „forţată” pe piaţa muncii, dar în 10 16 FLORIN LAZĂR acelaşi timp există şi o tradiţie a bunăstării legată de biserica catolică, ce nu se regăseşte nici în ţările anglo-saxone, nici în cele nordice. Unele programe de protecţie socială servesc drept măsuri pentru un venit de bază, minimal, deşi nu au 8 fost create în acest scop (spre exemplu, pensiile de invaliditate în sudul Italiei ). Pe de altă parte, structura pieţei forţei de muncă este puternic înclinată spre agricultură, combinată cu o economie „de subzistenţă” care asigură un alt fel de stat „al bunăstării”. În acelaşi timp, angajarea spre ocuparea deplină a forţei de muncă, prezentă în Ţările Scandinave, lipseşte, şi în special una care să se refere în special la femei. Deşi în Constituţiile lor există prevederi care să încurajeze crearea unui stat al bunăstării „modern”, problemele apar la implementarea lor la nivel legal, instituţional şi social. De aceea, Leibfried numeşte acest tip de stat al bunăstării al „promisiunii instituţionalizate”. Plecând de la clasificarea realizată de Leibfried, Maurizio Ferrera (1996) analizează mai în detaliu ceea ce el numeşte „modelul sudic” de bunăstare. Principalele trăsături identificate sunt: - un sistem de menţinere a veniturilor înalt fragmentat şi „corporatist”, care conduce la o marcată polarizare internă. Pe de o parte sunt cei supra-protejaţi (angajaţii din sectorul public şi „gulerele albe” din întreprinderi private mari şi mijlocii), iar pe de altă parte cei sub-protejaţi (şomerii şi cei prost plătiţi); - pornirea de la tradiţii corporatiste în domeniul îngrjirii medicale şi stabilirea unor servicii naţionale de îngrijire a sănătăţii bazate pe principii universale; - un grad redus de penetrare a statului în sfera bunăstării şi o îmbinare între instituţii şi actori publici şi non-publici (familie/ biserică/ organizaţii caritabile); - persistenţa clientelismului şi formarea unor adevărate „maşinării patronale” (de favoritisme) în distribuirea subvenţiilor către grupuri-client. Clientelismul politic este cel mai răspândit, şi aceasta şi pentru că sistemul de vot, fără prag electoral (din Italia spre exemplu, până nu demult) permite accesul multor partide mici în Parlament (Colomer, 1996). Ceea ce se schimbă sunt beneficii (de genul oportunităţi de locuri de muncă în sectorul public sau pensii de invaliditate sau boală) contra voturi. Ca factori explicativi ai acestor particularităţi ale modelului sudic, Ferrera identifică: - tradiţia unui stat „slab”, cu un rol redus; - preeminenţa partidelor politice ca principali actori în susţinerea intereselor diferitelor grupuri; - polarizarea de natură ideologică, şi în special prezenţa unei stângi puternic 9 divizate şi radicale . 8 După Leibfried, 1993. 9 Spre exemplu, în Italia, Partidul Comunist Italian a fost exclus „a priori” de la guvernare de către Partidul Creştin-Democrat şi celelalte partide, considerându-se că ar reprezenta un pericol pentru Italia venirea lor la guvernare (Colomer, 1996). 11 17 STATUL BUNĂSTĂRII DIN ROMÂNIA, ÎN CĂUTAREA IDENTITĂŢII În cadrul ţărilor dezvoltate cu economie de piaţă se particularizează, de asemenea, modelul japonez/ confucian, de tip paternalist. Este un model care se bazează pe combinarea elementelor tradiţionale de întrajutorare în mediul familial, cu intervenţia statului şi antrenarea substanţială a patronatului şi a marilor corporaţii în soluţionarea problemelor sociale (Jones, 1993, Poenaru, 1998). Dar datorită marilor diferenţe social-culturale şi de tradiţie istorică nu vom insista asupra acestui model. Tabelul nr. 2 Tipuri de state europene ale bunăstării Scandinave Bismarck-iene Anglo-saxone Latine Modern Instituţional Rezidual Rudimentar Tipul de regim al bunăstării Angajare deplină; Creştere deplină; Creştere deplină; În formare; Caracteristici statul bunăstării statul bunăstării este statul bunăstării este statul bunăstării este acţionează ca compensator de compensator o „promisiune angajator de prim prim resort de ultim resort. instituţionalizată”. resort şi angajator de ultim şi compensator de resort. ultim resort. Muncă Securitate socială. Venituri din Muncă şi bunăstare Dreptul la: Susţinut de un transferuri. proclamate, concept Fără o asemenea implementate doar instituţionalizat susţinere. parţial. al cetăţeniei. Susa: Leibfried, 1993 , Tabelul 7. 3. Tabelul nr. 3 Modele ale statului bunăstării – tipologie a ţărilor capitaliste Caracteristici Modelul statului Modelul Sudic/ Modelul statului Modelul statului rezidual Latin industrial instituţional al bunăstării de atingere redistributiv a performanţelor al bunăstării Liberal (de piaţă). Corporatist/ Conservator/ Social-democratic. Ideologie Rolul statului este rezidual. corporatist. Statul este minimal (conceptul Statul are un rol Asigurările private principalul mijloc cetăţeniei sociale nu redus; conceptul de şi ocupaţionale sunt de realizare este prezent). cetăţenie socială este minimale (statul este a drepurilor sociale Sistemele private doar parţial compensator de prim pentru toţi cetăţenii sunt considerate dezvoltat. resort). (cetăţenia socială). a maximiza Drepturi sociale, Piaţa este eliminată. libertatea alegerii (cetăţenie socială) Efecte redistributive. şi eficienţa dar cu accent pe (individualism). menţinerea Acordarea de diferenţelor de clasă beneficii nu trebuie şi status social. să submineze Parteneriat între înclinaţia de a diferite sectoare. munci. Efecte redistributive Efecte non- neglijabile. redistributive. 12 18 FLORIN LAZĂR Limitate, bazate pe Fragmentate : Generoase (pensii, Extensive. Drepturile testarea mijloacelor - supra-protecţie (cei indemnizaţii Universalism şi sociale şi stigmatizante. din sectorul public, de boală, şomaj etc.). egalitate. Egalitate Înalt focalizate şi „gulerele albe” din Meritocraţie: între clase, bazată pe adresate grupurilor întreprinderile mari asigurărarile sociale standarde ridicate. etichetate „sărace”. şi mijlocii private); legate de muncă, Angajament Statul asigură o - sub-protecţie beneficiile în funcţie puternic pentru „plasă de siguranţă” (şomerii şi cei prost de venitul din clasa de mijloc. pentru cei plătiţi). muncă. Includere cu adevărat săraci, a clasei de mijloc. drepturile fiind acordate în funcţie de nevoi demonstrabile. Folosind clasificările realizate de Titmuss (1974), Esping-Andersen (1990) şi Leibfried (1993), la care se adaugă precizările lui Ferrera legate de modelul latin/sudic, vom prezenta în tabelul 4 principalele modele în funcţie de câteva 10 caracteristici , şi anume: 11 Ideologia – datorită importanţei sale în opţiunile de politică socială existente într-un stat. Politicile sociale se întemeiază şi pe ceea ce actorii politici consideră dezirabil pentru societate, dar ţinând cont şi de opţiunile valorice predominante la nivelul respectivei societăţi. 12 Drepturile sociale – ca element de bază ale statului bunăstării, cu cât garantarea lor fiind mai ridicată, cu atât gradul de dezvoltare a statului bunăstării fiind mai ridicat. Sistemul primar de furnizare a bunăstării – ca indicator al implicării diferitelor instituţii de furnizare a bunăstării: statul/ sectorul privat/ familia. Angajamentul pentru: a) ocuparea deplină a forţei de muncă, şi aici avem în vedere măsuri active de combatere a şomajului; b) angajarea femeilor pe piaţa muncii – ca element important al emancipării femeilor, în sensul creşterii gradului de independenţă individuală pentru acestea. Statul ca angajator – care se leagă de angajamentul pentru ocuparea deplină a forţei de muncă şi ne poate arăta gradul de implicare a statului în economie. Poziţia femeilor – importantă, de asemenea, pentru a identifica gradul de independenţă pe care femeile îl pot avea în societate. Drepturile sociale – garantate de către stat prin lege. Tabelul realizat va fi de folos când vom trece la analiza situaţiei statului bunăstării din România, din perspectiva clasificărilor deja existente. 10 După Hudson, C.(1997) – „Welfare state in a period of challenge and change”, Seminar la Universitatea din Umea, Suedia. 11 După Măgureanu (1997:299) „o ideologie este un sistem structurat de reprezentări colective (credinţe, simboluri, cunoştinţe etc.), comune unui grup, prin care se afirmă o ierarhie a valorilor” oferind motivaţiile acţiunii politice şi justificarea acestora prin idei. 12 Aici cu sensul de social entitlements. 13 19 STATUL BUNĂSTĂRII DIN ROMÂNIA, ÎN CĂUTAREA IDENTITĂŢII Tabelul nr. 4 Modele ale statului bunăstării – tipologie a ţărilor capitaliste (continuare) Caracteristici Modelul statului Modelul sudic/ Modelul statului Modelul statului rezidual al latin industrial de instituţional bunăstării atingere redistributiv a performanţelor al bunăstării - familia, Mixtură între actorii Principiul Statul este furnizorul Sistemul - sectorul voluntar, şi instituţiile publice subsidiarităţii: principal primar de - piaţa liberă. şi non-publice în asigurarea bunăstării al serviciilor furnizare a Statul intervine doar furnizarea bună- revine celor mai de asigurare bunăstării după ce familia şi stării. (familia/ mici unităţi posibile, a bunăstării. Se piaţa au eşuat biserica/ de la individ, prin îngrijeşte şi so- (compensator de organizaţiile familie şi sectorul cializează multe ultim resort). caritabile). voluntar, până la responsabilităţi ale Clientelism extins diferitele niveluri familiei tradiţionale şi distribuirea ale statului. Sub (îngrijirea copiilor, beneficiilor unor influenţa bisericii vârstnicilor, a celor grupuri-client. catolice serviciile neajutoraţi). oferite familiei sunt Sectoarele voluntar subdezvoltate. şi privat au roluri minimale. Angajament pentru Redus Redus Redus Ridicat a) ocupare deplină Redus Redus Redus Ridicat b) angajarea femeilor Angajator de ultim Angajator de prim Sprijină munca pe Suportă intrarea Statul ca resort . resort (în special piaţă. „forţată” pe piaţa angajator pentru femei). muncii. Prevederi minimale Lipseşte tradiţia Asigurările sociale Încurajează Poziţia femeii ale statului pentru ca femeile exclud soţiile independenţa servicii de îngrijire să lucreze. care nu lucrează. individuală, (ex.: centre de zi Intrarea femeilor în special pentru pentru copii). pe piaţa muncii femeile care aleg Modelul bărbatului este descurajată. să lucreze. „capul” gospodăriei Beneficiile familia- Angajamentul care munceşte le tind să încurajeze pentru servicii pentru soţie şi copii, femeile să stea sociale extinse iar soţia are datoria acasă. permite femeilor de a se îngriji de soţ să lucreze. şi de copii. Venituri din Muncă şi bunăstare Securitate socială Muncă Dreptul la: transferuri proclamate SUA, Canada, Spania, Portugalia, Germania, Austria, Suedia, Danemarca, Exemple Australia, Noua Grecia (şi într-o Italia (şi într-o Norvegia, Finlanda. Zeelandă (şi într-o oarecare măsură oarecare măsură oarecare măsură Sudul Italiei). Franţa). Marea Britanie). Sursa: Titmuss (1974), Esping-Andersen (1990), Leibfried (1993), Ferrera (1996). 14 20 FLORIN LAZĂR STATUL BUNĂSTĂRII DIN ROMÂNIA ŞI RAPORTAREA LA TIPOLOGII După această prezentare pe larg a principalelor modele de state ale bunăstării conturate în disputele de idei occidentale, vom încerca în cele ce urmează să plasăm România într-un context mai larg, prin raportarea situaţiei de la noi la aceste modele. Trebuie să precizăm că suntem conştienţi de limitele pe care o asemenea întreprindere le are. Problemele legate de comparabilitate sunt legate, pe de o parte, de faptul că există diferenţe numeroase între România şi statele vest-europene, iar pe de altă parte, de faptul că modelele sunt mai degrabă tipuri „ideale”, teoretice, în timp ce, în realitate, nici una dintre ţările date ca exemplu nu se conformează în totalitate vreunui model. Astfel că ne putem aştepta ca nici România să nu facă excepţie de la regulă, şi să găsim, mai degrabă, elemente din toate cele patru modele propuse, şi poate cel mult unul dintre modele să fie mai aproape de situaţia din România. România vine după o perioadă de peste patru decenii de comunism, cu o economie socialistă, de comandă, iar acum se află într-o perioadă de tranziţie spre economia de piaţă. Statul bunăstării socialist a fost diferit de cel „capitalist”, bazat pe economia de piaţă. Nu vom aminti acum decât câteva caracteristici ale statului socialist al bunăstării (Zamfir, 1999: 24 şi urm.): - politica de folosire integrală a forţei de muncă, chiar şi prin instituirea obligativităţii legale de a munci; - asigurarea unei bunăstări colective relativ omogene prin eliminarea sărăciei şi folosirea redistribuţiei veniturilor pentru compensarea inegalităţilor rezultate din salarii (care oricum reprezentau principala sursă de venit şi, adesea, chiar singura); la acestea trebuie adăugat că beneficiile erau legate de muncă, iar întreprinderile jucau un rol important în furnizarea bunăstării; - un sistem de asigurări sociale larg cuprinzător (mai puţin asigurări de şomaj, din moment ce acesta nici nu era admis ca existând) şi servicii sociale gratuite (educaţie şi sănătate) sau bunuri şi servicii puternic subvenţionate preferate transferurilor în bani; - lipsa unui sistem de ajutor social bazat pe testarea mijloacelor (considerându-se că toată lumea trebuie să muncească şi deci nu are nevoie de ajutor social); - atenţie specială acordată copiilor, combinată cu politica pronatalistă (agresivă chiar) adoptată după 1966; - tratament nediscriminatoriu aplicat „grupurilor tradiţional discriminate” (minorităţi etnice, religioase, femei). Pe lângă aceste elemente de orientare generală, în anii ’80 standardul de viaţă a scăzut în România. Veniturile reale au scăzut, penuria de bunuri şi alimente de bază a crescut, sistemul iniţial generos de securitate socială s-a erodat. Pe lângă 15 21 STATUL BUNĂSTĂRII DIN ROMÂNIA, ÎN CĂUTAREA IDENTITĂŢII acestea, Zamfir mai vorbeşte de apariţia şomajului nerecunoscut oficial şi a unui segment de populaţie cu un nivel de trai foarte scăzut, la limita sărăciei. Având aceste elemente în minte, să trecem acum la analiza comparativă propriu-zisă. În termeni de ideologie, despre statul bunăstării din România se putea spune, până nu demult, că este mai aproape de modelul statului instituţional redistributiv al bunăstării, şi aceasta pentru că, înainte de Revoluţie, statul era principalul mijloc de realizare a drepturilor sociale pentru toţi cetăţenii. Prin controlul pe care îl exercita asupra economiei şi, practic, asupra tuturor formelor de venit, statul deţinea pârghiile care îi permiteau un înalt grad de redistribuţie a veniturilor. Piaţa era practic eliminată. Şi nu pentru că economia era de tip keynesian, ci pentru că era „de comandă”. Tendinţa era de a include toată populaţia într-o formă sau alta de protecţie. În primul rând, oamenii erau obligaţi prin lege să-şi găsească un loc de muncă, munca fiind obligatorie. În acelaşi timp, locul de muncă era, practic, garantat de către stat şi dreptul la un venit era stabilit ca un drept pe baza cetăţeniei (Deacon, 1994). Întreprinderile erau obligate să „găsească” locuri de muncă în schemele lor de personal pentru cei care nu aveau încă un loc de muncă, iar trasferul muncitorilor de la o întreprindere la alta era un mod de a ascunde şomajul existent. Adesea se spunea „noi pretindem că muncim, ei pretind că ne plătesc”. Nu de puţine ori, locurile de muncă erau artificial create. Totuşi, prin această legare a acordării drepturilor de muncă găsim elemente caracteristice modelului statului industrial de atingere a performanţelor (conservator). Se poate spune că această opţiune pentru corelarea acordării de beneficii de muncă era susţinută şi de mentalitatea colectivă, oamenii considerând adesea că trebuie să munceşti pentru a primi ceva. De altfel, spre exemplu se considera că dreptul la pensie provine din faptul că pentru o anumită perioadă de timp ai muncit, dimensiunea salariului sau cât anume reprezintă pensia din salariu nefiind luate în considerare. Această situaţie pare a se fi menţinut şi după 1989. Totuşi, putem menţiona faptul că politicii de omogenizare a bunăstării promovate de regimul comunist i se opuneau tendinţe spre diferenţiere şi stratificare socială în funcţie de prestigiul poziţiei socioprofesionale, Zamfir (1999) vorbind de o „ideologie a meritocraţiei”. Astfel, se considera că performanţa trebuie stimulată şi recompensată. După Revoluţie, treptat, statul s-a retras (nu total) din funcţia sa de asigurare a bunăstării. Această tendinţă a statului nu este o caracteristică prezentă doar în România, ea fiind larg răspândită (Ferge, 1997) şi în alte state. Astfel, Vic George (1998) considera că, în ultima decadă, guvernele europene au luat măsuri similare, prin aceea că ele conduc la reducerea şi redefinirea statului bunăstării, iar presiunile globalizării economice au dus la înlocuirea modelului social-democratic dominant cu modelul „neo-liberal contracţionist”. Totuşi, nu se poate spune că statul s-a retras complet din funcţiile sale de furnizare a bunăstării individuale. Examinând dinamica cheltuielilor sociale ca procent din PIB în România observăm o uşoară creştere în anii ce au urmat căderii comunismului (tabelul nr. 5). 16 22 FLORIN LAZĂR Este adevărat că această creştere porneşte, pe de o parte, de la un nivel foarte redus al cheltuielilor sociale în comparaţie cu celelalte ţări est-europene, iar, pe de altă parte, creşterea este mult mai mică decât în acestea. Până şi ţările fostei Uniuni Sovietice, care au pornit de la un nivel mai scăzut al cheltuielilor sociale, şi-au sporit efortul de compensare a pierderilor suferite în timpul tranziţiei, mai mult decât România. Un factor explicativ al acestei situaţii este reprezentat şi de opţiunile de politică socială ale decidenţilor politici. Tabelul nr. 5 Dinamica cheltuielilor sociale publice ca procent din PIB. Media ţărilor în tranziţie (MTT) 1989 1990 1991 1992 1993 1994 1995 1996 1997 1998 16,7 17,7 20,6 21,3 21,2 MTT 14,2 16,6 17,0 16,5 15,2 15,5 16,0 15,7 15,9 16,6 România 20,4 21,4 25,9 28,1 26,5 27,0 Media ţărilor europene în tranziţie 13,6 14,8 16,5 16,6 18,0 19,6 Media ţărilor CSI 21,5 23,0 24,2 22,9 25,9 25,5 Rep. Cehă 24,4 25,5 27,3 28,4 26,0 Slovacia - 20,2 27,0 30,5 29,4 Polonia 22,5 22,7 29,6 31,9 31,3 32,9 Ungaria - - - 28,1 29,9 28,6 29,5 Slovenia 20,3 21,2 24,5 27,0 22,8 21,0 18,3 Bulgaria - - - - 23,7 25,0 27,0 Estonia 18,0 16,6 18,7 19,3 25,2 26,2 26,7 Letonia 14,8 15,5 18,7 18,6 17,5 19,3 Lituania Sursa: Zamfir, 1999,Tabelul 5. 1 Dacă analizăm cifrele referitoare la PIB în termeni absoluţi (tabelul nr. 6) observăm o scădere în valoare reală a PIB faţă de 1989 şi aceasta se poate explica (cel puţin în cazul României) şi prin scăderea PIB după 1989 (tabelul nr. 7). Tabelul nr. 6 Dinamica PIB-ului real ca procent din anul 1989 1990 1991 1992 1993 1994 1995 1996 1997 96,3 87,2 83,5 82,7 85,1 88,4 92,3 Ţările central-europene 89,7 73,5 69,9 72,0 75,0 80,1 83,1 Ţările balcanice * 94,4 82,2 75,0 76,1 79,1 84,8 88,1 82,3 România *Bulgaria, România, Albania. Sursa: Zamfir, 1999, tabelul 5. 2. 17 23 STATUL BUNĂSTĂRII DIN ROMÂNIA, ÎN CĂUTAREA IDENTITĂŢII Tabelul nr. 7 Ratele creşterii PIB (schimbări anuale, %) 1989 1990 1991 1992 1993 1994 1995 1996 1997 2,4 -1,2 -11,5 -3,3 0,6 2,7 5,9 4,1 1,0 Rep. Cehă 0,4 -3,5 -11,9 -3,1 -0,6 2,9 1,5 1,0 3,0 Ungaria 0,2 -11,6 -7,0 2,6 3,8 5,2 7,0 6,0 5,5 Polonia 1,1 -2,5 -14,6 -6,5 -3,7 4,9 6,8 6,9 4,5 Slovacia 11,7 -10,0 -27,7 -7,2 9,6 9,4 8,9 8,2 -15 Albania -0,3 -9,1 -11,7 -7,3 -2,4 1,8 2,1 -10,9 -7,0 Bulgaria -5,8 -5,6 -12,9 -8,8 1,5 3,9 7,1 3,9 -6,6 România În 1998, în România PIB a scăzut cu 7,3 % faţă de 1997, conform CNS. În 1999, scăderea a fost de aproximativ 5%, iar în 2000 s-a constatat o creştere cu aproximativ 1,2%, conform estimărilor Guvernului. Sursa: Zamfir, 1999, Tabelul A. 1., Mihuţ (1999). Aceste cifre ne indică faptul că toate ţările est-europene au trecut prin perioade mai grele, reuşind ulterior să se redreseze. În România, după un uşor reviriment economic între 1993 şi 1996, situaţia economică s-a înrăutăţit din nou. Dincolo de aceste date statistice, în termeni de ideologie, tendinţa statului bunăstării românesc pare a se orienta spre modelul sudic, cu un rol redus al statului, în timp ce conceptul cetăţeniei sociale pare a se eroda. Totuşi, în această privinţă trebuie să spunem că moştenirea regimului socialist pare a încuraja menţinerea unui nivel ridicat de dezvoltare a conceptului de cetăţenie socială. În acest sens mai poate acţiona şi presiunea exercitată de o posibilă integrare în Uniunea Europeană. Analizând situaţia protecţiei sociale din ţările central şi est-europene, Standing (1996) afirmă că factorii de decizie în domeniul politicilor sociale din cele mai multe dintre aceste ţări au fost „încurajaţi“ să introducă măsuri care sunt apropiate de „modelul rezidual de stat al bunăstării” în sensul celui identificat de Titmuss, „bazat pe o îmbinare a asigurărilor sociale şi a asistenţei sociale, şi o parţială privatizare a politicilor sociale” (1996: 225). Importante în acest sens au fost influenţele exercitate de organismele financiare internaţionale, şi anume, Fondul Monetar Internaţional şi Banca Mondială. Numai că, aşa cum spunea şi Deacon (1994: 72), „ironia este că aceste recomandări de politică socială individualistă demodate complotează cu economiştii adepţi ai unui laissez-faire extrem din primele ministere de finanţe post-comuniste pentru a distruge dreptul la un venit pe bază de cetăţenie, tocmai în momentul în care factorii de decizie din ţările vest-europene realizează că, deoarece pe viitor piaţa forţei de muncă nu va putea suporta o rată a şomajului redusă, devine necesară trecerea de la acordarea unui venit de bază în funcţie de muncă, la acordarea acestuia ca un drept al cetăţeniei”. Tocmai de aceea afirmam că, dacă România va dori în continuare să fie admisă în UE, va trebui să se supună 18 24 FLORIN LAZĂR condiţiilor şi regulilor impuse de aceasta nu numai în domeniul economic, ci şi social. Astfel că, în ciuda unor presiuni spre o reducere a redistribuţiei şi o tendinţă de accentuare a beneficiilor sociale focalizate, de constituire a unei „plase de siguranţă”, presiuni care vin din partea organismelor financiare internaţionale, atât nevoile cât şi atitudinea majorităţii populaţiei par a încuraja o menţinere a unui grad însemnat de redistribuţie. Dacă ne referim la atitudinea populaţiei, trebuie să spunem că, spre exemplu, ajutorul de şomaj ca şi cel social par a avea valori reduse şi datorită faptului că se consideră că este mai bine să se opteze pentru un loc de muncă, în loc de a beneficia de ajutoarele oferite de stat. Sau cu alte cuvinte, beneficiile nu trebuie să creeze dependenţă, ci să îndemne oamenii să-şi caute de lucru, prin această caracteristică apropiindu-ne de modelul statului rezidual al bunăstării. În ceea ce priveşte drepturile sociale, cadrul lor legal este destul de bine elaborat, în bună măsură fiind o moştenire a regimului socialist. Datorită faptului că în regimul comunist forma predominantă de protecţie socială era atât universalistă cât şi legată de muncă (Standing, 1996), se poate spune că în acest domeniu România se plasa între modelul instituţional redistributiv şi cel industrial de atingere a performanţelor. Ceea ce se încerca era egalizarea dar, spre deosebire de statul social-democrat, nu la standarde ridicate, ci la unele minimale, de subzistenţă chiar. Prin politica de subvenţionare a preţurilor bunurilor de consum care menţinea costurile vieţii la un nivel destul de scăzut, mai mult sau mai puţin, toată populaţia câştiga. În anii ’80, în condiţiile în care preţurile erau strict controlate şi destul de reduse, puterea de cumpărare a populaţiei a depăşit cu mult oferta de bunuri, şi astfel, lipsa de bunuri era tot mai accentuată. Din punct de vedere ideologic, inegalităţile şi diferenţierile trebuiau să fie reduse. Se stabilea ca obiectiv fundamental „realizarea unei societăţi înalt prospere, cu un grad ridicat de omogenitate. Nu neapărat egalitară, dar cu inegalităţi moderate” (Zamfir, 1999: 21). Pentru realizarea acestor obiective, transferurile sociale au ocupat un loc central în politica socială. Era vorba, în primul rând, de transferurile universale, care aveau drept raţiune de a fi considerente sociale (locuri de muncă, educaţie, subvenţionarea unor bunuri considerante a fi importante). Acestora li se adăugau transferurile legate de contribuţia prin muncă, diferenţiate prin sistemul asigurărilor sociale. Aşa cum spuneam, prin intermediul acestora se încerca menţinerea unei oarecare stratificări sociale. Alte transferuri sociale erau „focalizate”, în funcţie de nevoi, dar erau condiţionate de existenţa unui loc de muncă. Este cazul alocaţiilor pentru copii, al biletelor gratuite pentru tratament sau pentru concediu etc. Pe lângă aceste transferuri condiţionate, mai existau şi altele necondiţionate, dar acordate numai celor în nevoie şi bazate pe „testarea mijloacelor” (spre exemplu, se acordau burse pentru elevi şi studenţi doar în funcţie de venit, apoi mai existau azile pentru bătrâni, instituţii pentru persoanele cu handicap). Nu se poate spune că era vorba 19 25 STATUL BUNĂSTĂRII DIN ROMÂNIA, ÎN CĂUTAREA IDENTITĂŢII efectiv de un sistem de ajutor social bazat pe testarea mijloacelor. Un asemenea sistem s-ar putea spune că exista, dar numai dacă luăm în considerare prevederea legală conform căreia se putea acorda un mic suport o dată la cel mult trei luni, numai că acest suport nu era constant pentru a asigura un minim de viaţă. Legat de tendinţa spre egalizare, putem menţiona că în România, prin lege, raportul dintre salariul minim şi cel maxim era de 5,5, ceea ce ne indică angajarea pentru păstrarea unei egalităţi relative. Iar acest lucru era posibil şi pentru că iniţiativa privată, în afara sistemului era practic inexistentă. În ultimii ani ai regimului comunist, când sistemul intrase într-o criză economică profundă, salariile au fost tot mai mult reduse şi depreciate, astfel că diferenţierile salariale au fost reduse, regimul ducând „o politică de accentuare a egalitarismului” după cum se exprimă Zamfir (1999: 36). Sistemul de protecţie socială, destul de generos anterior, s-a deteriorat progresiv, pe măsură ce criza economică se accentua, contribuind astfel la degradarea standardului de viaţă a marii majorităţi a populaţiei. Calitatea serviciilor sociale a scăzut, inclusiv a celor fundamentale – educaţia şi sănătatea –, şi aceasta pe fondul înrăutăţirii calităţii vieţii. Plecând de la această situaţie, după 1989 cheltuiele alocate educaţiei şi sănătăţii au crescut, mai accentuat în domeniul învăţământului (tabelul nr. 8). Această creştere, deşi mare în raport cu datele anterioare, plasează România la un nivel destul de redus al cheltuielilor sociale pentru sănătate şi învăţământ comparativ cu ţările din zonă. Tabelul nr. 8 Dinamica cheltuielilor pentru serviciile sociale fundamentale: sănătate şi învăţământ (% din PIB). * 1989 1990 1991 1992 1993 1994 1995 1996 1997 1998 Învăţământ 5,1 5,3 5,5 5,3 4,9 Total ţări în tranziţie 2,2 3,0 3,6 3,6 3,2 3,1 3,4 3,6 3,3 3,6 România 4,7 4,8 5,4 5,4 5,2 5,0 Ţări europene în tranziţie 5,5 5,3 5,4 5,4 4,6 Ţări CSI Sănătate 3,1 3,4 3,8 4,4 3,9 Total ţări în tranziţie 2,5 2,9 3,3 3,3 2,7 3,1 2,9 2,8 2,6 3,1 România 3,9 4,6 5,0 5,4 5,0 5,6 Ţări europene în tranziţie 2,6 2,8 3,0 3,4 3,1 Ţări CSI *Media ţărilor în tranziţie cu date disponibile în anul respectiv (între 14 şi 16); media ţărilor europene în tranziţie (Polonia, Republica Cehă, Slovacia, Ungaria, Bulgaria , media ţărilor CSI şi România). Sursa: Zamfir, 1999, tabelul 5. 6. 20 26 FLORIN LAZĂR Există câţiva factori explicativi ai acestei creşteri. Printre aceştia, putem aminti nevoia efectivă de creştere a cheltuielilor pentru a ţine în funcţiune sistemele, în contextul în care PIB a scăzut. Spre exemplu, învăţământul este considerat prioritate naţională, prin Legea Învăţământului având prevăzut un buget minim de 4% din PIB (deşi această prevedere nu a fost respectată până acum). Şi în termeni reali aceste cheltuieli au crescut. Tabelul nr. 9 Dinamica cheltuielilor publice reale pentru Învăţământ şi Sănătate ca procent din 1989 1990 1991 1992 1993 1994 1995 1996 1997 1998* 138,5 154,2 136,9 113,4 116,2 140,2 159,2 133,0 162,6 Învăţământ 121,2 129,3 113,1 87,9 104,0 108,1 112,6 96,0 126,8 Sănătate *Plan Sursa : Baza de date a ICCV, după Zamfir, 1999, tabelul 5. 7. Deşi aceste creşteri sunt departe de proporţiile cheltuite în aceste domenii în ţările din zonă şi în ţările dezvoltate, ele denotă un grad de angajare sporit în ultimii ani pentru îmbunătăţirea acestor servicii. Tabelul nr. 10 Evoluţia cheltuielilor pentru Sănătate în câteva ţări OECD 1960 1975 1980 1984 4,7 7,8 7,9 8,1 RFG 4,7 8,0 9,5 9,4 Suedia 3,9 5,6 5,6 5,9 Marea Britanie 5,3 8,6 9,5 10,7 SUA 4,2 7,0 7,2 7,5 Media OECD Sursa: OECD, 1987, după Ginsburg, 1992, tabelul A. 20. Dacă cheltuielile pentru învăţământ şi sănătate au crescut, nu acelaşi lucru se poate spune despre efortul pentru protecţia socială. Deşi dificultăţile tranziţiei reclamau o sporire a gradului de protecţie socială, politica socială s-a orientat spre o creştere moderată a cheltuielilor sociale, mai redusă decât media celorlalte ţări din zonă. Transferurile directe, în bani, au tins să scadă, raportat la 1989. Tabelul nr. 11 Evoluţia cheltuielilor sociale publice ca procent din PIB în România. 1990 1991 1992 1993 1994 1995 1996 1997 125,4 146,8 146,8 125,5 131,9 134,0 136,2 125,5 Servicii sociale 116,9 119,7 116,2 107,0 109,2 112,7 110,6 112,0 Total 112,6 106,3 101,1 97,9 97,9 102,1 97,9 105,3 Transfer direct în bani Sursa: Zamfir, 1999, Graficul 5. 4. 21 27 STATUL BUNĂSTĂRII DIN ROMÂNIA, ÎN CĂUTAREA IDENTITĂŢII Tabelul nr. 12 Dinamica transferurilor sociale în bani: media tuturor ţărilor în tranziţie, media ţărilor europene, CSI şi România 1989 1990 1991 1992 1993 1994 1995 1996 8,5 9,0 11,3 10,6 11,1 Total ţări în tranziţie 11,6 12,1 14,7 15,7 15,2 Ţări europene în tranziţie 6,2 7,0 9,1 7,5 7,7 Ţări CSI 9,5 10,7 10,1 9,6 9,3 9,3 9,7 9,3 România* * În 1997 a fost 10,0, iar în 1998, 9,9. Sursa: Zamfir, 1999, tabelul 5. 8. Datorită acestui fapt, devine parţial explicabilă adevărata explozie a sărăciei în primii ani ai tranziţiei. Dar să vedem cum stau lucrurile pe componente. Asigurările sociale erau înalt cuprinzătoare, acoperind aproape toate riscurile de pierdere a veniturilor (mai puţin şomajul). Totuşi, exista, aşa cum am mai spus, un grad de fragmentare indus de sistem, prin aceea că angajaţii în economia de stat erau favorizaţi faţă de ţăranii cooperatori şi de lucrătorii pe cont propriu. Pensiile ţăranilor erau foarte mici, iar situaţia nu s-a schimbat. Imediat după Revoluţie pensionarea a fost folosită ca un instrument de amortizare a impactului social al restructurării economiei. Astfel, s-a introdus posibilitatea pensionării anticipate ca alternativă la şomaj. Numărul pensionarilor a crescut, iar în 1997 a depăşit cu 400 000 numărul de salariaţi, şi aceasta datorită, pe de o parte, scăderii numărului de salariaţi, iar pe de altă parte, reorientării multora dintre aceştia spre iniţiativa privată. La aceasta se adaugă şomajul. Prin legea pensiilor (19/2000, intrată în vigoare la 1 aprilie 2001) s-a decis creşterea treptată a vârstei de pensionare de la 62 la 65 de ani pentru bărbaţi şi de la 57 la 60 ani pentru femei. Vechimea necesară este de 32 de ani pentru femei şi de 35 de ani pentru bărbaţi. De asemenea, se prevede un sistem pe puncte care să ia în considerare întreaga perioadă de contribuţie. Cuantumul pensiei este legat mai vizibil de nivelul salariului avut (Mărginean, 1999: 194). Prin aceste măsuri, pensiile vor scădea şi se vor egaliza. De altfel, această tendinţă de scădere a pensiilor s-a manifestat şi până acum în aproape toate ţările în tranziţie. Tabelul nr. 13 Sistemul de pensii în România comparativ cu alte ţări în tranziţie Pensionarii ca % Pensia medie Cheltuieli reale din totalul ’92 - ’93 reală (1987=100) totale pentru pensii populaţiei ’87-’88 ’92-’93 (’87=100) ’92-’93 22,0 24,4 56 56 Ţările baltice 22,8 26,9 80 101 Ţările Europei Centrale 14,7 19,7 54,9 99,3 România Sursa: Zamfir, 1999, Tabelul 5. 10. 22 28 FLORIN LAZĂR Tabelul nr. 14 Raportul pensie medie/ salariu mediu 1989 1995 Anul cu raportul pensie medie/ salariu mediu cel mai mic 58,6 55,6 Ţările central şi est-europene 47,1 41,7 39,4 (1996) România 37,3 34,8 Ţările CSI Sursa: Zamfir, 1999, Tabelul 5. 11. Scăderea nivelului pensiilor este mai accentuată decât cea a salariilor. Aceasta s-a produs pe fondul creşterii cheltuielilor cu pensiile, dar acest fapt este explicabil prin aceea că şi numărul pensionarilor a crescut. Totuşi, pensiile s-au erodat mai puţin decât alte venituri provenite din transferuri sociale, putându-se afirma că pensionarii au fost mai puţin afectaţi de sărăcie decât alte categorii sociale. Dar iată în tabelul nr. 15 cum au evoluat cheltuielile şi pentru alte tipuri de transferuri. Tabelul nr. 15 Dinamica diferitelor transferuri sociale monetare ca procent din PIB în România 1989 1990 1991 1992 1993 1994 1995 1996 1997 5,2 6,5 6,0 6,4 6,5 6,5 6,9 6,9 6,9 Pensii 3,1 3,8 2,2, 1,9 1,8 1,7 2,0 1,7 1,9 Suport pentru copii 1,2 0,4 1,9 3,0 1,0 1,1 0,8 0,7 1,2 Ajutor şomaj şi asistenţă socială Sursa: Zamfir, 1999, Graficul 5. 5. În condiţiile dificile ale tranziţiei, suportul pentru familiile cu copii s-a redus simţitor. Avantajele de care beneficiau familiile cu copii (diferitele gratuităţi şi subvenţii) aproape au dispărut. Spre exemplu, alocaţia pentru copii reprezenta în 1996 20% din valoarea ei reală din 1989, astfel că cei mai afectaţi de sărăcie au fost copiii. Tabelul nr. 16 Dinamica persoanelor aflate în sărăcie ca procent din respectivele grupuri 1995 1996 25,2 23,3 Total populaţie 10,9 9,1 Vârstnici 34,7 32,7 Copii Sursa: Zamfir, 1999, Tabelul 5. 22. 23 29 STATUL BUNĂSTĂRII DIN ROMÂNIA, ÎN CĂUTAREA IDENTITĂŢII Astfel se poate explica şi scăderea ratei natalităţii după 1989 (Raportul naţional al dezvoltării umane, 1998). Un copil reprezintă o sursă în plus de cheltuieli din veniturile unei familii, şi cum aceste transferuri care să ajute familiile cu copii au scăzut, tendinţa natalităţii a fost de scădere. Un alt element care a afectat familiile tinere a fost criza de locuinţe şi şomajul. Ajutorul de şomaj a fost introdus în România la începutul lui 1991. Dacă la început se acorda pe o perioadă de 6 luni, ulterior s-a extins la 9 luni. După această perioadă se acordă o alocaţie de sprijin fixă, indiferent de salariul iniţial, pe termen de 18 luni. Apoi nu mai există nici un sistem de protecţie. Valoarea ajutorului de şomaj s-a dorit a fi suficient de redusă pentru a-l determina pe individ să-şi caute un loc de muncă. În 1997, pentru a evita tensiunile sociale, guvernul a acordat celor concediaţi în urma restructurări marilor întreprinderi, compensaţii în valoare de 6-12 salarii medii pe economie, în funcţie de vechimea în muncă, pe lângă drepturile de ajutor de şomaj (OU 9/1997 şi ulterior OU 22/1997). Mulţi dintre cei astfel disponibilizaţi au consumat aceste venituri, deşi intenţia era de a-i impulsiona spre iniţiativa privată. O ultimă măsură de protecţie socială bazată pe transferurile în bani este cea a ajutorului social bazat pe testarea mijloacelor. Acest tip de ajutor foarte prezent în modelul statului rezidual al bunăstării este destul de puţin dezvoltat la noi. Legea ajutorului social a apărut abia în 1995 şi se dorea a se adresa celor mai săraci. El se plăteşte din bugetele locale, şi de multe ori, deşi îndreptăţite, multe persoane nu-l primesc din lipsă de fonduri. Cheltuielile cu ajutorul social şi asistenţa socială nu au depăşit 1,6% din PIB în 1997 – anul de vârf. Standing (1997) afirma necesitatea instituirii unei forme de suport cât mai extinse, o „plasă de siguranţă” care să atenueze dificultăţile provocate de procesul de tranziţie în ţările est-europene. Aceasta ar putea fi utilă pentru sprijinirea celor care se află în sărăcie. Ca urmare a tuturor acestor probleme, sărăcia a crescut în anii tranziţiei. Aceasta spune multe despre eficienţa politicii sociale. Şi aceasta deoarece reducerea sărăciei este un criteriu important de evaluare a politicilor sociale ale unei ţări. Tabelul nr. 17 Dinamica coeficientului Gini şi a proporţiei săracilor în populaţie Coeficientul Gini Proporţia săracilor în populaţie ’87-’88 ’93-’94 ’87-’88 ’93-’94 26 31 6 20 Polonia 23 31 2 17 Bulgaria 23 33 6 32 România 23 28 <1 2 Ungaria 19 27 0 <1 Rep.Cehă 24 30 FLORIN LAZĂR 24 29 0 0 Slovenia 34 (’86) 36 (’94) SUA 30 (’86) 34 (’95) Marea Britanie 23 (’86) 24 (’95) Norvegia Sursa: Zamfir, 1999, Tabel 5. 21 şi Luxembourg Income Survey . Aceste cifre ne indică şi o creştere a diferenţelor, a inegalităţilor sociale, nu numai în România, ci şi în ţări puternic dezvoltate. În concluzie, putem spune că, în ceea ce priveşte drepturile sociale, România se află undeva între modelul statului industrial de atingere a performanţelor (prin accentul puternic pe asigurările sociale şi prin aceea că beneficiile sociale nelegate de muncă tind să se deprecieze mai rapid decât celelalte) şi cel sudic (datorită fragmentării pe care pare să o inducă factorul muncă). Deocamdată cel puţin, importanţa sistemului de ajutor social bazat pe testarea mijloacelor – o caracteristică a modelului rezidual – este redusă. În ceea ce priveşte sistemul primar de furnizare a bunăstării, se poate spune că încă este reprezentat de stat, aceasta fiind în mare parte o moştenire a regimului comunist. Am vorbit deja despre mecanismele prin care statul asigura bunăstarea indivizilor. Este vorba de transferurile preponderent în servicii. Educaţia şi îngrijirea sănătăţii erau gratuite. Accesul în căminele de bătrâni era, de asemenea, gratuit. La toate acestea se adăugau subvenţiile importante ale unor bunuri şi alimente. Copiii beneficiau şi ei de o atenţie specială. Această situaţie s-a schimbat destul de mult în perioada de tranziţie. Astfel, aşa cum am arătat deja, copiii au fost, poate, cei mai afectaţi. Cheltuielile pentru multe beneficii sociale s-au redus (mai puţin pentru învăţământ şi sănătate). Astfel, o serie de ONG-uri au început să se implice în domeniul serviciilor sociale, acesta fiind în continuare un domeniu de explorat. Ceea ce s-a produs este un proces de privatizare a unor servicii sociale, iar acest proces este larg răspândit (şi în creştere) în majoritatea statelor bunăstării (Rhodes, 1997). Se poate spune că, astfel, ne-am apropiat de modelul sudic, în care atât instituţiile publice cât şi cele nonpublice se implică în furnizarea bunăstării. Un alt element care ne apropie de acest model este clientelismul. Pentru a exemplifica putem aminti aici corupţia care există în unele instituţii publice. Nu de puţine ori, cadre medicale (contra unor sume de bani sau servicii) au eliberat certificate pentru pensionarea anticipată datorită „bolii”. Tot aici putem aminti condiţionarea accesului în unele funcţii de conducere, de apartenenţa la un anumit partid politic (PDSRizare/ CDRizare). Cedarea în faţa minerilor şi acordarea unui regim special acestora prin cele 12-20 salarii medii pe ramură minieră (şi nu pe economie, în minerit salariile fiind mult mai mari) drept compensaţie pentru concediere este 25 31 STATUL BUNĂSTĂRII DIN ROMÂNIA, ÎN CĂUTAREA IDENTITĂŢII un alt asemenea exemplu de clientelism. Astfel, se poate spune că asemănarea statului românesc cu modelul sudic de stat al bunăstării este destul de evidentă. În ceea ce priveşte angajamentul pentru ocuparea deplină a forţei de muncă, acesta a fost înalt în timpul regimului comunist. Practic, ocuparea deplină era elementul central al politicii sociale. Şomajul nu era recunoscut şi nici acceptat. Rata de ocupare era relativ înaltă, în anii ’80 fiind în jurul a 47% (Poenaru, 1998). Şi rata de ocupare a femeii era crescută, pe de o parte, ca urmare a promovării drepturilor egale între femei şi bărbaţi cu privire la accesul şi ocuparea unui loc de muncă, iar pe de altă parte, ca urmare a nivelului de trai foarte scăzut, ceea ce făceau insuficiente veniturile provenite dintr-un singur salariu. Femeile au reprezentat aproximativ 45% din totalul forţei de muncă. De altfel, existau reglementări care sprijineau accesul femeilor în funcţii de conducere. Prin urmare, se poate spune că angajamentul pentru ocuparea deplină ca şi cel pentru angajarea femeilor erau înalte înainte de Revoluţie. Această situaţie s-a schimbat în ultimii ani. În primul rând, angajamentul pentru ocupare deplină a forţei de muncă s-a redus. Dacă la sfârşitul lui 1991 rata şomajului abia atingea 3%, un an mai târziu ajungea la 8,4% (Zamfir, 1995). Până acum, măsuri active de combatere a şomajului au fost puţine. S-a mers pe acordarea ajutorului de şomaj şi pe cursuri de recalificare, dar care au avut un impact redus. La acestea s-au adăugat compensaţiile acordate în urma restructurării marilor întreprinderi. Practic, şomerii au fost lăsaţi să-şi caute singuri un nou loc de muncă. Nu de puţine ori acesta era în „economia subterană”, cu salarii mici şi fără carte de muncă care să le dea dreptul la vreo formă de protecţie socială. Practic, guvernanţii au acceptat acest mod de ocolire a plăţii impozitelor şi munca „la negru” fără contribuţii la sistemele de asigurări. Şi aceasta prin simplul fapt că nu au luat nici o măsură concretă de combatere a acestor practici. Multe slujbe prost plătite sunt ocupate de femei. Prin urmare se poate spune că angajamentul pentru ocuparea femeilor s-a redus şi el. Şomajul în rândul femeilor a fost mai ridicat decât în rândul bărbaţilor (RNDU, 1998) – 54% în 1996, între timp situaţia inversându-se. Cele mai afectate sunt femeile tinere şi cu un nivel scăzut de educaţie. Discriminarea femeilor în raport cu bărbaţii la angajare, deşi interzisă prin lege, există în fapt. Practic, acum a fost lăsată piaţa să reglementeze acest lucru. Pe timpul regimului comunist, statul era principalul angajator, atât pentru femei cât şi pentru bărbaţi. Aşa cum am mai spus, munca era obligatorie şi toată lumea trebuia să muncească. Este adevărat că femeile puteau să nu o facă, dar numai dacă aveau grijă de copii. Acum se poate spune că statul nu mai este angajator de prim resort. Într-un fel, piaţa este lăsată să decidă. Numai că există şi măsuri de sprijinire a intrării „forţate” pe piaţa muncii, ca în modelul sudic. Spre exemplu, prin OU 35/1997 „persoanele fizice sau juridice care încadrează absolvenţi cu contract individual de muncă pe durată nedeterminată, primesc pe o perioadă de 12 luni pentru fiecare absolvent o sumă lunară reprezentând 70% din 26 32 FLORIN LAZĂR salariul de bază net stabilit la data angajării” (art.2, alin. 1). Această măsură se vrea a veni în întâmpinarea problemei reprezentate de şomajul în rândul tinerilor. Astfel, în 1996 ponderea tinerilor în totalul şomerilor era de 50,9% (RNDU, 1998), iar rata şomajului în rândul tinerilor sub 25 de ani este în jur de 20%. În timp ce realitatea pare a fi undeva între modelul sudic şi cel rezidual, atitudinile populaţiei par a favoriza intervenţia statului în asigurarea unui loc de muncă, şi aceasta este o rămăşiţă a regimului trecut. În regimul trecut, femeia beneficia de drepturi egale cu ale bărbatului. Totuşi, independenţa femeii nu era încurajată, ci mai degrabă căsătoria. Este adevărat că de cele mai multe ori femeile lucrau, dar aceasta se întâmpla nu pentru a-i asigura acesteia independenţa, ci pentru a spori veniturile familiei şi, prin urmare, şi bunăstarea ei. Existenţa creşelor şi grădiniţelor pentru copii le încuraja pe femei să lucreze. În ultimii ani, proporţia acestor instituţii a scăzut, ca şi proporţia copiilor care le frecventează (Preda, 1997). În 1997, prin legea 120/1997 se prevedea acordarea concediului plătit pentru îngrijirea copiilor în vârstă de până la doi ani, unuia dintre părinţi. Aşadar, ei pot decide, deşi, de cele mai multe ori, femeile sunt cele care rămân acasă pentru a se îngriji de copil, numai că femeile trebuie să fie asigurate într-unul din sistemele de asigurări. Astfel, se poate spune că în acest domeniu situaţia de la noi este similară cu cea caracteristică modelului statului industrial de atingere a performanţelor, chiar dacă intrarea femeilor pe piaţa muncii nu este descurajată (ca în cazul acestui model). În mediul rural unde familia tradiţională s-a mai menţinut, este posibil ca modelul bărbatului „capul” gospodăriei să mai fie încă prezent. În ceea ce priveşte ultima caracteristică, în Constituţia României, articlolul 38 afirmă că „dreptul la muncă nu poate fi îngrădit”, iar la articolul 43 se spune: „statul este obligat să ia măsuri de dezvoltare economică şi de protecţie socială de natură să asigure cetăţenilor un nivel de trai decent”. Putem astfel spune că, precum în modelul sudic, dreptul la muncă şi bunăstare sunt proclamate. Ferrera afirma că în statele care pot fi incluse în modelul sudic există reglementări care nu sunt implementate. S-ar putea spune că intenţiile sunt bune, aplicarea lor fiind problematică. Un asemenea mecanism pare a exista şi la noi. Spre exemplu, ajutorul social se acordă, conform legii, dar datorită faptului că este plătit din bugetele autorităţilor locale, nu de puţine ori nu se mai plăteşte, din lipsă de fonduri. După această analiză comparativă a statului bunăstării din România cu modelele vestice de state ale bunăstării, observăm o combinaţie unică de elemente aparţinând tuturor celor patru modele. În acelaşi timp, datorită moştenirii statului socialist al bunăstării, remarcăm şi caracteristici specifice României. Procesul de tranziţie generează multe disfuncţionalităţi şi la nivelul politicilor sociale. Lipsa unei strategii şi incoerenţa unor măsuri de politică socială par a fi elemente foarte importante. Măsurile care s-au luat au fost preponderent punctuale, în situaţii de criză. Problemele sociale s-au acumulat, iar problemele de legitimitate ale actorilor politici au început să apară. Nu de puţine ori aceştia au fost acuzaţi că se supun 27 33 STATUL BUNĂSTĂRII DIN ROMÂNIA, ÎN CĂUTAREA IDENTITĂŢII unor factori externi, şi în special organismelor internaţionale (financiare). Este adevărat că pentru a obţine împrumuturi necesare relansării economice, guvernele României au fost nevoite să îndeplinească unele condiţii impuse de asemenea organisme. Deacon (1994) afirma că au fost cazuri în care recomandările acestor organisme erau contradictorii, ceea ce a creat confuzie la nivelul decidenţilor politici. Desigur că şi aceşti factori pot fi consideraţi, dar nu numai. Astfel, Zamfir (1999: 98 şi urm.) consideră că pe lângă starea economiei (mai precis, declinul acesteia) mai pot fi identificaţi ca factori explicativi: strategia adoptată de relansare economică (care vedea protecţia socială ca o frână), politica de echilibrare macro- economică, scăderea bugetului corelată cu o structurare diferită a acestuia, subvenţionarea unor sectoare economice nerentabile de către populaţie, ca şi atitudinea contradictorie a acesteia faţă de susţinerea socială a celor în nevoie. Astfel, „rezultatul primilor ani de tranziţie a fost un stat social minimal şi un stat economic maximal, lipsit de coerenţă şi transparenţă” (Zamfir, 1999:108). Într-o analiză a politicilor sociale în Europa de Est, Deacon (1993) numea statul bunăstării din România „post-comunist conservator-corporatist”. El spunea că limbajul socialismului şi egalitarismului nu a dispărut, tradiţia democratică este modestă, iar statul are un prestigiu ridicat în ceea ce priveşte implicarea în economie. El lua în calcul elemente precum dezvoltarea economică (scăzută pentru România), mobilizarea clasei muncitoare (pe care el o considera ridicată), influenţa catolică în politică (mică; în acest caz Deacon face o greşeală pentru că România este majoritar ortodoxă, dar putem accepta acest factor ca referindu-se la influenţa bisericii în genere), moştenirea absolutistă şi autoritară (ridicată), caracterul procesului revoluţionar (de masă), impactul transnaţional (măsurat prin datoria externă către ţările vestice – este considerat redus, numai că acest mod de a măsura este inadecvat, după cum ne arată experienţa, FMI-ul jucând un rol important în România cel puţin în ultimii ani). Aceeaşi etichetă este pusă şi pentru Bulgaria, Polonia, Serbia şi ţările CSI. Aşa cum reiese şi din acest ultim exemplu, încercările de a caracteriza statul bunăstării în ţările în tranziţie se lovesc de o serie de dificultăţi legate de particularităţile acestor ţări. Nici România nu face excepţie de la regulă. Identificarea de tipologii este cu atât mai dificilă cu cât, cel puţin deocamdată, conturarea opţiunilor este în derulare. Încercarea pe care am făcut-o aici a fost de a identifica asemănări şi deosebiri cu modelele vestice de state ale bunăstării. Ceea ce se remarcă este că, în ciuda multor diferenţe, la nivel de structură există similarităţi. CONCLUZII Această lucrare şi-a propus să realizeze o analiză a statului bunăstării din România într-o perspectivă comparativă. 28 34 FLORIN LAZĂR Pentru aceasta, am început cu definirea conceptului de stat al bunăstării şi am examinat câteva definiţii posibile. Ca orice concept din ştiinţele sociale, şi acesta beneficiază de o varietate de definiţii. Dincolo de aceste definiţii, putem identifica unele elemente de bază: - statul bunăstării presupune existenţa unor mecanisme de distribuţie – redistribuţie; aceste mecanisme acţionează în funcţie de scopurile care se doresc a fi atinse, de rezultatele care se vor îndeplinite. Putem accepta faptul că prin aceste mecanisme se doreşte a se asigura bunăstarea membrilor societăţii respective. Rămâne de văzut dacă această bunăstare se asigură la un nivel minimal, optimal, sau la unul general acceptat. Pentru aceasta, există o serie de mecanisme instituţionalizate legal, care trebuie numai puse în mişcare de către stat, şi nu numai. Statul este cel care administrează această redistribuţie. Astfel, se presupune existenţa unui „contract social” menit să reglementeze atribuţiile statului. Pentru a înţelege mai bine statul bunăstării este necesar să ştim cum a apărut. Două teorii principale am luat în considerare în explicarea apariţiei statului bunăstării. Pe de o parte, se consideră că statul bunăstării a apărut ca urmare a procesului de industrializare şi a schimbărilor sociale produse de societatea industrială. Schimbările sociale asociate procesului de industrializare au generat noi nevoi în societate. Pentru satisfacerea acestor nevoi a fost necesară creşterea eforturilor statului de asigurare a bunăstării pentru cetăţenii săi (prin creşterea cheltuielilor sociale publice). Pe de altă parte, teoria modernizării afirmă că, pe fondul procesului de industrializare şi a eforturilor de atingere a cetăţeniei depline (a drepturilor sociale), dinamica democraţiei a permis accesul maselor la puterea politică prin intermediul partidelor social-democrate, ceea ce a permis formarea statelor bunăstării. Atât teza industrialismului cât şi cea a modernizării par a vedea evoluţia spre statul bunăstării ca ireversibilă, ca necesară. Diferenţele între statele bunăstării sunt explicate prin nivelul de dezvoltare economică al diferitelor ţări. Eroarea care pare a se ivi în aceste raţionamente este că, pe de o parte, nu se iau în considerare actorii acestor schimbări (cum este cazul în „logica industrialismului”), iar pe de altă parte, nu se ţine cont de condiţiile interne ale fiecărei ţări (istorice, sociale, culturale, geografice), care au dus la respectivele dezvoltări ale tipului de stat al bunăstării. În acelaşi timp, aşa cum s-a constatat ulterior, nivelul de dezvoltare economică nu este singurul factor explicativ al variaţiilor. Este important, în sensul că este o precondiţie pentru dezvoltarea unui stat al bunăstării, dar nu este şi suficient. Dezvoltări teoretice ulterioare au identificat variaţii structurale între diferitele state ale bunăstării. 29 35 STATUL BUNĂSTĂRII DIN ROMÂNIA, ÎN CĂUTAREA IDENTITĂŢII Dacă primele clasificări luau în considerare doar nivelul cheltuielilor sociale în PIB, Titmuss realizează una dintre primele şi cele mai importante tipologizări. El identifică trei tipologii de state ale bunăstării: Statul rezidual al bunăstării puternic orientat spre piaţă, se bazează preponderent pe un sistem de asistenţă socială bazată pe testarea mijloacelor în asigurarea bunăstării membrilor săi. Statul industrial de atingere a performanţelor – încorporează un rol semnificativ al instituţiilor bunăstării sociale ca ajutătoare economiei. Statul instituţional redistributiv al bunăstării – orientat spre asigurarea de servicii sociale universale prin implicarea puternică a statului şi în scopul reducerii inegalităţilor sociale. O altă clasificare importantă a fost realizată de Esping-Andersen. Acesta identifică trei „grupări de regimuri” ale statelor bunăstării, care în linii mari corespund (în ceea ce priveşte caracteristicile de bază) cu cele trei modele identificate de Titmuss. Astfel, modelele care au rezultat sunt: Modelul statului liberal – care se înscrie în tipul „rezidual” al lui Titmuss prin dominanţa logicii pieţei. Modelul statului conservator/ „corporatist” al bunăstării – care îl aproximează pe cel „industrial de atingere a performanţelor” prin organizarea corporatist-etatistă. Modelul statului social-democrat al bunăstării (socialist) – similar celui „instituţional redistributiv” prin universalism şi tendinţa spre egalitate socială. La aceste trei tipuri, Leibfried adaugă un al patrulea: modelul sudic/ latin de stat al bunăstării, situat undeva între cel liberal şi cel conservator, dar având caracteristici specifice (rudimentar, puternic impregnat de clientelism, cu probleme de implementare a măsurilor care să asigure bunăstarea). Folosind aceste tipologizări am încercat să plasăm statul bunăstării „românesc” într-un context mai larg, printr-un demers comparativ. Din analiza realizată pe mai multe dimensiuni (ideologie, gradul de dezvoltare a drepturilor sociale în acordarea de beneficii, sistemul primar de furnizare a bunăstării, angajamentul pentru ocuparea deplină şi pentru angajarea femeilor în muncă, statul ca angajator, poziţia femeii şi drepturile sociale garantate prin lege) au rezultat multe similarităţi cu cele patru modele. În acelaşi timp, „tabloul” rezultat conţine elemente din toate modelele amintite. În analiza noastră am făcut referire adesea la situaţia existentă în timpul regimului comunist când în România exista un stat socialist al bunăstării bazat pe economia socialistă şi nu pe cea de piaţă, precum cel social-democrat. Aşa cum era de aşteptat, am identificat multe asemănări între situaţia dinainte de 1989 din România şi unele caracteristici ale modelului statului „instituţional redistributiv” al bunăstării (sau social-democrat). În ceea ce priveşte orientările actuale, am remarcat o asemănare cu modelul sudic/ latin de stat al bunăstării (prin prezenţa clientelismului, a problemelor de implementare, prin implicarea statului pentru 30 36 FLORIN LAZĂR intrarea „forţată” pe piaţa muncii), dar şi cu cel „conservator” („industrial de atingere a performanţelor”) (spre exemplu, în ceea ce priveşte sistemul de asigurări care tinde spre menţinerea diferenţierilor de status şi clasă socială) şi „rezidual” (în termeni de posibile tendinţe). Toate acestea ne relevă faptul că este foarte dificil, dacă nu chiar imposibil, de a încerca să aplici tipologiile vestice la realităţi diferite şi la contexte diferite. Nu se poate încadra o realitate, ca aceea românească, în vreun model sau altul, ca într-un „pat al lui Procust”. Ceea ce am încercat eu a fost o tentativă de plasare a statului bunăstării „românesc” într-un context mai larg, în termeni oarecum comparabili şi care să nu distorsioneze realitatea. De aceea am şi preferat ca statisticile prezentate să includă ţări apropiate României. Analiza realizată relevă faptul că statul bunăstării în România este puternic zdruncinat de problemele sociale, economice, dar şi politice cu care ţara se confruntă. Statisticile arată că, per ansamblu, efortul pentru asigurarea unui nivel de trai decent pentru populaţie (bunăstare ar fi prea mult spus) a crescut moderat, în timp ce necesităţile au crescut rapid. În acelaşi timp, la nivelul populaţiei se manifestă o neîncredere crescută în direcţia spre care ne îndreptăm, după cum arată barometrele de opinie publică. Sărăcia, creşterea inegalităţilor şi a polarizării sociale, criza morală care este prezentă în societatea noastră – toate acestea pun sub semnul întrebării existenţa statului bunăstării în România. În ce măsură se poate vorbi de un stat al bunăstării când sărăcia este în creştere, iar beneficiile acordate sunt foarte modeste? După părerea mea, în România există un stat al bunăstării numai în termeni de structuri şi mai puţin în termeni de rezultate, şi am în vedere furnizarea unui nivel de trai decent pentru populaţie. Folosind o metaforă am putea spune că este vorba de vechea problemă a „formei fără fond”. Problema pare a se afla la nivelul punerii în practică a principiilor, după care părem a ne orienta; concordanţa dintre atitudini, valori şi acţiuni. Pasti (1997) afirma că în România se constituie o „societate de supravieţuire”. Zamfir (1999) afirma că avem a opta între o politică a bunăstării şi o politică socială de supravieţuire. A opta între constituirea unei societăţi a bunăstării (ghidată de principiul coresponsabilităţii între colectivitate şi individ, prin investiţia în capitalul uman şi o politică socială accentuată) sau a uneia de supravieţuire (printr-o politică socială centrată pe reducerea sărăciei). Mărginean (1994) pleda pentru constituirea unui stat al bunăstării „moderat”. După părerea mea, punctul nevralgic al politicilor sociale din România ultimilor ani este reprezentat de lipsa lor de coordonare, de luarea unor măsuri ad hoc. De aceea, se impune mai întâi analiza posibilelor orientări, şi apoi, folosind experienţa altor ţări în domeniul politicilor sociale, formularea unei opţiuni generale clare. Nu argumentez pentru preluarea unui model de stat al bunăstării din cele deja constituite. Numai că, în conturarea propriei identităţi, mai întâi observi 31 37 STATUL BUNĂSTĂRII DIN ROMÂNIA, ÎN CĂUTAREA IDENTITĂŢII modelele deja existente. De altfel, nici nu este posibilă preluarea/ imitarea unui model. Acest lucru nu este posibil, datorită faptului că România este diferită ( ca istorie, cultură, tradiţii etc.), are particularităţile ei (ca, de altfel, orice altă ţară). Opţiunile trebuie să fie adaptate la realitatea românească. Lucrarea de faţă a dorit să facă un prim pas pentru constituirea opţiunilor, şi anume analiza, comparativă cu principalele modele de stat al bunăstării. BIBLIOGRAFIE 1. Colomer, J., Political institutions in Europe, London, Routledge, 1996. 2. Deacon, B., Developments in East European Social Policy, în Jones, C., New Perspectives on the Welfare State in Europe, London, Routledge, 1993. 3. Deacon, B., Global Social Policy Actors and the Shaping of Post-Communist Social Policy, în Swaan, A., Social Policy Beyond Borders, Amsterdam, University Press, 1994. 4. Deacon, B., Global and Regional Agencies and the Making of Post-Communist Social Policy in Eastern Europe, în Rhodes, M., Meny, Y., The Future of European Welfare. A New Social Contract?, Macmillan Press Ltd., 1998. 5. Esping-Andersen, G., The Three Worlds of Welfare Capitalism, Oxford, Polity Press, 1990. 6. Ferge, Z., The Perils of the Welfare State Withdraw, în „Social Research”, vol.64, 1997, no.4. 7. Ferrera, M., The “Southern Model” of Welfare in Social Europe, în „Journal of European Social Policy”, vol.6, 1996, no. 1. 8. Flora, P. , Heidenheimer, A., The Development of Welfare States in Europe and America, Transactions Publishers, 1995. 9. George, V., Political Ideology, Globalisation and Welfare Futures in Europe, în „Journal of Social Policy”, vol. 27, 1998, part 1. 10. Ginsburg, N., Divisions of Welfare: A Critical Introduction to Comparative Social Policy, London, Sage, 1992. 11. Jones, C., The Pacific Challenge, în Jones, C., New Perspectives on the Welfare State in Europe, London, Routledge, 1993. 12. Leibfried, S., Towards an European Welfare State?, în Jones, C., New Perspectives on the Welfare State in Europe, London, Routledge, 1993. 13. Măgureanu, V., Studii de sociologie politică, Bucureşti, Editura Albatros, 1997. 14. Mărginean, I., Politica socială şi economia de piaţă în România, Bucureşti, CIDE, 1994. 15. Mărginean, I., Tendinţe în evoluţia asigurărilor sociale, în Zamfir, C., (coord.), Politici sociale în România: 1990-1998, Bucureşti, Editura Expert, 1999. 16. Mihuţ, L., Politica socială a ţărilor Europei Centrale şi de Est, în Mihuţ, L. şi Lauritzen, B., Modele de politici sociale. Models of Social Policy, Bucureşti, Editura Didactică şi Pedagogică, 1999. 17. Mishra, R., The Welfare State in Capitalist Society, Harvester Wheatsheaf, 1990. 18. Olsson, S., Social Policy and Welfare State in Sweden, Lund, Arkiv, 1993. 19. Pasti, V. şi alţii, România – Starea de fapt. Volumul I, Societatea, Bucureşti, Nemira, 1997. 20. Pierson, C., Beyond the Welfare State?, Oxford, Polity Press, 1991. 21. Poenaru, M., Politica socială şi indicatori sociali, Bucureşti, All, 1998. 22. Preda, M., Educaţia copilului, în Zamfir, E., Zamfir, C., Pentru o societate centrată pe copil, Bucureşti, Alternative, 1997. 23. Rhodes, M., The Welfare State: Internal Challenges, External Constraints, în Rhodes, M., Heywood, P., Wright, V., (eds.), Developments in West European Politics, Hampshire, Macmillan, Houndmills, 1997. 32 38 FLORIN LAZĂR 24. Standing, G., The Folly of Social Safety Nets: Why basic income is needed in Eastern Europe, în „Social Research”, vol.64, 1997, no.4. 25. Standing, G., Social Protection in Central and Eastern Europe: a Tale of Slipping Anchors and Torn Safety Nets, în Esping-Andersen, G., The Welfare States in Transition: National Adaptations in Global Economies, London: Sage, in association with United Nations Research Institute for Social Development, 1996. 26. Titmuss, R., M., Social Policy, London: Allen & Unwin, 1974. 27. Zamfir, C., Vlăsceanu, L., Dicţionar de sociologie, Bucureşti, Editura Babel, 1993. 28. Zamfir, E., Zamfir, C., Politici sociale. România în context european, Bucureşti, Editura Alternative, 1995. 29. Zamfir, C., (coord.), Politici Sociale în România: 1990-1998, Bucureşti, Expert, 1999. 30. *** Constituţia României. 31. *** Raportul naţional al dezvoltării umane, România – 1997, 1998. Surse Internet: Barometrul de opinie publică, Fundaţia Soros pentru o Societate Deschisă: http://www.sfos.ro/pob. Superlex – Biblioteca Ministerului Justitiei : http://domino2.kappa /mj/superlex.nsf SUSTENABILITATEA DESCENTRALIZĂRII 1 ŞI MARKETIZĂRII ÎNVĂŢĂMÂNTULUI RURAL BOGDAN VOICU Nivelul de dezvoltare mai redus al zonelor rurale, dar şi caracteristici intrinseci sistemului de învăţământ conduc la un nivel mai redus al pregătirii în şcolile de la sate. Articolul de faţă analizează modul în care câteva dintre soluţiile sugerate pentru ameliorarea şi dezvoltarea învăţământului (preuniversitar) rural pot fi dezvoltate şi implementate, în conformitate cu scopurile mai largi ale sistemului educaţional şi cu specificul social al actorilor din învăţământul rural românesc, concentrându-se pe aspectele legate de marketizare şi descentralizare. Demersul este unul descriptiv şi vizează actorii cei mai legaţi de sistemul educaţiei la sate (directori de şcoli, cadre didactice şi părinţi ai elevilor din şcolile rurale), analiza realizându-se ca o scurtă evaluare a atitudinilor cadrelor didactice, directorilor de şcoală şi părinţilor elevilor din învăţământul rural faţă de unele măsuri de reformare a sistemului educaţional. Caut să sugerez modul în care poate fi stimulat suportul larg al actorilor implicaţi în educaţia rurală pentru proiectele de ameliorare a funcţionării şcolilor de la sate. Analiza are un caracter exploratoriu şi dezvoltă 2 unele dintre concluziile studiului recent asupra educaţiei în mediul rural coordonat 3 de Mihaela Jigău . Argumentele prezentate sunt în bună parte bazate pe date 4 empirice culese – în cadrul proiectului ce a fundamentat şi studiul amintit – prin interviuri de grup cu părinţi, cadre didactice şi directori de şcoli din învăţământul rural (structura grupurilor alese este redată în anexă). Întreaga expunere este precedată de o sumară trecere în revistă a implicaţiilor descentralizării şi marketizării în sistemul educaţional. După cum notează Lynne Chisholm (Chisholm, 1998, p. 147) analizând sistemele educaţionale europene, în ciuda unor „tensiuni fundamentale asupra scopurilor educaţiei moderne”, există un consens general asupra câtorva finalităţi universale ale sistemelor de învăţământ. Între aceste finalităţi se regăsesc: socializarea culturală comună a indivizilor, ca instrument de menţinere a coeziunii sociale; susţinerea creşterii economice prin furnizarea de mână de lucru calificată; 1 Mulţumesc Mălinei Voicu, Danei Niţulescu şi Ruxandrei Noica pentru comentariile făcute pe marginea versiunilor intermediare ale materialului de faţă. 2 Articolul de faţă este scris în octombrie 2000. 3 Mihaela Jigău, coordonator (2000) – Învăţământul rural din România: condiţii, probleme şi strategii de dezvoltare, Institutul de Ştiinţe ale Educaţiei, Ministerul Educaţiei Naţionale şi Fundaţia pentru o Societate Deschisă, Bucureşti. 4 „Relansarea învăţământului rural” realizat de Institutul de Ştiinţe ale Educaţiei şi al Ministerului Educaţiei Naţionale, coordonator Mihaela Jigău (septembrie 2000). CALITATEA VIEŢII, XII, nr. 1-4, 2000, p. 39-54. 2 40 BOGDAN VOICU dezvoltarea individuală, atât din punctul de vedere al capacităţilor individuale cât şi prin efectele în plan material ale plusului de educaţie. Obiectivele moderne ale politicilor educaţionale vizează, în primul rând, asigurarea unei educaţii de calitate la care să aibă şanse egale de acces toţi cetăţenii. În plus, dezvoltările contemporane vorbesc şi despre egalitatea şanselor tuturor de a urma forme educaţionale care să nu discrimineze din punctul de vedere al calităţii şi cantităţii cunoştinţelor dobândite în cadrul şcolii, cel puţin pentru învăţământul obligatoriu. Dilemele centrale contemporane ale politicilor educaţionale nelegate direct de practicile pedagogice sunt cele determinate de dorinţa de a spori importanţa alegerii sociale asupra formei şi conţinutului educaţiei, de asigurarea caracterului nediscriminatoriu al învăţământului şi de dezvoltarea învăţării de-a lungul întregii 5 vieţi . Discuţiile şi tendinţele din ţările dezvoltate în acest domeniu se concentrează mai ales asupra creşterii independenţei unităţilor şcolare preuniversitare prin descentralizare şi marketizare (mergând până la promovarea pe scară largă a şcolilor publice autoadministrate), asupra extinderii educaţiei obligatorii în special la nivelul învăţământului preşcolar şi asupra momentului realizării specializării prin despărţirea rutelor academice şi profesionale. Descentralizarea şi marketizarea în învăţământul preuniversitar au cunoscut afirmarea pe scară largă, în cultura vestică, ca un răspuns direct la provocările anilor ’70-’80 şi rezidă în creşterea autonomiei unităţilor şcolare, în autoadministrarea acestora, în deschiderea către piaţă, şcolile concurând pentru a atrage elevi. Cauzele ce au sprijinit popularitatea crescândă a descentralizării şi marketizării începând cu deceniul opt al secolului XX sunt multiple. În primul rând, este vorba de criza de legitimitate a statului, descrisă de Habermas (1971), cu implicaţiile sale privind neîncrederea în sistemul de învăţământ public. În al doilea rând, este vorba de criza financiară a statului: asaltat de cererile în creştere formulate de populaţie, acesta a încercat să implice sectorul privat – considerat a fi mai eficient – în finanţarea şi/sau administrarea serviciilor educaţionale sau a unor 6 părţi ale acestora (Offe, 1984). În al treilea rând, aşa cum remarcă Hargreaves şi Reynolds (1989, p. 3), este vorba de eşecul sistemelor publice de a asigura eficienţa economică a învăţământului, dar şi de inegalităţile de acces cronice, manifestate de 7 sistemele educaţionale publice . În fine, este vorba de ascensiunea teoriei alegerii 5 Vezi Leslie C. Eliason, Ingemar Fägerlind, Richard L. Merritt, Hans N. Weiler (1987) şi Howard Glennester (1998). 6 De exemplu, serviciile de curăţenie din şcoli sau transportul elevilor până la şcoală. 7 Dincolo de faptul bine cunoscut că învăţământul public este cel care contribuie la reproducerea structurii sociale (vezi, de exemplu, Raymond Boudon, 1998), inegalităţile de acces implicate de sistemele de învăţământ publice tradiţionale se manifestă prin modul de distribuire teritorială a şcolilor publice (dezavantajând localităţile sau casele izolate), prin lipsa de flexibilitate şi de adaptare la specificul local (dezavantajând minorităţile de orice fel, dar şi comunităţile împărtăşind valori specifice, distincte, în anumite aspecte, de cele ale majorităţii) etc. Dezvoltări suplimentare în acest sens pot fi regăsite în termenul dedicat politicilor educaţionale, publicat în Dicţionarul de politici sociale (Bogdan Voicu, 2000). 41 SUSTENABILITATEA DESCENTRALIZĂRII ŞI MARKETIZĂRII ÎNVĂŢĂMÂNTULUI RURAL 3 publice cu implicaţiile sale asupra nevoii de a creşte importanţa alegerii părinţilor în ceea ce priveşte educaţia copiilor şi implicarea mai puternică a acestora în procesul educaţional formal. Marketizarea şcolilor publice constă în creşterea autonomiei lor faţă de autorităţile locale sau centrale. Pe de o parte este vorba de creşterea independenţei administrative (extinsă la puterea de a lua decizii de natură financiară, privind politica de personal, investiţiile şi reparaţiile, modul de admitere a elevilor şi cifra de şcolarizare). Pe de altă parte este vorba despre deschiderea şcolii către cererea de educaţie manifestată de părinţi şi elevi, prin opţiunea pentru existenţa unor oferte diversificate de servicii educaţionale, oferite de şcoli diferite aflate în aceeaşi localitate. Părinţii şi elevii pot opta pentru o şcoală sau alta, în funcţie de oferta educaţională a acesteia şi (eventual) de preţul pe care trebuie să îl plătească, pentru a avea acces la serviciile oferite de şcoală. 8 Şcolile autoadministrate, ca şi cele charter constituie exemplul tipic pentru marketizare. Unităţile şcolare rămân proprietate publică, dar ele sunt administrate de un consiliu alcătuit din profesori, părinţi şi membri ai comunităţii locale. Consiliul are putere decizională completă în ceea ce priveşte politica de angajare, curriculumul (în limitele stabilite de autorităţile reglatoare), selecţia elevilor, precum şi gestionarea patrimoniului şi a resurselor şcolii. Finanţarea este realizată în funcţie de cererea părinţilor pentru o şcoală sau alta, dar şi din fondurile private atrase de consiliul de administraţie. Oferta educaţională include curriculum diferit de la o şcoală la alta (inclusiv la nivel primar şi gimnazial), dar şi pachete de servicii educaţionale complexe (program în cadrul şcolii extins până la 10-12 ore pe zi, asigurarea mesei, suport în realizarea temelor, asigurarea transportului către şi de la şcoală, masă de prânz, cursuri extracurriculare etc.). 8 Şcolile charter reprezintă şcoli (primare, gimnaziale sau licee) care funcţionează ca entităţi autonome în baza unui contract între organizatori şi sponsori, având putere de decizie deplină asupra politicii de personal, a numărului de locuri oferite şi a selecţiei elevilor, a modului de gestionare a patrimoniului etc. Şcolile charter iau naştere fie prin transformarea unor foste şcoli publice, fie sunt înfiinţate ca atare. Organizatorii unei şcoli charter sunt de regulă părinţi şi/sau cadre didactice, dar şi universităţi sau organizaţii private. Aceştia alcătuiesc un plan privind strategia educaţională a şcolii, modul de administrare şi finanţare, rezultatele educaţionale aşteptate şi modul de evaluare a acestora (Geske, Davis şi Hingle, 1997, p. 154). Planul este înaintat unui potenţial sponsor, de regulă o autoritate publică (locală sau centrală), dar şi universităţi sau organizaţii private. Din momentul în care sponsorul sau grupul de sponsori aprobă planul de înfiinţare/ transformare a şcolii, unitatea de învăţământ în cauză poate începe să funcţioneze. Consiliul de organizare devine consiliu de administrare cu drepturi depline în utilizarea resurselor şcolii, în angajarea de personal şi în încheierea de contracte pentru serviciile educaţionale secundare. Şcoala charter poate fiinţa într-un imobil propriu sau în unul închiriat sau poate utiliza clădirea, facilităţile şi personalul şcolii publice din a cărei transformare provine. Şcolile charter sunt complet autonome faţă de autorităţile locale, putând funcţiona independent atât timp cât îşi îndeplinesc obiectivele educaţionale prevăzute în contract. În caz contrar, contractul este reziliat sau renegociat. Autorităţile centrale nu interacţionează cu şcolile charter decât prin prerogativele lor regulatorii (stabilirea cerinţelor curriculare minimale, a calificărilor cadrelor didactice etc.). 4 42 BOGDAN VOICU Avocaţii marketizării argumentează cu câteva avantaje esenţiale: posibilitatea alegerii serviciilor educaţionale de către părinţi; faptul că nu sunt determinate astfel inegalităţi de acces mai mari decât cele presupuse de sistemele publice tradiţionale; creşterea legăturii dintre sistemul de învăţământ şi voinţa publică, şcolile putându-se adapta rapid la cererea societăţii; impunerea unor standarde educaţionale mai ridicate datorită concurenţei; cadrele didactice sunt mai motivate pentru a se integra în sistemul educaţional atât financiar cât şi din punctul de vedere al satisfacţiilor profesionale. În replică, criticii insistă pe faptul că privatizarea şi marketizarea nu lărgesc sfera de alegere decât pentru grupurile sociale oricum avantajate, exacerbând inegalitatea. Mai mult, alegerea este limitată şi prin faptul că numărul de locuri este limitat. Selecţia practicată la intrarea în şcolile cele mai bune, care atrag mai mulţi candidaţi decât locuri, nu face altceva decât să asigure cele mai bune condiţii celor mai buni elevi, proveniţi de regulă din grupuri sociale altele decât cele dezavantajate. O astfel de excluziune şcolară contribuie la perpetuarea şi chiar accentuarea inegalităţilor (vezi Mark Drakeford, 2000). Obiectivitatea voinţei publice este pusă şi ea sub semnul întrebării, fiind negată raţionalitatea alegerii acesteia. În fine, este adus ca argument demotivarea cadrelor didactice, fiind invocată rezistenţa la schimbare manifestată de sindicatele acestora, nemulţumite de pierderea unor privilegii faţă de sistemele de învăţământ publice tradiţionale (sporurile de vechime, siguranţa salariului, diverse facilităţi şi beneficii) simultan cu creşterea responsabilităţilor. Descentralizarea este strâns legată ca problematică de privatizare şi marketizare, constituind o reacţie la acelaşi tip de provocări. Descentralizarea propune în esenţă mutarea responsabilităţii privind finanţarea şi furnizarea serviciilor de învăţământ, de la guvernul central către autorităţile locale, şi chiar la nivelul unităţilor şcolare. Descentralizarea presupune o implicare mai activă a comunităţilor locale în procesul educaţional, participarea acestora putând avea efecte benefice în ceea ce priveşte creşterea participării şcolare şi prevenirea abandonului, atragerea unor surse de finanţare alternative, eficientizarea serviciilor secundare asociate procesului de învăţământ. Descentralizarea şi marketizarea presupun reconsiderarea rolurilor personalului din interiorul sistemului de învăţământ. Inspectorii şcolari şi directorii preiau noi responsabilităţi, în calitatea lor de admistratori cu drepturi depline ai unităţilor şcolare. Responsabilitatea şcolii ca întreg creşte, rezultatele elevilor punând sub presiune salarizarea şi chiar locul de muncă pentru toate cadrele didactice, dar mai ales pentru directori. După cum arată Whitty, Power şi Halpin (1998), descentralizarea şi creşterea importanţei alegerii parentale constituie tendinţe comune pentru ţările culturii 43 SUSTENABILITATEA DESCENTRALIZĂRII ŞI MARKETIZĂRII ÎNVĂŢĂMÂNTULUI RURAL 5 vestice. Statele dezvoltate ale bunăstării, indiferent de ideologia lor, au început, după anii '70, să îşi descentralizeze din ce în ce mai mult serviciile educaţionale publice, mutând iniţial responsabilitatea dinspre stat către autorităţile locale, ca mai apoi rolul acestora să se diminueze treptat în favoarea consiliilor de administraţie a şcolii. Anglia a introdus pe scară largă, din 1980, sistemul voucherelor pentru familiile sărace, iar din 1986 a promovat autoadministrarea şcolilor. Noua Zeelandă s-a dovedit a fi cea mai radicală, din 1989 mutând complet responsabilitatea pentru buget, personal şi rezultate şcolare, la nivelul consiliilor de administraţie din fiecare şcoală. SUA, în care 11% din totalul şcolilor sunt private, fără a primi subsidii semnificative de la bugetele publice (dintre aceste şcoli, 80% sunt şcoli confesionale şi numai 20% laice), a promovat sistemul şcolilor charter. Suedia, ţară cu o îndelungată tradiţie a centralizării, a delegat începând cu 1991 puterea de decizie în ceea ce priveşte politica de personal de la guvernul central către primării, iar din 1996, primăriile au preluat şi responsabilitatea alocării pe şcoli a fondurilor de întreţinere (primite în continuare de autorităţile locale sub formă de grant de la bugetul statului). Mai mult, din 1991 a fost permisă şi înfiinţarea de şcoli private, ulterior începând să funcţioneze sistemul voucherelor educaţionale. În alte ţări, precum Olanda, în care majoritatea şcolilor sunt şcoli confesionale, sprijinite de către bugetul statului, sistemul voucherelor are o tradiţie îndelungată. În Franţa, Legea Debré a deschis încă din anii '60 drumul pentru acordarea de subsidii publice şcolilor confesionale (catolice), operate de organizaţii private. Numeroase studii au căutat să analizeze comparativ eficienţa educaţională şi cea economică a şcolilor publice tradiţionale, a celor autoadministrate şi a celor private (colecţiile de articole editate de Cohn în 1997 şi Halsey ş.a. în 1998 trec în revistă şi aceste studii, constituind o importantă sursă bibliografică). Analizele de pionierat ale lui Coleman şi Hoffer (1987) au sugerat că, în Statele Unite, şcolile catolice sunt mai eficiente decât cele publice, sub aspectul cunoştinţelor dobândite de elevi, indiferent de sexul, rasa şi religia acestora sau de statusul socioeconomic al familiei de provenienţă. Cercetări ulterioare au pus sub semnul întrebării această diferenţă de eficacitate, noi date empirice sugerând că rezultatele elevilor din cele două tipuri de şcoli nu diferă semnificativ, dar şi că rezultatele trebuie analizate controlând şi alte variabile, precum influenţa distanţei faţă de şcoală a elevilor. În plus, privitor la costul educaţiei, unele argumente şi analize empirice sugerează că acesta este, în fapt, mai mare pentru învăţământul privat, dacă sunt incluse şi cheltuielile suplimentare dedicate învăţământului de către gospodării. Alţi autori au arătat că, îndeosebi în ţările în curs de dezvoltare, cunoştinţele acumulate în şcolile private sunt inferioare ca utilitate şi volum celor dobândite în şcolile publice. Toate aceste studii nu sunt însă decât experimentale, cercetarea în domeniu aflându-se abia la început şi confruntându-se cu trei probleme majore. În primul rând, este vorba de cuantificarea cheltuielilor gospodăriilor dedicate educaţiei. În al doilea rând, este vorba de identificarea unei măsuri universal acceptate pentru măsurarea câştigului educaţional al elevilor. În fine, a treia dificultate este legată de 6 44 BOGDAN VOICU validitatea comparaţiei, aceasta neputând fi realizată decât dacă şcolile comparate evoluează în contexte sociale similare. Cu alte cuvinte, este greu de precizat dacă raportul între cheltuielile cu un elev şi cunoştinţele dobândite de acesta este mai mic sau mai mare în şcolile private, publice sau autoadministrate. După 1990, dată fiind criza financiară a statului român, dar şi alinierea la tendinţele vestice, învăţământul românesc se confruntă şi el cu măsuri şi propuneri de modificare în sensul descentralizării, marketizării şi plierii sistemului educaţional în funcţie de alegerea publică. Descentralizarea financiară şi administrativă, reforma curriculară, ca şi acordarea unei atenţii sporite învăţământului vocaţional nu reflectă altceva decât încercarea de a adapta şcoala la cerinţele societăţii, de a asigura mai multă flexibilitate sistemului educaţional. Pe de altă parte, astfel de măsuri vizează şi rezolvarea dificultăţilor de finanţare determinate mai ales de recesiunea economică accentuată. Se adaugă decalajele cronicizate între învăţământul de la sate şi cel de la oraşe, resimţit mai ales la nivelul bazei materiale şi a resurselor umane şi având efecte evidente asupra performanţelor şcolare ale elevilor, precum şi asupra integrării lor ulterioare în viaţa activă. Pe lângă tendinţele contemporane din Europa de Vest şi America de Nord, concretizate în recomandările agenţiilor internaţionale, criza financiară a statului român a contribuit la urgentarea descentralizării şi marketizării ca posibile soluţii pentru problemele semnalate mai sus. Cele două proiecte întâmpină însă multiple obstacole, în special în lumea satului. Educaţia în mediu rural pare a se realiza în România cu dificultăţi din ce în 9 ce mai mari, decalajul faţă de mediul urban cronicizându-se şi chiar adâncindu-se . Cauzele sunt multiple: sărăcia în creştere a populaţiei de la sate, cu efecte în diminuarea interesului pentru educaţie şi a participării şcolare; atractivitatea redusă a şcolilor de la sate pentru cadrele didactice de valoare; dotarea materială deficitară a şcolilor româneşti, în general, şi a celor de la sate, în special; diminuarea încrederii populaţiei în importanţa educaţiei ca garant pentru o viaţă mai bună şi pentru dezvoltarea personală etc. În plus, descreşterea accentuată a volumului cohortelor născute după 1990 în comparaţie cu cele anterioare face ca numărul elevilor din şcolile de la sate să scadă continuu, în 1997 numărul şcolilor rurale cu mai puţin de 10 elevi în 4 clase 10 de învăţământ depăşind 1000 (aproximativ 10% din totalul şcolilor rurale) . Aceasta face ca şcolile din mediul rural să aibă nu doar performanţe reduse, dar şi să fie mai risipitoare în ceea ce priveşte costul mediu al unui elev. Soluţiile propuse pentru ameliorarea calităţii învăţământului rural românesc au în vedere, în general, contextul larg al reformei din învăţământ, concentrându-se 9 Vezi în acest sens Mihaela Jigău, coordonator (2000), lucrare ce realizează o radiografie a stării învăţământului rural românesc. 10 Bogdan Voicu şi Liviu Begu (1999). 45 SUSTENABILITATEA DESCENTRALIZĂRII ŞI MARKETIZĂRII ÎNVĂŢĂMÂNTULUI RURAL 7 pe deficienţele specifice educaţiei rurale. Se pune accent pe atragerea în sistemul de învăţământ a cadrelor didactice valoroase, refacerea bazei materiale şi dotarea cu materiale didactice moderne, rezolvarea problemei cronicizate a subfinanţării, asigurarea unui management eficient, întărirea relaţiei şcoală – comunitate etc. Între practicile destinate atingerii acestor deziderate se disting descentralizarea şi marketizarea învăţământului rural, exprimate în special prin creşterea autonomiei financiar-administrative a unităţilor de învăţământ (manifestată prin concurenţa sporită între şcoli în a atrage elevii). Dincolo de principiile sugerate şi modurile concrete de transpunere în practică a acestora, o atenţie specială trebuie acordată adecvării lor la condiţiile culturale ale societăţii româneşti şi la posibilitatea de a utiliza valorile şi modurile sociale de „a face” specifice lumii satului, pentru a sprijini diminuarea discrepanţelor de acces la învăţământul de calitate dintre mediul urban şi cel rural. Reprezentările pe care le au actorii relevanţi din sistemul educaţional despre punctele critice ale educaţiei rurale devin astfel extrem de importante. 11 Datele calitative pe care le exploatez în articolul de faţă sugerează faptul că există opinia – împărtăşită de majoritatea actorilor din sistemul rural de învăţământ – că între şcolile rurale şi cele din oraşe există diferenţe importante, determinate mai ales de baza materială deficitară de la sate. Descentralizarea şi creşterea autonomiei unităţilor şcolare ar putea aduce, în principiu, o îmbunătăţire a acestei situaţii prin atragerea, de către şcoli, a investiţiilor unor antreprenori locali şi prin valorificarea propriilor active. Există însă un obstacol major în faţa acestei posibilităţi: capacitatea managerială relativ redusă a directorilor de şcoală. Lipsa îndelungată de independenţă a făcut ca exerciţiul administrativ să fie, în ultimele decenii, extrem de redus, deciziile fiind luate mai ales la nivelul inspectoratelor şcolare, chiar şi în chestiuni mărunte. În ultimii ani, lucrurile au început să se schimbe, directorilor de şcoală revenindu-le mai multe responsabilităţi, însă problema „lipsei de pricepere” şi de informaţie a fost invocată extrem de frecvent în discuţiile de grup, mai ales de către directorii înşişi. Aceştia adoptă, în general, o atitudine pasivă, de neputinţă în a atrage fonduri de la o comunitate săracă. Mai mult, investiţiile sunt percepute a fi exclusiv apanajul autorităţilor publice, cel mai adesea centrale sau judeţene. Efortul propriu este privit doar ca un adaos, în nici un caz ca principala activitate de investire: „Realizări materiale avem puţine; s-a investit puţin la noi în şcoală, de vreo 30 de ani nu s-a investit nimic. Ce-am mai putut face pe cont propriu… Aici da, am putea să ne mândrim, din autodotare am făcut o clădire, efectiv nouă, ateliere şi laboratoare, dar care aşteaptă să fie cineva din sat…” (director de şcoală, judeţul Sălaj; sublinierea îmi aparţine). 11 Vezi nota 4, p. 39 ca şi Anexa. 8 46 BOGDAN VOICU Cazurile de succes sunt, în general, legate de implicarea activă a comunităţii, directorilor şi cadrelor didactice în viaţa şcolii. Catalizatorul este aproape întotdeauna o organizaţie nonguvernamentală, o fundaţie oarecare, care oferă o parte din finanţarea unor proiecte de dezvoltarea a şcolii. De regulă, iniţiativa aparţine fundaţiei în cauză sau Bisericii, care se dovedeşte a fi un actor extrem de important în structurarea intereselor comunităţilor săteşti. Directorii şi cadrele didactice – majoritatea extrem de ataşaţi cauzei învăţământului românesc – caută să profite în folosul şcolii de astfel de oportunităţi, ori de câte ori acestea se ivesc, însă de multe ori se lovesc de propria neputinţă în a exploata legislaţia în vigoare. Alteori, iniţiativa este inhibată chiar de prezenţa unor autorităţi judeţene prea puternice, prea autoritare. Oricum, indiferent de circumstanţele locale, este de notat că prezenţa unor fundaţii locale şi, în special, demararea unor proiecte locale de dezvoltare a unităţilor şcolare, dinamizează imediat întreaga viaţă a şcolii şi atrage după sine participarea directă a comunităţii locale, în special în forme neinstituţionalizate, dar şi colaborarea şi implicarea activă a Primăriilor. Adeseori, rolul jucat de aceste fundaţii este preluat chiar de şcoală în sine, în colaborare cu Primăria. Este vorba de demararea unor proiecte comune mai complexe, în colaborare cu alte sate, finanţate prin granturi de către Agenţia Naţională pentru Dezvoltare Regională (ANDR) sau Fondul Român de Dezvoltare Socială (FRDS). Şcoala, ca exponent al elitei săteşti, este cea în măsură de a iniţia astfel de proiecte. Problema este cea a accesului la informaţie şi a furnizării de know-how. Ministerul Educaţiei Naţionale (MEN), ca principal agent regulator al sistemului educaţional, dar şi Inspectoratul Şcolar Judeţean (ISJ), pot şi trebuie să sprijine acest proces de dezvoltare a şcolii ca actor central în microsistemul social al satului. Cercurile pedagogice îşi pot extinde şi diversifica activitatea, prin promovarea unor politici de informare a managerilor şcolilor rurale, ca şi a cadrelor didactice, asupra metodelor prin care poate fi mobilizat capitalul social local (cum pot fi utilizate optimal relaţiile sociale şi încrederea din cadrul comunităţilor locale), valorificând bogata experienţă românească acumulată în domeniu în ultimii ani. Astfel de acţiuni pot reduce şi din disonanţa cognitivă determinată de nepotrivirile dintre dorinţa de a face ceva şi dificultatea stăpânirii hăţişului legislativ, care adesea inhibă iniţiativa, prin diminuarea predictibilităţii acţiunilor proiectate. Problema legislaţiei confuze este semnalată în majoritatea grupurilor intervievate şi este confirmată de rezultatele anchetei pe bază de chestionar. Chestiunea este legată, în primul rând, de absenţa unei etape de preinstituţionalizare a legilor şi a reglementărilor ministeriale. Cu alte cuvinte, hotărârile luate la centru sunt privite ca unele generate de o instanţă externă, motivaţia acestora fiind prea târziu şi ineficient explicitată. Neparticiparea la procesul de luare a deciziei contribuie la dezvoltarea unei culturi dependente (în termenii lui Almond şi Verba), în care indivizii sfârşesc prin a aştepta totul de la 47 SUSTENABILITATEA DESCENTRALIZĂRII ŞI MARKETIZĂRII ÎNVĂŢĂMÂNTULUI RURAL 9 stat. Soluţia este simplă şi rezidă în supunerea discuţiei actorilor din sistem a oricărei propuneri de reformă. Explicarea motivaţiilor măsurilor luate de autoritatea centrală şi supunerea lor dezbaterii prealabile a inspectorilor şcolari, directorilor, profesorilor şi învăţătorilor îi poate ajuta pe aceştia să observe mecanismele presupuse de măsura în sine, să o înţeleagă, să îi prevadă consecinţele şi să semnaleze punctele ei slabe, participând astfel la luarea deciziei. Participarea la luarea deciziei este un pas important înainte pentru însuşirea acesteia, determinând funcţionarea eficientă a instituţiilor nou create. Pot fi evitate, astfel, confuziile şi neînţelegerile ce caracterizează multe dintre măsurile reformiste luate de MEN în ultimii 10 ani (reforma curriculară şi manualele alternative sunt bune exemple în acest sens). Mai mult, o astfel de etapă de preinstituţionalizare poate fi extinsă cu efecte benefice şi la nivelul opiniei publice, dezbaterea publică contribuind la eliminarea unor blocaje cauzate de neînţelegeri, precum cele din cazul admiterii la liceu pe baza rezultatelor şcolare anterioare. S1: „Legislaţia este cum este, dar nu se aplică în totalitate. Şi suntem bombardaţi de ordine peste ordine cu valabilitate foarte scurtă, nevoiţi să ne informăm pe unde putem, că n-avem toate ordinele…S-a întâmplat că azi a fost trimis un ordin al ministrului, mâine nu mai era valabil. […] Şi legea învăţământului s-a modificat, multă lume n-o cunoaşte, nu ai de unde s-o iei, s-o copiezi…” S2: „Şi unele din ele, din păcate, nu cunosc realitatea (legile). Sunt frumoase, sublime… […] În afară de asta, la mine la liceu, că sunt foarte aproape de oraş (am fax care nu prea merge), dar sunt însă ordine care nu ajung la timp, pentru că sunt multe, e un bombardament informaţional din partea Ministerului. Pe vremea când se publicau în Tribuna Învăţământului, de spaimă cumpăram din trei locuri, să nu pierd ordinul nu ştiu care. Sună frumos acolo aceste ordine, cu un preambul, numai că ne lasă un gust amar: sunt atât de frumoase, de generoase! (directori de şcoală, judeţul Vaslui)” O altă chestiune problematică a învăţământului românesc în general şi mai cu seamă a celui rural este cea a resurselor umane. Mai exact, este vorba de menţinerea şi mai ales atragerea în sistemul de învăţământ a cadrelor didactice de valoare şi/sau a tinerilor absolvenţi de învăţământ universitar. Motivaţia financiară redusă (chiar şi în condiţiile acordării „sporului de rural”), ca şi prestigiul în scădere asociat profesiei de învăţător sau profesor, îi determină pe tinerii absolvenţi, dar şi pe cadrele didactice cu experienţă să caute locuri de muncă în alte sectoare decât învăţământul. Promovată de către MEN începând cu toamna lui 1998, măsura acordării unui „spor de rural” variind între 5 şi 80% din salariu, în funcţie de zona în care este localizată şcoala, deşi considerată legitimă, este departe de a rezolva problema motivării financiare. Mai mult, date fiind imperfecţiunile în aplicarea sa, adeseori percepută ca fiind arbitrară şi fiind mult dependentă de bunul 10 48 BOGDAN VOICU plac sau interesele personale ale inspectorului şcolar general din judeţ, măsura generează adesea chiar tensiuni în rândul corpului didactic. Creşterea substanţială a salariilor profesorilor este practic imposibilă, în condiţiile economice actuale ale societăţii româneşti. Descentralizarea ar putea însă aduce o creştere importantă a statusului social al cadrelor didactice, consolidându-le poziţia în societate. În plus, învăţătorii şi profesorii pot avea mai multe satisfacţii profesionale, activând într-o atmosferă mai familiară, fie şi doar ca efect al creşterii certitudinii şi controlului pe termen mediu şi scurt asupra propriului destin, datorită dispariţiei sau diminuării ingerinţelor decizionale ale autorităţilor publice centrale, judeţene şi chiar locale. „Să nu punem problema salariilor. Nu, el pleacă şi se duce la o altă şcoală, pentru că şcoala respectivă este mai aproape de ce crede el că ar fi locul unde s-ar manifesta plenar. Desigur, mai este şi motivul bazei materiale. Sunt şi puţini copii. Deci, nu cred că aceste cadre didactice ies din sistem, nu salariul îi determină să plece de la şcoală, ci condiţiile de viaţă. O dată, că în satul respectiv comunitatea nu-i poate oferi nimic din ceea ce ţine de un standard de viaţă. El vine de undeva, are nişte pretenţii. […] Eu încă mai cred că atâta timp cât învăţământul nu este tentant din toate punctele de vedere, nu vor veni aici creierele destupate, cei care într-adevăr sunt cei mai buni oameni. Pentru că degeaba: poţi să ai strunguri foarte bune, dacă strungarul e prost, strică şi material, strică şi strungul. Bun, facem o şcoală foarte bună. Dacă nu vom avea piese bune… Putem să aducem noi strung occidental, material 100% pur… Pune un strungar prost şi va strica tot. Atâta timp cât învăţământul nu va fi tentant, poate şi la salariu, de acord, dar tentant ca loc de muncă …” (director de şcoală, Prahova). Pe de altă parte, descentralizarea şi marketizarea implică şi dificultăţi importante, legate de redefinirea rolurilor personalului din interiorul sistemului de învăţământ. Este vorba, în special, de responsabilităţile sporite ale inspectorilor şcolari şi mai ales ale directorilor, supuşi unei reconsiderări a poziţiei lor în calitatea mai nouă de administratori cu largă putere de decizie asupra unităţii pe care o conduc. Responsabilitatea şcolii ca întreg creşte, rezultatele elevilor punând sub presiune salarizarea şi chiar locul de muncă pentru toate cadrele didactice, dar 12 mai ales pentru directori. Mai mult, după cum remarcă Heartgraves şi Reynolds , poate apărea demotivarea cadrelor didactice, ca şi rezistenţa la schimbare manifestată de sindicatele acestora, nemulţumite de pierderea unor privilegii faţă de sistemele de învăţământ publice tradiţionale (sporurile de vechime, siguranţa salariului, diverse facilităţi şi beneficii) simultan cu creşterea responsabilităţilor. De aceea, marketizarea şi descentralizare sunt două procese care nu se pot derula optim decât dacă sunt sprijinite prin promovarea unor politici de informare şi de transmitere a savoir faire-ului managerial. 12 Andy Hargreaves şi Davis Reynolds (1989). 49 SUSTENABILITATEA DESCENTRALIZĂRII ŞI MARKETIZĂRII ÎNVĂŢĂMÂNTULUI RURAL 11 13 Studiile realizate în alte ţări nu indică diferenţe substanţiale de performanţă sau eficienţă între ansamblul şcolilor autoadministrate (cu autonomie sporită) şi al celor tradiţionale, gestionate centralizat de către autorităţile publice. Însă, în condiţiile actuale ale învăţământului rural românesc, efectele unor astfel de politici de descentralizare şi marketizare pot fi benefice în menţinerea şi atragerea în sistemul educaţional a cadrelor de valoare: creşterea responsabilităţii, aşa cum am argumentat mai sus, este însoţită de un potenţial spor al prestigiului asociat profesiei de dascăl. Aceasta se poate constitui într-un bun motivator pentru menţinerea în sistem a cadrelor calificate şi pentru atragerea tinerilor absolvenţi. Apar, astfel, alternative viabile pentru diminuarea ponderii cadrelor didactice necalificate din învăţământul rural (dar şi din cel urban), cu efecte benefice în ceea 14 ce priveşte performanţa şcolară . Mai mult, mutarea deciziei asupra componenţei colectivului didactic, asupra politicii de personal, de la nivelul Inspectoratului Şcolar Judeţean la cel al unităţii şcolare – măsură cerută de majoritatea directorilor şi cadrelor didactice, dar şi de părinţii intervievaţi în cadrul discuţiilor de grup – poate determina o reducere a fluctuaţiei cadrelor didactice, o mai bună colaborare a acestora atât cu elevii cât şi cu comunitatea locală. Restabilirea prestigiului cadrului didactic ar atrage după sine şi recâştigarea încrederii în menirea şi eficienţa educaţiei. S-ar diminua, astfel, dezinteresul pentru şcoală şi tendinţa de abandon manifestată mai ales la nivelul populaţiei sărace. În plus, s-ar crea un stimulent suplimentar pentru activitatea de formare a adulţilor. Toate aceste avantaje sunt, în general, identificate şi acceptate ca benefice de către cadrele didactice şi chiar de către părinţii elevilor. Însă mai puternică rămâne reprezentarea asupra pericolului pe care îl reprezintă descentralizarea pentru funcţionarea sistemului educaţional în sine. De regulă, este acuzată lipsa cronică de informare asupra schimbărilor din sistem şi asupra numeroaselor detalii birocratice care trebuie să însoţească orice decizie administrativă. Problema fundamentală a învăţământului rural rămâne, pe termen scurt, cea a continuării instrucţiei după încheierea ciclului obligatoriu. În această privinţă, importante încep să nu fie atât performanţele şcolare şi calitatea învăţării în şcolile rurale, cât mai ales resursele materiale mai reduse ale populaţiei de la sate, pentru mulţi, costurile urmării liceului în o altă localitate fiind imposibil de suportat. Soluţiile considerate legitime de către actorii implicaţi în sistemul educaţional sunt două. Prima implică o finanţare substanţială din partea statului prin burse sau vouchere educaţionale acordate elevilor din mediul rural admişi la liceu, astfel încât aceştia să îşi poată asigura cel puţin transportul şi o parte din cheltuielile 13 Elchanan Cohn (1997 şi A.H. Halsey, Hugh Lauder, Phillip Brown, Amy Stuart Wells, editori (1998). 14 Vezi şi Bogdan Voicu, Lucian Pop – „Rezultatele şcolare” în Mihaela Jigău, coordonator (2000) – op. cit. 12 50 BOGDAN VOICU alimentare pe durata urmării liceului. A doua este mai puţin costisitoare şi presupune dezvoltarea unor şcoli profesionale şi de ucenici în mediul sătesc, pe lângă şcolile gimnaziale deja existente. În acest al doilea caz, preferat şi de părinţii cu care am discutat, dar şi de actorii din interiorul sistemului educaţional, costurile pot fi mai reduse, însă efectele pe termeni lung rezidă în accentuarea şi perpetuarea decalajelor între sat şi oraş, atât din punct de vedere educaţional cât şi material, putând chiar genera polarizări şi tensiuni sociale. Lipsa oricărei politici în domeniu are însă aceleaşi consecinţe, ba chiar poate urgenta creşterea decalajelor. Se adaugă aici efectele perverse al organizării examenelor de capacitate sau bacalaureat în principal în centre urbane. După cum remarca unul dintre profesorii din Prahova, aceasta face ca elevii din rural să fie nevoiţi să parcurgă distanţe lungi până la locul susţinerii examenului, o şcoală care nu le este familiară. Astfel, sunt generate evidente inegalităţi de şansă între absolvenţii de liceu sau gimnaziu de la sate şi cei din oraşe. Să notăm şi faptul că dezvoltarea de şcoli profesionale şi de ucenici pe lângă gimnaziile rurale ar reprezenta o adaptare a sistemului educaţional la cererile manifeste ale populaţiei. Măsura ar implica în mod necesar acordarea unei autonomii sporite şcolilor în cauză, ca şi deschiderea lor către colaborarea intensă cu comunitatea locală, mergând până la implicarea şcolii şi elevilor săi în activităţile economice specifice în zonă. Cele două soluţii propuse pentru încurajarea continuării educaţiei pe nivelul secundar implică şi opţiuni principiale asupra momentului în care specializarea trebuie realizată, cu efecte imediate asupra momentului începerii orientării şcolare şi profesionale încă din gimnaziu. O a treia soluţie, nesugerată de către părinţi şi cadrele didactice, însă probabil la fel de sustenabilă din punctul de vedere al acestora, ar putea fi dezvoltarea de licee (vocaţionale) pe lângă şcolile gimnaziale. O astfel de opţiune ar putea facilita şi procesul de comasare, prin creşterea importanţei şcolii-centru. Dincolo de toate aceste considerente, nu trebuie ignorată o dimensiune extrem de importantă a funcţionării sistemului de învăţământ: reprezentările actorilor implicaţi direct în procesul educaţional asupra mecanismelor care asigură funcţionarea acestuia şi asupra obiectivelor sale finale. Datele calitative sugerează existenţa a două tipuri de culturi educaţionale distincte: prima este centrată pe evaluarea sistemului prin prisma rezultatelor şcolare ca indicator al integrării ulterioare a absolvenţilor în viaţa activă. A doua se concentrează mai ales asupra condiţiilor în care se desfăşoară procesul educaţional, fiind preocupată de aspecte precum resursele umane sau baza materială. În acest din urmă caz, rezultatele şcolare sunt privite mai ales prin finalitatea lor în interiorul sistemului de învăţământ. Datele empirice nu permit prea multe generalizări în acest sens, cele două tipuri de culturi educaţionale fiind mai degrabă schiţate în acest stagiu. Totuşi, politicile educaţionale promovate trebuie să ia în calcul şi acest aspect, mai ales în ceea ce priveşte motivarea şi explicarea măsurilor propuse. 51 SUSTENABILITATEA DESCENTRALIZĂRII ŞI MARKETIZĂRII ÎNVĂŢĂMÂNTULUI RURAL 13 Mutând centrul de interes asupra măsurilor privite ca legitime de către populaţie – sau mai exact, de către părinţii cu care am stat de vorbă – să notăm suportul deosebit acordat introducerii pe scară largă a informaticii şi învăţării unei limbi străine, surprinzător, mai ales când el apare ca o cerere generalizată, inclusiv din partea celor cu un grad de instrucţie mai redus. În al doilea rând, să remarcăm cererea adecvării procesului educaţional la cerinţele pieţei, conştientizarea generală a unei părţi importante a populaţiei din mediul rural a importanţei educaţiei pentru dezvoltarea ulterioară. Aceasta se manifestă, pe de o parte, prin suportul pentru participarea copiilor la pregătirea preşcolară (ceea ce poate favoriza introducerea proiectată a anului de grădiniţă obligatoriu), şi pe de altă parte, prin dorinţa de control asupra orientării şcolii manifestată de o parte a celor intervievaţi, atât în ceea ce priveşte manualele şi curriculum-ul, dar şi în ce priveşte selecţia cadrelor didactice. Chiar fără a întruni consensul general, această dorinţă de implicare poate fi benefică şi poate fi exploatată pentru a susţine implicarea comunităţilor locale în administrarea şi finanţarea unităţilor şcolare. Încercând o concluzie sintetică, să notăm că atât marketizarea cât şi descentralizarea beneficiază de suportul latent al actorilor implicaţi direct în procesul educaţional, cu condiţia informării prealabile asupra mecanismelor care asigură funcţionarea sistemului de învăţământ, cu accent pe modul de gestionare a unităţilor şcolare. Transformarea suportului latent în susţinere explicită este însă o necesitate şi, totodată, un proces care nu se poate realiza de la sine. Pentru aceasta, se impune implicarea directorilor de şcoli şi a cadrelor didactice ca elemente active în procesul de construcţie a noilor instituţii, încă din faza de proiectare şi decizie. Cu alte cuvinte, a supune discuţiei proiectele de reformare a sistemului de învăţământ cu mult înainte de legiferarea acestora şi, în primul rând, implicarea în aceste discuţii şi analize a profesorilor şi învăţătorilor asigură creşterea ataşamentului acestora faţă de măsurile de reformă preconizate. Altfel, fondul favorabil implicaţiilor descentralizării şi marketizării poate fi eliminat prin perceperea celor două politici ca fiind străine, impuse şi adverse, deteriorând suportul pentru implementarea lor şi alterându-le decisiv funcţionarea. Mai mult, implicarea în procesul decizional (sau mai exact, reprezentarea clară despre propria implicare în luarea deciziilor asupra măsurilor reformatoare, reprezentarea clară că părerea proprie contează) creşte responsabilitatea cadrelor didactice pentru buna funcţionare a noilor instituţii. În fine, acest proces de informare şi favorizare a suportului latent pentru marketizare şi descentralizare trebuie însoţit de o politică explicită de formare managerială, ţintind creşterea abilităţilor în ceea ce priveşte procesul de administrare a unităţilor şcolare. Nevoia unei formări în acest sens este reclamată de cadrele didactice şi directorii de şcoli din mediul rural. 14 52 BOGDAN VOICU BIBLIOGRAFIE 1. Raymond, Boudon, Efecte perverse şi ordine socială, Bucureşti, Eurosong & Book, [ediţia în limba franceză: 1993], 1998. 2. Lynne, Chisholm, A crazy quilt: education, training and social change in Europe, capitolul 7, în Joe Bayley, editor – Social Europe, 2nd Edition, Londra şi New York, Longman, 1998, p. 139-158. 3. Elchanan, Cohn, Public and Private School Choices: Theoretical Considerations and Empirical Evidence, în Elchanan Cohn, editor – Market Approaches to Education. Vouchers and School Choice, Pergamon, 1997, p. 3-20. 4. James, S., Coleman, Thomas, Hoffer, Public and Private High Schools, New York, Basic Books, 1987. 5. Mark, Drakeford, Privatisation and Social Policy, Londra, Longman (Social Policy in Britain Series), 2000. 6. Leslie, C., Eliason, Ingemar, Fägerlind, Richard, L., Merritt, Hans, N., Weiler, Education, social science, and public policy: a critique of comparative research, în Meinolf Dierkes, Hans N. Weiler, Ariane Berthoin Antal (editori) – Comparative Policy Research. Learning from Experience, Gower, Aldershot, 1987, p. 244-261. 7. Terry, G., Geske, Douglas, R., Davis, Patricia, L., Hingle, Charter Schools: A Viable Public School Choice Option?, în „Economics of Education Review”, vol. 16, nr. 1; reprodus şi în Elchanan Cohn, editor (1997), 1997, p. 153-169 8. Howard, Glennester, Education: Reaping the Harvest?, în John Hills şi Howard Glennester, editori – The State of Welfare. The Economics of Social Welfare. Second Edition, Oxford University Press, (1998) , p. 27-74. 9. Jurgen, Habermas, Legitimation Crisis, London, Heinemann Educational Books, 1971. 10. A., H., Halsey, Hugh, Lauder, Phillip, Brown, Amy, Stuart, Wells, editori, Education: Culture, Economy, Society, Oxford şi New York, Oxford University Press, 1998. 11. Andy, Hargreaves, Davis, Reynolds, Introduction: Decomprehensivation, în Andy Hargreaves şi Davis Reynolds (editori) – Education Policies: Controversies and Critiques, New York, Philadelphia, Londra, The Falmer Press, 1989, p. 1-32. 12. Mihaela, Jigău, coordonator, Învăţământul rural din România: condiţii, probleme şi strategii de dezvoltare, Bucureşti, Institutul de Ştiinţe ale Educaţiei, Ministerul Educaţiei Naţionale şi Fundaţia pentru o Societate Deschisă, 2000. 13. Carl, Offe, Contradictions of the Welfare State, Londra, Hutchinson, 1984. 14. Bogdan, Voicu, Liviu, Begu, O analiză a structurii, costurilor şi eficienţei sistemului învăţământului preuniversitar din România, Banca Mondială, 1999. 15. Geoff, Whitty, Sally, Power, David, Halpin, Devolution and Choice in Education. The School, the State and the Market, ACER Press, 1998. Anexă Structura grupurilor participante la interviurile de grup Localitatea unde se află unitatea Număr Componenţa data Judeţ şcolară în care s-a desfăşurat grupului*** participanţi discuţia Olt Directori 9 Dobroteasa Mare 10.12.1999 Olt Părinţi 7 Dobroteasa Mare 10.12.1999 Olt Învăţători 8 Dobroteasa Mare 11.12.1999 53 SUSTENABILITATEA DESCENTRALIZĂRII ŞI MARKETIZĂRII ÎNVĂŢĂMÂNTULUI RURAL 15 Olt Profesori 6 Dobroteasa Mare 11.12.1999 Sibiu Învăţători 4*** Slimnic 14.12.1999 Sibiu Directori 10 Slimnic 15.12.1999 Sibiu Părinţi 9 Slimnic 15.12.1999 Sibiu Profesori 9 Slimnic 15.12.1999 Vaslui Directori 12 Murgeni 10.04.2000 Vaslui Învăţători 9 Murgeni 11.04.2000 Vaslui Părinţi 10 Murgeni 11.04.2000 Vaslui Profesori 8 Murgeni 11.04.2000 Prahova Învăţători 9 **** Valea Călugărească 17.04.2000 Prahova Părinţi 6 ***** Valea Călugărească 17.04.2000 Prahova Profesori 10 **** Valea Călugărească 18.04.2000 Prahova Directori 7 Valea Călugărească 19.04.2000 Sălaj Directori 8 Zalău (ISJ Sălaj) 10.05.2000 Sălaj Profesori 6 **** Zalău (ISJ Sălaj) 11.05.2000 Criterii de selecţie, precauţii: * În cazul cadrelor didactice, selecţia subiecţilor a fost realizată de către inspectoratele şcolare judeţene, astfel încât în fiecare grup să se regăsească profesori, învăţători şi, respectiv, directori de la şcolile din jurul localităţii alese ca ţintă. A fost impusă, ca criteriu de selecţie, condiţia de a nu proveni doi de la aceeaşi şcoală, în acelaşi grup. Astfel, subiecţii au discutat despre experienţele similare pe care le au în unităţi şcolare diferite. ** Recrutarea părinţilor (toţi având copii elevi la şcoala gazdă – în care s-a desfăşurat interviul de grup) a fost realizată de către directorul şcolii gazdă, astfel încât componenţa grupului să reflecte structura socio-economică a populaţiei din localitate. În cazul interviului de grup realizat la Slimnic cu învăţători din jud. Sibiu, *** numărul de subiecţi prezenţi a fost mai mic decât cel recomandat de experienţa de cercetare internaţională, datele produse cu această ocazie trebuind a fi privite cu precauţie sub aspectul puterii lor de generalizare, dar şi al posibilelor efecte de contagiune sau inhibare a opiniilor contrare majorităţii. **** Selecţia subiecţilor nu a respectat condiţia ca aceştia să provină de la şcoli diferite. Astfel, în toate cele trei cazuri, discuţiile s-au focalizat, de fapt, pe experienţele din câte două şcoli. ***** Dintr-un defect de recrutare, părinţii nu aveau copii elevi la aceeaşi şcoală şi nici nu proveneau din aceeaşi localitate. În plus, jumătate dintre subiecţi reprezentau notabilităţi ale localităţilor din care proveneau (preot, viceprimar, referent la Căminul Cultural, lucrător în primărie). 16 54 BOGDAN VOICU Tematica discuţiilor de grup a vizat aspecte ale funcţionării şcolilor rurale, concentrându-se pe reprezentările subiecţilor asupra dificultăţilor legate de resursele materiale (clădiri, bani, material didactic, rechizite, dotări diverse etc.) şi umane (cadre didactice, elevi), asupra modului de colaborare cu inspectoratele judeţene, primăriile şi consiliile locale, cu Biserica şi comunitatea locală. O atenţie specială s-a acordat şi modului în care sunt înţelese, însuşite şi aplicate legislaţia şi regulile impuse de Ministerul Educaţiei, ca şi modul în care se realizează activitatea de finanţare şi administrare a unităţilor şcolare. Discuţiile au vizat, de asemenea, finalităţile educaţiei, în special modul în care cunoştinţele acumulate servesc dezvoltării ulterioare a elevilor şi integrării absolvenţilor în societate, vizând integrarea pe piaţa muncii şi continuarea studiilor pe trepte superioare de învăţământ. Dată fiind structura şcolilor din mediul rural, în centrul atenţiei s-au plasat problemele amintite mai sus, manifeste la nivelul şcolilor. METODOLOGIE ASPECTE METODOLOGICE PRIVIND ANALIZA DISTRIBUŢIEI VENITURILOR POPULAŢIEI SIMONA ILIE DEFINIŢIE ŞI REPERE DE ANALIZĂ A VENITURILOR POPULAŢIEI Veniturile populaţiei reprezintă resursele materiale de care aceasta dispune. Din perspectivă macroeconomică ele sunt văzute ca un indicator agregat, luat în calcul ca atare în analiza proceselor economice. Politicile sociale au însă un interes deosebit în observarea veniturilor populaţiei, a căror analiză determină adesea direcţiile de acţiune, pentru a nu mai aminti că pentru individ ele sunt o problemă fundamentală. În mod curent, termenul face referire la resursele monetare, dar într-o accepţiune mai largă se includ aici şi resursele nonmonetare pe care acesta le poate utiliza. Această din urmă accepţiune este folosită adesea în studiile asupra sărăciei. Distincţia monetar/ nonmonetar identifică un prim reper al analizei veniturilor: structura. Distribuţia veniturilor este un al doilea reper al analizei, care se referă adesea la variaţiile de mărime ale veniturilor individuale. Atât structura cât şi distribuţia veniturilor se urmăresc global, dar şi diferenţiat, în funcţie de diferite alte criterii de clasificare a populaţiei: repartiţie teritorială, nivel de educaţie, calificare profesională. Aceste din urmă informaţii servesc analizelor urmărind efectele implementării diferitelor măsuri cu caracter economic sau de protecţie socială. Înainte de a aborda problemele de structură şi distribuţie a veniturilor se impune clarificarea câtorva aspecte definitorii pentru măsurarea veniturilor, cum ar fi: veridicitatea datelor în discuţie, unitatea de timp pentru care se face analiza şi unitatea de înregistrare a veniturilor. Veridicitatea rezultă din corectitudinea înregistrării veniturilor. La rândul ei, aceasta depinde de modul de obţinere a datelor. Ca surse principale de date menţionăm înregistrările instituţiilor de impunere fiscală şi declaraţiile indivizilor obţinute pe bază de chestionar. Primul caz se întâlneşte în ţările care au pus în practică un sistem de înregistrare şi urmărire a veniturilor populaţiei foarte elaborat, care stă la baza calculelor de impozit. Este cazul Suediei, al Statelor Unite, al Germaniei. În ţările în care nu există astfel de sisteme, sursa de date o constituie înregistrări pe bază de eşantioane reprezentative la nivel naţional, de dimensiuni considerabile, realizate periodic, prin înregistrări pe unităţi mici de timp, de către institute naţionale de cercetări statistice. Alături de acestea, institute de cercetări sociale pot desfăşura propriile lor anchete, pe bază de eşantioane CALITATEA VIEŢII, XII, nr. 1-4, 2000, p. 55-69. 2 56 SIMONA ILIE reprezentative naţional, de dimensiuni sensibil mai mici, comparativ cu cele ale instituţiilor statistice, fără a avea adesea continuitate în timp. Probabilitatea subdeclarării veniturilor nu este niciodată nulă. Evidenţa lor pe unităţi de timp mari adaugă la aceasta distorsionări ale declaraţiilor prin omisiuni involuntare. Nerepetitivitatea face posibilă neînregistrarea unor venituri fluctuante în timp (ex: veniturile sezoniere) şi sporeşte şansa de apariţie a omisiunilor involuntare. De asemenea, caracterul ilegal al unor venituri conduce aproape sigur la nedeclararea lor. Estimaţiile monetare ale veniturilor în natură pot de asemenea distorsiona înregistrările. Depărtarea de momentul şi locul în care se obţin aceste venituri fac să crească probabilitatea de eroare în alegerea preţurilor unitare a produselor sau serviciilor respective. Din această cauză, indicatorul de venituri ale populaţiei este tratat cu prudenţă. Deşi în conştiinţa comună aprecierea nivelului de trai se face în raport cu veniturile de care acesta dispune, în special în studiile legate de sărăcie se recurge adesea în fundamentarea analizei la indicatorul de cheltuieli. Mai mult, studiile privind standardul economic al rromilor, tradiţional consideraţi activi la marginea economiei formale, se rezumă la o analiză a organizării economice şi a ocupaţiilor în comunităţile rrome, însoţită eventual de o descriere a condiţiilor de trai. Unitatea de timp se referă la perioada urmărită: săptămână, lună, an. Intersul pentru această problemă este justificat din mai multe puncte de vedere, nu doar de considerente legate de corectitudinea statistică. Veridicitate datelor este un astfel de motiv justificativ. Cu cât este mai lungă perioada de timp pentru care se face înregistrarea cu atât riscul omisiunilor de venit este mai mare. Fără îndoială că acesta este cazul înregistrării pe bază de chestionar. Specificul cercetării impune şi el anumite condiţii. În studiile privind sărăcia, înregistrările pe perioade lungi (anuale) sunt de preferat celor pe perioade scurte, deoarece pot surprinde şi veniturile nepermanente sau cele care în mod obişnuit se obţin la intervale mari de timp (venituri din agricultură, dividende). Acest aspect este cu atât mai important 1 cu cât este demonstrat că bugetul celor săraci este format în mare parte din transferuri sociale şi venituri ocazionale. Pierderea din vedere a celor din urmă ar distorsiona datele privind nivelul de trai al acestui segment de populaţie. Mai mult, înregistrarea pe perioade mai îndelungate permite observarea frecvenţei acestor venituri ocazionale. Unitatea de înregistrare pare să aibe o importanţă predominant statistică, ipoteză infirmată la rândul ei în cercetările sociale. Posibilităţile de selecţie a unităţii de înregistrare a veniturilor populaţiei sunt individul, familia nucleară şi familia extinsă sau gospodăria. Alegerea nu este în toate cazurile la latitudinea cercetătorului. Este, de asemenea, certificat în studii că în comunităţile sărace 1 Capitolul III, în Dimensiuni ale sărăciei, Cătălin Zamfir (coord.), Bucureşti, Editura Expert, 1995. 57 3 ASPECTE METODOLOGICE ALE ANALIZEI DISTRIBUŢIEI VENITURILOR indivizii trăiesc predominant în familii extinse, aglomerându-se într-o aceeaşi locuinţă, fără a se putea delimita între bugetele diferitelor familii mononucleare care coabitează. În această situaţie, alegerea gospodăriei ca unitate de înregistrare este de la sine înţeleasă. Din perspectiva politicilor sociale este utilă o observaţie la nivelul familiei nucleare către care se îndreaptă reglementările de protecţie a copilului şi cele de asistenţă socială. Din perspectiva studiilor privind nivelul de trai al populaţiei ar fi ideală o analiză la nivel de individ, ceea ce se dovedeşte greu de realizat, deoarece o parte din venituri sunt prin natura lor obţinute în familie – veniturile din agricultură, unele transferuri din partea statului, ele divizându-se în mod automat între membrii familiei. O asemenea abordare este de preferat, şi dacă avem în vedere că familia – extinsă sau nu – poate diferi ca dimensiune, ceea ce oricum face necesar compararea veniturilor pe unităţi de acelaşi tip. În cercetările pe bază de chestionar, folosite cel mai adesea în cercetările sociale, unitatea de înregistrare şi cea de timp alese sunt cele date de specificul comunităţii analizate. Analiza de faţă urmăreşte metodologia aplicată în studiul orientat pe gospodărie, în care veniturile sunt înregistrate lunar. Mai mult, în 23 analiză sunt folosite datele a două cercetări realizate în 1994 şi 1998, pe eşantioane reprezentative naţional. INDICATORI AI VENITURILOR POPULAŢIEI Problemele discutate până în acest punct sunt oarecum preliminarii analizei veniturilor. Odată elucidate, se poate trece la determinarea nivelului de venit. Pentru aceasta se au în vedere toate sursele de venit pe care membrii unei gospodării le pot obţine în decursul unei luni. Prin însumarea tuturor veniturilor identificate la nivelul unei gospodării se obţine venitul total al gospodăriei. Acesta însă nu este un indicator potrivit pentru studiile privind nivelul de trai, deoarece un acelaşi venit total situează pe o aceeaşi poziţie gospodării de dimensiuni diferite. Pentru a elimina această distorsiune, acest venit total se împarte la numărul de membri ai gospodăriei rezultând ca indicator al nivelului de venit venitul pe persoană. Ajunsă în acest punct, disputa ştiinţifică este departe de a se încheia. Studiile nutriţioniştilor, cele de comportament de consum şi cele de marketing merg până la o segmentare adâncă a populaţiei de indivizi, argumentând că nevoile de consum ale acestora diferă în funcţie de vârstă, sex, nivel de educaţie, ocupaţie, mediu de rezidenţă. Venitul familiei se distribuie în raport cu aceste nevoi, şi nu prin simpla divizare la numărul de componenţi ai gospodăriei. În urma acestor cercetări au apărut scalele de echivalenţă, care recalculează dimensiunea familie în persoane- 2 Cercetarea „Nivel de trai”, realizată de ICCV, 1994. 3 Cercetarea „Politici sociale şi nivel de trai”, realizată de ICCV şi Universitatea Bucureşti, 1998, beneficiind de finanţare CNCSU şi Fundaţia Volkswagen Stiftung. 4 58 SIMONA ILIE echivalente, în funcţie de o persoană-etalon (definită prin nevoile ei de consum). Vasta literatură de specialitate pe această temă dovedeşte că aceste scale sunt diferite de la o ţară la alta, în raport cu obiceiurile de consum şi cu nivelul de dezvoltare al economiei, care pot face ca un acelaşi element de cheltuială să capete ponderi diferite în consumul individual, ceea ce în ultimă instanţă schimbă scala. Prin raportarea venitului total la scala de echivalenţă va rezulta indicatorul venit pe persoană echivalentă, care va fi mai mare decât cel pe persoană. Utilizarea scalelor de echivalenţă, deşi justificată prin dorinţa de a spori precizia analizei, se dovedeşte o problemă delicată. Creşterea de venit rezultată este urmarea redistribuirii venitului în raport cu structura nevoii de consum a membrilor. Dacă scala de echivalenţă aplicată nu reflectă structura reală de consum, creşterea de venit este artificială şi rezultatul la fel de artificial ca în cazul utilizării venitului pe persoană, cu diferenţa că în acest din urmă caz se cunoaşte cauza care o produce. În 1988 se propune pentru prima dată ajustarea venitului disponibil al familiei în raport cu dimensiunea sa după formula: Venit ajustat = venit disponibil/ E dimensiunea familiei , unde E este elasticitatea de echivalenţă şi variază între 0 şi 1. În acest din urmă caz venitul ajustat este de fapt venitul disponibil, reprezentând venitul per capita, ignorând de fapt economia de scală. În analizele privind nivelul veniturilor se recurge adesea la observări paralele ale veniturilor pe persoană, respectiv pe persoană echivalentă, utilizându-se în acest al doilea caz scale consacrate cum este scala OECD. Pentru exemplificare, sunt redate în cele ce urmează date corespunzătoare anului 1998 Tabelul nr. 1 Nivelul de venit pe persoană cu şi fără utilizarea scalei de echivalenţă (mii lei) Venit 1 2 3 4 5 6 7 8 9 pers. pers. pers. pers. pers. pers. pers. pers. pers. 866,8 752,0 738,6 638,8 517,2 471,9 449,4 436,7 355,8 Per capita 887,4 965,1 863,2 713,9 671,5 639,9 633,9 552,2 Scala la fel OECD Sursa: cercetarea „Politici sociale şi nivel de trai”, 1998, ICCV. INDICATORI AI DISTRIBUŢIEI VENITURILOR Din perspectiva statisticii matematice, veniturile populaţiei sunt o variabilă cantitativă, caracterizabilă asemenea oricărei astfel de variabile, prin indicatorii tendinţei centrale: medie, mediană şi valoarea modală. Pentru cazul veniturilor, o importanţă deosebită o au media şi mediana, valoarea modală (valoarea cu cea mai mare frecvenţă) fiind de interes marginal. Argumentul este de ordin practic. Veniturile efectiv câştigate pot să difere între ele prin câteva unităţi monetare. În declaraţiile lor, indivizii rotunjesc valorile la ordinul zecilor, sutelor sau miilor în 59 5 ASPECTE METODOLOGICE ALE ANALIZEI DISTRIBUŢIEI VENITURILOR funcţie de nivelul de venit câştigat, eliminând sau adunând o sumă care nu alterează fundamental venitul câştigat. Cel mai adesea valorile modale se datorează prezenţei unor surse de venit cu valoare predeterminată (alocaţia copiilor, veniturile din zilierat). Media şi mediana sunt însă indicatori relevanţi, din perspectiva studiilor de sărăcie. Ambii se utilizată în stabilirea pragurilor de sărăcie relativă. Mediana (valoarea sub care se situează jumătate din subiecţii intervievaţi) este ea însăşi un indicator al nivelului de trai. Cu toate acestea, praguri de 40, 50 sau 60% din media veniturilor pe persoană sunt frecvent utilizate drept praguri relative de sărăcie. Puterea de reprezentativitate a mediei, măsura în care ea reflectă cu adevărat nivelul celor mai mulţi dintre indivizii luaţi în calcul este cu atât mai mică cu cât veniturile declarate acoperă un interval mai larg de valori sau se aglomerează preponderent într-o anume zonă pe acest interval. Pentru aceasta se au în vedere indicatorii sintetici ai variaţiei, mai exact coeficientul de variaţie. Acesta se calculează ca raport (procentual) între abaterea standard şi valoarea medie. Pentru un coeficient de peste 35-40% se consideră că valoarea medie nu mai este reprezentativă, situaţie frecventă în cazul veniturilor populaţiei. În general, veniturile populaţiei au o distribuiţie sensibil asimetrică spre stânga, adică spre zona veniturilor mici, media crescând „forţat” datorită valorilor extreme mari. În acest caz, valoarea mediană este mai mică decât valoarea medie. Sunt prezentate în cele ce urmează datele comparative pentru cazul veniturilor populaţiei pentru anii 1994 şi 1998. Pentru comparabilitate directă, datele referitoare la valorile veniturilor din 1994 au fost ajustate pe baza indicilor de preţuri, la nivelul perioadei de cercetare din 1998. Tabelul nr. 2 Indicatori ai distribuţiei veniturilor Valoare medie Valoare mediană Abatere standard Coeficient de variaţie 83213 68180 88921.6 106,8 1994 666803 546340 1994 ajustat 666276 555000 563604.4 84,6 1998 Sursa: cercetările „Nivel de trai”, 1994 şi „Politici sociale şi nivel de trai”, 1998, ICCV. Pentru reprezentarea grafică se utilizează histograma, care grupează veniturile individuale în grupe de dimensiuni egale, în raport cu mărimea venitului. Sunt surprinse în acest fel aglomerările de pe anumite segmente de venit. Deoarece veniturile se aglomerează în zona veniturilor mici, valorile extreme mari nu sunt surprinse în grafic. Pentru a le include, şi a obţine astfel o imagine completă a distribuirii veniturilor, se recurge la reprezentarea funcţiei logaritmice a veniturilor – log (venit), care aplatizează foarte mult, dar uniform, valorile. Cele două grafice sunt prezentate în cele ce urmează. 6 60 SIMONA ILIE Graficul nr. 1 Histograma veniturilor nete 400 350 300 250 200 150 100 50 0 frecvenţe 6000000.05000000.04000000.03000000.02000000.01000000.00.0 6500000.05500000.04500000.03500000.02500000.01500000.0500000.0 venit total pe persoană, lei Graficul nr. 2 Histograma veniturilor logaritmate (venituri), 1998 log 240 200 160 120 80 40 0 frecvenţe 15.2514.2513.2512.2511.2510.259.25 15.7514.7513.7512.7511.7510.759.75 61 7 ASPECTE METODOLOGICE ALE ANALIZEI DISTRIBUŢIEI VENITURILOR Dată fiind nereprezentativitatea mediei pentru întreaga populaţie (vezi coeficienţii de variaţie) se recurge la grupări în interiorul cărora valorile veniturilor sunt mai omogene. Pentru cazul veniturilor, criteriile de grupare pot fi socio- economice (mediu de rezidenţă, vârstă, categorii profesionale) sau grupări statistice. Cea mai cunoscută astfel de grupare este împărţirea pe grupe reprezentând 10%, respectiv 20% din totalul populaţiei. Acestea se cunosc sub denumirea de decile, respectiv quintile de venit. Ordinea lor crescătoare de la D1 la D10, respectiv de la Q1 la Q5, reflectă creşterea de venit şi, odată cu aceasta, deplasarea de la segmentul săracilor la cel al bogaţilor (relativ la nivelul general de venituri al populaţiei luate în analiză). Pentru o înţelegere mai uşoară am recurs la împărţirea veniturilor în grupe egale, reprezentând 10% din valoarea mediei, prezentată în graficul 3. Aşa cum se poate observa, nivelul veniturilor se aglomerează sub valoarea medie. Este de remarcat, de asemenea, prezenţa veniturilor mari, de peste 3 ori valoarea mediei. Cu cât aria de valori acoperită de venituri este mai mare cu atât mai accentuată va fi inegalitatea veniturilor. Graficul nr. 3 distribuia veniturilor populatie % din total populatie 12 10 1994 8 1998 6 4 2 0 1 2 4 5 6 7 8 9 10 11 12 13 14 15 16 17 18 19 20 21 22 23 24 25 26 28 29 30 31 32 33 34 marimea grupelor = 10% din valoarea mediei Dimensiunea plajei de valori nu este singurul determinant al inegalităţilor de venit. Pentru caracterizarea acestora este necesară cunoaşterea modului în care se repartizează indivizii de-a lungul acestei plaje de valori. Măsuri ale inegalităţii veniturilor, frecvent utilizate, sunt indicele Gini, indicele Theil, indici Atkinson, coeficienţi de concentraţie sau măsuri mai intuitive, cum este cazul raporturilor dintre veniturile unor grupe situate la extreme sau creşterile de venit între grupe. 8 62 SIMONA ILIE Tabelul 3 reflectă rata de creştere a veniturilor între decilele de venit. Saltul dintre grupele extreme este mai mare decât rata medie de creştere a grupelor mediane. Pentru extrema săracă, distanţa între cei mai săraci 20% şi gospodăriile imediat următoare este în creştere, în timp ce pentru cea a bogaţilor, în scădere. Pentru segmentul săracilor, aceasta poate fi indiciul unui proces de excluziune socială; tot mai departe de grupa imediat superioară, situată oricum la baza scalei de venituri, cei aflaţi în decila întâi nu reuşesc să mai „recupereze” distanţa dintre ei şi ceilalţi, adâncindu-se într-o stare cronică de insuficienţă a veniturilor. Tabelul nr. 3a Rata de creştere a venitului între grupe (d-d)/d*100 i+1ii Sărac D2 d3 d4 d5 d6 d7 d8 d9 Bogat 10% 10% 74,0 22,9 17,9 13,2 13,1 13,6 15,1 21,6 108,4 09.1994 85,7 31,8 19,8 14,7 13,9 15,3 16,6 23,8 85,2 10.1998 Sursa: cercetările „Nivel de trai”, 1994 şi „Politici sociale şi nivel de trai”, 1998, ICCV. La extrema celor bogaţi, distanţa între cei mai bogaţi 20% este în scădere, ceea ce reflectă un proces de sărăcire a bogaţilor. Pentru observaţia la o unitate de timp suficient de mare pentru a atenua fluctuaţiile sezoniere, aceasta poate fi formulată ca o concluzie. În alte situaţii, nivelul veniturilor, distribuţia ca şi structura lor trebuie analizată în contextul specific al datelor. Dacă pentru segmentul sărac veniturile sunt relativ omogene, fiind incluse aici gospodării caracterizate prin lipsa cronică de venituri, în cazul celor bogaţi, specifică este eterogenitatea veniturilor. Pe acest segment, de obicei, media nu este reprezentativă. Inevitabil, în calculul ei intră valori extreme rare, ceea ce induce un salt artificial al mediei. Prin urmare, rata de creştere între grupele celor mai bogaţi 20% trebuie tratată cu prudenţă. Pentru izolarea veniturilor mari, de obicei se recurge la divizarea acestei grupe în subdiviziuni, frecvent folosită fiind spargerea în două subgrupe (câte 5% din populaţia totală). Tabelul 3b pune în evidenţă o sensibilă apropiere a primei subdiviziuni de grupa învecinată inferior şi o dublare practic a veniturilor în cea de-a doua subdiviziune. Tabelul nr. 3b -d)/d*100, Rata de creştere a venitului între grupe (d i+1ii D9 D10_1 D10_2 09. 1994 21,66 29,18 116,96 10. 1998 23,84 26,99 94,08 Sursa: cercetările „Nivel de trai”, 1994 şi „Politici sociale şi nivel de trai”, 1998, ICCV. 63 9 ASPECTE METODOLOGICE ALE ANALIZEI DISTRIBUŢIEI VENITURILOR Având în vedere că baza de calcul a ratei de creştere este în creştere, aceşti indicatori nu reflectă cu adevărat saltul de venit între cei aflaţi la extreme. Pentru aceasta, se calculează raportul direct între veniturile acestor grupe. Se observă astfel că veniturile săracilor sunt a 10-a parte din cele pe care le au la dispoziţie cei bogaţi. Comparativ, se calculează raportul dintre grupele 8, respectiv 3, adică cele între care rata de creştere este relativ constantă. Pentru cei doi ani în discuţie se poate spune că aceasta s-a păstrat constantă. Cum acest raport, asociat cu creşterile mici ale celorlalte două, se poate aprecia ca fiind constant, putem conchide că între aceste două momente de timp inegalitatea veniturilor a rămas relativ aceeaşi. La o concluzie asemănătoare conduc şi valorile indicelui Gini. Tabelul nr. 3 Indicatori ai inegalităţii distribuţiei veniturilor populaţiei Venit d8 / Bogat_10% / Bogat_5% / Gini Theil venit d3 sărac_10% sărac_10% 1,97 10,7 14,4 32,5 0,1146 09. 1994 2,1 11,8 15,7 30,2 0,1023 10. 1998 Sursa: cercetările „Nivel de trai”, 1994 şi „Politici sociale şi nivel de trai”, 1998, ICCV. Nivelul indicelui Gini reflectă un nivel mediu al inegalităţiilor de venit. Cu cât valorile sunt mai apropiate de 0 cu atât inegalitatea va fi mai mică, în timp ce o apropiere de 100 va indica o inegalitate extremă (cum ar fi cea teoretică, în care un singur individ deţine întreaga sumă de bani disponibilă). Ambii indici sintetici indică o uşoară diminuare a inegalităţilor între cele două momente de timp. 1.0 0.9 0.8 Curba Lorenz 0.7 venit 1998 0.6 0.5 0.4 0.3 0.2 0.1 0.0 0.0 0.1 0.2 0.3 0.4 0.5 0.6 0.7 0.8 0.9 1.0 O modalitate alternativă de reprezentare a veniturilor este curba Lorenz. Valorile de pe curbă reflectă inegalitatea distribuţiei veniturilor: axa orizontală reprezintă veniturile, iar cea verticală populaţia (indivizii). Mai exact, punctele de 10 64 SIMONA ILIE pe curbă indică procentul de populaţie care deţine un anume procent de venituri disponibile. Divizând veniturile în 10 grupe egale, presupunând că acestea sunt ordonate crescător, curba Lorenz reflectă cât la sută din indivizi deţin 10%, 20%, ş.a.m.d. din veniturile disponibile. Curba Lorenz stă la baza calculului indicelui Gini; dacă o persoană ar deţine întregul venit disponibil, curba Lorenz ar „urma” axa OX, după care ar urca vertical până la punctul de intersecţie cu diagonala cadranului. În acest caz indicele Gini ar avea valoarea 1 (100). Diagonala reprezintă distribuţia teoretică de egalitate perfectă, când fiecare individ deţine exact aceeaşi parte din venitul disponibil. În cazul veniturilor studiate, primele 10% dintre gospodării (cele mai sărace) deţin doar sub 3% din întreg venitul disponibil, în timp ce cele mai bogate 10% dispun de peste un sfert din acesta. Tabelul nr. 4 Proporţia veniturilor pe grupe în raport cu întreg venitul disponibil D1 D10 D1-D5 2,7 28,6 26,5 09. 1994 2,3 27,4 26,9 10. 1998 2,9 26,2 27,1 Marea Britanie 1991-1993* Sursa: cercetările „Nivel de trai”, 1994 şi „Politici sociale şi nivel de trai”, 1998, ICCV. * Goodman A., Johnson P., Webb S, 1997. Inevitabilă este întrebarea referitoare la cauzele unor asemenea inegalităţi. Pentru aceasta, trebuie urmărite sursele de formare a veniturilor, şi prin urmare, structura lor. SURSE DE VENITURI – SURSE ALE INEGALITĂŢII VENITURILOR Veniturile familiei reprezintă resursele materiale de care aceasta dispune. Veniturile fac referire la resursele monetare, dar în fapt se au în vedere şi intrările în natură, sub formă de produse şi servicii. Statistica economică identifică două mari grupe de venituri: primare şi redistribuite. Veniturile primare sunt cele obţinute de membrii familiei prin participarea lor la procesul producţiei şi distribuţiei bunurilor materiale şi a serviciilor, odată cu crearea venitului naţional. La rândul lor, acestea se divid în venituri din muncă şi venituri din proprietăţi şi capital. Veniturile din muncă sunt cele obţinute prin participarea directă la procesul productiv, şi constau în orice venit realizat în urma închirierii forţei de muncă de către proprietarii acesteia. Acestea sunt salariul, veniturile ocazionale, reprezentând o plată a muncii, veniturile din activitatea de zilier, venituri din activitatea de liber profesionist, venituri din activitatea de agricultor, ca şi venituri pentru munca depusă care nu respectă condiţiile legale (formale) de angajare. 65 11 ASPECTE METODOLOGICE ALE ANALIZEI DISTRIBUŢIEI VENITURILOR Veniturile din proprietăţi şi capital sunt cele obţinute de pe urma posesiei acestora. Capitalul poate aduce profit, venituri din activitatea asociaţiei familiale sau de mic întreprinzător, dividende. Împrumutul proprietăţilor şi capitalului aduce renta, chiria şi dobânda. Veniturile din redistribuire se subdivid şi ele în transferuri din partea statului, odată cu redistribuirea venitului naţional şi transferuri între familii. Primele (transferurile sociale) urmăresc protecţia socială a indivizilor, fiind un obiectiv explicit al statelor bunăstării. Din categoria acestora, în bugetul familiei pot intra venituri la formarea cărora membrii acesteia au contribuit în timpul vieţii active direct şi/sau prin intermediul angajatorului, cum sunt pensiile pentru limită de vârstă, cele de boală şi accidente, ajutorul de şomaj, ca şi veniturile pe care statul le oferă familiei pentru a o ajuta să depăşească situaţii de dificultate, cum sunt: • alocaţii pentru creşterea şi îngrijirea copiilor (alocaţii pentru copii, ajutoare de maternitate şi pentru familii cu mulţi copii, ajutoare de şcolarizare, burse şcolare); • ajutoare acordate familiei ca urmare a dispariţiei susţinătorului acesteia (pensii de urmaş, ajutoare de deces, ajutoare acordate soţiilor de militari în termen); • ajutoare acordate familiilor cu venituri mici (alocaţii de hrană, ajutoare de încălzire, ajutoare sociale), ca şi • o serie de venituri-recompensă cum sunt pensiile de veteran (de deportat sau deţinut politic). Redistribuţia între familii este nereglementată, îmbrăcând forma transferului părinţi – copii şi invers, ajutorul între rude, vecini, prieteni etc. Într-o perspectivă socială se consideră că redistribuirea veniturilor poate fi verticală – de la cei bogaţi la cei săraci, adesea prin intermediul statului şi sistemelor de asigurări, dar şi direct, prin acte de caritate sau orizontală, prin transferuri în cadrul aceluiaşi strat social. Veniturile în natură sunt, comparativ, mai puţin frecvente. Ele pot fi obţinute şi ca urmare a participării la procesul productiv, venituri din muncă, dar şi în procesul redistribuirii. Veniturile din muncă se pot obţine la schimb pentru munca depusă sau pot reprezenta parte a salariului, prevăzute în contractul de muncă; produse sau servicii pentru individ/ familia acestuia într-o anumită sumă, acolo unde specificul activităţii o permite (produse alimentare/ non-alimentare sau servicii – telefonie, alimentarea locuinţei cu energie electrică, termică etc.), asigurarea transportului la/ de la locul de muncă sau asigurarea unei mese pe zi la locul de muncă, alte beneficii asociate. Ele sunt cunoscute în literatura anglo-saxonă sub denumirea de fringe benefits sau perks, identificând astfel întreaga gama de facilităţi asociată pachetului salarial. Este de menţionat că în SUA, în timp ce veniturile salariale au crescut între 1964 şi 1984 cu 500%, veniturile în natură asociate au crescut cu 1000%. Trebuie însă precizat că în acest caz particular ele s-au dezvoltat paralel cu 12 66 SIMONA ILIE extinderea unor planuri de pensii categoriale, parte a pachetelor salariale. O precizare suplimentară este încă necesară; motivaţia pentru astfel de pachete salariale este în directă legătură cu sistemul de impozitare, de măsura în care acesta încurajează (cazul SUA) acest tip de înţelegeri între angajat şi angajator. În condiţiile unui sistem de impozitare extrem de sever, acest tip de plată a muncii poate fi convenabil de ambele părţi. Fără să fie tipic pentru ele, proprietăţile pot aduce, de asemenea, venituri în natură. Redistribuirea pe verticală, urmărind o cât mai precisă şi eficientă redirecţionare, poate îmbrăca forma unei mese la cantina săracilor, rechizite şcolare sau îmbrăcăminte acordate familiilor cu venituri insuficiente. În privinţa redistribuţiei între familii, se poate spune că aceasta este preponderent în natură sub forma produselor (alimentare/ non-alimentare) oferite drept sprijin sau în dar, şi a serviciilor (supravegherea copiilor şi a persoanelor bolnave, servicii casnice şi baby-sitting, transport, servicii de cosmetică etc.) făcute de indivizi unii altora. Aceste servicii se dezvoltă pe structura reţelelor sociale şi în multe dintre cazuri fac obiectul economiei informale, scăpând în mod obişnuit evidenţelor. Alte venituri. Realitatea economică a surprins, în plus, o serie de venituri aparte. Un astfel de venit sunt câştigurile bursiere care rezultă prin asocierea de capital şi informaţie. Asigurările de viaţă sau de bunuri sunt o formă de economisire, dar şi de redistribuire. Veniturile din jocurile de noroc sunt primordial datorate şansei şi doar în foarte mică măsură capitalului. Aşa cum precizam la început, o fotografie de moment poate să nu suprindă multe dintre aceste surse. Mai mult, cele în natură sunt uneori greu de estimat şi sunt adesea pierdute din vedere, la o enumerare a veniturilor periodice ale individului. Cele mai delicate probleme apar în legătură cu estimarea consumului din resurse proprii, adică a produselor pe care indivizii le obţin prin muncă proprie în gospodărie şi redistribuirea între familii. Omisiunea sau falsa declarare a oricărei surse de venit afecteză nivelul de ansamblu a acestora. Veniturile neperiodice şi variabile în timp sunt în mod special supuse subdeclarării. Este cu deosebire cazul economiilor de subzistenţă, unde aceste venituri, dacă nu sunt singurele, sunt cel puţin veniturile de bază, care asigură familiei supravieţuirea. O sursă de eroare este însăşi înregistrarea tuturor produselor obţinute în propria gospodărie, ca şi a transferurilor inter-familiale. De altfel, în privinţa produselor obţinute în gospodărie, înregistrate sub denumirea de autoconsum, consum propriu (self-consumption) sau auto-producţie (self-production), cercetătorii nu cad de acord dacă acesta trebuie considerat venit sau consum. Aparent este un element de consum. Dubiul apare în raport cu faptul că este un consum asigurat, un „venit” cert, asemeni dividendelor sau chiriilor; o formă de venit din proprietate. O altă obiecţie la considerarea veniturilor este aceea că ele nu îndeplinesc (într-o societate modernă) funcţia de valoare de schimb. Ele satisfac o necesitate bine definită fără posibilitatea de a acoperi însă nici un alt element de 67 13 ASPECTE METODOLOGICE ALE ANALIZEI DISTRIBUŢIEI VENITURILOR cheltuială, indiferent de tip sau gravitate. Acesta este însă şi cazul veniturilor în natură, parte a pachetului salarial negociat, care sunt considerate venituri. Pe de altă parte, prin producţia proprie se acoperă un element de consum de bază, în mare măsură alimentar, care nu poate evitat, indiferent de alte elemente de consum care pot apărea, şi care – prin auto-producere „scuteşte” resurse monetare. O altă delimitare importantă a veniturilor disponibile se face după cum acestea sunt măsurate pre sau post impozitare, respectiv pre sau post transfer. Venitul brut se obţine prin adiţia tuturor surselor de venit, indiferent de sursa şi tipul lor. Suma rămasă la dispoziţia familiei pentru consum şi economisire în urma scăderii impozitelor aferente (pe venit şi patrimoniu) şi a contribuţiilor sociale 4 , şi rezervele acumulate reprezintă venitul net. Venitul disponibil include, teoretic (economiile existente). Caracteristicile sistemelor de impunere fiscală şi de protecţie socială schimbă în bună măsură nivelul şi structura veniturilor disponibile brute. Un bun exemplu în acest sens sunt datele prezentate mai jos. În cazul de faţă diferenţele rezidă şi din diferenţe de metodologie: observaţia la un moment de timp dat, vs. înregistrarea periodică, pe perioade îndelungate. Tabelul nr. 5. Structura veniturilor nete ale gospodăriilor (valori procentuale medii) total gospodării cele mai sărace 10% cele mai bogate 10% 1994 1998 1994 1998 1994 1998 49,4 39,5 34,7 19,6 48,3 49,8 Salarii ↓ ↓ ↑ 26,9 27,0 33,0 45,9 7,8 9,6 Transferuri ≈ ↑ ↑ sociale 23,6 33,5 32,3 34,5 43,9 40,6 Alte venituri ↑ ↑ ↓ non-salariale Sursa: cercetările „Nivel de trai”, 1994 şi „Politici sociale şi nivel de trai”, 1998, ICCV. Tabelul nr. 6. Structura veniturilor brute ale gospodăriior (%) Bulgaria Polonia Rusia Letonia România România România România (95) (95) (96) (96) (95) (96) (98) (99) 47 34 49 50 47.3 42 40 40 Venituri salariale 22 37 24 27 17.0 16 19 20 Transferuri sociale 31 30 27 23 33.7 42 41 41 Venituri private nesalariale Surse: Milanovic, B. (1999, WB); Veniturile, cheltuielile şi consumul populaţiei, INSSE, 1/1997 şi 1/2000. 4 Practic, includerea tuturor surselor posibile de venit este greu realizabilă: este probabil să se realizeze în anchetele de durată ale instituţiilor statistice specializate în astfel de studii. 14 68 SIMONA ILIE Desigur că o structură mai simplă este mai uşor de reţinut şi de înţeles, dar ea poate fi prea sintetică, combinând sub-elemente care au uneori evoluţii inverse, sau poate ascunde elementele dominante. Structurile prezentate anterior (tabel 5 şi 6) sunt un exemplu în acest sens. Structura este relativ simplu de reţinut, dar nu diferenţiază între salariile din sectorul privat şi cel de stat, între auto-producţie şi venituri din profit, veniturile din proprietăţi, între pensii şi alte forme de transfer. Sursele de venit se distribuie, de asemenea, inegal la nivelul populaţiei. Un exemplu în acest sens este prezentat în tabelul următor. Tabelul nr. 7 Proporţia veniturilor pe grupe şi surse în raport cu întreg venitul adus de sursă. Sursa veniturilor D1 D10 Salarii 2,9 19,9 09. 1994 Transferuri sociale 5,8 7,4 Alte venituri non-salariale 3,3 47,0 Salarii 1,6 24,8 10. 1998 Transferuri sociale 6,5 13,2 Alte venituri non-salariale 3,7 29,4 Sursa: cercetările „Nivel de trai”, 1994 şi „Politici sociale şi nivel de trai”, 1998, ICCV. Strict din perspectiva inegalităţilor de venit şi al nivelului de trai, aceste distincţii sunt nesemnificative. Din perspectiva opţiunilor economice şi sociale, a statului bunăstării, sunt însă de maxim interes, stând la baza analizei eficienţei lor din perspectiva nivelului de trai al populaţiei. Un element decisiv al structurii veniturilor este structura socio-demografică a membrilor gospodăriei. Veniturile, asemenea cheltuielilor, diferă în funcţie de ciclul de viaţă al indivizilor, de mediul de viaţă şi de caracteristici personale. În funcţie de aceste criterii, pot predomina unele sau altele dintre venituri. Cum diferenţele dintre ele nu constau doar în sursa de provenienţă, ci şi în mărimea lor (ex: transferuri sociale vs. salarii), trecerea de la un venit la altul induce fluctuaţii ale inegalităţii veniturilor, schimbări ale poziţiei individului pe axa veniturilor şi ale nivelului său de trai. Statul poate controla aceste mişcări prin sistemul său de impunere fiscală şi protecţie socială. Căderea, respectiv creşterea economică se resimt în veniturile populaţiei, atât prin modificări ale nivelului lor, cât şi prin schimbări de structură a veniturilor. Evoluţia fenomenelor ce au loc pe piaţa muncii schimbă, de asemenea, structura şi nivelul veniturilor. Opţiunile ideologice care stau la baza statului bunăstării influenţează decisiv politica veniturilor, ceea ce se reflectă în structura acestora. Inegalităţile de venit nu reprezintă, în sine, o problemă care trebuie rezolvată, iar creşterea inegalităţii lor nu este în sine un fenomen cu conotaţie negativă. Ea poate răspunde unei necesare diferenţieri stimulative a veniturilor. Pe plan internaţional, schimbările de politică economică şi socială de după 1970 au avut ca efecte creşterea inegalităţii veniturilor. Ele se datorează atât restricţionării 69 15 ASPECTE METODOLOGICE ALE ANALIZEI DISTRIBUŢIEI VENITURILOR criteriilor de eligibilitate pentru diferitele tipuri de beneficii sociale, cât şi evoluţiei pieţei muncii. Cele mai accentuate creşteri s-au înregistrat în SUA şi UK, şi cele mai mici în ţările Nordice. Pentru ţările în tranziţie, accentuarea inegalităţilor de venit era previzibiă, dat fiind că reforma economică includea restructurarea economică şi deci pierderea, fie şi temporară, a locurilor de muncă pentru o parte a populaţiei, ca şi (re)apariţia altor tipuri de venit (din proprietăţi, din activităţi antreprenoriale etc.). Specialiştii sunt de acord că principalul factor al accentuării inegalităţilor de venit se datorează accentuării inegalităţilor salariale, situaţie caracteristică şi pentru cazul României. Aceste ultime observaţii se bazează pe comparaţii internaţionale ale distribuţiei veniturilor. Deşi tabloul rezultat este unul dintre cele mai interesante, rezultatele trebuie interpretate cu foarte multă precauţie, dat fiind multiplele surse de eroare ce însoţesc înregistrările de venit. În general, studiile care conţin astfel de analize sunt însoţite de precizări metodologice, care evidenţiază ele însele punctele critice. BIBLIOGRAFIE 1. Biji, E., et al., Statistică teoretică şi economică, Bucureşti, Editura Didactică şi Pedagogică, 1991. 2. Capanu, I., et al., Statistică economică, Bucureşti, Editura All, 1994. 3. Dobrotă, N., Economie politică, Bucureşti, Editura Economică, 1997. 4. Forster, M., Trends and Driving Factors in Income Distribution. Summary of key findings of the OECD study, Income Distribution and Poverty in Selected OECD Countries, OECD, 1998. 5. Gilbert, N., Specht, H., Terrell, P., Dimensions of Social Welfare Policy, N. Jersey: Prentice- Hall Inc., 1993. 6. Goodman, A., Johnson, P., Webb, S., Inequality in the UK, Oxford University Press, 1997. 7. Gottschalk, P., Smeeding, T., Cross-National Comparissons of Levels and Trends in Inequality, Luxembourg Income Study, Working Paper, no. 126, 1996. 8. Jenkins, S., The Measurment of Income Inequality, în Economic Inequality and Poverty: International Perspectives, Ed. Lars Osberg, ME Sharpe (Armonk NY and London), 1991. 9. Milanovic, B., Income, Inequality and Poverty during the Transition from Planned to Market Economy, WB, Regional and Sectorial Studies, 2000. 10. Milanovic, B., Income, Explaining the Increase in Inequality During the Transition, WB, Regional and Sectorial Studies, 2000. 11. PNUD, Raportul Dezvoltării Umane, România, 1999. 12. Zamfir, Cătălin, Dimensiuni ale sărăciei, Bucureşti, Editura Expert, 1995. INDICATORI COMUNITARI AI DEZVOLTĂRII URBANE DANA CORNELIA NIŢULESCU • Este necesară renovarea urbană pentru a ridica nivelul de trai al celor ce locuiesc la un moment dat într-o anumită zonă? • Este renovarea urbană necesară pentru rezolvarea problemelor de circulaţie în oraş? • Se doreşte renovarea urbană pentru că zona respectivă arată urât şi este dorită schimbarea acestei stări de lucruri? Iată câteva întrebări care par fireşti, în condiţiile existenţei interesului pentru domeniul amenajării, renovării şi planificării urbane. Dezvoltarea urbană înseamnă transformarea elementelor de structură urbană, adaptarea (integrarea) a ceea ce este valoros la cerinţele contemporane, stabilirea unei corespondenţe între aceste elemente şi funcţia lor în ansamblul urban, toate aceste acţiuni îndreptate în direcţia creşterii confortului. Rolul planificatorului urban în societatea modernă este destul de echivoc. El este angajat să modernizeze mediul înconjurător şi, prin aceasta, el este văzut, în mod idealist, drept un creator de comunităţi. Majoritatea criticilor adresate planificatorului se referă la faptul că el nu ar putea, respectiv, nu ar trebui să încerce să determine comportamentul uman. „A oferi o multitudine de modalităţi de locuire pentru ca să fie posibilă alegerea şi o mulţime de locuri de muncă pentru a se putea manifesta opţiunea înseamnă a aşeza locuirea şi locul de muncă într-un mediu fizic deschis, plăcut, sănătos, sigur, şi nu constrângător, deoarece indivizii pot produce propriile lor grupări. Planificarea nu este o soluţie şi nici planificatorii atoateştiutori” (Lee, 1970). Planificarea socială este inevitabilă într-o societate care valorizează ordinea. Mediul şi comportamentul uman sunt interdependente, ceea ce dovedeşte că planificatorii pot influenţa conduita umană. Însă, multe dintre tensiunile generate de paradigma deterministă pot fi depăşite, dacă se recunoaşte că planificatorul acţionează nu sub influenţa propriilor scopuri, ci pentru a realiza valorile societăţii, în care el acţionează ca agent social. El este un inovator al mijloacelor şi nu al scopurilor. Dacă mijloacele sale nu au succes, atunci acţiunile sale vor fi sancţionate negativ de către cei afectaţi. Ceea ce-i lipseşte, în prezent, cel mai mult este abilitatea de a prezice consecinţele deciziilor sale pentru comportamentul uman (Lee, 1970). Efectele planificării sunt cele mai mari şi, în acelaşi timp, cele mai nevăzute influenţe asupra modului în care indivizii trăiesc în oraş. Actorii implicaţi în planificare, serviciile de urbanism, administraţiile locale, sunt responsabile de construirea planurilor în ceea ce priveşte folosirea terenurilor, infrastructura, CALITATEA VIEŢII, XII, nr. 1-4, 2000, p. 71-77. 2 72 DANA CORNELIA NIŢULESCU sistemul de transport, parcurile şi spaţiile deschise, locuinţele şi alte elemente de dezvoltare fizică ale oraşului. Orice aşezare umană este o aşezare pe sol a societăţii, purtând astfel amprenta caracteristicilor definitorii ale acesteia. Iată de ce activitatea de conducere socială şi de planificare urbană necesită o cunoaştere ştiinţifică a distribuţiei teritoriale a fenomenelor demografice, a celor social-economice, dar şi a elementelor spaţial- urbanistice, care reprezintă cadrul de desfăşurare a vieţii sociale urbane. Având în vedere că viaţa umană se desfăşoară în diferite condiţii în timp şi spaţiu, teritoriul urban „a primit” destinaţii diferite în funcţie de tipul activităţii umane ce se realizează preponderent. Spaţiul destinat timpului de muncă trebuie organizat diferit faţă de spaţiul destinat vieţii de odihnă, de relaxare. Deci apar cel puţin două zone: zona de muncă (comerţ, industrie, cultură) şi zona de odihnă (locuinţă, sport, agrement). Specializarea accentuată, dar şi sistematizarea, impun fragmentări ale acestor zone în sensul afirmării separate a zonei comerciale de cea industrială, precum şi evidenţierea unui centru administrativ caracterizat prin monumentalitate, căi largi de circulaţie, poziţie centrală în apropierea tuturor factorilor sociali, şi a unui centru intelectual care să beneficieze de o amenajare specială – spaţiu larg, comod, accesibil, liniştitor (Sfinţescu, 1932). Întreaga teorie a zonificării demonstrează necesitatea intervenţiei diferenţiate la nivelul spaţiului urban. Într-un anumit fel trebuie amenajat şi echipat centrul unui oraş, potrivit funcţiunilor şi cerinţelor sociale ale acestuia, în alt mod trebuie gândit şi planificat spaţiul de locuinţe, spaţiul comercial ş.a.m.d. Este necesar să evidenţiem o serie de parametri care să indice specificul unei anumite zone urbane, dar care să şi măsoare gradul de dezvoltare al acesteia, să înregistreze o stare de fapt a vieţii sociale din zona urbană respectivă. La nivelul oraşului se pot culege informaţii cu privire la investiţii, comerţ, populaţie, infrastructură, mediu, structurarea spaţiului, distribuţia serviciilor, date de economie urbană mai mult sau mai puţin sistematizate şi disponibile de la o zonă la alta. Indicatorii dezvoltării comunitare urbane sunt legaţi de măsurători în legătură cu mediul construit, cu modalităţile de folosire a terenului, cu tipurile de relaţii sociale de la nivel microurban. Este vorba de indicatori orientaţi spre dimensiunea fizică a comunităţii, indicatori sociali, economici şi de mediu. Iată câteva caracteristici ale indicatorilor de dezvoltare urbană: - uşor de înţeles de către decidenţi şi rezidenţi; - măsurabili folosind date primare, imediat disponibile, de la nivel local urban şi naţional; - trebuie să măsoare realităţi sociale relevante pentru politicile publice; - să fie legaţi de obiective de politică urbană şi ajustabili prin folosirea unor instrumente de politică urbană. Scopul unui sistem integrat de indicatori este acela de a genera, la nivel naţional şi local, capacitatea de a colecta şi de a folosi, în sprijinul politicilor 3 73 INDICATORI COMUNITARI AI DEZVOLTĂRII URBANE publice, date pe care se fundamentează strategia pentru dezvoltare durabilă a aşezărilor umane. Sistemul propus are în vedere: - descrierea vizuală şi geografică exhaustivă a elementelor mediului urban, a celor economice, sociale, ecologice şi de infrastructură, în scopul creşterii înţelegerii şi interesului pentru rezidenţi şi decidenţi; - accesibilitatea crescută la aceşti indicatori, care să facă posibilă implicarea publică şi încurajarea acţiunii colective; - „instituţionalizarea” acestor indicatori ca parte integrantă a procesului de dezvoltare comunitară. Acest lucru presupune ca aceşti parametri să fie promovaţi prin diferite metode, astfel încât cetăţenii şi decidenţii să aştepte situaţiile anuale cu privire la indicatorii dezvoltării urbane ca parte firească a procesului de decizie; - crearea unui sistem de indicatori care să ofere cunoştinţe de la nivel local, date locale relevante (Allen, 1997). Politicile publice încep prin afirmarea unei strategii. La acest nivel, sistemul de indicatori ataşaţi politicii respective trebuie să măsoare realizările în direcţia atingerii obiectivelor propuse. După implementarea politicii, indicatorii trebuie folosiţi pentru monitorizarea strategiei, pentru ca în final să fie utilizaţi ca evaluatori ai succesului strategiei respective. Complexul de indicatori de dezvoltare urbană acoperă o arie relativ largă de domenii: dezvoltare socioeconomică, infrastructură, transport, mediu înconjurător, cerere şi ofertă de locuinţe. Sistemul de indicatori poate fi construit astfel încât să fie aplicat la trei niveluri: 1. Nivelul comunităţii urbane de locuire – indicatori „micro” de măsurare a schimbării la nivelul vecinătăţii urbane de locuire: I. Indicatori de infrastructură; II. Indicatori socioeconomici; III. Indicatori de relaţionare (sociali). SCHIŢĂ DE INDICATORI DE MĂSURARE A DEZVOLTĂRII COMUNITĂŢILOR URBANE REZIDENŢIALE Indicatori socioeconomici şi spaţial-urbanistici Forma urbană şi utilizarea acesteia: (a) terenul locuibil = suprafaţa medie a loturilor destinate locuirii, din totalul suprafeţei de teren urban; (b) reţeaua de străzi = suprafaţa medie a străzilor din totalul suprafeţei urbane; (c) număr de blocuri/ha; (d) diversitatea folosirii terenului = număr de modalităţi de folosire a terenului; (e) completitudinea vecinătăţii = număr de servicii existente pe o suprafaţă dată. Locuinţa: 1. teren pentru locuinţe unifamiliale = mărimea medie a suprafeţei ocupate de o familie; 2. densitatea locuinţelor unifamiliale = număr de locuinţe raportat la suprafaţa de teren destinată acestui tip de locuinţe; 3. densitatea locuinţelor multifamiliale (blocuri de locuinţe) = număr de locuinţe raportate la 4 74 DANA CORNELIA NIŢULESCU suprafaţa destinată locuinţelor multifamiliale; 4. densitatea medie de locuinţe = număr de locuinţe raportat la suprafaţa de teren destinată locuinţelor, în general, nediferenţiat; 5. apropierea magazinelor, a punctului comercial = procentul de locuinţe aflate la o distanţă de 400 m de magazin, punct comercial; 6. apropierea de mijloacele de transport = procentul de locuinţe aflate la 400 m de nodurile de transport (staţii de autobuz, autobuz, tramvai, troleibuz); 7. apropierea spaţiilor de recreere = procentul de locuinţe aflate la 400 m de parc, grădini, curtea şcolii. Loc de muncă, angajare: i. balanţa locurilor de muncă = (număr de locuri de muncă)/(număr de locuinţe); ii. densitatea de angajare = (număr de angajaţi)/(suprafaţa de teren destinată angajării de forţă de muncă); iii. densitatea clădirilor comerciale = (număr de clădiri comerciale)/(suprafaţa stabilită pentru construcţia centrului comercial). Circulaţie, deplasare: A. număr de intersecţii de străzi raportat la suprafaţa locuibilă; B. trafic-densitate rezidenţială orientată = media de locuinţe aflate la 400 m de un nod de trafic; C. trafic-densitate de angajare orientată = număr mediu de angajaţi aflaţi la o distanţă de 400 m de un nod de trafic; D. reţeaua pietonală = procent de străzi cu trotuar din totalul străzilor; E. distanţa de traversare pietonală = lăţimea medie a străzilor; F. siguranţa pietonală şi de trafic = procent de intersecţii dotate cu echipamente de semnalizare (semafoare, zebre); G. reţeaua de deplasare cu bicicleta = număr de kilometri destinaţi bicicliştilor din totalul suprafeţei destinate pentru deplasare; H. parcări rezidenţiale = număr mediu de spaţii de parcare raportat la numărul de locuinţe; I. distanţa auto = media de km. parcurşi zilnic cu automobilul personal/ locuitor. Energie: a) total consum = energie consumată de rezidenţi/ an; b) auto-consum = procent de energie produsă în zonă raportat la număr total de clădiri ce beneficiază de ea. Apă: 1) densitatea serviciului = număr total de indivizi deserviţi; 2) consumul gospodăriilor = consum de apă/ locuitor/ zi; Deşeuri solide: produs rezidual = deşeuri solide ale zonei rezidenţiale/ locuitor/ zi; Poluare: I. poluare aer = CO emis de toate sursele/ locuitor/ an; emis de toate sursele/ locuitor/ an (Allen,1997). II. încălzire globală = CO 2 Indicatori ce măsoară relaţionarea în comunităţile de vecinătate autodefinite individual • număr de concedii petrecute împreună cu vecinii din totalul concediilor petrecute în 5 ani de zile; • numărul de vizite făcute vecinilor/ săptămână; 5 75 INDICATORI COMUNITARI AI DEZVOLTĂRII URBANE • numărul de prieteni din localitate; • frecvenţa încredinţării locuinţei spre grija vecinilor; • frecvenţa încredinţării copiilor spre grija vecinilor; • procentul de timp liber (petreceri, plimbări, aniversări ş.a.) petrecut cu vecinii din totalul de timp liber; • frecvenţa împrumutului de la vecini; • frecvenţa împrumutului de bani de la vecini; • frecvenţa folosirii centrului comercial din vecinătate/ săptămână • frecvenţa folosirii altor servicii (sanitare, educaţionale) din zona rezidenţială În problema practică a compunerii ansamblurilor de locuire, apare problema eficienţei sociale a acestora. În acest context, trebuie amintite câteva probleme: (a) stabilirea dotărilor prioritare, pe lângă şcoală, dispensar şi centru comercial, ca dotări consumatoare de timp liber (culturale, sportive) şi creatoare de timp liber, cele ce preiau la un nivel înalt de organizare şi calitate unele activităţi de la nivelul gospodariei (creşe, grădinţe, spălătorii, cantine); (b) amenajarea spaţiilor verzi cu rol social-psihologic şi de agrement, pentru sport (Sebestien, 1976). 2. Nivelul centrului oraşului: SCHIŢĂ DE INDICATORI CE MĂSOARĂ DEZVOLTAREA CENTRULUI ORAŞULUI CA ZONĂ CU SPECIFIC DIFERIT 1. Suprafaţa perimetrului centrului oraşului; 2. Numărul de tipuri de folosire specifică a terenului (construcţii, spaţii verzi ş.a.); 3. Suprafaţa spaţiilor verzi din totalul suprafeţei centrului oraşului; 4. Procentul de clădiri destinate locuirii din totalul construcţiilor ce aparţin centrului oraşului; 5. Procentul de clădiri comerciale din totalul construcţiilor ce aparţin centrului oraşului; 6. Procentul de clădiri cu funcţiuni centrale (administrative, internaţionale, dotări unicat) din totalul construcţiilor ce aparţin centrului oraşului; 7. Raportul între spaţiul construit de folosinţă publică şi cel cu folosinţă de locuire; 8. Densitatea de angajare = număr de locuri de muncă raportat la suprafaţa centrului oraşului; 9. Ponderea populaţiei angajate pe sectoare de activitate (industrie, comerţ, servicii); 10. Număr de intersecţii raportat la suprafaţa centrului oraşului; 11. Suprafaţa de circulaţie pietonală raportată la suprafaţa centrului oraşului; 12. Suprafaţa de circulaţie pietonală raportată la suprafaţa destinată traficului. Centrul oraşului trebuie să răspundă unor vaste cerinţe de ordin economic, social, civic. Activitatea de cunoaştere şi de prognoză a centrului oraşului trebuie să presupună cercetări interdisciplinare: studiu sociologic de definire a funcţiilor centrului, studiu de prognoză a veniturilor destinate lucrărilor edilitare şi construcţiilor în general, studiu urbanistic extins asupra întregii zone. Planificatorii trebuie să se întrebe: Ce efecte are concentrarea de dotări (comerciale, de loisir, spitaliceşti ş.a.), care în mod normal intră în echiparea cartierelor? 6 76 DANA CORNELIA NIŢULESCU Ce efecte are acumularea dezordonată de funcţii şi alăturarea acestora pe aceeaşi arteră? Ce efecte are structura foarte centralizată a transportului de călători? 3. Nivelul oraşului în ansamblul său – indicatori „macro” ai dezvoltării urbane: I. Indicatori sociodemografici; II. Indicatori socioeconomici; III. Indicatori spaţial-urbanistici SCHITĂ DE INDICATORI CE MĂSOARĂ DEZVOLTAREA URBANĂ LA NIVELUL ORAŞULUI ÎN ANSAMBLUL SĂU I. Indicatori sociodemografici: 1. populaţia cu domiciliu în oraş din totalul populaţiei; 2. rata natalităţii; 3. concentrarea pe oraş a populaţiei urbane a judeţului = (populaţie cu domiciliu în oraş) 100/ (total populaţie municipii şi oraşe din judeţ); 4. mărimea medie a gospodăriilor = (populaţia în gospodării)/ număr total gospodării; 5. rata sporului migratoriu = (spor migratoriu) 1000/ (populaţie cu domiciliu în oraş); 6. rata mortalităţii; 7. sporul natural = rata natalităţii – rata mortalităţii; II. Indicatori socioeconomici: 1. grad de ocupare = (personal muncitor) 100/ (populaţia cu domiciliu în oraş); 2. ponderea populaţiei în industrie = (populaţie ocupată în industrie) 100/ (personal muncitor); 3. ponderea populaţiei în construcţii = (populaţie ocupată în construcţii) 100/ (personal muncitor); 4. ponderea populaţiei în agricultură = (populaţia ocupată în agricultură) 100/ (populaţie cu domiciliu în oraş); 5. pondere în terţiar şi cuaternar = (populaţia activă ind.+constr.+agric.) 100/ (populaţia activă). III. Indicatori spaţial-urbanistici: 1. suprafaţa perimetrului construit; 2. densitatea gospodăriilor = (număr total locuinţe)/ (număr total gospodării); 3. mărimea locuinţei = (număr total camere)/ (număr total locuinţe); 4. densitatea locuibilă = (suprafaţă locuibilă)/ (populaţie în gospodării); 5. densitate urbană = (populaţie cu domiciliul în oraş)/ (suprafaţa perimetrului construit); 6. pondere spaţii verzi = (suprafaţă spaţii verzi) 100/ (suprafaţă perimetru construit); 7. densitate clădiri = (număr clădiri)/ (suprafaţă perimetru construit); 8. mărimea locuinţei din punctul de vedere al suprafeţei = (suprafaţă locuibilă)/ (număr total de locuinţe); 9. densitatea pe cameră = (număr total camere)/ (populaţie în gospodării); 10. concentrarea locuinţelor în clădiri = (număr total locuinţe)/ (număr total clădiri) (Abraham, 1991). 7 77 INDICATORI COMUNITARI AI DEZVOLTĂRII URBANE Activităţile de sistematizare a teritoriului şi localităţilor sunt incompatibile cu o gândire rutinieră, care să nu ţină cont de recomandările ştiinţei, ale unui grup de discipline copărtaşe la fundamentarea proiectelor de amenajare a teritoriului. Intervenţiile de amenajare a oraşului trebuie precedate şi urmate de studii aprofundate în ceea ce priveşte implicaţiile şi consecinţele umane. Astfel, perspectiva cercetării prin indicatori ai comunităţii urbane, combinată cu studii asupra imaginii populaţiei rezidente despre spaţiul urban în care trăiesc, şi cu studii ale aspiraţiilor sale ar putea reprezenta garanţia obţinerii unui mediu urban eficient din punct de vedere economic, social şi urbanistic. Există o nevoie globală de a genera, la nivel naţional şi mai ales local, capacităţi de colectare a informaţiilor utile, referitoare la condiţiile şi tendinţele urbane, de a transforma informaţiile în cunoaştere, prin metode analitice potrivite, şi de a folosi această cunoaştere în vederea formulării şi modificării politicilor şi programelor de dezvoltare urbană. BIBLIOGRAFIE 1. Abraham, Dorel, Introducere în sociologia urbană, Bucureşti, Editura Ştiinţifică, 1991. 2. Allen, Eliot, Measuring the New Urbanism with Community Indicators, AICP, Portland, Criterion Planners, Engineers, 1997. 3. Lee, Terence, Urban Neighborhood as a Socio-Spatial Schema, în „Ekistics”, Aug., 1970, p.119-129. 4. Sfinţescu, Cincinat, Pentru Bucureşti. Noi studii urbanistice. Delimitări, zonificare, circulaţie, estetică, Institutul de Arte Grafice „Bucovina”, 1933, p. 9-10, 30-41. 5. Sebestien, Gheorghe, Eficienţa economică şi socială a ansamblurilor de locuit, Bucureşti, Editura Tehnică, 1976, p. 103-114. CALITATEA VIEŢII DIAGNOZA CALITĂŢII VIEŢII POPULAŢIEI VÂRSTNICE ANA BĂLAŞA Problematica vârstnicilor a fost şi este înscrisă pe agenda publică românească, atât în ceea ce priveşte elaborarea cadrului legislativ, în acord cu prevederile legislaţiei europene, cât şi în ceea ce priveşte elaborarea politicilor publice în domeniul social şi a acţiunilor concrete de reformă socială. Îmbătrânirea populaţiei reprezintă o problemă socială, întrucât afectează un mare număr de persoane, interesând nu numai populaţia respectivă, ci şi factorii decizionali şi societatea în general, care suportă consecinţele importante. Fenomenul reclamă acţiuni sociale concrete şi conjugate care să influenţeze o evoluţie în sensul autonomiei şi bunăstării vieţii vârstnicilor, al îmbătrânirii sănătoase, al asigurării unei vieţi de calitate, cu costuri sociale cât mai scăzute. În cele ce urmează ne propunem evaluarea calităţii vieţii vârstnicilor la nivel global şi al unor comunităţi umane, pe baza unor anchete proprii şi studii de caz, a datelor Institutului Naţional de Statistică şi a analizelor secundare asupra datelor altor cercetări realizate de instituţii de profil: Institutul de Cercetare a Calităţii Vieţii, CURS-SA, Metro Media Transilvania. POPULAŢIA VÂRSTNICĂ. CARACTERISTICI GENERALE CU INFLUENŢĂ ASUPRA CALITĂŢII VIEŢII Vârstnicii şi pensionarii Numărul vârstnicilor nu se suprapune cu cel al pensionarilor, dar aceştia din urmă reprezintă ponderea cea mai însemnată. La noi în ţară, populaţia vârstnică a fost stabilită convenţional la 60 ani şi peste (în relaţie cu vârsta pensionării). Conform datelor de recensământ, populaţia vârstnică, stabilită în funcţie de pragul pensionării reprezenta, în 1992, 16,9% din totalul populaţiei pentru intervalul 60 de ani şi peste şi 11,4% pentru intervalul 65 de ani şi peste. Din calculele noastre pe datele Institutului Naţional de Statistică privind „Populaţia României după starea civilă, pe sexe şi ani de naştere, la 01.01.1998”, populaţia de 60 ani şi peste era de 4 098 264 persoane din care 1 764 196 bărbaţi şi 2 334 068 femei. În procente, populaţia vârstnică era de 18% în 1998, pentru anul 2000 estimându-se un procent de 19-20%, deci un segment important de populaţie. Se apreciază că pentru prima oară în ultimele patru decenii, la 1 ianuarie 2000, populaţia vârstnică a întrecut CALITATEA VIEŢII, XII, nr. 1-4, 2000, p. 79-90. 2 80 ANA BĂLAŞA numeric şi procentual populaţia tânără. La 1 ianuarie 2000, numărul persoanelor de peste 60 ani l-a devansat cu 36,8 mii pe cel al persoanelor cu vârsta între 0-14 ani. Procesele demografice din ţara noastră încep să se înscrie în modelul tranziţiei demografice, înregistrat în ultimele decenii în ţările dezvoltate, şi caracterizat de specialişti prin trecerea de la niveluri înalte ale mortalităţii şi natalităţii la niveluri scăzute. Se acceptă că tranziţia demografică comportă particularităţi naţionale, dar ea are un caracter inexorabil, fiind legată de tendinţa generală de modernizare a societăţii. În tranziţia structurii populaţiei pe vârste, caracteristica principală este îmbătrânirea demografică. Se apreciază că numărul persoanelor în vârstă se va tripla până în anul 2030 şi majoritatea creşterii se va produce în ţările în curs de dezvoltare. Într-un Raport al Băncii Mondiale (Preîntâmpinarea crizei vârstei a treia) se apreciază că „nesiguranţa venitului la bătrâneţe este o problemă a întregii lumi, dar manifestările ei diferă în părţi diferite ale lumii”. O tendinţă din ce în ce mai conturată se referă la declinul aranjamentelor informale şi tradiţionale pentru securitatea vârstnicilor (bazate pe relaţiile de familie şi rudenie) şi accentuarea dependenţei de sursele non- familiale de venit, ceea ce impune intervenţia guvernelor. Numărul pensionarilor Îmbătrânirea demografică şi reducerea numărului locurilor de muncă produc modificări structurale, din punct de vedere socioeconomic, asupra populaţiei active şi inactive. Conform datelor INSE, în totalul populaţiei inactive pensionarii deţin ponderea cea mai importantă, numărul acestora înregistrând, în ultimii ani, o 1 traiectorie constant ascendentă . În anul 2000, numărul mediu al pensionarilor a fost de 6 153 mii de persoane, mai mare cu 3,6% faţă de anul anterior. O creştere mai accentuată au înregistrat-o pensionarii de asigurări sociale de stat (+4,2%). După sistemul de pensionare, numărul mediu al pensionarilor a fost, în anul 2000: Pensionari total (I+II+III) 6 153 mii persoane I. pensionari de asigurări sociale – total, din care: 6 110 mii persoane - pensionari de asigurări sociale de stat 4 246 mii persoane - pensionari de asigurări sociale - agricultori 1 751 mii persoane - pensionari de asigurări sociale - culte 2 mii persoane - pensionari de asigurări sociale - avocaţi 1 mie persoane II. Beneficiari de ajutor social (tip pensie) 8 mii persoane III. Pensionari IOVR 35 mii persoane 1 Numărul pensionarilor, fondul de pensii şi pensia medie lunară în anul 2000, Institutul Naţional de Statistică şi Studii Economice, 2001, p.1. 3 81 DIAGNOZA CALITĂŢII VIEŢII POPULAŢIEI VÂRSTNICE Vârstnicii activi Conform datelor Anchetei asupra Forţei de Muncă în Gospodării pe trim. IV 2000, din totalul de 6 901 mii persoane inactive (de 15 ani şi peste) un procent de 49,5% era reprezentat de pensionari sau beneficiari de ajutor social din care 54,0% bărbaţi şi 46,6% femei. Pe medii de rezidenţă, 50,6% din numărul pensionarilor şi al beneficiarilor de ajutor social inactivi se află în urban şi 47,7% 2 în rural . Conform aceleiaşi anchete, o parte apreciabilă dintre persoanele vârstnice (s-a luat ca referinţă gruparea de 65 de ani şi peste) corespunde definiţiilor de populaţie activă, respectiv ocupată (în cursul săptămânii de referinţă au desfăşurat o muncă oarecare, plătită sau aducătoare de venit, chiar dacă beneficiau de pensie). Din analiza distribuţiei populaţiei ocupate din grupa de vârstă 65 de ani şi peste pe perioada 1996-2000 se constată: - procentele celor ocupaţi din totalul populaţiei ocupate sunt mai mari în trimestrele II şi III ale anului, şi la bărbaţi şi la femei, şi în rural şi în urban (lunile cu regim termic acceptabil şi, probabil, ofertă mai mare, mai ales în rural); - femeile ocupate deţin un procent mai mare decât bărbaţii ocupaţi; - persoanele de 65 de ani şi peste, din rural, sunt în mai mare măsură ocupate decât cele din urban (17,3% pe trim. IV, 2000 în rural, faţă de 1,0% în urban, în aceeaşi perioadă); - cel mai mic procent al persoanelor ocupate, de vârstă 65 de ani şi peste, în totalul populaţiei ocupate, a fost, în perioada 1996-2000, de 6,8% (trim. I, 1996), iar cel mai mare, de 10,6%, trim. III, 2000. La bărbaţi, procentul cel mai mic a fost de 6,5% (trim. I, 1996) şi cel mai mare, de 9,3% în trim. III, 2000. La femei, procentul mai mic a fost de 7,1% în 1996 şi de 12,1% în trim. III, 2000. În urban, procentul cel mai mic al activilor a fost de 0,6% în trim. I, 2000, iar cel mai mare, de 1,4% în trim. III, 2000. În rural, procentele respective au avut valoarea de 13,4% în trim. I, 1996 şi 18,4% în trim. III, 2000. Datele de mai sus exprimă, în contextul analizat de noi, un efort deosebit al populaţiei vârstnice (de peste 65 de ani) de a lucra pentru un venit care să-i asigure cele necesare traiului. Rata de ocupare şi rata de activitate, a populaţiei de 65 de ani şi peste, arată şi mai sugestiv nevoia/ disponibilitatea de a lucra a acestei populaţii. De pildă, în 2000, la aceeaşi grupare de vârstă rata de ocupare cea mai mare a fost de 39,9% pe total, 44,1% la bărbaţi şi 36,8% la femei, 6,0% în urban şi 62,2% (!) în rural. Participarea la activitatea economică a vârstnicilor este dată şi de rata de ocupare pe subgrupe de vârstă, care are următoarele valori: 44,7% pentru 60-64 ani; 41,9% pentru 65-69 ani; 35,7% pentru 70-74 ani şi 24,5% pentru 75 ani şi peste. Valorile sunt mai mari la bărbaţi decât la femei şi, de mai multe ori, mai mari în rural decât în urban. 2 Ancheta asupra Forţei de Muncă în Gospodării (AMIGO), trim. IV 2000, 2001, p.29. 4 82 ANA BĂLAŞA În contextul indicatorilor sociali analizaţi de noi, prezenţa vârstnicilor de peste 65 ani pe piaţa muncii este determinată nu atât de o disponibilitate pentru o activitate aducătoare de venit, cât de nevoia de a munci pentru câştigarea traiului zilnic, în condiţiile absenţei sau insuficienţei surselor de venit (mai ales în rural). Relevant este şi faptul că din populaţia activă de peste 65 de ani, doar 0,8% persoane au un nivel universitar de instruire. Vârstnicii şi gospodăriile Gospodăriile de pensionari sunt cele mai numeroase (51,1%), urmate de gospodăriile de salariaţi (30,4%). În 1999, în mediul rural, gospodăriile de pensionari au o pondere de 60,2% faţă de 40,8% cele din urban. Vârstnicii (60 de ani şi peste) deţin 42,6% din totalul gospodăriilor, cele mai multe dintre persoanele 3 . De menţionat, în cap de gospodărie fiind pensionarii (79,2%) şi ţăranii (20,1%) context, influenţa puternică a tradiţiei după care „cap de gospodărie” este persoana cea mai vârstnică. Componenţa gospodăriilor de pensionari este redusă: mărimea medie este de 2,2 persoane; 75% din totalul acestor gospodării sunt formate din 1-2 persoane fapt ce va influenţa viaţa lor, mai ales în perioada de pierdere a unor capacităţi fizice şi/ sau psihice. Gospodăriile de pensionari se caracterizează, în 2000, printr-o rată mare a persoanelor inactive (77,8%) din punct de vedere economic şi printr-un nivel educaţional inferior (68,3% fiind numai absolvenţi ai învăţământului primar, 4 . gimnazial sau profesional). În rural, ponderea lor atinge 76,4% DIAGNOZA CALITĂŢII VIEŢII VÂRSTNICILOR Venituri, consum şi cheltuieli ale populaţiei vârstnice 5 Veniturile totale brute ale gospodăriilor de pensionari (%) - venituri salariale 1996 14,5 1999 12,6% - contravaloarea consumurilor de produse agricole (alimentare 1996 39,8 % şi nealimentare din resurse proprii) 1999 37,3% - venituri din prestaţii sociale 1996 35,5% 1999 40,2% - alte venituri 1996 8,7% 1999 8,1% 3 Aspecte privind calitatea vieţii populaţiei în anul 1999, Comisia naţională pentru Statistică, 2000, p.9 şi urm. 4 Veniturile, cheltuielile şi consumul populaţiei în anul 2000, Institutul Naţional de Statistică, 2001, p.53. 5 Indicatori ai dezvoltării umane la nivel naţional elaboraţi de Comisia Naţională de Statistică pentru Raportul Naţional al dezvoltării Umane, seria 2000; datele pentru 1999. 5 83 DIAGNOZA CALITĂŢII VIEŢII POPULAŢIEI VÂRSTNICE Cheltuieli totale de consum ale gospodăriilor de pensionari (100%) - alimente şi băuturi 1996 58,6% 1999 54,6% - îmbrăcăminte şi încălţăminte 1996 6,9% 1999 4,5% - locuinţa şi înzestrarea cu bunuri 1996 23,7% 1999 26,3% - medicamente şi îngrijire medicală 1996 2,5% 1999 3,4% - transporturi şi telecomunicaţii 1996 3,5% 1999 5,3% - cultură, învăţământ, educaţie 1996 1,9% 1999 2,3% - alte cheltuieli 1996 2,9% 1999 3,6% Veniturile şi consumul persoanelor vârstnice (care constituie cea mai mare parte a membrilor gospodăriilor de pensionari) sunt componente esenţiale ale calităţii vieţii şi se caracterizează prin niveluri scăzute, dezechilibre structurale şi inegalităţi. Încă din 1997, veniturile reale au înregistrat restrângeri severe, a scăzut nivelul real al tuturor componentelor veniturilor. Structura veniturilor tuturor categoriilor de gospodării, nu numai a persoanelor vârstnice s-a caracterizat, în ultimii ani, prin ponderea mică a veniturilor salariale, ponderea relativ mare a consumului din resurse proprii şi ponderea modestă a veniturilor din prestaţii 6 sociale . Declinul veniturilor reale ale gospodăriilor a antrenat scăderea consumului şi deteriorarea structurii acestuia. Structura cheltuielilor de consum şi ponderea lor indică un consum caracteristic stării de sărăcie. 7 , în anul 2000 veniturile totale nominale brute ale • Conform INSE gospodăriilor de pensionari (2 773,4 mii lei lunar pe o gospodărie) s-au format în proporţie de 59,5% din surse băneşti şi 40,5% din venituri în natură. Veniturile băneşti au ca sursă principală prestaţiile de protecţie socială (64,1%), în cadrul cărora pensia de asigurări sociale reprezintă 9/10. Din cheltuielile totale de consum, 54,3% au fost alocate pentru alimentaţie, 29,1% pentru procurarea mărfurilor nealimentare şi 16,6% pentru plata serviciilor (p. 53). Consumul alimentar mediu zilnic pe o persoană în gospodăriile de pensionari a fost de 2 816 calorii, din care 78,5% au provenit din produse de origine vegetală şi 21,5% din produse de origine animală. 6 Vezi Raportul Naţional al Dezvoltării Umane, România, 1999, iniţiat de PNUD şi realizat de Academia Română, p. 43 şi urm. 7 Veniturile, cheltuielile şi consumul populaţiei în anul 2000, Institutul Naţional de Statistică, 2001, p. 53 şi urm. 6 84 ANA BĂLAŞA 8 În anul 2000, pensia medie lunară a fost de 724 726 lei. - Sumele cuvenite drept pensii şi ajutoare sociale au fost de 53 515,3 miliarde lei, de 1,4 ori mai mari faţă de anul precedent. - Un număr de 547 mii persoane – veterani, invalizi şi văduve de război au beneficiat de indemnizaţii şi sporuri în sumă de 966,9 miliarde lei, revenind, în medie pe lună, 147 186 lei pentru o persoană. - Pensia medie a agricultorilor a continuat să se menţină la cote scăzute – 188 383 lei, fiind de 3,8 ori mai mică decât pensia de asigurări sociale. Pensia medie a pensionarilor de asigurări sociale – exclusiv agricultori – a fost, în 2000, de 937 170 lei, iar a pensionarilor de asigurări sociale de stat, de 911 321 lei. - Raportul între pensia medie de asigurări sociale de stat pentru munca depusă şi limită de vârstă, cu vechime integrală în muncă şi câştigul salarial mediu net, în anul 2000, a fost de 51,7%. - În profil teritorial, peste două treimi din judeţele ţării (69%) s-au situat sub media pensiei la nivelul naţional. - Peste pensia medie lunară (asigurări sociale de stat, 911 321) pe ţară se situează municipiul Bucureşti (în care se află şi cei mai mulţi pensionari), cu o pensie medie lunară de 1 074 958 lei, judeţul Braşov (1 051 033 lei), judeţul Hunedoara (1 049 649 lei), judeţul Galaţi (1 008 583 lei) şi alte 10 judeţe (cu puţin peste medie). Cele mai mici pensii medii lunare s-au înregistrat în judeţele Giurgiu (771 547 lei) şi Botoşani (785 090 lei). - În anul 2000, 8 474 persoane au beneficiat de ajutor social de stat, tip pensie, valoarea medie lunară fiind de 331 241, fără să existe variaţii semnificative faţă de medie. - Cei 34 586 pensionari IOVR au avut o pensie medie lunară de 1 199 498 lei, fără variaţii semnificative între judeţe. - Pensionarii de asigurări sociale agricultori, în număr de 1 751 107 persoane au beneficiat de o pensie medie lunară de 188 383 lei, fără variaţii semnificative pe judeţe. - Pe lângă efectele stării economice resimţite de întreaga populaţie, pensionarii au fost marcaţi şi de alte fenomene, între care: - creşterea numerică a numărului de pensionari prin aplicarea unor legi adoptate pentru rezolvarea unor situaţii conjucturale (legi care au vizat reducerea vârstei de pensionare; - blocajele financiare, care au dus la întârzierea sau chiar neplata la fondul de stat al asigurărilor sociale a contribuţiilor din partea întreprinderilor de stat. Conform cercetărilor ICCV, momentele cele mai dramatice ale incapacităţii unei pensii de asigurări sociale de a acoperi necesarul minim de consum estimat 8 Numărul pensionarilor, fondul de pensii şi pensia medie lunară în anul 2000, INSSE, 2001, p.2 şi urm. 7 85 DIAGNOZA CALITĂŢII VIEŢII POPULAŢIEI VÂRSTNICE pentru un pensionar au fost anii 1993 (39%) şi 1997 (40%). În ansamblul perioadei 1990-2000, pensia medie lunară a reprezentat puţin peste jumătate din cât i-a trebuit unui pensionar pentru a-şi procura mărfurile şi serviciile utilizate în anul 1990. Puterea de cumpărare a unei pensii de agricultor a fost şi este şi mai mică. Ca pentru marea majoritate a populaţiei, veniturile vârstnicilor, cu toate majorările intervenite, s-au caracterizat, în termeni reali, prin declin, ceea ce nu putea conduce la asigurarea unui trai decent. În plus, există un număr însemnat de persoane vârstnice lipsite de orice surse de venit, total dependente material de descendeţi sau alte rude, în cazul în care aceştia există. Indicatorii analizaţi mai sus s-au ameliorat în cursul trimestrului I al anului 9 2001 , cu excepţia pensiei medii de asigurări sociale pentru agricultori, care a fost de 4,8 ori mai mică decât pensia de asigurări sociale de stat. Raportul între pensia medie de asigurări sociale de stat pentru munca depusă şi limită de vârstă, cu vechime integrală în muncă, şi câştigul salarial mediu net în trimestrul I, 2001 a fost 53,6% (faţă de 51,7% pe anul 2000). În profil teritorial, variaţiile pensiei medii lunare de asigurări sociale de stat, comparativ cu media pe ţară (1 190 139 lei) se concentrează, în continuare, sub nivelul acesteia. Cotele cele mai reduse le înregistrează judeţele: Giurgiu, Botoşani, Călăraşi, Teleorman, Bistriţa-Năsăud, Ialomiţa. La limita superioară a intervalului se situează Municipiul Bucureşti şi judeţele: Braşov, Hunedoara, Galaţi, Cluj şi Prahova. De remarcat este şi faptul că din scrisorile şi petiţiile adresate Ministerului Muncii şi Solidarităţii Sociale în anul 2000 (68 476), un număr de 34 750, adică 50,8%, au avut ca obiect problematica pensiilor de asigurări sociale de stat. Veniturile şi situaţia economică în percepţia populaţiei vârstnice 10 (60 de ani şi peste) În legătură cu veniturile şi situaţia economică, din declaraţiile subiecţilor vârstnici investigaţi sunt de consemnat următoarele: • veniturile familiei sunt considerate slabe şi foarte slabe de către 70% dintre subiecţi; • veniturile familiei nu ajung nici pentru strictul necesar în evaluarea a 47,7% dintre subiecţi (o ameliorare uşoară faţă de anii precedenţi, când acest procent era mai mare); • veniturile familiei ajung numai pentru strictul necesar – în evaluarea a 37,2% dintre subiecţi; 9 Numărul pensionarilor, fondul de pensii şi pensia medie lunară în trim. I, 2001, Institutul Naţional de Statistică, 2001, p.5 şi urm. 10 Ne referim la rezultate ale analizelor secundare efectuate pe cercetările din cadrul ICCV, CURS- SA, Metromedia Transilvania, 1999-2001. 8 86 ANA BĂLAŞA • subiecţii au declarat că situaţia lor economică a fost mai bună până în 1989 (81%) şi mai proastă în perioada 1997-2000 decât în perioada 1990-1996. Pentru următorii patru ani, 55,3% dintre subiecţi sunt optimişti în ceea ce priveşte propria situaţie economică şi 59% în ceea ce priveşte situaţia economică a ţării; • persoanele investigate consideră că au fost dezavantajate de schimbările economice (55%), că cei avantajaţi au fost cei cu funcţii de conducere în raport cu oamenii obişnuiţi (63%), că vârstnicii au fost mai puţin avantajaţi decât tinerii (36% în raport cu 39%); • pe o scală bogaţi – săraci, majoritatea vârstnicilor se plasează, în continuare, pe panta negativă a scalei, cu o uşoară ameliorare faţă de anii precedenţi (ex.: 58% în 2001, faţă de 66% în 1999); • un procent de 76% dintre vârstnicii chestionaţi declară că nu au fonduri de siguranţă; • mulţi vârstnici asociază situaţia veniturilor proprii şi a economiei ţării cu intrarea în Uniunea Europeană: veniturile persoanelor şi ale gospodăriei ar creşte, în percepţia a 53% din subiecţi, iar 79% consideră că prin intrarea României în UE, veniturile populaţiei ţării ar creşte; • în general, starea de nemulţumire privind veniturile, şi în special veniturile băneşti este majoritară. Locuinţa şi modul de locuire. Înzestrarea cu bunuri de folosinţă îndelungată Statutul de ocupare a locuinţei, numărul de camere şi suprafaţa locuibilă, numărul de persoane ce revin în medie pe o cameră de locuit, accesul la utilităţile publice, confortul şi înzestrarea locuinţei sunt indicatori relevanţi pentru calitatea vieţii. • În prezent, 95% din totalul gospodăriilor deţin în proprietate locuinţa pe 11 care o ocupă, fapt ce are influenţe pozitive asupra cheltuielilor curente (în condiţiile în care efortul bănesc pentru închirierea locuinţelor este considerabil). Pensionarii deţin locuinţele în proprietate personală, în procent de 97,7%; 1,5% au locuinţe închiriate de la stat; 0,2% – închiriate de la particulari şi 0,6% cu titlu gratuit. Tipul de locuinţă cu cea mai mare răspândire îl constituie casele individuale (2/3 din totalul gospodăriilor), fapt influenţat de mediul rural unde acest tip de locuinţă este generalizat. • Suprafaţa medie locuibilă pe o persoană din gospodăriile de pensionari 222 este de 18,6 m , 18,7 m în urban şi 18,5 m în rural; numărul mediu de persoane pe o cameră de locuit este 0,82. 11 Aspecte privind calitatea vieţii populaţiei în anul 1999, Comisia Naţională de Statistică, 2000, p.41. 9 87 DIAGNOZA CALITĂŢII VIEŢII POPULAŢIEI VÂRSTNICE • Gospodăriile de pensionari au locuinţă tip apartament în proporţie de 22,6% şi tip casă individuală – 77,4%. Procentele diferă în funcţie de mediul de rezidenţă. • Locuinţele gospodăriilor de pensionari sunt construite din beton (14,0), piatră, cărămidă BCA (44%), lemn (9%), paiantă şi alte materiale (33%). • Locuinţelor pensionarilor sunt iluminate electric în proporţie de 99%; încălzirea se face, predominant, cu sobe cu lemne, cărbuni, petrol (65,1%), centrală termică (20%) gaze naturale (13%), centrală proprie (2%). • 58% din locuinţele pensionarilor se aprovizionează cu apă din afara clădirii (pompă, puţ), 69% nu au instalaţii de apă caldă, 63% nu au instalaţie de canalizare, 66% nu au baie. • În cadrul gospodăriilor de pensionari, la 100 de gospodării, existau, în 1999, următoarele bunuri de uz îndelungat: aragaz – 74%, frigider – 67%, congelator – 11%, maşini de spălat rufe – 31%, aspirator – 18%, televizor alb- negru – 47%, televizor color – 36%, radio, radio-casetofon – 52%, video – 1,6%, autoturism – 11%, bicicletă – 13% • Bunurile obţinute în proporţii mai însemnate în perioada 1991-1999 sunt televizoarele color (43%), radiocasetofon (21%), aragaz (16%). Celelalte bunuri au fost dobândite înainte de 1990 sau chiar înainte de 1980. • Vârstnicii declară că sunt destul de mulţumiţi de locuinţa lor (60%) sau foarte mulţumiţi (13%). Cei nu prea mulţumiţi deţin o pondere de 21%, iar deloc mulţumiţi s-au declarat 5% din numărul de respondenţi. Nu există diferenţe semnificative pe medii. • Persoanele vârstnice investigate declară în proporţie de 57% că sunt mulţumite sau foarte mulţumite (7,6%) de bunurile pe care le deţin, 28% nu prea sunt mulţumite, iar 7% nu sunt deloc mulţumite de bunurile pe care le deţin. Starea de sănătate Întrucât asistenţa sanitară face obiectul altei faze de cercetare (Protecţia 12 socială a vârstnicilor ), în analiza de faţă ne referim doar la valorile unor indicatori globali care să schiţeze cadrul de referinţă pentru starea de sănătate a populaţiei vârstnice, conform evaluărilor acesteia. • Durata medie a vieţii – indicatorul cel mai sintetic al stării de sănătate a populaţiei – exprimată prin speranţa de viaţă la naştere a fost de 70,53 ani, potrivit 13 tabelei de mortalitate, întocmită pe baza deceselor din perioada 1998-2000 . 12 Asistenţa sanitară pentru vârstnici va face obiectul altei faze de cercetare: “Protecţia socială a vârstnicilor”. 13 Tabele de mortalitate pentru perioada 1998-2000, Institutul Naţional de Statistică, 2001, p. I - II. Notă: Durata medie de viaţă, exprimată prin speranţa de viaţă la naştere reprezintă numărul mediu de ani pe care un nou născut îi poate trăi, în condiţiile mortalităţii din perioada de referinţă a tabelei de mortalitate. 10 88 ANA BĂLAŞA • Speranţa de viaţă la naştere a continuat tendinţa de creştere din ultimii trei ani, la ambele sexe. • Durata medie a vieţii populaţiei urbane a continuat să fie superioară celei a populaţiei rurale (cu aproape 2 ani). • Tabelele de mortalitate întocmite în profil teritorial pentru perioada 1998-2000 indică cea mai mare durată medie a vieţii în municipiul Bucureşti (75,51 ani), iar cea mai scăzută, în judeţul Satu Mare (67,31 ani). • Cea mai mare diferenţă între durata medie a vieţii în urban şi rural s-a înregistrat în judeţul Constanţa. • Durata medie a vieţii populaţiei din localităţile urbane a fost mai mare decât în cele rurale, în aproape toate judeţele, cu excepţiile: Hunedoara, Maramureş, Suceava, Vrancea. Pe regiuni de dezvoltare, durata medie a vieţii se caracterizează prin: • Cea mai mare durată medie a vieţii a fost în regiunea Bucureşti (72,19 ani), iar cea mai scăzută în regiunea nord-vest, 69, 50 ani. • Regiunea Bucureşti – mediu urban – a înregistrat cea mai lungă durată medie a vieţii (68,86 ani bărbaţii şi 75,93 ani femeile), iar regiunea Nord-Vest – mediul rural – cea mai scăzută durată medie a vieţii (64,94 ani pentru bărbaţi şi 72,18 ani pentru femei) • Cheltuielile publice pentru sănătate au reprezentat, în PIB, 2,8% în 1996, 2,6% în 1997, 3,1% în 1998 şi 3,9% în 1999 (pentru 1999, datele exprimă 14 estimări) . • În 1999, populaţia care i-a revenit unui medic a fost de 486 persoane, iar unui cadru mediu sanitar i-au revenit 189 persoane. • În gospodăriile de pensionari, cheltuielile totale de consum pentru medicamente şi îngrijire medicală au evoluat de la 2,5% în 1996 la 5,9% în 2000. • În intervalul de vârstă de peste 64 ani se înregistrează peste 65% din decese. Supramortalitatea este datorată în principal bolilor degenerative cu patologie complexă şi lipsei îngrijirilor şi asistenţei adecvate. • Oferta de servicii de sănătate este, în general, afectată de cronicizarea subfinanţării, de insuficienţa resurselor materiale şi umane, de programele de sănătate insuficient fundamentate şi diferenţiate, de absenţa unei pieţe reale a serviciilor de sănătate, şi de inegalităţile în accesul la servicii. • Populaţia vârstnică declară în anul 2000, în proporţie de 59,1% că nu este mulţumită de propria stare de sănătate. În 2001, proporţia nemulţumiţilor faţă de starea de sănătate este de 65,7%. • 17% din vârstnici nu sunt deloc mulţumiţi de serviciile medicale din localitate, iar 23% declară că „nu prea sunt mulţumiţi” de aceste servicii. 14 Raportul Naţional al Dezvoltării Umane, 2000. 11 89 DIAGNOZA CALITĂŢII VIEŢII POPULAŢIEI VÂRSTNICE • Din totalul persoanelor vârstnice investigate în 2001, 73% declară că în cercul lor de cunoştinţe nu au pe nimeni care să-i ajute să rezolve o problemă de sănătate; 26% beneficiază, la nevoie, de serviciile unei astfel de persoane. • Vârstnicii sunt foarte nemulţumiţi (în proporţie de 15,5%) sau nemulţumiţi (40%) de activitatea guvernului în domeniul sănătăţii (situaţie ameliorată faţă de anii anteriori). Integrarea în familie şi vecinătate, în comunitatea locală şi societatea globală Pentru vârstnici, familia constituie mediul principal de referinţă, iar cel mai adesea, ea este suportul cel mai sigur, social şi afectiv. • Persoanele vârstnice investigate declară că sunt mulţumite sau foarte mulţumite de viaţa lor de familie (72%). • Dacă au o problemă de sănătate, 26% au pe cineva în cercul de cunoştinţe care să îi ajute; dacă au probleme de muncă în gospodărie, 43% declară că au la cine apela; pentru împrumuturi de bani sau obiecte, doar 20% se pot adresa cuiva apropiat. • Există comunicare în familie: de pildă, 74% declară că discută în familie mai des sau mai rar, despre felul în care merg lucrurile în localitate sau în ţară. Acelaşi gen de comunicare există şi cu prietenii (67%) sau cu vecinii (63%). Comunicarea la nivel comunitar, cu primăria de exemplu, este mult mai slabă, iar cea la nivel societal este cvasiabsentă. • Respectarea drepturilor este considerată satisfăcătoare. • Subiecţii resimt într-o proporţie apreciabilă (55%) prezenţa conflictelor dintre tineri şi vârstnici. • O proporţie apreciabilă (60%) consideră că nu se poate avea încredere în cei mai mulţi dintre oameni. • Sunt, în general, mai degrabă nemulţumiţi de relaţiile dintre oameni (41%, faţă de 24% mulţumiţi). • Doar 7% dintre vârstnici sunt membri într-o asociaţie. • Vârstnicii apreciază ca satisfăcător spre scăzut gradul de securitate pe stradă/ acasă. • Apreciază că preocupările societăţii pentru oamenii în nevoie sunt slabe. Consideră că nimeni nu este interesat de ce gândesc oameni ca ei (84%), iar 85% dintre respondenţi consideră că „este greu să controlez ce se întâmplă în jurul meu”. • Vârstnicii declară că sunt interesaţi puţin sau foarte puţin de viaţa politică la nivelul localităţii (46%) sau la nivelul ţării (41%), şi consideră că oamenii ca ei nu pot influenţa decât în mică măsură hotărârile importante ce se iau la nivelul localităţii (82%) sau al ţării (86%). 12 90 ANA BĂLAŞA Temeri, îngrijorări. Raportarea la cursul vieţii Temerile vârstnicilor sunt legate atât de propria persoană şi de a celor apropiaţi cât şi de unele ameninţări posibile la nivel social global. Cel mai mult îi îngrijorează starea de boală, viitorul copiilor lor, probabilitate unui război în zonă (19%) şi creşterea preţurilor (15%). • În noiembrie 2000, 82% dintre vârstnici declarau că nu prea sunt mulţumiţi sau nu sunt mulţumiţi deloc de felul în care trăiesc. În 2001, proporţia celor care răspundeau astfel s-a redus la 71%. • În 2001, 43% consideră că viaţa lor este mai proastă decât în anul precedent, 40% consideră că viaţa lor nu s-a schimbat, 18% declară că viaţa lor s-a schimbat în bine. Se constată o creştere a evaluării pozitive a stării prezente. • În viitorul imediat, peste un an, vârstnicii cred că vor trăi mai bine (39%) sau la fel (30%), iar 30% cred că vor trăi ceva mai prost sau mult mai prost. Faţă de alţi ani se constată un optimism moderat. PERCEPŢIA SOCIALĂ ASUPRA VÂRSTNICILOR ÎNTRE OBIECTIVITATE ŞI DISTORSIUNE. STUDIU EXPLORATORIU ADELA POPA Bătrâneţea, vârsta în care „memento mori” încetează să mai fie un simplu dicton şi devine o atitudine, un mod de raportare la viaţă – prin faptul că moartea este conştientizată din ce în ce mai deplin, ca o prezenţă aproape palpabilă – generează de-a lungul continuumului temporal şi cultural aprecieri distincte. Indiferent însă de gradul de înţelegere cu care se raportează societatea la problemele bătrâneţii, un lucru este cert: faptul că ultimii ani ai vieţii prilejuiesc întâlnirea cu cele mai dificile încercări şi crize. Asumarea voluntară sau involuntară a statusului de „persoană vârstnică” implică schimbări drastice şi frustrante, uneori în modul de viaţă al bătrânului. A fi nevoit să trăieşti experienţa retragerii din majoritatea activităţilor care dădeau un sens vieţii, a fi martor la propriul declin fiziologic şi uneori psihic şi, mai ales, a înfrunta iminenţa morţii, toate acestea pot obliga individul la reajustări dureroase în modul său de viaţă. Problema esenţială care se pune în această lucrare, şi care aduce problematica bătrâneţii pe terenul sociologiei, este faptul că societatea – prin stereotipul bătrânului neajutorat şi dependent de ceilalţi, pe care îl vehiculează în general – sporeşte dificultăţile de adaptare la această vârstă. Iar internarea vârstnicului într-o instituţie de îngrijire specializată deteriorează şi mai mult modul în care este perceput bătrânul de către grupul social. Acesta este unul dintre motivele pentru care ne-am propus să studiem modul în care sunt percepuţi bătrânii în societatea românească de azi, printr-un studiu exploratoriu, de mici proporţii. Obiectivul propus nu a fost acela de a realiza o abordare exhaustivă a acestei problematici, ci mai degrabă de a contura o serie de ipoteze şi direcţii pentru o cercetare ulterioară, de mai mari dimensiuni. Există mai multe motive care justifică acest demers de cercetare. În primul rând, raportarea negativă a societăţii la problematica bătrâneţii devine demnă de luat în seamă, dacă avem în vedere faptul că statisticile demografice ale ultimilor ani indică în România o creştere a numărului de persoane vârstnice şi preconizează menţinerea acestui proces cu consecinţe multiple la nivelul societăţii. De aceea se impune o reconsiderare a modalităţilor de abordare a fenomenului bătrâneţii în ansamblul său, care trebuie să pornească de la o revizuire a mentalităţilor, a modelelor sociale de raportare la vârsta a treia. Însă pentru aceasta este necesară identificarea şi cunoaşterea acestor modele sociale. CALITATEA VIEŢII, XII, nr. 1-4, 2000, p. 91-100. 2 92 ADELA POPA Un al doilea motiv pentru care acest studiu se impune nu doar ca un demers interesant, ci mai mult, ca o datorie morală, se leagă de faptul că – aşa cum spunea Durkheim – autoritatea tradiţiei este dată de autoritatea celor ce o transmit, adică a bătrânilor. Numai că – aşa cum demonstrează studiul de faţă – prestigiul social al vârstei a treia a devenit oarecum de domeniul nostalgicului, iar atitudinea faţă de bătrâni exteriorizează mai degrabă compasiune decât respect, ceea ce atrage inevitabil ruptura societăţii de tradiţia care o întemeiază. Şi încă un aspect: migraţia tinerilor la oraşe a lăsat populaţia vârstnică de la sate fără sprijin, astfel încât pentru majoritatea bătrânilor ultima soluţie a fost aceea de a locui în cămin (azil). Astfel, o mare parte dintre rezidenţii căminelor de bătrâni provin din mediul rural, ceea ce face ca acest spaţiu să concentreze memoria vie a tradiţiilor şi cutumelor populare din ce în ce mai ameninţate de dispariţie. În plus, bătrânii de azi reprezintă veritabile documente vii ale unei epoci controversate din istoria României, al cărei adevăr istoric rămâne, încă, doar parţial cunoscut. De aceea, un asemenea spaţiu reprezintă pentru sociolog (şi nu numai pentru el) un adevărat tezaur, prin mărturiile care reconstituie istoria şi tradiţia unei epoci. Şi nu în ultimul rând, un alt motiv ce justifică această cercetare este acela că prin determinarea modului în care sunt percepuţi bătrânii putem măsura interesul cu care se raportează societatea la problemele lor. PRECIZĂRI TEORETICE Studierea percepţiei sociale a vârstnicilor presupune determinarea modelelor de percepţie pe care diversele categorii sociale le posedă, în legătură cu vârstnicii şi surprinderea efectelelor sociale pe care le induc aceste modele de percepţie. 1 Contextul paradigmatic este oferit de teoria etichetării , iar cadrul explicativ al acestui demers îl constituie acel fenomen social identificat şi teoretizat de Robert 2 Merton cunoscut sub numele de profeţia autocreatoare . Kuypers şi Bengtson (1973) au lansat ideea că poziţia defavorizată a vârstnicilor în societate se datorează în parte acestui fenomen şi au vorbit despre sindromul crizei sociale la 3 vârsta a treia . Ei susţin că în ultimi ani ai vieţii se creează un ciclu de evenimente care conduc, în final, la o imagine de sine negativă a vârstnicilor şi la un comportament dezadaptat al acestora. Acest ciclu de evenimente a fost denumit sindromul crizei sociale şi el arată, de fapt, cum anume se autoinstrumentalizează stereotipurile legate de vârstnici. Vârstnicul căruia i se aplică o anumită etichetă tinde treptat să se identifice cu aceasta, lucru care se realizează prin procesul descris mai jos: 1. Etichetarea vârstnicului cu o anumită trăsătură fizică sau psihică negativă; 2. Asumarea de către individ a rolului sugerat de această trăsătură; 3. Dobândirea unor comportamente şi atitudini negative, adecvate noului rol; 4. Pierderea treptată a comportamentelor şi atitudinilor neconforme cu acest rol; 3 93 PERCEPŢIA SOCIALĂ ASUPRA VÂRSTNICILOR ÎNTRE OBIECTIVITATE ŞI DISTORSIUNE 5. Identificarea cu această trăsătură şi cu statusul aferent. Bătrâneţea presupune pierderea rolului marital şi profesional, acestea nefiind înlocuite cu altele de aceeaşi importanţă. Din această cauză, vârstnicul se confruntă cu o lipsă de norme specifice care să-i ghideze comportamentul şi cu lipsa unor grupuri cu care să se identifice. Nemaiavând cu cine să se identifice, se orientează spre exterior încercând să găsească nişte puncte de reper, nişte certitudini, şi astfel se transformă într-o persoană dependentă de sursele externe de etichetare. Înconjurat de circumstanţe potrivnice, după ce a suferit schimbări drastice în viaţa sa personală, bătrânul se îndreaptă spre cei mai tineri pentru a obţine indicaţii despre cum ar trebui să reacţioneze. Însă chiar faptul că apelează la ceilalţi pentru ajutor este interpretat ca fiind un semn sigur al declinului capacităţilor sale. În acest mod, etichetările exterioare îi sunt cel mai adesea defavorabile bătrânului, pentru că este văzut ca o persoană incompetentă, demodată, fără valoare chiar. Fiind permanent supus acestor etichete, individul adoptă treptat şi involuntar rolul desemnat de ele, însuşindu-şi comportamente adecvate acestora şi abandonând atitudinile şi conduitele inconsistente cu acest nou rol. Ajunge astfel să se identifice cu aceste definiţii sociale stereotipe şi care, de cele mai multe ori, nu au o bază reală. Odată ciclul iniţiat, concepţia negativă a vârstnicilor despre propria persoană se întăreşte, rezultând noi dificultăţi şi fiind internalizate din ce în ce mai multe etichete negative. În concluzie, e interesant să găsim stereotipurile din modul în care sunt percepuţi bătrânii. 4 Într-o lucrare de referinţă în care analizează specificul instituţiilor totale, Erving Goffman afirmă că trăsătura fundamentală a societăţii moderne este faptul că individul munceşte, se distrează, se odihneşte în locuri diferite, cu parteneri diferiţi şi sub autorităţi diferite. Instituţiile din care acesta face parte acaparează în mod normal doar o parte din timpul şi interesele individului. Instituţia totală însă împinge această caracteristică la extrem, realizând astfel un grad foarte ridicat de constrângere şi limitare a membrilor ei. Goffman evidenţiază patru trăsături ale acestei instituţii: 1. Instituţia totală anulează frontierele care există între diferitele câmpuri de activitate ale individului, astfel încât toate aspectele vieţii acestuia sunt conduse în acelaşi loc şi sub controlul aceleiaşi autorităţi; 2. Persoanele membre ale instituţiei totale sunt supuse aceloraşi tratamente şi au obligaţii şi drepturi identice; 3. Activităţile sunt reglate după un program strict, realizat fără consultarea membrilor, impus şi menţinut printr-un set de reguli prestabilite; 4. Toate activităţile sunt astfel concepute încât să se subordoneze scopului instituţiei şi pentru a instrumentaliza sarcina acesteia. Aplicând acest tip ideal la studiul problematicii azilului de bătrâni remarcăm că acest tip de aşezământ se încadrează în definiţia dată de Goffman. Ca şi în alte instituţii de acest fel, existenţa celui care intră în cămin înregistrează o serie de rupturi. Vocaţia acestui tip de instituţii este aceea de a realiza – explicit sau nu – 4 94 ADELA POPA moartea lumii exterioare. Izolarea nu este, în cazul căminelor de bătrâni, impusă prin regulile instituţiei – care are, de altfel, un program suficient de lejer –, ci ea se datorează faptului că datorită vârstei înaintate, cei de aici se deplasează din ce în ce mai greu şi devin dependenţi de serviciile personalului. Intrarea în căminul de bătrâni se face atunci când vârstnicul a suferit deja experienţa dureroasă a pierderii partenerului, la aceasta adăugându-se o nouă pierdere, aceea a căminului în care a trăit până atunci. Se realizează, astfel, o debarasare de toate bunurile şi fiinţele care alcătuiau esenţa şi sensul vieţii sale. Bătrânul este depersonalizat prin dispariţia persoanelor şi lucrurilor care îl ajutau să-şi definească identitatea. Se regăseşte, astfel, sărăcit, într-un mediu uneori ostil, în care nevoia de afectivitate este foarte sumar satisfăcută, singur şi resimţind acut lipsa unei persoane care să-l înţeleagă într-un mod autentic. Uneori, absenţa familiei este compensată prin apropierea de o persoană din cămin – fie membru al personalului, fie coleg de cameră –, dar, de cele mai multe ori, prezenţa acestora este interpretată ca o limitare a intimităţii personale. O a doua ruptură se realizează la nivel mai subtil, ea vizând cultura celui ce intră în cămin. Pentru a se putea adapta noului mediu, schimbarea culturală este imperios necesară, vârstnicul fiind nevoit, de cele mai multe ori, să internalizeze 5 acea cultură a sărăciei specifică acestui spaţiu. Adaptarea la condiţiile de aici, înseamnă renunţarea la o mare parte din vechile sale comportamente şi achiziţionarea altora noi, care frecvent nu sunt caracteristice pentru personalitatea vârstnicului, dar sunt necesare pentru ca acesta să poată face faţă solicitărilor exterioare. Cei care nu mai au puterea de a face acest lucru rămân neintegraţi, izolaţi şi deci singuri, devenind treptat apatici şi indiferenţi la ceea ce se întâmplă în jur. La aceasta se adaugă faptul că bătrânul este nevoit să-şi împartă spaţiul vital cu o altă persoană străină, astfel încât frontiera impusă între propria sa persoană şi ceilalţi indivizi este abolită, iar viaţa sa intimă este profanată. Proximitatea fizică determină treptat şi insidios o contaminare morală între bătrâni, aceştia „împrumutând” reciproc, prin imitaţie, comportamentele celorlalţi. TIPOLOGIA PERCEPŢIEI PERSOANELOR VÂRSTNICE Această tipologie a modurilor de raportare la vârstnici a fost sugerată de răspunsurile la o serie de interviuri realizate cu subiecţi vârstnici, din care au fost desprinse mai multe trăsături dominante ale acestora. Am considerat, astfel, că aceste trăsături sunt indicatorii cei mai consistenţi pentru situaţia psihică şi socială a vârstnicului, datorită faptului că aveau frecvenţa cea mai ridicată printre celelalte trăsături enunţate de către subiecţi. Aceşti indicatori, structuraţi ulterior sub forma a trei criterii polare, sunt următorii: - Un indicator legat de modul în care este perceput vârstnicul de către cei din jur: dependent/ autonom de sprijin exterior; 5 95 PERCEPŢIA SOCIALĂ ASUPRA VÂRSTNICILOR ÎNTRE OBIECTIVITATE ŞI DISTORSIUNE - Un indicator legat de modul în care este etichetat vârstnicul de către cei din jur: inutil/ util din punct de vedere social; - Un indicator legat de comportamentul specific al grupului social faţă de vârstnic: marginalizare/ acceptare socială. Aceste trei criterii au dat naştere la opt combinaţii distincte, şi pe baza acestora, la opt tipuri teoretice, dintre care însă doar cinci s-au regăsit în răspunsurile subiecţilor (vezi tabelul nr. 1). Fiecăruia din cele cinci tipuri i-am atribuit un nume, în funcţie de trăsăturile lui caracteristice care s-au desprins din interviuri. STIGMATIZARE. Acest prim tip cuprinde oamenii care percep vârstnicii ca fiind neajutoraţi, deci dependenţi de suportul exterior al persoanelor apropiate atât fizic, datorită sănătăţii precare, cât şi financiar şi emoţional. Oamenii aparţinând acestei categorii etichetează vârstnicii ca fiind inutili din punct de vedere social, datorită trăsăturilor menţionate anterior. În plus, ei consideră că aceştia sunt, de cele mai multe ori, persoane anxioase, apatice, dezadaptate, cu predispoziţie spre boală, pe scurt, o povară pentru cei din jur. În consecinţă, atitudinea dominantă faţă de vârstnici este aceea de izolare şi respingere, de stigmatizare. În felul acesta, bătrânul devine, treptat, o victimă a anturajului său, o persoană stigmatizată. Este de presupus faptul că există la toate nivelurile vieţii sociale persoane de diferite vârste ce se încadrează în acest prim tip de percepţie, chiar în poziţii şi funcţii ce presupun o relaţionare directă cu problematica specifică vârstnicilor. Din acest motiv, vârstnicii suferă un prejudiciu social datorită marginalizării la care sunt supuşi (ce îmbracă forme sociale mai mult sau mai puţin evidente, mai mult sau mai puţin grave). Tabelul nr. 1 CRITERII TIPURI DE Modul în care este Modul în care este Modul în care anturajul RAPORTARE A perceput vârstnicul: etichetat vârstnicul: se comportă faţă de GRUPULUI vârstnic: SOCIAL LA PROBLEMATICA Dependent (-)/ Inutil (-)/ Marginalizat (-)/ VÂRSTNICULUI Autonom (+) Util (+) Acceptat (+) - - - 1. STIGMATIZARE + - - 2. IGNORARE - - + 3. ACCEPTARE + + - 4. DISCRIMINARE + + + 5. INTEGRARE 6 96 ADELA POPA IGNORARE. Acest tip de percepţie este reprezentativ pentru acea categorie de indivizi care consideră că, în cele mai multe cazuri, bătrânul este capabil să se întreţină singur, deci nu este dependent de ajutorul anturajului. În schimb, tind să considere că sarcinile pe care le îndeplineşte un vârstnic (dacă ne referim la domeniul profesional, de exemplu) pot fi îndeplinite mult mai eficient şi mai bine de un tânăr, astfel că bătrânul nu mai are un rol social bine determinat. În concepţia acestor persoane, el ar trebui să cedeze locul celor mai tineri, care sunt mai capabili din punct de vedere profesional. Persoanele ce se încadrează în acest al doilea tip consideră, în plus, că problematica bătrânilor nu este una extrem de importantă, astfel că atenţia societăţii ar trebui să se centreze asupra altor aspecte, de gravitate mai mare. De aceea, oamenii aparţinând acestui tip nu acordă o prea mare atenţie bătrânilor şi au un comportament care, mai mult sau mai puţin subtil, voluntar sau involuntar, izolează vârstnicul. În concepţia lor, asigurarea strictului necesar în ceea ce priveşte condiţiile de viaţă este suficientă, fiind, de altfel, singurul lucru pe care trebuie să-l facem pentru bătrâni. Această concepţie determină o atitudine de ignorare a problemelor lor specifice. ACCEPTARE. O altă categorie este constituită din indivizi care consideră că vârstnicii au nevoie de sprijin material şi emoţional din partea celor din jur, pentru că în marea lor majoritate, bătrânii nu mai pot să se întreţină singuri. Deşi în mare măsură nu mai pot fi utili societăţii datorită sănătăţii precare şi statutului de persoană dependentă, bătrânii şi-au câştigat meritul de a fi îngrijiţi la bătrâneţe printr-o viaţă dedicată muncii în slujba societăţii. Astfel, persoanele ce se încadrează în acest tip consideră că este de datoria lor, a celor mai tineri, să sprijine integrarea armonioasă a vârstnicului în grupul social. Şi dacă acest lucru nu este întotdeauna posibil, atunci au cel puţin datoria de a-i accepta în viaţa lor şi de a se raporta la problemele lor cu înţelegere şi receptivitate. Subiecţii din această categorie percep, deci, vârstnicii ca persoane fragile, vulnerabile şi care au nevoie de asistenţă şi căldură. Într-o anumită măsură, persoanele ce aparţin acestei categorii percep vârstnicii ca fiind asemenea unor copii (din punctul de vedere al modului în care se raportează la ei), în sensul că au nevoie să fie îngrijiţi, sprijiniţi, asistaţi. DISCRIMINARE. Aceată categorie cuprinde indivizii ce consideră că bătrânii sunt persoane autonome, care au un rol social bine precizat în grupul social. Ei nu contestă o anumită utilitate socială a persoanelor trecute de un anumit prag de vârstă. Totuşi, din motive care cel mai adesea se plasează în sfera prejudecăţilor, vârstnicii nu sunt apreciaţi la justa lor valoare şi suportă atitudinile de respingere ale celor din jur. Bătrânul este plasat, astfel, pe o poziţie socială inferioară, împins undeva la marginea societăţii, iar potenţialul său de înţelepciune şi experienţă rămâne nevalorificat. Această atitudine de respingere socială şi de neacceptare în diversele contexte ale vieţii sociale poate fi considerată discriminare, care, de asemenea, aduce un prejudiciu social vârstnicilor. 7 97 PERCEPŢIA SOCIALĂ ASUPRA VÂRSTNICILOR ÎNTRE OBIECTIVITATE ŞI DISTORSIUNE INTEGRARE. Acest tip este reprezentativ pentru indivizii care consideră că bătrânul este o persoană ca oricare alta, care îşi are locul lui, bine precizat, în societate. Bătrânii sunt percepuţi, deci, ca fiind bine adaptaţi, pentru că acceptă slăbiciunile acestei vârste, dar în acelaşi timp cunosc atuurile ei. Experienţa de viaţă, înţelepciunea, echilibrul interior dobândit îi ajută să facă faţă dificultăţilor vârstei într-o manieră firească. În opinia lor, bătrânii sunt – în marea lor parte – persoane ce îşi păstrează independenţa, utile, cu un rol social bine precizat. Din acest motiv, subiecţii aparţinând acestei categorii se identifică cu vârstnicii în aceeaşi măsură în care se identifică cu oricare alt grup social, şi prin această atitudine – conştientă sau nu – facilitează integrarea armonioasă a vârstnicului în grupul din care face parte. STIGMAT ŞI MARGINALITATE Trei dintre aceste cinci tipuri detectate exprimă o opinie (şi o atitudine) puţin favorabilă bătrânilor, ceea ce sugerează faptul că stereotipurile negative vehiculate la nivelul simţului comun în legătură cu bătrânii au rolul de a justifica raporturile existente între acest grup şi celelalte categorii de vârstă, şi mai ales, de a menţine distanţa socială creată reciproc. Bătrânii simbolizează, de fapt, o etapă a vieţii cu dificultăţile ei inerente, pe care cei mai mulţi o vor parcurge, şi reprezintă, în concepţia oamenilor, toate acele trăsături şi evenimente de care ne temem, probabil, cel mai mult: singurătatea, boala, dependenţa de ceilalţi, izolarea, moartea. Caracterul inevitabil al acestora ne determină să punem distanţă între noi şi cei care simbolizează cel mai bine aceste lucruri: bătrânii. Această distanţă devine şi mai mare în cazul vârstnicilor din cămin, care se transformă într-o categorie a stigmatizaţilor. Cercul vicios al profeţiei autocreatoare (self-fullfiling profecy) funcţionează şi în acest caz: azilul continuă să reprezinte pentru cei mai mulţi un cimitir al elefanţilor, adică un loc unde omul se retrage ca să moară, un loc care, tocmai din acest motiv, nu poate să ofere o ambianţă familiară, plăcută şi destinsă. Ideea de moarte se generalizează asupra a tot ceea ce conţine căminul, şi mai ales asupra celor ce convieţuiesc în el, determinând astfel impresia de cenuşiu şi sinistru pe care o împărtăşesc majoritatea oamenilor în legătură cu o astfel de instituţie. În diversitatea de raţionalizări ce caracterizează acest spaţiu social, subzistă totuşi ideea de disoluţie lentă a vieţii. La nivelul conştiinţei sociale, căminul de bătrâni este, de fapt, un loc care poartă stigmatul morţii şi de aici până la avea o reprezentare negativă şi chiar ostilă despre vârstnicii din cămin, nu mai e decât un pas. Erving Goffman – cel care consacră şi teoretizează termenul de stigmat într-o 6 altă lucrare celebră – susţinea, pe bună dreptate, faptul că atât stigmatizaţii cât şi „normalii” coparticipă la producerea stigmatului, chiar dacă acest mecanism este atribuit exclusiv stigmatizatului. Mai mult decât atât, nu există două grupuri opuse, unul al stigmatizaţilor şi altul al „normalilor”, ci este vorba despre un proces social 8 98 ADELA POPA complex, prin care orice individ poate juca ambele roluri, astfel încât, aşa cum afirma Goffman, normalul şi stigmatizatul nu sunt persoane, ci perspective. Conştientizarea faptului că această perspectivă este perfect posibilă pentru oricare dintre noi ne determină să-i respingem – în mod inconştient cel mai adesea – pe cei care reprezintă confirmarea temerilor noastre legate de ceea ce am putea deveni o dată cu trecerea timpului. Gravitatea acestor fenomene de marginalizare şi stigmatizare a vârstnicilor nu poate fi pusă la îndoială, din moment ce ele subminează şi deteriorează identitatea personală a bătrânului şi implicit identitatea socială a categoriei lor de vârstă. Sociologia interacţionistă abundă în teoretizări ale acestui fenomen prin care identitatea unei persoane sau unui grup se modelează conform opiniei pe care un 7 alt grup o împărtăşeşte în legătură cu acesta . INTERPRETĂRI Concluzia acestui studiu exploratoriu (care are valoare de ipoteză pentru o cercetare viitoare) este aceea că vârstnicul se bucură de un prestigiu scăzut şi că există o segregare în funcţie de vârstă în societatea noastră. Încercând să oferim câteva explicaţii, am putea spune că acest fenomen are cauze multiple şi se referă la aspecte distincte ale vieţii sociale. O primă cauză, cu caracter general, se referă la faptul că trăim într-o societate în care – cel puţin în perioada actuală – sunt apreciate valorile materiale, iar primul efect pe care îl aduce cu sine pensionarea este scăderea venitului, ceea ce atrage un cortegiu de probleme pentru cel aflat în această situaţie. O a doua cauză este dată de faptul că tinerii îşi asigură prin educaţie posibilitatea de a obţine locuri de muncă mai bune, astfel încât urcă mult mai uşor în ierarhia socială decât vârstnicii. Părinţii încetează să mai fie cei care ştiu totul, cei care înmagazinează cunoaşterea, pentru că educaţia lor se rezumă în medie la 10-12 ani, în timp ce tinerii, din necesitatea de a se adapta cerinţelor sociale, sunt din ce în ce mai bine pregătiţi profesional, astfel încât iau treptat locul părinţilor. Se produce, astfel, şi o segregare intelectuală a generaţiilor, ceea ce nu se întâmpla în societăţile premoderne, când cunoaşterea putea fi dobândită preponderent prin experienţă. Consecinţele acestui fenomen (de scădere a prestigiului vârstnicilor) şi gravitatea lui se reflectă în faptul că această categorie de vârstă trece prin experienţa discriminării în tot mai multe contexte sociale. Inserţia sau reinserţia socială a acestora întâmpină dificultăţi, dat fiind faptul că oportunităţile de locuri de muncă sunt slabe pentru această categorie de vârstă. Serviciile de asistenţă sociale oferite bătrânilor sunt precare, problemele acestora fiind practic ignorate. Aşezămintele de tipul azilelor de bătrâni se plasează în regiunea din spate, de 8 culise a socialului – ca să folosim terminologia consacrată de E. Goffman –, un spaţiu social care trebuie ascuns (ceea ce aşează asupra lui pecetea stigmatului), care trebuie cosmetizat, pentru că realitatea lui este incomodă pentru cei mai mulţi. 9 99 PERCEPŢIA SOCIALĂ ASUPRA VÂRSTNICILOR ÎNTRE OBIECTIVITATE ŞI DISTORSIUNE Situaţia celui care optează pentru această ultimă soluţie – căminul – este extrem de delicată, pentru că reprezintă un cumul de pierderi dureroase cu care bătrânul se confruntă înainte de a intra în cămin: decesul partenerului, plecarea copiilor din casa părintească, părăsirea locuinţei, pierderea ocupaţiei prin pensionare şi, odată cu toate acestea, pierderea parţială a sentimentului propriei identităţi. Intrarea în azil aduce cu sine alte dificultăţi, existenţa bătrânului transformându-se astfel într-un lung şir de insatisfacţii şi dificultăţi. Viitorul acestor bătrâni este pentru prima dată în viaţa lor absolut sigur, fără riscuri şi fără posibilităţi de eşec: moartea. Oricât de mult ar încerca să o ignore, ei ştiu că aceasta este singura certitudine pe care le-o rezervă viitorul. Şi totuşi încearcă să o amâne cât mai mult, pentru că viaţa merită trăită chiar şi numai ca spectacol: spectacolul lumii şi al propriului trecut. De sentimentul insecurităţii – provocat de lipsa de repere – se apără prin întoarcerea la trecut, prin rememorarea amintirilor plăcute ale vieţii. Identitatea lor este pulverizată într-un şir lung de clipe pe care încearcă acum cu trudă, să le reunească într-o imagine unitară şi să le ofere un sens. Faptele zilnice, banale ale vieţii lor trecute, capătă rezonanţe dureroase, preţioase, iar rememorarea lor este binevenită pentru că le oferă o motivaţie, de multe ori singura. A face sociologia unui astfel de spaţiu cum este azilul înseamnă a restitui conduitelor celor de aici sensul spontan pe care interpretarea grupului social – şi în ultimă instanţă chiar bunul simţ – tinde să-l nege. Ne-am putea întreba, în perspectiva acestei idei, care sunt modalităţile prin care bătrânul face faţă acestor schimbări din viaţa lui, cum reacţionează la prezenţa angoasantă a morţii, sau ce anume îl mai menţine în viaţă în condiţiile în care existenţa lui pare că îşi pierde, într-un timp relativ scurt, sensul şi motivaţia. Singura legătură a lor cu viaţa se plasează în majoritatea cazurilor în registrul afectiv. Iubirea – şi implicit puterea de a iubi – este unicul bun preţios care le rămâne intact după toate deposedările suferite, fie că este iubire de Dumnezeu, fie că este iubirea celui de lângă ei. Deşi iubirea reprezintă o dimensiune importantă în viaţa fiecărui vârstnic de aici, este totuşi greu să găsim o motivaţie comună care animă viaţa celor din cămin. Unii din ei au puterea de a găsi noi motivaţii, de a se dedica unor activităţi pe care şi-au dorit dintotdeauna să le realizeze. Celor care nu mai au puterea de a face acest lucru le rămâne teama de moarte, singura care îi mai menţine în viaţă, sau atunci când consideră că moartea este singura alinare posibilă pentru ei, sinuciderea. De fapt, aşa cum remarca unul dintre subiecţii noştri, cei mai mulţi dintre bătrânii din cămin nu îşi percep existenţa „ca o agăţare de ceva”, lucru sau fiinţă. Efortul de a găsi motivaţii ne este propriu nouă, celor tineri, convinşi fiind de faptul că viaţa trebuie să se subînscrie unui scop care să-i confere sens şi semnificaţie. Ei, bătrânii, au încetat, cei mai mulţi, să mai caute sensul vieţii lor. Trăiesc pur şi simplu, unii cu convingerea că menirea noastră nu este aceea de a ne întreba pentru ce trăim, alţii cu speranţa că poate într-o zi, lucrurile se vor schimba pentru ei, 10 100ADELA POPA pentru că aşa cum spunea unul dintre ei, din când în când Dumnezeu se mai amestecă şi în treburile lumeşti. BIBLIOGRAFIE ŞI NOTE 1. Becker, H., S., The Outsiders: Studies in the Sociology of Deviance, New York, Free Press, 1963, apud James Vander Zanden, The Social Experience, New York, Random House, 1989, p. 123. 2. Merton, R., K., Social Theory and Social Structure, apud Schaefer R. T. şi Lamm R. P., Sociology. A Brief Introduction, New York, McGraw – Hill, 1994, p. 175. 3. Lerner, R., M., şi Hultsch, D., F., Human development –A life-span perspective, New York, McGraw–Hill, 1983, p. 496. 4. Goffman, E., Asiles. Études sur la condition sociale des malades mentaux et autres reclus, Paris, Les éditions de minuit, 1968, p.41. 5. Zamfir, E., şi Zamfir, C., (coord.), Politici sociale. România în context european, Bucureşti, Editura Alternative, 1995. 6. Goffman, E., Stigma: Notes on Management of Spoiled Identity, London, Penguin Books, 1963. 7. Ne putem referi la teorema lui Thomas care spune că atunci când o situaţie este definită ca reală, ea devine reală prin consecinţele ei. 8. Apud Bădescu, I., Dungaciu, D., şi Baltasiu, R., Istoria sociologiei – teorii contemporane, Bucureşti, Editura Eminescu, 1996, p. 306. ASPECTE ALE STANDARDULUI DE VIAŢĂ ÎN ROMÂNIA ULTIMILOR ZECE ANI ADINA MIHĂILESCU BUNĂSTAREA ECONOMICĂ – COMPONENTĂ A CALITĂŢII VIEŢII Cu două secole în urmă, Adam Smith afirma că, în virtutea principiului „mâinii invizibile” a economiei de piaţă, cei ce îşi urmăresc propriul interes într-o economie competitivă promovează, de fapt, bunăstarea populaţiei. Datorită intervenţiei mâinii invizibile, dificultăţile şi dezordinea dintr-o economie competitivă devin o forţă potenţială pentru creşterea venitului şi standardului de viaţă. Una dintre cele mai mari realizări în economiile moderne a fost înţelegerea sensului exact al argumentului lui Adam Smith, şi mai importantă fiind însă înţelegerea conceptului de „bunăstare a populaţiei”. Fiecare om are propria sa concepţie despre ceea ce înseamnă bunăstare pentru societate, dar economiştii sunt preocupaţi în primul rând de eficienţă. Economia eficientă este economia în care valoarea maximă de consum satisfăcută se realizează din resursele societăţii. Mai exact, eficienţa alocată (câteodată denumită „eficienţa Pareto” sau „eficienţă”, pe scurt) se realizează atunci când creşte satisfacţia unei persoane fără a se reduce satisfacţia alteia. Altfel spus, o situaţie eficientă este aceea în care cineva o poate duce mai bine fără să facă altcuiva rău. Realizarea unor rezultate deosebite presupune resurse umane, resurse materiale şi tehnologie de vârf, dar şi o schemă de organizare ingenioasă care conduce la soluţii superioare pe piaţa concurenţială. Rezultatele de pe piaţă se regăsesc apoi în sfera consumului devenit diversificat şi suficient pentru toate gusturile şi preferinţele. În contextul actual, o economie nu se mai poate baza numai pe „teoria mâinii invizibile” enunţată la începuturile pieţei libere de Adam Smith, ci trebuie să se bazeze şi pe intervenţia statului în economie, ca urmare a complexităţii problemelor şi a imposibilităţii de rezolvare a acestora doar prin mecanismele clasice de piaţă, respectiv cerere şi ofertă. Indiferent de interesul manifestat în secţiunile producţiei, circulaţiei, repartiţiei şi consumului, un stat al bunăstării are două roluri fundamentale: unul politic şi altul economic. Din punct de vedere politic, statul trebuie să apere drepturile oamenilor, cum ar fi unul dintre cele mai importante drepturi în orice societate, dreptul la muncă, dar şi dreptul la asistenţă socială în caz de bătrâneţe, în caz de boală, dreptul la alte servicii sociale. CALITATEA VIEŢII, XII, nr. 1-4, 2000, p. 101-109. 2 102ADINA MIHĂILESCU Al doilea rol, cel economic, conduce la intervenţia statului în reglarea jocului forţelor de pe piaţa liberă, în vederea: • garantării unui venit minim indivizilor şi familiilor acestora, echivalent cu posibilitatea de supravieţuire; • protejării populaţiei în confruntarea cu şomajul, inflaţia, boala etc.; • accesului populaţiei la un standard de viaţă cât mai ridicat, în raport cu o gamă predeterminată de bunuri şi servicii. Prin asigurarea unor condiţii economice prospere se favorizează şi se dezvoltă relaţiile sociale, culturale, morale, intelectuale, religioase etc., ajungându-se la ceea ce specialiştii numesc economia bunăstării. Ideea de bunăstare a fost dintotdeauna în atenţia cercetătorilor. Formularea ei a fost însă făcută de-a lungul timpului de pe poziţii şi în condiţii de referinţă diferite. Bunăoară, „bunăstarea economică” este, în concepţia lui Niţă Dobrotă, „acea parte a bunăstării umane care rezultă din consumarea de bunuri şi servicii. Aceasta poate fi privită ca bunăstare a indivizilor (familiilor) şi ca bunăstare a 1 grupurilor (inclusiv a popoarelor)” . O altă definiţie a bunăstării, ce nuanţează condiţiile social-istorice, este enunţată de economistul şi viitorologul B. de Jouvenel astfel: „un ansamblu de posibilităţi oferite individului de către societate spre a-şi desfăşura existenţa în condiţii optime, spre a dispune de produsele ei şi spre a-i utiliza serviciile în 2 concordanţă cu trebuinţele şi dorinţele proprii” . Polii de referinţă ai bunăstării sunt societatea şi individul. Armonizarea şi coordonarea acestora se realizează pe etaje multiple, cu mijloace diferite, având la bază anumite concepţii. În gândirea economică şi umanistă referitoare la problema bunăstării s-au desprins de-a lungul timpului mai multe opinii. Una dintre acestea este concepţia lui Albert Schweitzer, conform căreia bunăstarea se fundamentează pe respectul vieţii, a tot ceea ce contribuie la dezvoltarea optimă a capacităţilor specific umane. Doctrina concurenţei pure şi perfecte, corelate cu maximizarea satisfacţiei, 3 având ca reprezentant pe Leon Walras , consideră că piaţa este locul de confruntare între actorii sociali (în condiţii de concurenţă) şi de obţinere a maximului de satisfacţie, care, la rândul ei, va fi conferită de utilitatea marginală a produsului. În modelul echilibrului economic general, Walras pleacă de la ideea că în economia de piaţă există practic două pieţe: cea a produselor, care este şi cea mai importantă, întrucât cererea de produse pentru satisfacerea nevoilor consumatorilor declanşează întregul proces economic, şi cea a serviciilor productive, furnizate de muncă, pământ şi capital. 1 Niţă Dobrotă, Economie politică, Bucureşti, Editura Economică,1997, p. 274. 2 Bertrande de Jouvenel, Progresul în om, Bucureşti, Editura Politică, 1983. 3 Leon Walras, Elements of pure economics, London, Allen & Unwin, 1954. 103 ASPECTE ALE STANDARDULUI DEVIAŢĂ ÎN ROMÂNIA ULTIMILOR ZECE ANI 3 Fiecare dintre pieţe, ca şi interdependenţa lor, sunt guvernate de aceleaşi legi de echilibru. Canalul pe care se transmit schimbările de pe diferitele pieţe şi mijlocul prin care se realizează echilibrul general şi parţial îl constituie oscilaţia preţurilor în funcţie de raportul cerere şi ofertă. Locul cel mai important în cadrul modelului economic walrasian îl ocupă întreprinzătorul, care face legătura între pieţele diferite şi ia decizii privind alocarea raţională, eficientă a resurselor. Pe piaţa serviciilor el apare în calitate de cumpărător de factori de producţie, iar pe piaţa produselor, în calitate de vânzător de bunuri finale şi intermediare. După cum spune Walras, întreprinzătorul se găseşte într-o situaţie paradoxală în ceea ce priveşte rezultatele obţinute, astfel: dacă procesele economice se desfăşoară normal, el plăteşte serviciile factorilor de producţie (munca, pământul, capitalul) la preţul normal după utilitatea lor finală; apoi, vinde produsele fabricate cu ajutorul acestor factori la preţuri care îi permit să recupereze cheltuielile făcute cu achiziţionarea factorilor de producţie, deci costul de producţie este egal cu preţul de vânzare şi în principiu nu există profit; dacă în realitate se formează, totuşi, un profit, prin diferenţa dintre preţul de vânzare şi preţul de cost, acesta este numit de Walras „rentă de dezechilibru”, urmare a faptului că la un anumit nivel al economiei există unele piedici (forme de monopol) în calea liberei concurenţe. Creşterea ofertei din produsele respective pe piaţă poate fi cumpărată cu veniturile existente, cu alte cuvinte creşterea ofertei atrage după sine creşterea cererii corespunzătoare, făcând imposibile crizele economice. Prin urmare, teoria echilibrului general este expresia mai sofisticată a concepţiei liberale clasice, şi anume „teoria mâinii invizibile”, cu autoreglarea spontană a economiei de piaţă, utilizată de A. Smith. V. Pareto îmbogăţeşte teoria preţurilor prin înlocuirea termenului de utilitate 4 – folosul ce rezultă dintr-un bun economic pentru individ – cu cel de ofelimitate , care indică dorinţa şi plăcerea individului decurgând din acel bun. În concepţia lui V. Pareto, individul este acela care, prin intermediul dorinţelor şi preferinţelor sale reprezintă factorul etalon al economiei bunăstării; el are o poziţie neutră în faţa influenţelor pieţei, rămânând imperturbabil la orice imixtiuni ale socialului. 5 Acestor puncte de vedere le putem adăuga şi poziţia lui Jeremy Bentham , reformatorul social britanic, care afirmă că utilul trebuie să fie singurul criteriu al condiţiei umane şi legislaţiei şi, în consecinţă, el trebuie să înlocuiască pe de-a întregul noţiunea de bine. În legătură organică cu bunăstarea, dar definit mai exact prin valori cuantificabile, şi totodată, mai bine corelat cu obiectivele atât de variate ale proceselor social-economice, este conceptul de calitate a vieţii. Surprinzând 4 Vilfredo Pareto, Manuel d’économie politique, Paris, Girard et Brière, 1909. 5 Jeremy Bentham, Jeremy Bentham's economic writings, London, Allen & Unwin, 1952-1954. 4 104ADINA MIHĂILESCU 6 complexitatea acestui concept, Cătălin Zamfir sublinia într-una dintre lucrările sale că „denumirea de «calitate a vieţii» sugerează prezenţa unui concept evaluativ. El nu se referă la o clasă oarecare de obiecte, cum fac conceptele descriptive, ci la evaluarea acestora: cât de bune sau de rele sunt ele, care este calitatea, pentru om, a lor. Structura conceptului de calitate a vieţii va fi deci formată din două elemente distincte: a) o stare – «viaţa» oamenilor aşa cum este ea la un moment dat şi b) un set de criterii de evaluare (valori) în raport cu care starea vieţii este evaluată ca fiind bună sau nu”. Calitatea vieţii se apreciază pe baza unor indicatori ce pun în evidenţă condiţiile materiale (locuinţă, venituri, buget, aprovizionare, gradul de valorificare a resurselor, conservarea bunurilor etc.), factorii biologici (sănătate, asistenţă sanitară, calitatea mediului înconjurător etc.), condiţiile sociale (libertate, posibilităţi de afirmare, justiţie socială şi altele) şi condiţiile cultural-spirituale (accesul la educaţie, circulaţia şi folosirea cunoştinţelor, accesul la informaţie, nivelul ambianţei culturale etc.). Desigur, aceşti indicatori ne oferă o imagine obiectivă a calităţii vieţii. Calitatea vieţii are însă şi o latură subiectivă, resimţită de populaţia respectivă în funcţie de zona geografică, istoria ţării respective, tradiţii, obiceiuri, nivelul de civilizaţie şi cultură, idealuri etc. Materializarea calităţii vieţii presupune punerea în valoare a resurselor economice. Între acestea, cea mai importantă este bugetul de stat, care este limitat şi care, de aceea, se completează cu resurse local-teritoriale, de la unităţi social- economice, dar şi de la organizaţii nonprofit sau voluntare de tip filantropic. Resurselor mai sus amintite li se adaugă şi resurse noneconomice de tipul contribuţiilor voluntare pentru protecţia mediului, amenajarea spaţiilor cultural- sportive şi de recreere etc., stimularea unor forme de întrajutorare a copiilor, bătrânilor, construcţii de locuinţe prin iniţiative locale ş.a. Practic, calitatea vieţii se asigură prin politici sociale privind: • Condiţiile de muncă. Această componentă a calităţii vieţii prevede mai întâi asigurarea unui loc de muncă pentru fiecare individ, pe măsura posibilităţilor societăţii, dar şi a pregătirii profesionale a persoanei respective, protejarea acesteia de condiţii de muncă dificile, cum ar fi: mediul poluant, lucrul la temperaturi înalte, la înălţime etc. • Condiţiile de viaţă. Baza condiţiilor de viaţă sunt veniturile. De aici, între altele, preocupările legislative şi sindicale pentru asigurarea unui venit minim necesar acoperirii cheltuielilor presupuse de satisfacere a necesităţilor de consum. 6 Cătălin Zamfir, Indicatori şi surse de variaţie a calităţii vieţii, Bucureşti, Editura Academiei Române,1984, p.17. 105 ASPECTE ALE STANDARDULUI DEVIAŢĂ ÎN ROMÂNIA ULTIMILOR ZECE ANI 5 • Protejarea grupurilor sociale defavorizate. (Copii ce provin din familii dezorganizate, copii cu handicap, bătrâni fără pensii sau cu pensii foarte mici, şomeri etc., toţi cei care nu ar putea trăi decent fără o politică a subsidiarităţii). • Asigurarea satisfacerii nevoilor educaţionale, de sănătate, spirituale care nu pot fi satisfăcute prin mijloace personale, cum ar fi: învăţământ, cultură, asistenţă sanitară, petrecerea timpului liber. În prezent, România se confruntă cu probleme mai complexe, în noul context al globalizării, în care o ţară nu mai poate să ţină seama numai de propria strategie de dezvoltare şi este obligată să ia în considerare raporturile de interdependenţă ce se manifestă la scară mondială. Din această interdependenţă naţional-internaţional, în afara unor avantaje, vor rezulta inevitabil costuri economice şi sociale suplimentare. UNELE CONSECINŢE MACROSOCIALE ALE INTEGRĂRII ROMÂNIEI ÎN STRUCTURILE UNIUNII EUROPENE Integrarea organică a oricărei ţări într-o uniune continentală presupune, aşa cum a demonstrat-o realitatea, un proces de pregătire mai mult sau mai puţin îndelungat, în decursul căruia are loc „acomodarea” sa la o nouă realitate. Un asemenea proces a fost necesar în faza constituirii Comunităţii Economice Europene, devenită Uniunea Europeană, şi continuă şi în prezent atât în ţările membre cât şi în cele asociate, care acced la calitatea de membru al acestei uniuni. Depunându-şi candidatura de a deveni membre după ce integrarea între vechii parteneri a atins un anumit grad, ţările asociate beneficiază, pe de o parte, de experienţa dobândită de primele, iar pe de altă parte, sunt obligate să facă eforturi mai mari, deoarece se integrează într-un organism aflat în stadiu avansat de constituire, cu structuri parţial armonizate şi în care predomină ţări dezvoltate din punct de vedere economic (Germania, Marea Britanie, Franţa, Olanda, Suedia, Belgia, Italia etc.). Printre schimbările pe care trebuie să le facă o ţară candidată la integrare se înscriu, între altele: • Schimbări în legislaţie. Aceste schimbări au în vedere alinierea sistemului de legi la legile care se aplică în întreaga uniune, începând cu cele care reglementează relaţiile dintre cetăţenii fiecărei ţări, continuând cu cele care vizează raporturile economice şi de altă natură şi terminând cu cele care se referă la relaţiile interstatale; • Schimbarea sistemului de instituţii, măsură impusă de necesitatea asigurării de corespondenţi naţionali apţi să colaboreze competent şi eficient cu organisme naţionale din celelalte ţări şi cu cele supranaţionale; 6 106ADINA MIHĂILESCU • Schimbări în structura proprietăţii. Asemenea schimbări au menirea să confere economiei naţionale un suport similar cu cel al economiei ţărilor membre ale Uniunii pentru a se putea manifesta aceleaşi mecanisme economice; • Schimbări în structura economiei, în cadrul ramurilor şi al subramurilor, în vederea adaptării economiei naţionale la cerinţele diviziunii internaţionale a muncii impuse de o complementaritate nouă, în cadrul căreia România, ca de altfel fiecare ţară, să participe cu activităţi diverse şi de complexitate ridicată. Uniunea, în ansamblul său, se vrea tot mai puternică din punct de vedere economic şi nu numai. Or, acest lucru este realizabil în condiţiile în care fiecare ţară componentă oferă produse şi servicii competitive la nivel mondial. Slăbiciunile mari existente în economia unei ţări se reflectă negativ asupra ansamblului, şi de aceea este greu ca o asemenea ţară să-şi găsească locul în Uniune; • Schimbări în politica valutară pentru a asigura agenţilor economici şi celorlalţi agenţi interni, precum şi populaţiei, o mobilitate mai mare în relaţiile din interiorul şi din afara Uniunii; • Schimbări în mentalitate. Acest proces este deosebit de important pentru ca economia românească să atingă performanţe similare cu cele ale economiilor avansate şi să se dezvolte în corelaţie cu unele dintre schimbările menţionate mai sus, între care locul principal îl ocupă modificarea structurii proprietăţii. Întregul evantai de schimbări impus de integrarea României în Uniunea Europeană implică anumite costuri pe toate planurile, atât la nivelul ţării, cât şi al fiecărui individ, iar dimensiunile acestor costuri sunt încă greu de estimat în prezent. Cele mai mari costuri decurg din necesitatea ajustărilor de natură economică, ajustări care generează, la rândul lor, consecinţe de ordin social. Schimbările din structura economiei, a ramurilor şi subramurilor vor avea un impact foarte mare asupra populaţiei, deoarece aceste schimbări se vor manifesta prin restrângerea sau chiar dispariţia unor activităţi, prin apariţia sau dezvoltarea altora, prin lărgirea sau îngustarea ariei de acţiune a unor profesii etc. Cu o forţă deosebită va acţiona asupra economiei naţionale – şi în ultimă instanţă, asupra situaţiei populaţiei autohtone – concurenţa pe care o vor exercita firmele străine. Reducerea tarifelor vamale şi mai târziu eliminarea totală a acestor tarife vor favoriza amplificarea concurenţei pe piaţa internă, cu consecinţe benefice, dar şi cu implicaţii negative asupra activităţii economice interne şi asupra pieţei forţei de muncă. Această piaţă va fi influenţată (pozitiv şi negativ) şi de libera circulaţie a persoanelor între ţările membre ale Uniunii Europene. Aderarea ţării noastre la Uniunea Europeană implică schimbări însemnate nu numai în industrie, ci şi în alte ramuri ale economiei, inclusiv în agricultură. Infrastructura transporturilor poate fi considerată ca o verigă esenţială în ansamblul schimbărilor care vor permite integrarea organică a României în Uniune. Costurile care vor decurge din aceste schimbări vor fi atât de natură economică (cele impuse de închiderea unor capacităţi, de reprofilarea şi retehnologizarea altora), cât şi sociale (cele care vizează anumite segmente de populaţie). Acestea din urmă se vor 107 ASPECTE ALE STANDARDULUI DEVIAŢĂ ÎN ROMÂNIA ULTIMILOR ZECE ANI 7 manifesta sub forma dificultăţilor ce vor apărea în viaţa unor persoane şi familiilor lor, cât şi în mărimea fondurilor de care trebuie să dispună statul pentru a le asigura acestora (prin redistribuire) o viaţă suportabilă. Integrarea României în UE este deci un proces complex cu implicaţii multiple. Calitatea vieţii, reflectare condensată a situaţiei economico-sociale care caracterizează o societate la un moment dat, va fi printre aspectele puternic influenţate de procesul aderării şi, apoi, de apartenenţa ţării noastre la UE. Desigur, costurile aderării nu sunt neglijabile, dar ele vor fi depăşite de beneficii. EVOLUŢIA PERCEPŢIEI UNOR ASPECTE ALE CALITĂŢII VIEŢII ÎN ULTIMUL DECENIU Atunci când într-o societate apar dificultăţi în rezolvarea problemelor economice, politice, sociale, culturale, educaţionale, acestea îşi arată efectele şi asupra membrilor săi. 7 Spre exemplu, în cercetarea Diagnoza calităţii vieţii desfăşurată în fiecare an, începând cu 1990, la nivel naţional, pe eşantioane reprezentative multistadiale, s-au urmărit aspecte ale vieţii populaţiei din mediile urban, suburban şi rural, din care s-au desprins concluzii extrem de interesante privind evoluţia unor probleme precum veniturile familiilor, fluctuaţiile de pe piaţa muncii şi şansa de a ocupa un loc de muncă, lipsurile materiale şi necesitatea sporirii câştigurilor, condiţiile de viaţă şi percepţia subiectivă în ceea ce priveşte realizările de până acum ale persoanelor intervievate şi ale familiilor acestora. În continuare, vom urmări cum a evoluat în ultimul deceniu percepţia persoanelor intervievate asupra unor aspecte semnificative pentru perioada tranziţiei, aşa cum s-a conturat din anchetele realizate în cadrul programului amintit. Una dintre întrebările chestionarului se referea la „posibilitatea de a obţine un loc de muncă?” în noua conjunctură economică, iar răspunsurile primite au fost următoarele: Tabelul nr. 1 Posibilitatea obţinerii unui loc de muncă (Diagnoza calităţii vieţii) Diagnoza / - 1990 - - 1996 - - 1999 - Percepţia subiecţilor cifre cifre cifre absolute relative absolute relative absolute relative foarte scăzută 335 16,5 457 30,3 457 38,2 scăzută 205 10,1 617 40,9 512 42,8 nici ridicată, nici scăzută 464 22,8 247 16,3 132 11,1 ridicată 601 29,6 105 6,9 55 4,6 foarte ridicată 45 2,2 9 0,6 4 0,3 7 Diagnoza calităţii vieţii, anchete 1990-1999, coordonator program ICCV, prof. univ. dr. Ioan Mărginean. 8 108ADINA MIHĂILESCU nonrăspuns 383 18,8 75 5,0 35 3,0 Total 2033 100,0 1510 100,0 1195 100,0 De obicei, familiile şi persoanele cele mai afectate sunt cele cu venituri mici, cu un grad scăzut de pregătire şcolară şi, implicit, cu oportunităţi reduse pentru integrarea utilă în societate. Indiferent de mediul în care se locuieşte se constată faptul că un venit sigur se obţine greu, iar un loc de muncă este un obiectiv şi mai greu de atins. După cum se observă în tabelul 1 unde sunt prezentate date din cercetarea Diagnoza calităţii vieţii, ponderea celor ce consideră oportunitatea obţinerii unui loc de muncă „foarte scăzută” şi „scăzută” este de 16,5% la începutul intervalului, ca la sfârşitul celor zece ani ponderea celor încadraţi la acest tip de apreciere subiectivă să crească de peste două ori (38%). Aprecierea celor ce se aflau la mijlocul scalei subiective „nici ridicată, nici scăzută” scade considerabil, practic la jumătate, de la 22,8% în 1990 la 11,1% în 1999. Interesant este faptul că dintre persoanele intervievate care la început „nu ştiau” sau „nu puteau” evalua corect situaţia (18,8%) pe parcursul intervalului au putut să răspundă, ca urmare a nesiguranţei de pe piaţa muncii resimţită fără nici o rezervă din partea respondenţilor. La sfârşitul intervalului, numai 3% din persoane nu au răspuns. De altfel, la întrebarea din Diagnoza calităţii vieţii: „Cum estimaţi veniturile totale ale dvs.?”, chiar şi pentru cei care au un loc de muncă situaţia devine din ce în ce mai grea. Veniturile sunt nesatisfăcătoare – aprecieri date prin calificativele „foarte proaste” şi „proaste” în tabelul 2 – de 32,1% din respondenţii anului 1990 şi pentru jumătate din populaţia investigată a anului 1996 (57,0%), procent care se menţine constant până la sfârşitul intervalului luat ca analiză, anul 1999, când aceleaşi nemulţumiri le întâlnim la 56,0% din persoanele cercetate. Se reduce numărul nonrăspunsurilor, astfel că în cei zece ani ai intervalului analizat, nesiguranţa şi nemulţumirile devin o certitudine pentru tot mai mulţi. Tabelul nr. 2 Percepţia veniturilor obţinute (Diagnoza calităţii vieţii) Diagnoza / - 1990 - - 1996 - - 1999 - Percepţia subiecţilor cifre cifre cifre absolute relative absolute relative absolute relative foarte proaste 216 10,6 330 21,9 230 19,3 proaste 436 21,5 530 35,1 439 36,7 satisfăcătoare 995 48,9 458 30,3 373 31,2 bune 282 13,9 142 9,4 139 11,6 foarte bune 67 3,3 12 0,8 6 0,5 nonrăspuns, nu ştiu 37 1,8 38 2,5 8 0,7 Total 2033 100,0 1510 100,0 1195 100,0 109 ASPECTE ALE STANDARDULUI DEVIAŢĂ ÎN ROMÂNIA ULTIMILOR ZECE ANI 9 Deşi veniturile sunt greu de obţinut, datele conduc la concluzia că posibilitatea de a-ţi afirma libera iniţiativă, investirea, moştenirea unor averi, dotarea locuinţelor cu aparatură electrocasnică modernă etc. au fost din plin gustate de multe dintre persoanele intervievate în cadrul cercetării Diagnoza calităţii vieţii, (numai că, desigur, aceste lucruri s-ar dori într-o măsură mai mare şi mai diversificată de către fiecare). Tabelul nr. 3 - 1999 - - 1996 - Diagnoza / - 1990 - cifre cifre Percepţia subiecţilor cifre absolute relative absolute relative absolute relative foarte nemulţumit 113 5,6 136 9,0 129 10,8 nemulţumit 328 16,1 422 28,0 398 33,3 nici nemulţumit, nici mulţumit 966 47,5 504 33,4 371 31,0 mulţumit 528 26,0 429 28,4 279 23,3 foarte mulţumit 85 4,2 17 1,1 15 1,3 non-răspuns 13 0,6 2 0,1 3 0,3 Total 2033 100,0 1510 100,0 1195 100,0 Nemulţumirea se accentuează în decursul celor zece ani ai intervalului în ceea ce priveşte „aprecierea vieţii de zi cu zi”. Răspunsurile de „nemulţumit” şi „foarte nemulţumit” erau date în 1990 de o pătrime din populaţia investigată: 21,7% (vezi tabelul 4). Ponderea acestor răspunsuri creşte în 1996 la 37% din respondenţi, ca la sfârşitul anului 1999 să ajungă la 44,1%, adică practic să se dubleze faţă de începutul intervalului luat în analiză. Concluzia care s-ar desprinde ar fi că, deşi populaţiei i se oferă pe piaţă o diversitate de bunuri şi servicii, lipsa resurselor financiare conduce la neîmpliniri ale indivizilor şi familiilor acestora în ceea ce priveşte dorinţele, idealurile fiecăruia. Tot ca o consecinţă a lipsurilor materiale, educaţionale, morale etc. cerşitul, prostituţia, consumul de droguri, abandonurile şcolare etc. sunt grave aspecte sociale, care uneori nu mai pot fi soluţionate de individ, ci necesită acţiune din partea instituţiilor specializate ale statului sau ale altor organizaţii non- guvernamentale, însă politicile sociale în domeniul populaţiei şi familiei sunt costisitoare şi ele pot fi practicate pe scară largă doar în ţările relativ bogate, cu creştere economică şi cu o relativă bunăstare. DEZVOLTAREA COMUNITARĂ RURALĂ A ZONEI METROPOLITANE BUCUREŞTI DUMITRU CHIRIAC MANUELA SOFIA STĂNCULESCU CRISTINA HUMĂ Zona metropolitană (periurbană) Bucureşti, definită ca teritoriu „al cărui 1 este conturată specific sau ale cărui activităţi principale sunt strâns legate de oraş” spaţial prin suprapunerea a trei arii de polarizare considerate esenţiale, respectiv 2 cea demografică, economică şi de servicii . Pe această bază, se apreciază că arealul ce se află în sfera de influenţă a Capitalei are în componenţa actuală 6 oraşe (Buftea – judeţul Ilfov; Olteniţa, Fundulea, Budeşti – judeţul Călăraşi; Bolintin- Vale şi Mihăileşti – judeţul Giurgiu) şi un număr de 88 de comune, repartizate astfel: 38 în judeţul Ilfov, care este cuprins integral în această zonă, 25 în judeţul Călăraşi, 18 în Giurgiu, 6 în Dâmboviţa şi una în Ialomiţa. În această alcătuire teritorială, zona metropolitană Bucureşti totaliza, în anul 1996, 571 817 locuitori, populaţia sa rurală deţinând, prin cei 485 692 de locuitori, o pondere de circa 85%. Cercetarea de faţă, care a făcut obiectul unui contract încheiat în 1998 între Centrul de Cercetare a Mediului şi Efectuare a Studiilor de Impact al Universităţii din Bucureşti şi Institutul de Cercetare a Calităţii Vieţii, încearcă să aducă o contribuţie specifică la efortul de amenajare urbanistică a localităţilor rurale din cadrul zonei metropolitane a oraşului Bucureşti. În acest sens, s-a urmărit stabilirea nivelului de dezvoltare comunitară a populaţiei rurale din cuprinsul spaţiului metropolitan, ca o condiţie esenţială pentru îmbunătăţirea calităţii vieţii întregii populaţii. ASPECTE METODOLOGICE Pentru a analiza – în contextul mai larg al mediului rural la nivel naţional – situaţia comunelor amintite privind nivelul lor de dezvoltare, studiul a adoptat 1 Ion Iordan, Zona periurbană a Bucureştilor, Bucureşti, Editura Academiei Române, 1973, p.9. 2 Ion Ianoş (coordonator), Estimări asupra potenţialului economic al Bucureştiului. Analiza potenţialului economic al zonelor industriale (manuscris), Bucureşti, 1994. CALITATEA VIEŢII, XII, nr. 1-4, 2000, p. 111-133. 2 112DUMITRU CHIRIAC, MANUELA SOFIA STĂNCULESCU, CRISTINA HUMĂ 3 metodologia elaborată în cadrul proiectului PNUD, Combaterea sărăciei. Astfel, în vederea stabilirii nivelului de dezvoltare/sărăcie al comunelor au fost construiţi doi indici sintetici: unul care indică existenţa unor structuri ce nu favorizează dezvoltarea comunei (factori de risc generatori de sărăcie comunitară), cel de-al doilea indicând existenţa sărăciei comunitare, prin valori înalte ale natalităţii şi emigraţiei. Tabelul nr. 1 Construcţia indicilor de dezvoltare rurală indici sintetici ai indicatori indici parţiali dezvoltării rurale - rata de dependenţă demografică (1996) (populaţia 0-14 ani + populaţia de 60 de ani şi peste)/ indice-cauză populaţia 15-59 ani (scor factorial) - suprafaţa locuibilă pe locuinţă (1996) infrastructură - număr abonamente telefonice la 1000 de locuitori (scor factorial) - ponderea populaţiei din cel mai mare sat în totalul populaţiei din comună - stoc de educaţie (1992) capital uman - ponderea populaţiei ocupate în agricultură (1992) (scor factorial) - număr de salariaţi la întreprinderile din comună la indice-efect 1000 de locuitori (1996) (scor factorial) fenomene - rata natalităţii (1994-1996) demografice - rata emigrării din comună (1994-1996) (scor factorial) - rata plecărilor temporare, prin schimbarea rezidenţei (1996) La nivelul zonei metropolitane studiate, precum şi la nivelul întregului mediu rural românesc, cei patru indici parţiali sunt puternic corelaţi. Deficitul de capital uman comunitar este asociat cu o slabă dezvoltare a infrastructurii, cu o rată de dependenţă demografică înaltă şi valori ridicate ale emigraţiei şi natalităţii. Capitalul uman are o dublă semnificaţie. Pe de o parte, el arată resursele de educaţie şi calificare profesională existente în comună, deci potenţialul acesteia de dezvoltare. Un stoc de educaţie scăzut la nivelul comunităţii înseamnă un număr mare de adulţi cu un nivel de instruire şi calificare scăzute. Cum nivelul de instruire este corelat cu nivelul veniturilor, rezultă că în comuna respectivă o parte importantă a locuitorilor sunt săraci, cu atât mai mult cu cât în mediul rural nivelul de instruire redus este asociat şi cu vârstă înaintată şi ocuparea în agricultură. Pe de altă parte, atât ponderea celor ocupaţi în agricultură cât şi numărul salariaţilor la 1000 de locuitori sunt indicatori relevanţi nu numai pentru starea materială a gospodăriilor, ci şi pentru dezvoltarea economică a comunităţii. Cu cât ponderea salariaţilor este mai mare, cu atât comuna este mai dezvoltată şi are mai multe 3 Metodologia este publicată în volumul Sărăcia în România 1995-1998 (M. Stănculescu, editor), Vol. I Coordonate ale sărăciei. Dimensiuni şi factori, cap. III Sărăcia comunitară în România (M. Stănculescu, I. Berevoescu, S. Lăzăroiu coordonator), Bucureşti, 1999. 3 113 DEZVOLTAREA COMUNITARĂ RURALĂ A ZONEI METROPOLITANE BUCUREŞTI gospodării bogate. Din această perspectivă, deficitul de capital uman este o cauză a sărăciei comunitare. Pe de o altă parte, datele empirice arată că în comunele sărace numărul de medici este semnificativ mai mic, şcolile sunt mai mici şi mai prost dotate, iar cadrele didactice în multe cazuri sunt necalificate. Se ajunge astfel la un cerc vicios – deficitul de capital uman se autoreproduce. Deci, relaţia deficit de capital uman – sărăcie este bidirecţională, deficitul de capital uman fiind şi efect al sărăciei, nu numai cauză a acesteia. Infrastructura poate fi, de asemenea, privită ca efect şi cauză a sărăciei comunitare. În general, mediul rural românesc este caracterizat de o infrastructură slab dezvoltată. În acest context, dacă nivelul de dezvoltare al infrastructurii este sub medie, înseamnă că situaţia de sărăcie este deja prezentă. Situaţia este agravată în cazul în care gradul de concentrare demografică al comunei este mic, ceea ce înseamnă că puţine persoane au acces la infrastructura existentă. Pe de altă parte, deficitul de infrastructură este un factor defavorizant dezvoltării. În plus, dacă este dublat de o concentrare demografică scăzută, probabilitatea de recuperare a deficitului este mică, datorită costurilor pe care le-ar presupune. În acest mod, deficitul de infrastructură se autoreproduce şi devine cauză a sărăciei comunitare. Natalitatea şi migraţia sunt fenomene demografice relevante atât pentru structura populaţiei cât şi pentru sărăcia comunitară. Rata emigraţiei şi rata 4 natalităţii sunt mai mari pentru comunele cu nivel economic scăzut , deci ele pot reprezenta măsuri comportamentale ale unei situaţii de sărăcie comunitară deja existente. Luând în considerare toate aceste aspecte, prin intersectarea celor doi indici (indice-cauză şi indice-efect), după ce aceştia au fost împărţiţi în prealabil pe decile, au fost identificate cinci tipuri de comune: 1. dezvoltate şi 2. cu potenţial maxim de dezvoltare, în care nici cauzele şi nici efectele sărăciei nu sunt prezente; 3. cu nivel mediu de dezvoltare; 4. cu risc maxim de sărăcie şi 5. sărace, în care atât efectele cât şi cauzele sărăciei comunitare sunt deja prezente. La nivelul întregii ţări, autorii studiului PNUD au identificat 137 de comune sărace, 227 cu risc maxim de sărăcie, 206 cu potenţial maxim de dezvoltare, 203 comune dezvoltate, 1 910 comune fiind cu nivel mediu de dezvoltare. Prin adoptarea acestei metodologii, cele 88 de comune ale zonei metropolitane Bucureşti se distribuie sub aspectul dezvoltării/sărăciei comunitare astfel: - 16 comune dezvoltate, situate în zona de influenţă imediată a Capitalei; - 10 comune cu potenţial de dezvoltare, de asemenea în aria de influenţă imediată a Capitalei sau în continuarea acesteia; - 59 de comune cu nivel mediu de dezvoltare, în arealul de largă influenţă a Bucureştiului; 4 D. Sandu, Rural community poverty in Romania, Bucureşti, World Bank, 1998. 4 114DUMITRU CHIRIAC, MANUELA SOFIA STĂNCULESCU, CRISTINA HUMĂ - 3 comune cu risc maxim de sărăcie, aflate la periferia zonei metropolitane (Figura 1). Figura nr. 1 Indice-efect D1 D2 D3 D4 D5 D6 D6 D7 D8 D9 D10 D10 D10 16 comune dezvoltate D9 D9 10 comune cu potenţial D8 D8 D7 D7 59 comune mediu dezvoltate D6 D6 D5 D5 D4 D4 D3 D3 D2 D2 3 comune cu risc D1 D1 0 comune sărace D1 D2 D3 D4 D5 D6 D6 D7 D8 D9 D10 Indice-cauză Comparând zona metropolitană cu mediul rural românesc, cu privire la distribuţia comunelor funcţie de nivelul lor de dezvoltare/sărăcie comunitară, se observă cu claritate faptul că zona metropolitană este o zonă dezvoltată în context naţional. Tabelul nr. 2 Zona Ponderea comunelor sărace cu risc de mediu cu potenţial dezvoltate sărăcie dezvoltate maxim În zona metropolitană 0% 3,4% 67% 11,4% 18,2% (100%) În mediu rural 5% 8,4% 71,6% 7,5% 7,5% naţional (100%) PARTICULARITĂŢI ALE DEZVOLTĂRII COMUNITARE RURALE A ZONEI METROPOLITANE BUCUREŞTI Metodologia de identificare a zonelor rurale cu diferite grade de dezvoltare comunitară scoate în evidenţă faptul că arealul de aşezări ce formează teritoriul metropolitan Bucureşti se încadrează, în ansamblul său, în categoria zonelor relativ dezvoltate ale României. 5 115 DEZVOLTAREA COMUNITARĂ RURALĂ A ZONEI METROPOLITANE BUCUREŞTI Nivelul mai ridicat al calităţii vieţii populaţiei aşezărilor rurale din cuprinsul acestei zone se datorează, în mod incontestabil, puternicei influenţe pe care Capitala o are, asemenea oricărui oraş, asupra teritoriului limitrof. Este vorba în primul rând de atracţia forţei de muncă, ştiut fiind faptul că puternica industrializare a acestui oraş, precum şi dezvoltarea altor activităţi economice şi de servicii au avut efectul unui magnet, generând un mare aflux de populaţie, în mare parte navetişti, ceea ce a însemnat accesul la venituri salariale stabile şi mai 5 consistente, precum şi la pensii . În al doilea rând, cererea mereu crescândă de produse agro-alimentare de către industrie şi de către cei peste 2 milioane de bucureşteni a însemnat pentru populaţia rurală realizarea de venituri mai mari printr-o mai bună valorificare a unor produse specifice zonei metropolitane, cum ar fi legumele şi zarzavaturile, fructele sau produsele lactate. În fine, în al treilea rând, influenţa Capitalei se manifestă asupra zonei sale înconjurătoare şi prin serviciile economice, sociale şi culturale de care beneficiază în mod implicit şi populaţia rurală. Aşa cum s-a arătat, reţeaua celor 88 de comune din cuprinsul zonei metropolitane Bucureşti se structurează, sub aspectul nivelului de dezvoltare comunitară, în patru categorii distincte, şi anume: comune dezvoltate, comune cu potenţial de dezvoltare, comune cu nivel mediu de dezvoltare, comune cu risc maxim de sărăcie (figura 1). Această ierarhizare reflectă modul în care Capitala îşi pune amprenta asupra calităţii vieţii populaţiei aşezărilor rurale din aria sa de influenţă. 1. Comune dezvoltate Pe baza indicatorilor de operare utilizaţi a fost pus în evidenţă un număr de 16 localităţi rurale (comune) dezvoltate, care totalizau, în anul 1996, 151 240 de locuitori, respectiv 31,3% din totalul populaţiei rurale a zonei metropolitane Bucureşti. Reţeaua de aşezări din categoria celor 16 comune dezvoltate (18,2% din total) cuprinde un număr de 32 de sate şi prezintă o serie de particularităţi în ceea ce priveşte poziţia geografică, mărimea, evoluţia numărului de locuitori, structura populaţiei şi funcţiile economice, fapt care le diferenţiază în ansamblul zonei metropolitane. • Astfel, exceptând localitatea Bolintin-Deal, celelalte 15 comune dezvoltate se poziţionează în jurul Bucureştiului asemenea unui inel concentric, fiind practic „lipite” de oraş. Unele dintre ele (Voluntari, Dobroeşti, Pantelimon, Popeşti- Leordeni sau Chiajna) sunt situate chiar în interiorul liniei de centură a Capitalei şi funcţionează ca veritabile cartiere bucureştene. 5 Maria Fulea, Coordonate economice şi socio-demografice ale satului românesc în tranziţie, Bucureşti, Editura Academiei Române, 1996. 6 116DUMITRU CHIRIAC, MANUELA SOFIA STĂNCULESCU, CRISTINA HUMĂ De altfel, distanţa medie a acestor comune faţă de Bucureşti este apreciată la circa 14 km, ele aflându-se în arealul de influenţă imediată a metropolei. • În cadrul relaţiei oraş – zonă metropolitană, o importanţă deosebită o prezintă căile de comunicaţie. Ca urmare, cele mai multe comune din această grupă îşi datorează nivelul de dezvoltare comunitară atât poziţiei lor în imediata apropiere a Capitalei, cât şi legăturilor deosebit de facile pe care le au cu Bucureştiul prin intermediul unor artere rutiere sau feroviare (Anexă, tabelul 3). • Din punct de vedere administrativ, cu excepţia comunei Bolintin-Deal care se află în subordinea judeţului Giurgiu, celelalte 15 localităţi dezvoltate aparţin judeţului Ilfov. • Sub aspectul numărului de locuitori, toate comunele din această categorie de dezvoltare comunitară sunt foarte mari. Astfel, în 1996, numărul mediu de locuitori pe comună era de 9 452, faţă de 3 776 cât era media pe ţară. În anul respectiv, doar două comune (Cornetu şi Mogoşoaia) aveau cu puţin sub 5 000 de locuitori, nouă comune aveau între 5 001 şi 10 000 de locuitori, patru (Pantelimon, Popeşti-Leordeni, Chitila şi Otopeni) între 10 001 şi 15 000 de locuitori, iar o comună (Voluntari) depăşea 27 000 de locuitori, fiind de altfel şi cea mai mare aşezare rurală din România (Anexă, tabelul 3). • O altă caracteristică a comunelor dezvoltate din zona metropolitană Bucureşti este aceea că au, în general, un număr mic de sate componente, ceea ce le conferă, teoretic, posibilitatea unei mai bune administrări. Dacă la nivelul României, o comună are în medie 4,7 sate, pentru comunele de care ne ocupăm această medie este de doar 2 sate. Astfel, cele mai multe dintre ele, respectiv 12, sunt formate din 1-2 sate, 3 comune au în compunere 3 - 4 sate şi numai o singură comună (Măgurele) are 5 sate. Evoluţia numerică a populaţiei. Dezvoltarea economico-socială a Bucureştiului, cât şi a unor comune limitrofe, a avut consecinţă directă asupra dinamicii populaţiei aşezărilor rurale cuprinse în această categorie de localităţi. Astfel, în perioada 1966-1996, populaţia localităţilor rurale dezvoltate a înregistrat cea mai mare creştere în cuprinsul zonei metropolitane, de la 108 845 de locuitori în 1966, la 151 240 de locuitori în 1996, respectiv cu 38,9%, evoluţia populaţiei prezentând două etape distincte, şi anume: 1966-1992 şi 1992-1996. • Etapa 1966-1992 se caracterizează printr-o creştere record a numărului de locuitori, de la 108 845 în 1966, la 158 637 în 1992, adică cu peste 45%, fapt explicat prin dezvoltarea activităţilor industriale atât în capitală, cât şi în zona sa limitrofă. Această evoluţie spectaculoasă a populaţiei trebuie văzută însă şi prin prisma legislaţiei referitoare la caracterul „închis” al Bucureştiului, care a făcut ca zona de influenţă imediată a oraşului să se comporte ca o arie de „acumulare” a 6 resurselor umane . Ca urmare, asupra tuturor comunelor din arealul de influenţă 6 Maria Fulea, Coordonate economice şi socio-demografice ale satului românesc în tranziţie, Bucureşti, Editura Academiei Române, 1996. 7 117 DEZVOLTAREA COMUNITARĂ RURALĂ A ZONEI METROPOLITANE BUCUREŞTI imediată s-a exercitat o adevărată „presiune” umană, fapt ce explică, o dată în plus, creşterea populaţiei lor. Cele mai mari creşteri demografice le-au înregistrat, în această etapă, comunele cu importante unităţi economice şi cu poziţie în imediata apropiere a Bucureştiului, cum ar fi Popeşti-Leordeni (+61,6%), Baloteşti (+62,9%), Jilava (+77,3%), Bragadiru (+85,9%) sau Voluntari (+92,0%), această ultimă localitate, cu 27 945 de locuitori în 1992, ajungând să fie cea mai mare aşezare rurală din România. • Etapa 1992-1996 marchează pentru aşezările din zona de influenţă imediată a Capitalei o diminuare cu 4,7% a populaţiei în ansamblul lor, respectiv de la 158 637 locuitori în 1992, la 151 240 de locuitori în 1996. Acest regres demografic se datorează atât liberalizării, după 1990, a procesului de stabilire a populaţiei în marile oraşe, cât şi restructurării şi reorganizării unităţilor economice în concordanţă cu principiile economiei de piaţă. Prin această scădere a numărului de locuitori, cele mai multe aşezări dezvoltate din zona metropolitană s-au aliniat la tendinţa demografică generală a satelor româneşti. Ca urmare, în această etapă, sporul absolut de circa 50 000 de locuitori, realizat între 1966 şi 1992, s-a erodat cu 4,7%. Chiar dacă această scădere nu este foarte mare, totuşi ea se regăseşte la 10 din cele 16 comune dezvoltate. Mai mult, unele dintre acestea au înregistrat o reducere destul de semnificativă a numărului de locuitori, cum ar fi Jilava cu 30,5%, Măgurele cu 11,4%, Brăneşti sau Popeşti-Leordeni cu 9,2 şi, respectiv, 7,1%, fiind puternic influenţate de situaţia economică conjuncturală atât de la nivelul Capitalei, cât şi de la nivel local. Doar câteva comune prezintă o oarecare creştere a populaţiei (Otopeni cu 5,8%, Bragadiru cu 2,4% sau Mogoşoaia cu 1,5%), în timp ce altele, practic, stagnează (Chitila +0,9%, Bolintin-Deal +0,8%, Cornetu +0,5%). Structura populaţiei pe grupe mari de vârstă (tânără 0-19 ani, adultă 20-59 de ani şi vârstnică, peste 60 de ani) este un indicator demografic important, care permite stabilirea particularităţilor specifice de vârstă la nivelul celor patru grupe de localităţi existente în cuprinsul ariei metropolitane Bucureşti. • Astfel, pentru localităţile dezvoltate, datele ultimului recensământ din anul 1992 arată predominarea populaţiei adulte, care reprezintă 54,6% din numărul total al locuitorilor acestei categorii de aşezări, fiind superioară mediei rurale pe ţară (48,6%). Acest lucru pune în evidenţă faptul că influenţa Bucureştiului s-a exercitat, în principal, asupra populaţiei apte de muncă. La nivelul comunelor din această grupă de dezvoltare comunitară, ponderea populaţiei adulte era cuprinsă între 49,7% (Brăneşti) şi 62,7% (Jilava) în totalul populaţiei. Cele mai mari valori, superioare mediei pe grupă, le-au înregistrat localităţile Otopeni (56,4%), Popeşti-Leordeni (56,3%), Măgurele (56,2%) şi Dobroeşti (55,6%). • Populaţia tânără (0-19 ani), cu o medie de 30,7% în ansamblul comunelor dezvoltate, a depăşit uşor, în 1992, media rurală la nivel naţional (29,3%), având 8 118DUMITRU CHIRIAC, MANUELA SOFIA STĂNCULESCU, CRISTINA HUMĂ valori cuprinse între 26,5% (Dobroeşti) şi 33,5% (Baloteşti). Cele mai mari ponderi ale populaţiei tinere s-au înregistrat în 8 din cele 16 comune, remarcându-se în acest sens Brăneşti (30,9%), Pantelimon (31,5%), Mogoşoaia (32,0%), Voluntari (32,2%), Popeşti-Leordeni (32,4%), Chitila (32,6%), Bragadiru (33,1%) şi Baloteşti (33,5%). • Cât priveşte grupa de vârstă înaintată (peste 60 de ani), aceasta înscria la ultimul recensământ o pondere de 14,7%, mult inferioară mediei rurale pe ţară (22,1%), ceea ce conduce la aprecierea că aşezările dezvoltate din cuprinsul zonei metropolitane nu au o populaţie îmbătrânită. Astfel, sub media grupei localităţilor dezvoltate se situau: Jilava (9,8%), Popeşti-Leordeni (11,3%) Chitila şi Bragadiru (13,6%), Baloteşti (14,1%), Voluntari (14,2%), Popeşti-Leordeni, Pantelimon şi Otopeni (14,3%), Mogoşoaia (14,4%). Structura populaţiei active pe sectoare de activitate – primar (agricultură), secundar (industrie şi construcţii) şi terţiar (servicii) – analizată în 1992 comparativ cu 1966, pune în evidenţă transformările survenite în plan demografic ca urmare a schimbărilor economice din această perioadă. Astfel, în 1992, structura populaţiei active arată preponderenţa celor ocupaţi în sectorul secundar (58,7%), urmat de cel terţiar (33,7%) şi primar (7,6%), spre deosebire de 1966, când ordinea era următoarea: sectorul secundar (43,1%), sectorul primar (33,2%) şi sectorul terţiar (23,7%). • Populaţia ocupată în sectorul secundar (industrie şi construcţii) a sporit, între 1966 şi 1992, de la 25 015 la 42 812 persoane, ceea ce a determinat creşterea ponderii acestor ramuri în ansamblul populaţiei active a localităţilor dezvoltate de la 43,1 la 58,7%. Cele mai mari ponderi ale populaţiei active din sectorul secundar s-au înregistrat, în 1992, în comunele Popeşti-Leordeni (67,0%), Jilava (64,5%), Pantelimon (64,1%), Bragadiru (63,1%), Chiajna (62,3%), Dobroeşti (62,0%), Chitila (61,5%), Brăneşti (60,9%) şi Bolintin-Vale (60,5%). Faptul se explică prin înfiinţarea de unităţi industriale în cadrul unora dintre aceste localităţi sau prin atragerea populaţiei în întreprinderile bucureştene. • Paralel cu creşterea populaţiei din industrie şi construcţii s-a realizat şi o creştere a populaţiei active din sectorul servicii, care, de la 13 803 persoane în 1966 (23,7%), a ajuns, în 1992, la 24 534 de persoane, adică la 33,7% din totalul populaţiei active. Se remarcă faptul că 10 dintre cele 16 comune au ponderi superioare faţă de media grupei localităţilor dezvoltate, remarcându-se în mod deosebit Mogoşoaia (40,6%), Măgurele (40,2%), Baloteşti (39,0%), Otopeni şi Voluntari (38,0%). • Faţă de evoluţia populaţiei active din aceste două sectoare de activitate, populaţia ocupată în sectorul primar (în principal în agricultură) s-a redus în perioada analizată în mod semnificativ, ajungând de la 19 314 persoane (33,2%) în 1966, la 5 531 de persoane (7,6%) în 1992. Comunele cu cele mai mici ponderi ale 9 119 DEZVOLTAREA COMUNITARĂ RURALĂ A ZONEI METROPOLITANE BUCUREŞTI populaţiei active ocupate în activităţi agricole erau, la ultimul recensământ, Dobroeşti (1,8%), Chiajna (1,9%), Chitila (2,3%), Pantelimon (4,2%), Voluntari (4,9%) şi Jilava (5,9%). Dintre comunele cu un procent mai mare de populaţie agricolă se pot menţiona: Cornetu (21,6%), Afumaţi (17,3%), Măgurele (14,6%), Mogoşoaia (13,4%) etc. Funcţiile economice. În raport cu condiţiile naturale şi de resurse, cu prezenţa unor unităţi industriale, dar mai ales cu puternica influenţă a Bucureştiului asupra economiei şi populaţiei lor, comunele din categoria localităţilor dezvoltate se încadrează în totalitate, sub aspectul structurii populaţiei active conform ultimului recensământ (1992) în tipul de aşezări rurale cu funcţii industriale, de 7 servicii şi agricole . În cadrul acestui tip funcţional de aşezări, populaţia ocupată în industrie este predominantă, fiind cuprinsă între 45,2% (Măgurele) şi 67,0% (Popeşti-Leordeni). Alături de activităţile industriale s-au dezvoltat şi cele de servicii, care absorb populaţia activă în proporţie de 24,6% (Popeşti-Leordeni) până la 40,6% (Mogoşoaia). Faţă de aceste două mari sectoare de activitate, agricultura se înscrie cu valori cuprinse între 1,8% (Dobroeşti) şi 21,6% (Cornetu). Relaţiile strânse pe care această categorie de aşezări le are cu Capitala sunt ilustrate nu numai de structura populaţiei active, ci şi de cea a structurii terenului şi producţiei agricole. Astfel, în totalul zonei metropolitane, localităţile dezvoltate deţineau, în 1996, 19,8% din producţia de legume, 10,8% din producţia de cartofi, 23,1% din producţia de fructe, precum şi 19,1% din producţia de lapte. Se poate spune că, prin specificul său periurban, agricultura a contribuit alături de industrie şi servicii, la actualul nivel de dezvoltare comunitară al celor 16 8 comune cuprinse în această grupă . 2. Comune cu potenţial de dezvoltare Această categorie de aşezări cuprinde 10 comune, care, în anul 1996, grupau un număr de 59 769 de locuitori, respectiv 12,4% din totalul populaţiei rurale a zonei metropolitane Bucureşti. Reţeaua aşezărilor din grupa localităţilor rurale cu potenţial de dezvoltare (11,4% din totalul comunelor) este formată din comunităţi care se situează, sub aspectul poziţiei în teritoriu, atât în cadrul zonei de influenţă imediată a Capitalei sau în prelungirea acesteia, completând inelul aşezărilor rurale dezvoltate (cazul comunelor Glina, Berceni, Ciorogârla, Dragomireşti-Vale şi 1 Decembrie), cât şi în apropierea acesteia (Crevedia, Periş, Roata de Jos). Fac excepţie comunele Curcani şi Ulmeni din sud-estul zonei metropolitane, al căror nivel de dezvoltare trebuie pus în legătură şi cu dubla influenţă exercitată de oraşele Bucureşti şi Olteniţa. 7 Grigore Posea, Ioana Ştefănescu, Municipiul Bucureşti cu Sectorul agricol Ilfov, Bucureşti, Editura Academiei Române, 1984. 8 Ion Iordan, Zona periurbană a Bucureştilor, Bucureşti, Editura Academiei Române, 1973. 10 120DUMITRU CHIRIAC, MANUELA SOFIA STĂNCULESCU, CRISTINA HUMĂ • Cele 10 comune cu potenţial de dezvoltare cuprind un număr de 25 de sate şi se află, faţă de Capitală, la distanţe cuprinse între 15 km (Berceni, Dragomireşti- Vale) şi 69 km (Ulmeni). • Legătura cu Bucureştiul se realizează, pentru cele mai multe dintre ele (în număr de 6), prin intermediul drumurilor judeţene, doar 4 fiind traversate de drumuri naţionale (Crevedia, Curcani, 1 Decembrie şi Ulmeni). De prezenţa căii ferate beneficiază numai comunele Periş, Ciorogârla, Glina şi Curcani. • Din punct de vedere administrativ, comunele cu potenţial de dezvoltare sunt subordonate la mai multe judeţe, şi anume: şase la Ilfov (Berceni, Ciorogârla, 1 Decembrie, Dragomireşti-Vale, Glina şi Periş), două la Călăraşi (Curcani şi Ulmeni) şi câte una la Giurgiu (Roata de Jos) şi respectiv Dâmboviţa (Crevedia). • După numărul de locuitori, comunele din această grupă de dezvoltate comunitară, ca şi cele din grupa precedentă, sunt foarte mari. Astfel, în 1996, numărul mediu de locuitori pe comună era de 5 977, faţă de 3 776 cât era media pe ţară, înregistrându-se trei comune cu populaţie cuprinsă între 3 900 şi 5 000 de locuitori şi şapte comune ce aveau între 5 001 şi 9 000 de locuitori. În anul menţionat, cele mai mari comune erau 1 Decembrie şi Roata de Jos, cu 8 519 şi, respectiv, 8 306 locuitori. • Localităţile cu potenţial de dezvoltare, asemenea localităţilor dezvoltate, prezintă un număr mic de sate componente. Astfel, faţă de media pe ţară, de 4,7 sate/comună, comunele din această grupă de aşezări înregistrează o medie de 2,5 sate. Jumătate din numărul lor au între unul şi două sate, patru au în compunere între 3 şi 4 sate şi doar una (Crevedia) are 5 sate. Evoluţia numerică a populaţiei localităţilor cu potenţial de dezvoltare a înregistrat, în perioada 1966-1996, o creştere de doar 7,8%, în ansamblul lor, respectiv de la 55 458 de locuitori în 1966 la 59 769 de locuitori în 1996, datorită puterii mai scăzute de atracţie demografică determinată de poziţia faţă de Capitală şi de nivelul de dezvoltare demografică. În cadrul grupei, doar şase dintre cele zece comune au realizat, în perioada menţionată, o creştere de populaţie, şi anume: Ciorogârla (+6,2%), Crevedia (+5,8%), Curcani (+3,6%), 1 Decembrie (+29,9%), Glina (+49,0%) şi Roata de Jos (+1,2%). Restul de patru comune au avut o diminuare a numărului de locuitori, după cum urmează: Berceni (-8,3%), Dragomireşti-Vale (-2,4%), Periş (-1,5%) şi Ulmeni (-0,5%). Analiza evoluţiei numărului de locuitori din cadrul acestei grupe de comune, pe etape (1966-1992 şi 1992-1996) scoate în evidenţă principalele particularităţi ale dinamicii sale. • Etapa 1966-1992 se caracterizează printr-o creştere generală a populaţiei grupei cu 8,9% (de la 55 458 de locuitori în 1966, la 60 406 locuitori în 1992). Această creştere s-a înregistrat în opt dintre cele zece comune şi a avut valori cuprinse între 1,0 şi 52,5%. Cele mai mari creşteri ale numărului de locuitori le-au 11 121 DEZVOLTAREA COMUNITARĂ RURALĂ A ZONEI METROPOLITANE BUCUREŞTI avut Glina (+52,5%), 1 Decembrie (+23,2%), Crevedia (+12,8%) şi Ciorogârla (+9,5%), în strânsă legătură cu apropierea lor de Bucureşti şi cu înfiinţarea şi dezvoltarea unor unităţi economice. La polul opus s-au situat comunele Ulmeni şi Berceni, al căror număr de locuitori a scăzut cu 1,1 şi, respectiv, 3,8%. • Etapa 1992-1996 marchează, în ansamblul grupei, o diminuare a populaţiei cu 1,1%, adică de la 60 406 locuitori (în 1992) la 59 769 de locuitori (în 1996). Structura populaţiei pe grupe mari de vârstă (tânără 0-19 ani, adultă 20-59 de ani şi vârstnică, peste 60 de ani), analizată pe baza datelor ultimului recensământ din anul 1992, relevă faptul că şi la nivelul aşezărilor cu potenţial de dezvoltare predomină populaţia adultă. Aceasta reprezintă 52,7% din totalul populaţiei, fiind superioară mediei rurale pe ţară (48,6%). În acelaşi timp, ponderea populaţiei adulte din cadrul aşezărilor cu potenţial de dezvoltare este ceva mai mică decât a aşezărilor dezvoltate (54,6%). La nivelul celor zece comune, populaţia adultă (20-59 de ani) are variaţii mici ale ponderii sale, fiind cuprinsă între 50,2% (Ciorogârla şi Ulmeni) şi 57,2% (Roata de Jos). Populaţia tânără (0-19 ani), cu o pondere de 28,5% în ansamblul comunelor cu potenţial de dezvoltare, se situează sub media rurală pe ţară (29,3%), fiind cuprinsă între 22,1% (Berceni) şi 32,9% (Glina). În afară de Glina, cu ponderi ale populaţiei tinere de peste 30% se mai înscriu doar Ciorogârla (31,6%) şi Ulmeni (30,3%). Populaţia în vârstă (60 de ani şi peste) are la nivelul acestei categorii de comune o valoare medie de 18,8%, media rurală pe ţară fiind de 22,1%. Se poate aprecia că, asemenea comunelor dezvoltate, aşezările cu potenţial de dezvoltare nu au o populaţie îmbătrânită, singura comună ce depăşeşte media pe ţară a persoanelor în vârstă fiind Berceni (25,1%). Structura populaţiei active pe sectoare de activitate – primar (agricultură), secundar (industrie şi construcţii) şi terţiar (servicii) – a fost analizată, ca şi în cazul localităţilor dezvoltate, comparând datele din 1992 cu cele din 1966. Astfel, dacă în 1966 populaţia activă era ocupată preponderent în sectorul primar (62,9%), urmat de sectorul secundar (25,9%) şi de cel terţiar (11,2%), în 1992 situaţia se schimbă radical. Primul loc revine sectorului secundar (51,2%), urmat de sectorul terţiar (27,2%) şi apoi de cel primar (21,6%). După cum s-a văzut, această evoluţie a structurii populaţiei active în perioada 1966-1992 este valabilă şi în cazul grupului de localităţi dezvoltate, cu menţiunea că pentru aşezările respective ponderea celor ocupaţi în industrie-construcţii şi servicii este mai mare, iar a celor din agricultură, mult mai mică. Funcţiile economice. Localităţile rurale cu potenţial de dezvoltare se încadrează, în raport cu structura populaţiei active din 1992, în trei tipuri funcţionale, şi anume: tipul de aşezări rurale industriale, de servicii şi agricole, 12 122DUMITRU CHIRIAC, MANUELA SOFIA STĂNCULESCU, CRISTINA HUMĂ tipul de aşezări rurale industriale, agricole şi de servicii, tipul de aşezări rurale agricole, industriale şi de servicii. Tipul de aşezări rurale cu funcţii industriale, de servicii şi agricole înglobează şapte comune (Berceni, Ciorogârla, Curcani, Dragomireşti-Vale, Glina, Periş, Roata de Jos), populaţia ocupată în industrie fiind predominantă, adică între 46,8% (Periş) şi 72,5% (Glina). Acest tip funcţional este caracteristic, după cum s-a văzut, şi localităţilor dezvoltate, localităţi situate în sfera de influenţă imediată a Bucureştiului. Tipul de aşezări cu funcţii industriale, agricole şi de servicii cuprinde două comune – Crevedia şi 1 Decembrie – unde, alături de populaţia încadrată în industrie, care este majoritară, lucrează şi o importantă populaţie agricolă, ce deţine 32,5 şi, respectiv, 38,1% din populaţia activă. Tipul de aşezări cu funcţii agricole, industriale şi de servicii este reprezentat de o singură comună, şi anume Ulmeni. Populaţia agricolă din această comună reprezintă 43,6% din totalul populaţiei active, fiind urmată de cea din industrie 40,7% şi din servicii 16,7%. În ceea ce priveşte agricultura cu specific periurban din localităţile cu potenţial de dezvoltare trebuie arătat că aceasta deţinea suprafeţe destul de importante şi contribuia, în 1996, în ansamblul zonei periurbane Bucureşti, cu producţii de 7,0% la legume, de 10,0% la cartofi, de 9,2% la fructe şi de 15,1% la lapte de vacă/bivoliţă. 3. Comune cu nivel mediu de dezvoltare Această categorie de dezvoltare comunitară însuma, în anul 1996, cea mai numeroasă populaţie, şi anume, 266 426 de locuitori, respectiv 54,9% din totalul populaţiei rurale a zonei metropolitane Bucureşti. Reţeaua aşezărilor ce formează grupa localităţilor cu nivel mediu de dezvoltare cuprinde un număr de 59 de comune (67,0%) şi corespunde, în cadrul zonei metropolitane, ariei de largă influenţă pe care o are Capitala asupra teritoriului înconjurător. • Cele 59 de comune care alcătuiesc această arie au în componenţa lor un număr de 209 sate (dintr-un total de 278) şi sunt situate, faţă de Capitală, la distanţe cuprinse între 16 km (Cernica şi Domneşti) şi 91 km (Mânăstirea) (tabelul 5). • În raport cu poziţia lor faţă de căile de comunicaţie şi, deci, a legăturilor pe care le au cu Bucureştiul se constată că, în marea lor majoritate – 43 – sunt situate pe drumuri judeţene, 16 pe drumuri de interes european sau naţional, iar 12 beneficiază şi de legături feroviare. • Situaţia apartenenţei administrative a celor 59 de comune cu nivel mediu de dezvoltare este următoarea: 16 la judeţul Ilfov, 21 la Călăraşi, 16 la Giurgiu, 5 la Dâmboviţa şi una la Ialomiţa. • După numărul de locuitori, cele mai multe comune din această grupă sunt mari şi foarte mari şi doar trei dintre ele (Nicolae Bălcescu, Frăsinet şi 13 123 DEZVOLTAREA COMUNITARĂ RURALĂ A ZONEI METROPOLITANE BUCUREŞTI Belciugatele), ce au sub 2 000 de locuitori, sunt mici. În 1996, numărul mediu de locuitori pe comună era de 4 515, faţă de 3 776 cât era media pe ţară. În anul respectiv, comunele mari (cu o populaţie de 2 001-5 000 de locuitori) erau în număr de 35, iar cele foarte mari (5 001-10 000 de locuitori) în număr de 21. Între comunele foarte mari, 3 aveau peste 8 000 de locuitori (Cernica – 8 148 locuitori, Chirnogi – 8 216 locuitori şi Floreşti-Stoeneşti – 8 611 locuitori), iar una, peste 9 000 (Hotarele – 9 220 de locuitori). • În ceea ce priveşte numărul de sate componente, trebuie specificat faptul că localităţile cu nivel mediu de dezvoltare depăşesc comunele din cele două grupe analizate anterior, având, în medie, 3,5 sate/comună (media pe ţară fiind de 4,7 sate/comună). În cadrul grupei, situaţia se prezintă astfel: 19 comune au 1-2 sate, 23 au 3-4 sate, 12 au 5-6 sate, iar 5 (Ileana, Săruleşti, Tămădău Mare, Ulmeni şi Vânătorii Mici) au între 7 şi 9 sate. Evoluţia numerică a populaţiei localităţilor cu nivel mediu de dezvoltare este deosebită de cea a primelor două grupe de dezvoltare comunitară. Astfel, în perioada 1966-1992, întreaga grupă de localităţi cu nivel mediu de dezvoltare a înregistrat o scădere a populaţiei, de la 311 127 de locuitori în 1966, la 266 426 de locuitori în 1992, adică cu 14,4%. Această scădere s-a datorat valorilor negative atât ale sporului natural, cât, mai ales, ale sporului migrator, comunele respective fiind importante furnizoare de forţă de muncă în cadrul zonei metropolitane. Din cele 59 de comune componente, doar 9 au înregistrat, în această perioadă, creşteri de populaţie, care au fost cuprinse între 2,2% (Snagov) şi 28,8% (Floreşti- Stoeneşti). Prezentăm, în continuare, principalele caracteristici ale acestei dinamici pe etape, şi anume: • Etapa 1966-1992 a înregistrat o scădere a populaţiei, la nivelul grupei, de 10,4%, respectiv de la 311 127 de locuitori (în 1966), la 266 426 de locuitori (în 1992). Din totalul de 59 de comune, 33 au cunoscut o diminuare a populaţiei cu valori cuprinse, în cifre relative, între 0,05% (Găneasa) şi 18,2% (Hotarele), iar alte 15 au avut o scădere drastică, care a mers de la 20,9 (Mânăstirea) până la 51,6% (Frăsinet). Numai 11 comune au avut creşteri de populaţie, cuprinse între 1,6% (Ogrezeni) şi 34,5% (Floreşti-Stoeneşti). • Etapa 1992-1996 se caracterizează prin continuarea procesului de scădere a populaţiei, care la nivelul întregii grupe de localităţi a fost de 4,4%. Astfel, de la 278 726 de locuitori în 1992, populaţia a ajuns la 266 426 de locuitori în 1996. În cadrul grupei, reducerea a fost consemnată la 57 dintre cele 59 de comune şi a fost cuprinsă între 0,5% (Corbeanca şi Şoldanu) şi 11,8% (Săruleşti). Singurele comune care au avut, în această etapă, un mic spor de populaţie au fost Ulmeni (1,9%) şi Snagov (2,6%). Structura populaţiei pe grupe mari de vârstă (tânără 0-19 ani, adultă 20-59 de ani şi vârstnică, peste 60 de ani) arată, conform datelor recensământului 14 124DUMITRU CHIRIAC, MANUELA SOFIA STĂNCULESCU, CRISTINA HUMĂ din 1992, ponderea predominantă a adulţilor, care reprezintă 49,7% din numărul total al locuitorilor acestei categorii de aşezări, valoare apropiată de media rurală pe ţară (48,6%). La nivel de comune, ponderea populaţiei adulte (20-59 de ani) era cuprinsă între 43,2% la Săruleşti şi 57,0% la Joiţa, un număr de 21 de localităţi situându-se peste valoarea medie a categoriei. Populaţia tânără (0-19 ani), cu o medie de 27,7% în ansamblul aşezărilor cu nivel mediu de dezvoltare, era sub media rurală pe ţară (29,3%), ceea ce indică pentru viitor o rezervă de forţă de muncă în continuă diminuare. Populaţia din această grupă de vârstă deţinea ponderi cuprinse între 19,1% (Greaca) şi 37,8 (Niculeşti), numărul localităţilor ce depăşeau media grupei fiind doar de 15. În ceea ce priveşte populaţia de vârstă înaintată (peste 60 de ani), aceasta înscria, în 1992, o pondere de 22,6%, ceea ce o situa puţin peste media rurală pe ţară (22,1%). La nivelul comunelor, ponderea populaţiei de peste 60 de ani oscila între 13,5% (Niculeşti) şi 31,7% (Frăsinet), cele mai multe localităţi (39) deţinând ponderi ale acestei categorii de vârstă peste media grupei. Structura populaţiei active pe sectoare de activitate – primar (agricultură), secundar (industrie şi construcţii) şi terţiar (servicii) – este analizată, ca şi la cele două grupe de localităţi precedente, comparându-se datele din 1992 cu cele din 1966. Astfel, la nivelul întregii populaţii active din 1992, în comunele cu nivel mediu de dezvoltare, populaţia ocupată în sectorul primar (agricultură) deţinea încă o pondere însemnată, situându-se pe primul loc cu 37,1%. Numărul celor în agricultură a scăzut însă semnificativ între ultimele două recensăminte, respectiv de la 146 996 de persoane (77,9%) în 1966, la 42 446 de persoane (37,1%) în 1992, în strânsă legătură cu dezvoltarea celorlalte două sectoare de activitate, atât în Bucureşti cât şi în unele localităţi limitrofe acestuia. Cea mai mică pondere a populaţiei agricole, în 1992, a fost de 6,7% (Clinceni), iar cea mai mare de 83,4% (Colibaşi), 28 de comune înregistrând valori ale acestei populaţii peste media grupei. Funcţiile economice, determinate în raport cu structura populaţiei active de la recensământul din 1992, indică pentru comunele cu nivel mediu de dezvoltare următoarele tipuri funcţionale: a. Tipul de aşezări cu funcţie industrială, de servicii şi agricole ce cuprinde un număr de 18 comune, situate la distanţe relativ mici de Bucureşti. În cadrul acestui tip funcţional de aşezări, industria este predominantă şi cuprinde între 35,0% (Niculeşti) şi 63,8% (Clinceni) din populaţia activă. b. Tipul de aşezări cu funcţie industrială, agricolă şi de servicii este specific pentru 7 comune, industria deţinând între 37,0% (Tărtăşeşti) şi 59,0% (Frumuşani) din totalul populaţiei ocupate. 15 125 DEZVOLTAREA COMUNITARĂ RURALĂ A ZONEI METROPOLITANE BUCUREŞTI c. Tipul de aşezări cu funcţie agricolă, industrială şi de servicii are în componenţă un număr de 15 comune, populaţia ocupată în agricultură fiind predominantă într-o proporţie cuprinsă între 46,4% (Grădinari) şi 64,8% (Petrăchioaia). d. Tipul de aşezări cu funcţie agricolă, de servicii şi industrială, căruia îi corespund 14 comune, a căror populaţie agricolă deţine între 36,5% (Gruiu) şi 83,4% (Colibaşi) din populaţia activă. e. Tipul de aşezări cu funcţie de servicii, industrială şi agricolă, cu 4 comune, în cadrul cărora populaţia din servicii are ponderi ce variază între 36,9% (Găneasa) şi 71,4% (Frăsinet). f. Tipul de aşezări cu funcţie de servicii, agricolă şi industrială ce cuprinde o singură comună – Nicolae Bălcescu, a cărei populaţie ocupată în servicii reprezintă 40,4% din totalul populaţiei active. 4. Comune cu risc maxim de sărăcie În cadrul zonei metropolitane Bucureşti au fost puse în evidenţă, pe baza indicatorilor utilizaţi, trei comune al căror nivel de dezvoltare comunitară le plasează în categoria localităţilor cu risc maxim de sărăcie, şi anume: Nuci, Sohatu şi Gurbăneşti (Anexă, tabelul 3). • Localităţile cu risc maxim de sărăcie totalizau, în 1996, un număr de 8 257 de locuitori, ceea ce reprezintă doar 1,7% din populaţia rurală a zonei metropolitane. • Sub aspectul amplasării în cadrul acestei zone, cele trei comune sunt situate în aria de largă influenţă a Capitalei, ocupând poziţii periferice, respectiv în partea de nord-est – comuna Nuci şi în partea estică – comunele Sohatu şi Gurbăneşti. • Distanţele care le despart de Bucureşti sunt de 43 km pentru Nuci şi de 36, respectiv 63 km pentru Sohatu şi Gurbăneşti, toate trei fiind străbătute de drumuri judeţene (Anexă, tabelul 4). • Grupa comunelor cu risc maxim de sărăcie, după nivelul dezvoltării comunitare cuprinde un număr de 12 sate, ceea ce înseamnă, în medie, 4 sate/comună, valoare uşor inferioară mediei pe ţară (4,7 sate/comună). Cele mai multe sate le au comunele Gurbăneşti şi Nuci, fiecare cu câte 5 sate componente, iar cele mai puţine, comuna Sohatu, cu doar două. • Cu un număr mediu de 2 752 de locuitori/comună, în 1996, localităţile cu risc maxim de sărăcie se situau toate sub media pe ţară (3 776 de locuitori/comună), fiind din acest punct de vedere comune mici. • Sub aspect administrativ, localităţile analizate se subordonează judeţelor Ilfov (comuna Nuci) şi Călăraşi (comunele Gurbăneşti şi Sohatu). Evoluţia numerică a populaţiei. În perioada 1966-1992, grupa comunelor cu risc maxim de sărăcie a înregistrat cea mai drastică scădere a numărului de locuitori în cuprinsul zonei metropolitane. Astfel, de la 15 911 locuitori în 1966 s-a ajuns la 8 257 de locuitori în 1992, ceea ce corespunde unei reduceri a populaţiei 16 126DUMITRU CHIRIAC, MANUELA SOFIA STĂNCULESCU, CRISTINA HUMĂ cu 48,1%. Faţă de această medie a grupei, localitatea Gurbăneşti a cunoscut o reducere de 63,5%, Nuci de 44,3%, iar Sohatu de 40,6%. Pe etape se consemnează următoarea situaţie: • În etapa 1966-1992, grupa comunelor cu risc maxim de sărăcie îşi micşorează numărul de locuitori cu 43,1%, adică de la 15 911 locuitori în 1966 la 9 053 de locuitori în 1992. Pe comune, cea mai mare scădere a înregistrat-o tot localitatea Gurbăneşti (59,0%), urmată de Nuci (39,0%) şi de Sohatu (35,5%). • Etapa 1992-1996 reeditează situaţia anterioară, cu precizarea că scăderea populaţiei la nivelul grupei a fost doar de 8,8%, comuna Gurbăneşti cunoscând din nou cea mai puternică scădere, de 11,0%, fiind urmată de Nuci cu 8,7% şi de Sohatu cu 7,9%. Structura populaţiei pe grupe mari de vârstă (tânără 0-19 ani, adultă 20-59 de ani şi vârstnică, peste 60 de ani) la nivelul ultimului recensământ din 1992 pune în evidenţă ponderea predominantă a adulţilor, al căror procent de 44,1% a fost însă sub media rurală pe ţară (48,6%). Pe comune, adulţii reprezentau, din totalul populaţiei, 42,3% la Nuci, 44,7% la Gurbăneşti şi 45,5% la Sohatu. Pe locul următor se situa populaţia vârstnică (peste 60 de ani), care, cu 35,5% din totalul populaţiei (faţă de 22,1% – media rurală a României), relevă o puternică îmbătrânire a locuitorilor din cele trei comune. Situaţia cea mai grea era în localitatea Nuci, unde populaţia vârstnică deţinea 37,4%. De altfel, starea de vârstă a locuitorilor acestei grupe de comune este pusă în evidenţă şi de indicele de îmbătrânire a populaţiei, a cărui valoare medie de 251,2% se situează mult peste media rurală a ţării de 105,6%. În 1992, pe comune, acest indice se prezenta astfel: 236,3% la Sohatu, 242,5% la Gurbăneşti şi 273,5% la Nuci. Cât priveşte populaţia tânără (0-19 ani), aceasta reprezenta, în 1992, doar 20,4% din total, fiind inferioară mediei rurale pe ţară (29,3%), ceea ce arată o rezervă redusă de forţă de muncă. Structura populaţiei pe sectoare de activitate – primar (agricultură), secundar (industrie şi construcţii) şi terţiar (servicii) – arăta în 1992, ca şi în 1966, că este predominantă populaţia ocupată în agricultură. Astfel, la ultimul recensământ, sectorul primar deţinea, la nivelul grupei de localităţi cu risc maxim de săracie, 72,8% din totalul populaţiei active, prezentând diferenţe procentuale destul de mici între cele trei comune (69,9% la Sohatu, 74,3% la Gurbăneşti şi 75,0% la Nuci). Tot în 1992, sectorul terţiar deţinea 14,1% din populaţia ocupată a grupei, cu valori de 11,9% la Nuci, de 13,6% la Sohatu şi de 19,8% la Gurbăneşti. În ceea ce priveşte sectorul secundar, acesta, cu o valoare medie pe grupă de 13,1%, era destul de slab reprezentat în comuna Gurbăneşti (5,9%) şi prezenta valori modeste la Nuci (13,1%) şi Sohatu (17,5%). 17 127 DEZVOLTAREA COMUNITARĂ RURALĂ A ZONEI METROPOLITANE BUCUREŞTI Funcţiile economice. Grupa comunelor cu risc maxim de sărăcie se încadrează, după structura populaţiei active, în tipul de aşezări cu funcţii agricole, cu cele două subtipuri: - agricole, industriale şi de servicii – Nuci şi Sohatu; - agricole, de servicii şi industriale – Gurbăneşti. CONCLUZII Zona metropolitană (periurbană) Bucureşti, definită ca teritoriu al cărui specific şi ale cărui activităţi economice sunt strâns legate de marele oraş, cuprinde un spaţiu care include, în momentul de faţă, un număr de 88 de comune, cu o populaţie, la nivelul anului 1996, de 485 692 de locuitori. Metodologia de identificare a zonelor rurale cu diferite grade de dezvoltare comunitară scoate în evidenţă faptul că arealul comunelor ce formează acest teritoriu se încadrează, în ansamblul său, în categoria zonelor relativ dezvoltate ale României, prezentând următoarea structură: a. comune dezvoltate, în număr de 16, cu o populaţie de 151 240 de locuitori (31,3% din populaţia rurală a zonei metropolitane), care se află în aria de influenţă directă a Capitalei, formând un inel aproape continuu în jurul acesteia; b. comune cu potenţial de dezvoltare, în număr de 10, cu 59 769 de locuitori (12,4%), situată, de asemenea, în cadrul zonei de influenţă directă a Bucureştiului, completând sau dublând, în cele mai multe cazuri, inelul format de aşezările dezvoltate; c. comune cu nivel mediu de dezvoltare, în număr de 59, cu 266 426 de locuitori (54,9%), ce se încadrează în aria de largă influenţă a Capitalei, care ajunge, în partea de sud, până la Dunăre; d. comune cu risc maxim de sărăcie, în număr de 3, cu o populaţie de 8 257 de locuitori (1,7%), ce ocupă o poziţie periferică, în nord-estul şi estul zonei metropolitane. Această ierarhizare reflectă modul în care influenţa Bucureştiului îşi pune amprenta asupra gradului de dezvoltare al aşezărilor din cuprinsul ariei sale periurbane şi poate constitui un important demers pentru iniţierea de măsuri în plan socioeconomic care să conducă la îmbunătăţirea calităţii vieţii la nivelul întregii populaţii. 18 128DUMITRU CHIRIAC, MANUELA SOFIA STĂNCULESCU, CRISTINA HUMĂ Anexă Tabelul nr.3 ZONA METROPOLITANĂ BUCUREŞTI - IERARHIZAREA LOCALITĂŢILOR DUPĂ NIVELUL DEZVOLTĂRII COMUNITARE (1996) COMUNA INDICATORI CAUZĂ INDICATORI EFECT Dependenţa Infrastructura** Capital Fenomene demografică * uman *** demografice**** % % % % LOCALITĂŢI DEZVOLTATE (DECILA 10) 1. AFUMAŢI 62,8 11,15 11,8 -1,09 2. BALOTEŞTI 65,3 1,5 23,4 -1,23 3. BOLINTIN DEAL 67,3 24,06 9,5 -1,39 4. BRAGADIRU 65,1 6,7 20,8 -1,2 5. BRĂNEŞTI 58,2 1,15 11,3 -1,62 6. CHIAJNA 61,4 2,05 18,7 -1,52 7. CHITILA 60 0,87 25,1 -1,31 8. CORNETU 69 9,85 13,3 -1,18 9. DOBROIEŞTI 57,3 -14,18 21,8 -1,72 10. JILAVA 37,1 6,8 26,2 -1,07 11. MĂGURELE 51,8 -4,83 23,7 -1,55 12. MOGOŞOAIA 61 8,84 17,3 -1,01 13. OTOPENI 51,8 8,51 28,8 -1,37 14. PANTELIMON 59,2 3,65 20,7 -1,15 15. POPEŞTI LEORDENI 53,9 6,43 24,8 -1,6 16. VOLUNTARI 57,3 7,58 21,6 -1,34 LOCALITĂŢI CU POTENŢIAL DE DEZVOLTARE (DECILA 9) 1. BERCENI 66,7 12,91 6,0 -1,94 2. CIOROGÂRLA 71,3 3,96 13,3 -1,23 3. CREVEDIA 63,9 0,34 12,6 -1,19 4. CURCANI 68,9 16,81 2,4 -0,47 5. 1 DECEMBRIE 65,9 -0,63 9,2 -1,55 6. DRAGOMIREŞTI VALE 59,3 0,5 10,0 -1,58 7. GLINA 59,8 -5,23 12,9 -1,24 8. PERIŞ 71,0 -3,91 18,7 -1,31 9. ROATA DE JOS 68,6 0,17 12,4 -1,05 10. ULMENI 69,1 13,04 4,6 -1,03 LOCALITĂŢI CU NIVEL MEDIU DE DEZVOLTARE (DECILA 5) 1. ADUNAŢII COPĂCENI 72,2 3,86 -4,76 -1,2 19 129 DEZVOLTAREA COMUNITARĂ RURALĂ A ZONEI METROPOLITANE BUCUREŞTI 2. BELCIUGATELE 78,3 -14,82 -10,97 -0,97 3. BUTIMANU 87,7 0,37 -4,46 -0,96 4. BUTURUGENI 77,4 -3,24 -7,73 -0,98 5. CĂSCIOARELE 66,9 13,26 -9,87 -0,64 6. CERNICA 62,2 -11,24 5,99 -0,86 7. CHIRNOGI 70,9 13,78 -2,16 -1,56 8. CHISELET 88,7 9,18 -7,33 -0,72 9. CIOCĂNESTI 70,3 -5,49 -5,24 -0,7 10. CIOLPANI 77,1 -4,67 4,41 -1,36 11. CLINCENI 70,5 1,86 4,03 -1,27 12. COLIBAŞI 69 7,55 -19,69 -1,57 13. COMANA 76,6 0,12 -0,66 -1,27 14. CORBEANCA 64,9 -5,94 -0,78 -0,34 15. CREVEDIA MARE 76,5 -3,9 3,16 -1,06 16. DASCĂLU 86 -6,1 -13,93 -0,68 17. DĂRĂŞTI ILFOV 74,6 6,2 -15,1 -1,73 18. DOMNEŞTI 73 3,53 6,41 -0,78 19. FLOREŞTI 68,6 3,28 -0,92 -1,54 STOENEŞTI 20. FRĂSINET 39,1 -9,58 -10,83 -0,33 21. FRUMUŞANI 75,7 2,55 -4,1 -0,58 22. FUNDENI 70 13,88 -0,17 -0,58 23. GĂISENI 76,3 -11,83 -2,69 -0,89 24. GĂNEASA 75 -9,47 -1,79 -0,07 25. GOSTINARI 83,9 -1,33 -18,47 -1,25 26. GRĂDINARI 79,7 3,31 1,19 -1,11 27. GRĂDIŞTEA 74,4 -8,23 -3,48 -1,1 28. GREACA 76,1 14,78 -6,43 -1,65 29. GRUIU 76,6 -12,26 -8,19 -0,91 30. HOTARELE 78 3,43 -11,17 -1,6 31. ILEANA 92 -10,49 -11,45 -0,49 32. JOIŢA 64,9 0,52 0,09 -1,21 33. LUICA 66,8 9,21 -7,93 -0,13 34. MÂNĂSTIREA 76,3 2,41 -6,51 -0,03 35. MITRENI 68,2 -3 1,93 -1,32 36. MOARA VLĂSIEI 67,6 -7,76 0,12 -1,31 37. NANA 72,3 1,55 -11,21 -0,28 38. NICOLAE BĂLCESCU 81,9 -14,09 -7,61 -0,5 39. NICULEŞTI 69,3 -5,89 -2,88 -1,01 40. OGREZENI 79,8 12 4,6 -1,02 20 130DUMITRU CHIRIAC, MANUELA SOFIA STĂNCULESCU, CRISTINA HUMĂ 41. PETRĂCHIOAIA 77,8 -14,8 -5,98 -0,49 42. PLĂTĂREŞTI 72,8 -10,3 -2,63 -0,22 43. RADOVANU 76,2 3,94 9,69 -0,96 44. SĂRULESTI 74,8 -0,43 -1,37 -0,2 45. SINEŞTI 86,7 -6,58 -11,23 -0,33 46. SNAGOV 77,7 -9,29 13,51 -0,81 47. SPANŢOV 75,8 -0,22 -10,11 0,21 48. ŞOLDANU 68,4 -7,71 -2,91 -0,03 49. ŞTEFĂNEŞTII DE JOS 73,8 -3,55 4,99 -1,28 50. TĂMĂDĂU MARE 76,6 -13,13 -2,21 -0,94 51. TĂRTĂŞEŞTI 77,3 2,42 5,35 -1,13 52. TUNARI 68 6,48 6,55 -0,45 53. ULMI 70,5 -0,18 -8,63 -1,14 54. VALEA ARGOVEI 91,6 -1,64 -12,27 0,07 55. VALEA DRAGULUI 71,8 8,32 -10,36 -1,06 56. VASILAŢI 80,6 -4,26 -3,85 -0,6 57. VĂRĂŞTI 74,1 3,48 -16,26 -1,4 58. VÂNĂTORII MICI 70,1 -15 -11,18 -0,92 59. VIDRA 77,4 -3,24 -4,67 -1,46 LOCALITĂŢI CU RISC MAXIM DE SĂRĂCIE (DECILA 2) 1. GURBĂNEŞTI 96,8 -3,68 -15,3 0,63 2. NUCI 93,8 -4,84 -25,4 -0,98 3. SOHATU 104,5 -14,68 -19 -1,08 Legendă: * Media naţională = 75,4%. ** Media naţională = 0. *** Media naţională = 0. **** Media naţională = 0. 21 131 DEZVOLTAREA COMUNITARĂ RURALĂ A ZONEI METROPOLITANE BUCUREŞTI Tabelul nr. 4 ZONA METROPOLITANĂ BUCUREŞTI – REŢEAUA AŞEZĂRILOR RURALE – COMUNA Judeţul Nr. Nr.loc. Dist. de Poziţia pe cãile de sate 1996 Buc.km comunicaţie Pe Pe Pe C.F E/DN DJ LOCALITĂŢI DEZVOLTATE 1. AFUMAŢI IF 1 6.325 17 • 2. BALOTEŞTI IF 3 6.676 23 • • 3. BOLINTIN-DEAL GR 2 6.314 20 • 4. BRAGADIRU IF 1 7.117 13 • 5. BRĂNEŞTI IF 4 7,952 20 • • 6. CHIAJNA IF 3 7.479 11 • • 7. CHITILA IF 2 12.175 12 • • 8. CORNETU IF 2 4.304 17 • 9. DOBROEŞTI IF 2 6.135 6 • 10. JILAVA IF 1 8.792 12 • • 11. MĂGURELE IF 5 8.201 12 • 12. MOGOŞOAIA IF 1 4.787 11 • • 13. OTOPENI IF 2 10.421 14 • 14. PANTELIMON IF 1 14.080 10 • 15. POPEŞTI-LEORDENI IF 1 13.392 11 • 16. VOLUNTARI IF 1 27.091 10 • • TOTAL 32 151.240 7 11 5 LOCALITĂŢI CU POTENŢIAL DE DEZVOLTARE 1. BERCENI IF 1 3,935 15 • 2. CIOROGÂRLA IF 2 4.559 16 • • 3. CREVEDIA DB 5 6.125 31 • 4. CURCANI CL 2 5.267 45 • • 5. 1 DECEMBRIE IF 2 8.519 17 • 6. DRAGOMIREŞTI-IF 3 4.030 15 • VALE 7. GLINA IF 3 6.270 17 • • 8. PERIŞ IF 3 7.183 36 • • 9. ROATA DE JOS GR 4 8.306 56 • 10. ULMENI CL 1 5.575 69 • TOTAL 25 59.769 3 4 6 LOCALITĂŢI CU NIVEL MEDIU DE DEZVOLTARE 1. ADUNAŢII COPĂCENI GR 4 6.571 20 • 2. BELCIUGATELE CL 5 1.958 24 • 3. BUTIMANU DB 4 2.435 41 • 4. BUTURUGENI GR 4 4.191 23 • 5. CĂSCIOARELE CL 1 2.312 79 • 6. CERNICA IF 5 8.148 16 • • 22 132DUMITRU CHIRIAC, MANUELA SOFIA STĂNCULESCU, CRISTINA HUMĂ 7. CHIRNOGI CL 1 8.216 68 • 8. CHISELET CL 1 3.608 85 • 9. CIOCĂNEŞTI DB 5 5.280 32 • 10. CIOLPANI IF 4 4.448 26 • 11. CLINCENI IF 2 4.577 19 • 12. COLIBAŞI GR 2 4.007 27 • 13. COMANA GR 5 7.597 35 • • 14. CORBEANCA IF 4 3.287 23 • 15. CREVEDIA MARE GR 6 4.898 49 • 16. DASCĂLU IF 4 2.253 24 • 17. DĂRĂŞTI-ILFOV IF 1 2,839 21 • 18. DOMNEŞTI IF 2 5.756 16 • 19. FLOREŞTI-GR 3 8.611 40 • STOENEŞTI 20. FRĂSINET CL 6 1.884 70 • 21. FRUMUŞANI CL 6 4.675 25 • 22. FUNDENI CL 1 5.208 20 • • 23. GĂISENI GR 4 5.409 42 • 24. GĂNEASA IF 5 4.164 24 • 25. GOSTINARI GR 2 2.628 30 • 26. GRĂDINARI GR 3 3.427 29 • 27. GRĂDIŞTEA IF 2 2.853 42 • • 28. GREACA GR 3 2.939 44 • 29. GRUIU IF 4 6.452 45 • • 30. HOTARELE GR 5 9.220 31 • 31. ILEANA CL 9 3.633 43 • 32. JOIŢA GR 4 8.535 22 • 33. LUICA CL 2 2.318 48 • • 34. MÂNĂSTIREA CL 3 5.975 91 • 35. MITRENI CL 3 4.895 50 • • 36. MOARA VLĂSIEI IF 2 5.669 34 • • 37. NANA CL 1 2.728 52 • 38. NICOLAE BĂLCESCU CL 3 1.468 62 • 39. NICULEŞTI DB 3 4.399 43 • 40. OGREZENI GR 2 4.824 36 • 41. PETRĂCHIOAIA IF 4 2.471 23 • 42. PLĂTĂREŞTI CL 4 4.036 22 • 43. RADOVANU CL 2 5.517 39 • 44. SĂRULEŞTI CL 7 3.101 45 • 45. SINEŞTI IL 6 2.389 31 • 46. SNAGOV IF 5 5.844 40 • • 47. SPANŢOV CL 3 4.431 77 • 48. ŞOLDANU CL 2 3.419 40 • 49. ŞTEFĂNEŞTII DE JOS IF 3 3.714 16 • 23 133 DEZVOLTAREA COMUNITARĂ RURALĂ A ZONEI METROPOLITANE BUCUREŞTI 50. TĂMĂDĂU MARE CL 7 2.510 37 • 51. TĂRTĂŞEŞTI DB 3 5.034 29 • • 52. TUNARI IF 2 3.067 18 • 53. ULMI DB 8 3.895 28 • 54. VALEA ARGOVEI CL 5 2.684 55 • 55. VALEA DRAGULUI GR 1 3.282 31 • • 56. VASILAŢI CL 4 7.449 31 • • 57. VĂRĂŞTI GR 2 6.316 25 • 58. VÂNĂTORII MICI GR 8 5.006 56 • 59. VIDRA IF 3 7.966 17 • • TOTAL 209 266.426 12 16 43 LOCALITĂŢI CU RISC MAXIM DE SĂRĂCIE 1. GURBĂNEŞTI CL 5 1.575 63 • 2. NUCI IF 5 3.125 43 • 3. SOHATU CL 2 3.557 36 • TOTAL 12 8.257 3 TOTAL GENERAL 278 485.692 21 31 57 VIITORUL FAMILIEI – PERSPECTIVE ŞI IPOTEZE CRISTIAN CIUPERCĂ O posibilă modalitate de a explica şi prognoza mutaţiile din cadrul familiei, privită ca instituţie socială, ar fi aceea a raportării la diversele teorii, care încearcă, fiecare în felul ei, să identifice un model de evoluţie universal valabil. Pe de o parte, avem teoria evoluţiei uniforme construită de D. Chirot (1994), care ne spune că toate societăţile trec prin aceleaşi stadii, în ciuda faptului că apar unele distincţii legate de fenomenul întârzierii. Societăţile întârziate vor urma şi ele aceleaşi stadii, numai că în epoci diferite. Din această perspectivă, nu trebuie ignorat faptul că perioadele de timp nu sunt uniforme, chiar dacă stadiile sunt uniforme. Legea precipitării fazelor de evoluţie, care (conform lui I. Bădescu, 1996) îi aparţine atât lui A. Zeletin, cât şi lui M. Manoilescu, ne arată că societăţile întârziate trec mult mai repede de la un stadiu la altul decât au făcut-o societăţile cu evoluţie normală. De asemenea, cu toate că există diferenţe, datorate perioadelor temporale în care s-a petrecut intrarea într-un anumit stadiu, asemănările datorate stadiului sunt mai importante decât deosebirile datorate perioadei. Cu alte cuvinte „procesul evoluţionar e mai puternic decât procesul istoric” (I. Bădescu, 1996, 10). Pe de altă parte, există teorii care susţin că nu toate societăţile trec prin aceleaşi stadii, iar procesul istoric e mai puternic decat procesul evoluţionar. C.D. Gherea (1910) a înălţat această descoperire la rang de lege („legea epocii dominante” sau „legea orbitării”). El consideră că „în ţările înapoiate, transferul formelor sociale de viaţă se face înainte de a se fi dezvoltat în sânul societăţii toate condiţiile necesare pentru astfel de forme de convieţuire socială” (C.D. Gherea, 1945, 257-258). Această idee e consonantă cu legea evoluţiei de la forme la fond, care ne avertizează că societăţile întârziate, prin împrumut cultural, fără un fond corespunzător, susţin forme noi, ceea ce antrenează consecinţe necunoscute de societăţile cu evoluţie normală. D. Dungaciu (1996) evidenţiază faptul că societăţile supuse legii formei fără fond pot suferi o răsturnare axială a sensului evoluţiei şi chiar a direcţiei lor de înaintare istorică, pentru că nimic nu le garantează evoluţia de la forme la fond. Care dintre cele doua teorii este viabilă? S-ar părea că nu putem răspunde cu certitudine. Însă, mai important decât a alege un răspuns la această întrebare este faptul că civilizaţia progresează oricum, în contextul existenţei unor societăţi care evoluează uniform şi al altora care evoluează trecând peste etape. Putem exemplifica această idee cu celebrele valuri ale lui A. Toffler (1981). Autorul citat împarte civilizaţia în trei faze: CALITATEA VIEŢII, XII, nr. 1-4, 2000, p. 135-142. 2 136CRISTIAN CIUPERCĂ 1) faza agricolă a Primului Val (8000 i.e.n. - 1750 e.n.); 2) faza industrială a celui de-Al Doilea Val (1750 - 1955); 3) faza electronică a celui de-Al Treilea Val (din 1955 încoace). Plecând de la această împărţire, A. Toffler consideră că societăţile pot evolua uniform, trecând prin toate cele trei faze, sau pot trece direct din faza agricolă în cea electronică. Şi aceasta pentru că civilizaţia celui de-Al Treilea Val are numeroase trăsături similare cu civilizaţia Primului Val (producţie descentralizată, muncă la domiciliu etc.), congruenţa dintre ele făcând posibil ca multe ţări de astăzi aparţinând Primului Val să preia unele dintre trăsăturile civilizaţiei celui de- Al Treilea Val, fără să treacă prin faza de dezvoltare proprie celui de-Al Doilea Val. Din perspectiva evoluţiei rolurilor familiale şi sociale, Toffler pleacă de la premisa că, în Primul Val, munca se caracteriza printr-un grad redus de interdependenţă, fiecare ştiind ce are de făcut, dar făcând altceva. Al Doilea Val a crescut gradul de interdependenţă funcţională, dar nu şi familială. Munca în propriul cămin a rămas o activitate cu un grad scăzut de interdependenţă. În schimb, bărbatul a preluat responsabilitatea pentru o formă de muncă mai avansată, din punct de vedere istoric, pe când femeia a rămas s-o efectueze pe cea veche. „El s-a îndreptat spre viitor, pe când ea a rămas în trecut” (A. Toffler, 1981, 85). Al Treilea Val a crescut gradul de interdependenţă familială, dar nu şi funcţională. Noul mod de producţie, crede Toffler, implică revenirea la industria casnică, pe o bază superioară, electronică. Acest punct de vedere este opus aceluia susţinut de A. Prost (1985) care afirmă că, începând cu secolul XX, se impune zoningul, adică „nimeni nu mai lucrează acolo unde-şi petrece viaţa şi nu mai locuieşte acolo unde lucrează” (A Prost, 1985, 29-30). Declinul muncii la domiciliu corespunde revendicării unei vieţi private, iar dacă munca e integrată în viaţa privată, această muncă o absoarbe în întregime. A. Prost duce şi mai departe această idee, considerând că extensiunea vieţii private nu se mărgineşte doar la ruperea de activitatea profesională, ci vizează schimbări calitative chiar în interiorul perimetrului privat. Astfel, locuinţele moderne sunt alcătuite din mai multe încăperi, cu mai mult spaţiu, ceea ce implică dreptul fiecărui membru al familiei la propria sa viaţă privată. Acest drept merge până acolo încât, conform autorului citat, familia încetează a mai fi o instituţie, pentru a deveni un simplu loc de întâlnire a câtorva vieţi private. Punctul de vedere prezentat, al trăirii în compartimente sau al împărţirii vieţii într-un număr de sectoare funcţionale separate (căminul şi locul de muncă, munca şi timpul liber, viaţa personală şi cea profesională etc.) a fost susţinut şi de alţi specialişti, de-a lungul timpului (E. Strecker, 1943 apud K. Horney, 1945, R. Bellah şi alţii, 1985 etc.). Revenind la A. Toffler, acesta consideră că familia electronică apare şi se dezvoltă pentru că ea are cele mai multe şanse de supravieţuire în sistemul capitalist pe care ni-l oferă viitorul. După el, consecinţele imediate ar fi creşterea intimităţii, o mai mare stabilitate, reducerea relaţiilor interumane, restabilirea 3 VIITORUL FAMILIEI -– PERSPECTIVE ŞI IPOTEZE 137 sentimentului de apartenenţă la colectivitate. De asemenea, prezenţa ambilor parteneri în casă ar stimula participarea, atât la munca gospodărească, cât şi la cea profesională. Pentru că nu se mai poate ca viaţa profesională a cuiva să rămână complet separată de cea personală. Pentru că devine aproape imposibil să-ţi excluzi complet partenerul dintr-un întreg domeniu de existenţă. De aceea, „revoluţia rolurilor face parte din Al Treilea Val”, val care aduce o „diversitate caleidoscopică de aranjamente de roluri” (A. Toffler, 1996, 83). Argumentaţia lui Toffler este destul de coerentă, până la un anumit punct. Este destul de probabil ca viitorul să ne aducă familii electronice, fie că le întâlnim în cadrul căsătoriilor deschise, fie că le regăsim în cadrul cuplurilor fără descendenţi, al familiilor reconstituite sau reorganizate. Însă ne punem (cel puţin) un semn de întrebare în privinţa ideii conform căreia familia electronică reduce relaţiile interumane, măreşte stabilitatea, restabileşte sentimentul de apartenenţă la colectivitate. Aşa cum a privit A. Toffler apariţia acestui tip de familie (îndeosebi din perspectivă economică), el pare mai mult o configuraţie familială, nu de ordin conjugal, ci asociativ, care tinde să aibă mai mult funcţionalitate decât intimitate. Sociologul american a conştientizat că societatea viitorului va fi dominată de calcul şi profit, însă a considerat că simpla asociere a indivizilor în familii electronice va garanta creşterea stabilităţii şi a solidarităţii conjugale, concomitent cu reducerea relaţiilor interumane. Noi credem că acest tip de asociere mai degrabă separă indivizii decât îi uneşte, în sensul că favorizează apariţia unor cupluri care rămân în această asociere doar atât cât nu intervine o alta, mai profitabilă. Dimpotrivă, acest tip de familie ar avea o stabilitate scăzută, pentru că motivaţiile care stau la baza lui sunt foarte puţine, bazate pe reflecţie şi interes. Apoi, după E. Durkheim (1893, 19), „sursa solidarităţii conjugale stă în diviziunea muncii sexuale”. Însă familia electronică nu mai oferă o delimitare clară între activităţile bărbatului şi cele ale femeii, fapt care reduce coeziunea cuplului conjugal, solidaritatea acestuia. Ar mai fi de subliniat că mulţi teoreticieni susţin nu o reducere a relaţiilor interumane, ci, dimpotrivă, o creştere considerabilă a acestor relaţii. Teza lui Toffler conform căreia va creşte gradul de dependenţă interfamilială, dar nu şi extrafamilială este aprig contestată de susţinătorii individualismului, care consideră că indivizii se recunosc în legături tot mai variate, în relaţii interpersonale sărăcite de conţinut afectiv, cu treceri rapide de la o stare la alta, de la un rol la altul. În fine, ipoteza lui Toffler cu privire la restabilirea sentimentului de apartenenţă la colectivitate ţine mai mult de căutarea unor congruenţe cu familia caracteristică Primului Val, decât de realizarea efectivă a unor reţele de familii comunitare, care să restabilească acest sentiment. Ca să nu mai amintim faptul că, sentimentul de apartenenţă la colectivitate în familia Primului Val avea la bază forme de manifestare care azi s-au diminuat considerabil: obişnuinţa, memoria, tradiţia. Nimic nu garantează că, odată constituită, reţeaua de familii electronice va 4 138CRISTIAN CIUPERCĂ restabili sentimentul de apartenenţă la colectivitate, în absenţa acestor forme de manifestare. O formă de familie ce va cunoaşte şi ea o tendinţă accentuată de proliferare este familia cu dublă carieră. Mariajul cu dublă carieră nu înseamnă simpla implicare a doi salariaţi, ci faptul că amândoi sunt angajaţi în ocupaţii în care avansarea este posibilă. Cu alte cuvinte, soţia nu doar suplimentează venitul familiei, ci este implicată într-o profesie solicitantă şi plină de satisfacţii. Avantajele dublei cariere includ răsplata psihologică personală a realizării de sine, dezvoltarea spiritului de independenţă la femei şi gratificarea fiecăruia prin celălalt. Aceasta din urmă poate presupune munca împreună, dar, mai adesea, este o chestiune de a face sugestii sau doar de a discuta despre activitatea celuilalt. Familia cu dublă carieră se poate regăsi în configuraţiile familiei restructurate (I. Mitrofan, C. Ciupercă, 1998), întâlnite şi în cazul familiei electronice (căsătorii deschise, cupluri fără descendenţi etc.). De fapt, cele două tipuri de familie nu sunt entităţi distincte, diferite de configuraţiile familiei restructurate, ci doar alte denumiri ale aceleiaşi realităţi sociale, denumiri date în funcţie de un anumit criteriu: modul de îndeplinire a rolurilor conjugal-parentale. Revenim la problema evoluţiei. M. Olson (1982) consideră că, cu cât este mai lungă perioada de stabilitate socială, cu atât e mai dificil să se producă o schimbare. Dificultatea poate atinge un asemenea nivel încât, uneori, schimbarea nu se produce nici dacă există o recunoaştere generală a faptului că este necesară. Din această perspectivă, pare mai probabil ca societăţile potrivnice schimbării să adopte varianta evoluţiei neuniforme, favorizând apariţia şi proliferarea formelor fără fond. Dimpotrivă, în societăţile mai flexibile, mai receptive la schimbările cerute de realitatea socială, pare mai probabil să se manifeste evoluţia uniformă, trecerea printr-o multitudine de faze succesive. În primul caz, factorul fundamental al schimbării poate fi căutat în procesul imitaţiei, aşa cum l-a văzut G. Tarde (1901), ca un model analogic general al schimbării sociale. În cel de-al doilea caz, factorul fundamental al schimbării poate fi căutat în procesul inovaţiei, aşa cum l-a văzut D. Chirot (1994), ca un generator de modificări mentalo-comportamentale. IMITAŢIE SOCIETĂŢI EVOLUŢIE DOMINATE NEUNIFORMĂ FAMILIA RESTRUCTURATĂ INOVAŢIE SOCIETĂŢI EVOLUŢIE DOMINANTE UNIFORMĂ G. Simmel (1989) consideră şi el că oamenii sunt hărţuiţi fără încetare de două tendinţe contradictorii: imitaţia şi distincţia. Autorul citat merge mai departe şi afirmă că păturile dominante sunt axate mai mult pe distincţie, iar cele dominate, pe repetiţie. Analog, spunem noi, societăţile dominante sunt axate mai mult pe 5 VIITORUL FAMILIEI -– PERSPECTIVE ŞI IPOTEZE 139 distincţie, în timp ce societăţile dominate mai mult pe imitaţie, cu menţiunea că imitaţia se manifestă puternic atunci când modelul de imitat nu marchează o ruptură importantă faţă de obişnuinţe. Conform modelului prezentat, ambele linii evolutive conduc, aşadar, la familia restructurată, fapt care generează consecinţe dintre cele mai contradictorii, atât pentru individ, cât şi pentru societate. Totuşi, putem infera ipoteza potrivit căreia societăţile cu evoluţie uniformă tind să inducă proliferarea familiilor electronice într-o mai mare măsură decât a familiilor cu dublă carieră (specifice mai mult societăţilor cu evoluţie neuniformă, în care nu există o infrastructură adecvată, iar forma premerge fondului). Una dintre cele mai importante consecinţe este pusă în evidenţă de modelul oferit de D. Olson, D. Sprenkle şi C. Russel (1979), care – în analiza lor – pleacă de la două dimensiuni ale vieţii de familie: coeziunea şi adaptabilitatea. FAMILIE PUTERNIC FAMILIE PUTERNIC COEZIVĂ CU STRUCTURĂ COEZIVĂ CU IMPLICARE RIGIDĂ STRUCTURĂ HAOTICĂTOTALĂ FAMILIE FAMILIE MODERNĂ PATRIARHALĂ STRUCTURĂ STRUCTURĂ RIGIDĂ HAOTICĂ Axa adaptabilităţii FAMILIE FAMILIE RESTRUCTURATĂ TRADIŢIONAL Ă Axa coeziunii FAMILIE SLAB COEZIVĂ CU FAMILIE SLAB RUPTURĂ STRUCTURĂ RIGIDĂ COEZIVĂ CU TOTALĂ STRUCTURĂ HAOTICĂ Prin coeziune ei înţeleg legătura emoţională dintre membrii familiei (legătură ce poate fi privită ca un continuum, de la ruptură totală la implicare totală) iar prin adaptabilitate, capacitatea familiei de a-şi schimba rolurile (schimbare ce poate fi văzută ca un continuum, de la structură haotică la structură rigidă). După cum se observă, noi am suprapus peste acest model tipurile de familii care caracterizează, în cea mai mare măsură, cele două dimensiuni. A rezultat, cum era de aşteptat, că familia restructurată este una slab coezivă, cu structură haotică, 6 140CRISTIAN CIUPERCĂ adică una caracterizată printr-o slabă implicare emoţională şi o continuă redefinire a rolurilor, deseori dăunătoare pentru instituţie. Dincolo de modelul prezentat, mai importantă rămâne ideea potrivit căreia viitorul va aduce o pluralitate de configuraţii familiale, consecinţă firească a faptului că valorile civilizaţiei contemporane sunt contradictorii (K. Horney, 1945) şi nimeni nu poate afirma cu certitudine că un sistem de valori este cu adevărat mai bun decât altul (R. Bellah, şi alţii, 1985). Mai mult, oamenilor nu le mai pasă de sistemele de valori ale altora, atâta timp cât ele nu le încalcă pe ale lor. Care sunt implicaţiile acestui fapt ? 1) Fiecare face ce vrea, fiecare trăieşte cum crede de cuviinţă şi opţiunea lui trebuie respectată. Practic, nu mai este admis să-ţi spui părerea, pentru a încerca s-o impui ca regulă generală, ca normă (N. Elias, 1991, J.C. Kaufmann, 1995). 2) Transformarea individului în celula de bază a societăţii, una dintre inovaţiile cele mai frapante ale modernităţii occidentale (J. Baechler, 1992, p.68). Accentuarea individualismului (A de Tocqueville, 1835, E. Fromm, 1984, R. Bellah şi alţii, 1985 etc.) tinde să se generalizeze, chiar dacă au apărut puncte de vedere conform cărora societăţile rurale şi sărace vor rămâne mai degrabă colectiviste, cu toate implicaţiile ce decurg de aici (G. Hofstede, 1996). 3) Valorizarea toleranţei, în condiţiile în care agăţarea rigidă de propriile standarde şi valori înseamnă marginalizare faţă de ceilalţi. De aceea, toleranţa este o valoare în creştere (Eurobarometre, 1993), însă nu trebuie ignorată nici ideea conform căreia aceasta n-ar fi departe de indiferenţă (J.C. Kaufmann, 1995). Partea negativă a acestor implicaţii ar fi aceea că libertatea de a face ceea ce vrei generează singurătate, iar independenţa izolează şi însingurează. De aceea, dorinţa adâncă de autonomie tinde să se combine, paradoxal, cu convingerea că viaţa nu are sens dacă nu e împărtăşită cu alţii. Totuşi, de multe ori ezităm să ne exprimăm sentimentul că avem nevoie unul de celălalt, de teamă că dacă am face-o, ne-am pierde astfel independenţa (R. Bellah, şi alţii, 1985). Din această perspectivă, oamenii vor renunţa la imaginea dragostei ca angajament permanent faţă de partener şi, nemaiexistând nevoia de posesiune, dată fiind egalitatea dintre sexe, vor asimila modelul dragostei neangajante, în care partenerii încearcă să găsească plăcerea împreună (J. Seguela, 1998). Astfel, indivizii vor căuta să-şi construiască o viaţă fericită, văzută ca o succesiune de situaţii plăcute şi trăiri pozitive (bani, prieteni, sănătate, carieră profesională, împlinire sexuală etc.). Deşi există riscul, sesizat de H. Eysenck şi M. Eysenck (1981), ca evenimentele plăcute (ce ne fac fericiţi) să ne ridice şi pretenţiile, fapt care ar însemna ca fericirea de azi să reprezinte generatoarea nefericirii de mâine (hora hedonistă), indivizii vor căuta trăirile pozitive într-o configuraţie a familiei restructurate (deoarece „căsătoria este o instituţie depăşită”, G. Vincent, şi alţii, 1985, 84), supusă permanent opţiunii de dizolvare. Se poate ajunge chiar ca un număr semnificativ de membri ai societăţii să trateze căsătoria mai degrabă ca pe un aranjament temporar legal, decât ca pe o făgăduinţă solemnă, ceea ce ar 7 VIITORUL FAMILIEI -– PERSPECTIVE ŞI IPOTEZE 141 schimba însăşi instituţia căsătoriei. Cu alte cuvinte, instituţiile depind de înţelegerea participanţilor lor într-o asemenea măsură încât, dacă cea din urmă se schimbă, se vor schimba şi primele (R. Trigg, 1985, 83). Concluzionând, viitorul ne va aduce o pluralitate de configuraţii adaptative, variante restructurate ale familiei nucleare. Este posibil însă, deşi noi nu credem prea mult în această perspectivă, ca dominaţia familiei restructurate să dureze puţin, caz în care se pune problema identificării modelului dominant înlocuitor. Principiul limitei ne arată că posibilităţile de variaţie ale sistemelor nu sunt nelimitate, iar atunci când aceste posibilităţi sunt epuizate, schimbarea devine recurentă: sistemul revine la una dintre stările anterioare. Revenirea nu recrează identic vechea stare, ci una modificată, întrucât sistemul însuşi s-a schimbat (I. Ungureanu, 1990). Prin urmare, principiul limitei schimbării (P. Sorokin, 1941) ne arată că aceasta este prea complexă pentru a fi redusă la o formă sau alta, dar nu îndeajuns de complexă pentru a nu i se putea găsi uniformităţile sau legile. Aşadar, la momentul oportun, specialiştii vor putea identifica modelele familiale care vor înlocui familia restructurată. Însă, pentru acest lucru, trebuie create mai întâi condiţiile acestei înlocuiri. BIBLIOGRAFIE 1. Baechler, J., Grupurile şi sociabilitatea, în Tratat de Sociologie (coord. Boudon, R.), Bucureşti, Editura Humanitas, 1997. 2. Bădescu, I., De la teoriile evoluţiei uniforme la teoriile dezvoltării deschise, în Istoria sociologiei. Teorii contemporane (coord. Bădescu, I., Dungaciu, D., Baltasiu, R.), Bucureşti, Editura Eminescu, 1996. 3. Bellah, R. (coord.), Americanii. Individualism şi dăruire, Bucureşti, Editura Humanitas, 1998. 4. Chirot, D., Societăţi în schimbare, Bucureşti, Editura Athena, 1996. 5. Dobrogeanu-Gherea, C., Neoiobăgia. Studiu economico-sociologic al problemei noastre agrare, Bucureşti, Socec, 1910. 6. Dobrogeanu-Gherea, C., Socialismul în ţările înapoiate, Bucureşti, Editura Politică, 1968. 7. Dungaciu, D., Forma fără fond. Noutatea unei idei, în Istoria sociologiei. Teorii contemporane (coord. Bădescu, I., Dungaciu, D., Baltasiu, R.), Bucureşti, Editura Eminescu, 1996. 8. Durkheim E., De la division du travail social, Paris, Felix Alcan, 1893. 9. Elias, N., La Société des individus, Paris, Fayard, 1991. 10. Eysenck, H., Eysenck, M., Descifrarea comportamentului uman, Bucureşti, Editura Teora, 1998. 11. Fromm, E., The Fear of Freedom, Bucureşti, Editura Teora, 1998. 12. Hofstede, G., Managementul structurilor multiculturale, Bucureşti, Editura Economică, 1996. 13. Horney, K., Our Inner Conflicts, New-York, W.W. Norton & Company, 1945. 14. Kaufmann, J.C., Corps des femmes, regards d’hommes, Paris, Nathan, 1995. 15. Mitrofan, I., Ciupercă, C., Incursiune în psihosociologia şi psihosexologia familiei, Bucureşti, Editura Mihaela Press, 1998. 16. Olson, D., Sprenkle, D., Russel, C., Circumplex Model of Marital and Family Systems: Cohesion and Adaptability Dimensions, Family Types and Clinical Applications, în Family Process, 1979. 8 142CRISTIAN CIUPERCĂ 17. Olson, M., The Rise and Decline of Nations, New-Haven, Yale University Press, 1982. 18. Prost, A., Frontierele şi spaţiile privatului, în Istoria vieţii private (coord. Aries, P., Duby, G.), Bucureşti, Editura Meridiane, 1997. 19. Seguela, J., Viitorul viitorului, Bucureşti, Editura Aldo Press, 1998. 20. Simmel, G., Philosophie de la modernité, Paris, Payot, 1989. 21. Sorokin, P., Social and Cultural Dynamics, New-York, American Books Company, 1941. 22. Tarde, G., L’opinion et la foule, Paris, Felix Alcan, 1901. 23. (de) Tocqueville, A., Despre democraţie în America, Bucureşti, Editura Humanitas, 1995. 24. Toffler, A., Al treilea val, Bucureşti, Editura Politică, 1983. 25. Toffler, A., Previziuni. Premise, Bucureşti, Editura Antet, 1996. 26. Trigg, R., Înţelegerea ştiinţelor sociale, Bucureşti, Editura Ştiinţifică, 1996. 27. Ungureanu, I., Paradigme ale cunoaşterii societăţii, Bucureşti, Editura Humanitas, 1990. 28. Vincent, G., Leveau, R., Nahum, P., Schnapper, D., Diversităţile culturale, în Istoria vieţii private (coord. Aries, P., Duby, G.), Bucureşti, Editura Meridiane, 1985. CONŞTIENTIZAREA DREPTURILOR COPIILOR CA METODĂ DE PREVENIRE A ABUZULUI ELENA URSA INTRODUCERE Copiii reprezintă viitorul unei naţiuni, dezvoltarea unei ţări depinzând de grija şi educaţia pe care aceştia o primesc. De-a lungul istoriei, copilul a fost privit ca fiind proprietatea părinţilor şi a tutorilor, aceştia putând să-l trateze după bunul lor plac, fără a putea fi traşi la răspundere. În ultimele decenii, s-a produs în mod evident o evoluţie a valorilor, normelor şi standardelor juridice care reglementează situaţia copilului. În momentul actual, toate societăţile civilizate acceptă ideea conform căreia copilul nu aparţine nici familiei nici statului, ci îşi aparţine sieşi, sub protecţia părinţilor săi (Şi noi avem drepturi, Dosar educativ, 1995). Odată cu recunoaşterea dreptului suprem al copilului ca persoană umană independentă, nevoile copilului au început să fie tratate ca drepturi a căror satisfacere nu mai este facultativă (societatea poate decide să le satisfacă sau nu), ci obligatorie. La nivel global, în ceea ce priveşte copilul şi drepturile acestuia, acest lucru apare mai pregnant o dată cu adoptarea Convenţiei Naţiunilor Unite cu privire la Drepturile Copilului (20 noiembrie 1989) (Şi noi avem drepturi, Dosar educativ, 1995). În ultimele decenii, în ţările occidentale s-a făcut un pas înainte în recunoaşterea riscurilor şi abuzurilor la care sunt expuşi copiii (Rotariu, 1996). Au fost înregistrate creşteri masive ale cazurilor de abuz şi neglijare, astfel a crescut interesul pentru identificarea şi combaterea acestora, au apărut tot mai multe servicii specializate în depistarea, tratarea şi prevenirea cazurilor de neglijenţă (Cooper & Ball, 1993). În România, copilul a fost considerat întotdeauna o valoare centrală a familiei. În ciuda opţiunii politice a regimului comunist de a pune copilul în centrul preocupărilor societăţii şi a unor măsuri politice consecvente acestui principiu generos, unele dintre aceste măsuri, cum ar fi cele pronataliste, au fost contradictorii, confuze (Constantinescu, 1997). După 1989, societatea românească, ajutată de organisme internaţionale, a iniţiat o serie de acţiuni în favoarea copilului. De asemenea, guvernul şi parlamentul au adoptat o serie de acte normative având drept obiectiv protecţia copilului. Cu toate acestea, se poate spune despre copil că este una dintre CALITATEA VIEŢII, XII, nr. 1-4, 2000, p. 143-158. 2 144ELENA URSA categoriile sociale care încă se confruntă cu multe probleme rămase nerezolvate din cauza perioadei de tranziţie prin care trece ţara noastră. La 20 septembrie 1990, România a ratificat Convenţia Naţiunilor Unite cu privire la Drepturile Copilului. În articolul 19 se prevede obligaţia statului de a proteja copiii de toate formele de abuz şi neglijare. Cu toate acestea, problematica abuzului este aproape necunoscută în România. Acest subiect a început să atragă atenţia, la început, cercurilor academice şi profesorilor, iar ulterior, şi mass-media. Recent, abuzurile asupra copiilor au devenit obiectul unei atenţii crescute din partea opiniei publice şi asociaţiilor profesionale şi neguvernamentale (Rotariu, 1996). Există extrem de puţine studii şi cercetări în acest domeniu, lipsesc rapoartele şi anchetele oficiale, toate acestea în situaţia în care copiii din România sunt extrem de vulnerabili la abuz şi neglijare. Putem afirma acest lucru şi datorită faptului că, în privinţa programelor de prevenţie, ţara noastră se află la început de drum. O nouă viziune asupra abuzului a apărut odată cu adoptarea Convenţiei ONU cu privire la Drepturilor Copilului, când a fost recunoscut dreptul suprem al copilului ca persoană independentă, o dată cu asumarea responsabilităţii statului de a apăra respectarea drepturilor copilului chiar în faţa propriei familii. Cu toate că România este semnatară a Convenţiei ONU cu privire la Drepturile Copiilor din 1990, problematica abuzului şi a neglijării copilului este foarte puţin studiată şi cercetată. România nu dispune încă de un sistem pentru protecţia copilului împotriva abuzului, de proceduri de definire şi intervenţie juridică, de competenţe şi standarde profesionale stabilite. PREVENIREA ABUZURILOR ŞI A NEGLIJĂRII COPILULUI Definirea abuzului. Modalităţi şi forme de abuz şi neglijare Abuzul asupra copilului poate fi definit ca fiind comportamentul menit, în mod intenţionat, să cauzeze injurii fizice sau psihice unui minor dependent (Rotariu, 1996). Modalităţile în care se pot comite abuzuri asupra copiilor pot fi foarte diferite: bătăi, pedepse fizice severe, ridiculizare sau degradare repetată, abuz sexual. Forme ale abuzului Abuzul fizic poate fi considerat „minor” când se constată existenţa unor suprafeţe de piele înroşită sau leziuni uşoare şi „major” când este vorba de fracturi sau arsuri. În această categorie este inclusă şi exploatarea copilului prin supunerea la munci fizice dificile care-i depăşesc puterile. Abuzul sexual se concretizează prin supuneri la practici de intruziune orală, genitală sau anală, molestare de natură sexuală, cu contact genital sau fără, exploatare sexuală. 3 CONŞTIENTIZAREA DREPTURILOR COPIILOR CA METODĂ DE PREVENIRE A ABUZULUI 145 Abuzul psihologic/emoţional se referă la izolarea forţată a copilului, neacordarea suportului emoţional, terorizarea, refuzul de a ajuta copilul la solicitarea acestuia, degradarea, devalorizarea, umilirea sau exploatarea morală, denigrarea, coruperea minorului prin învăţarea sau recompensarea comportamentelor rasiste, imorale sau criminale (Rotariu, 1996). Factori de risc Riscul este mai crescut pe măsură ce societatea devine mai mobilă şi au loc schimbări structurale în familii datorită divorţului şi separării. De asemenea, riscul abuzului creşte şi datorită accentuării sărăciei, anumitor boli cronice, situaţii de criză sau datorită abuzului de substanţe. Nu putem omite alte riscuri cum ar fi: perpetuarea modelului abuziv, lipsa educaţiei şi ignoranţa cu privire la abuz, vârsta tânără a părinţilor, număr mare de copii în familie (Zamfir, 1997). În ceea ce priveşte victima, sunt mai predispuşi copiii rebeli, hiperactivi, retardaţi. Nu trebuie uitată vulnerabilitatea crescută şi capacitatea redusă de autoapărare a copilului în general. Datorita vârstei, copiii au o capacitate redusă de anticipare a unor acte comportamentale proprii sau ale adulţilor, capacitate scăzută de înţelegere a efectelor, a consecinţelor unor acţiuni proprii sau ale altor persoane. Ei nu pot discerne între intenţiile bune şi rele ale altor persoane (Bouyx). Copiii care sunt abuzaţi, sau care trec prin perioade repetate de abuz, se simt vinovaţi, incapabili să reacţioneze. Victimele se consideră responsabile pentru abuz, le este frică de adultul abuzator, de faptul că nu vor fi crezuţi sau că, în cazul în care ar face public abuzul, vor fi pedepsite. De aceea, în foarte multe cazuri, victimele nu recunosc abuzul (Pardeck, 1989). Adulţii care au fost victime ale abuzului afirmă că ar fi fost scutiţi de această experienţă dacă la vremea respectivă le-ar fi fost furnizate informaţii despre caracterul criminal al comportamentului abuzatorilor. În urma cercetărilor, s-a constatat că dacă victimele potenţiale opun rezistenţă sau plâng, majoritatea abuzatorilor se opresc şi caută o altă victimă (Pardeck, 1989). Metode de prevenţie Rezolvarea problemei copiilor abuzaţi se realizează printr-o colaborare strânsă între specialişti (asistenţi sociali, medici, asistenţi de ocrotire, psihologi, poliţie şi instanţe de judecată, specialişti angajaţi ai diferitelor departamente), iar competenţele lor sunt foarte clar stabilite. O strategie coerentă de prevenire, combatere şi recuperare a copiilor abuzaţi trebuie să conţină o legislaţie completă cuprinzând legi în măsură să intervină în cazul abuzului, o clară definire a instituţiilor şi a specialiştilor cu responsabilităţi precise. De asemenea, sunt necesare proceduri de intervenţie adecvată în diferite situaţii, pregătirea şi formarea de specialişti, un sistem instituţional care să ofere sprijin şi securitate în situaţiile de criză (Zamfir, 1997). 4 146ELENA URSA În scopul prevenţiei, se pune problema dezvoltării unor programe de sensibilizare a comunităţilor şi a colectivităţilor la problematica abuzului şi neglijării, a consecinţelor şi combaterii acestora. Acţiunile preventive presupun în cadrul programelor şcolare: sensibilizarea copiilor, părinţilor, profesorilor, opiniei publice, comunităţii, vecinătăţii, profesioniştilor implicaţi şi a forurilor competente. (Bond & Compas, 1989) O importanţă deosebită ar putea avea conştientizarea problematicii abuzului în rândul copiilor din şcoli. Aceste programe de prevenţie trebuie să aibă ca şi obiectiv o creştere a competenţei sociale. Programele de prevenţie de la nivelul şcolilor trebuie să pună accentul pe înţelegerea de către copiii a diferitelor tipuri de abuz, achiziţionarea de deprinderi sociale pentru a face faţă eventualelor situaţii de risc, iar în cazul în care deja există astfel de situaţii, curajul de a face dezvăluiri (Bond & Compas, 1989). Programele de prevenţie la nivelul şcolii sunt importante deoarece este ştiut faptul că două treimi dintre victime sunt de vârstă şcolară. Majoritatea părinţilor consideră dificil să le vorbească copiilor despre abuz, deoarece cred că ar putea să îi înspăimânte inutil. Pe de altă parte, dacă ne referim la faptul că există multe cazuri în care abuzul se produce chiar în familie, ar fi semnificativ şi necesar ca şcolile să furnizeze această verigă vitală (Bond & Compas, 1989). Programele şcolare de prevenire ale abuzului sunt eficiente şi atractive datorită faptului că au o acoperire foarte mare, ele putând fi aplicate unui număr foarte mare de copii şi într-un mod eficient din punctul de vedere al costului. Copiii reprezintă o populaţie pentru care învăţarea este o activitate esenţială. Promovarea competenţei sociale Competenţa socială se află la baza funcţionării efective a multor sfere ale vieţii umane şi influenţează semnificativ stima de sine şi adaptarea psihologică. Promovarea competenţei sociale presupune satisfacerea nevoii de servicii pentru copii de către societate, în special atunci când părinţii sunt absenţi, dependenţi, săraci, violenţi sau incapabili să îşi ajute propriii copii. Pe lângă familie, şcolii îi revine un rol important în educaţia şi protecţia copilului. De aceea, atunci când nevoile copilului nu sunt satisfăcute în familie, de acest lucru trebuie să se preocupe şcoala. Programele de prevenţie ar putea viza profesorii; obiectivele acestor programe ar putea să fie, pe de o parte, pregătirea pofesorilor pentru a deveni buni „părinţi” şi, pe de alta, crearea competenţelor necesare pentru a-i învăţa pe copii cum să pună capăt abuzului, dacă acesta are loc, să ştie să opună rezistenţă în situaţii de risc, sau să întrerupă ciclul abuzului. Aceste programe au potenţialul de a reduce posibilitatea abuzului (Wurtele & Miller-Perrin, 1992). 5 CONŞTIENTIZAREA DREPTURILOR COPIILOR CA METODĂ DE PREVENIRE A ABUZULUI 147 Argumente în favoarea prevenţiei Pe fondul unei vulnerabilităţi biologice primare, al riscului genetic şi al unui temperament dificil, dacă există un mediu pozitiv, sau se introduc deprinderi parentale şi resurse necesare în cadrul programelor de prevenţie, atunci se produc rezultate normale în dezvoltarea copilului. În cazul unor condiţii de stress sau de risc în copilărie şi adolescenţă (dezavantaje din punct de vedere al apartenenţei la o minoritate etnică, economică sau socială, stress şi dezorganizare familială, contexte educaţionale neadecvate, sărăcie, abuz, neglijare, disciplină dură, respingere, neadaptare socială), se produc vulnerabilităţi emergente, deficite de competenţă nespecifice (sociale, academice, de autocontrol), stima de sine redusă, sentiment redus al eficacităţii proprii, deficienţe ale deprinderilor de comportament (Hazzard, 1990). Servicii adresate copiilor – programe de prevenţie În SUA, chestiunea abuzului constituie o preocupare la nivel naţional. Iată de ce s-au făcut mai multe eforturi de elaborare a unor programe de prevenţie primară în şcoală. În 1990, din 400 de districte şcolare elementare, 85% au oferit asemenea programe în cel puţin o şcoală în ultimul an. Din 2000 de tineri intervievaţi la telefon la nivel naţional, peste 70% au confirmat că au beneficiat de un program de prevenţie a abuzului sau victimizării în cadrul şcolii, 39% dintre ei în ultimul an. Dovezile empirice nu pot fi folosite pentru a confirma sau a infirma ipotezele referitoare la efectul programelor în sfera valorilor sau convingerilor, dar pot fi folosite pentru a investiga impactul pe care îl au asupra cunoştinţelor şi deprinderilor. De asemenea, pot pune în evidenţă cele mai promiţătoare caracteristici oferite de astfel de servicii. Întrebări care rezultă de aici: - Pot eforturile educative limitate să ducă la schimbări măsurabile ale cunoştinţelor sau nivelului deprinderilor copiilor (de exemplu, reducerea ratei abuzurilor)? - Pot copiii să reţină noi tipare de interacţiune sau comportare dacă astfel de schimbări nu sunt susţinute şi dublate în propria casă sau în cadrul comunităţii? - Funcţionează aceste programe în mod identic la diferite vârste? Există un moment optim pentru iniţierea unor astfel de programe? - Există efecte negative ale acestor programe? Există date semnificative, însă nu întotdeauna substanţiale, care atestă dezvoltarea cunoştinţelor legate de abuzul sexual şi modului de a răspunde la el în rândul copiilor. Din 30 de evaluări, s-a dedus că astfel de programe produc o creştere redusă, dar semnificativă din punct de vedere statistic, a nivelului de cunoştinţe. Unele dintre aceste creşteri s-au observat după prezentări repetate ale conceptelor de-a lungul unei perioade de la 10 până la 15 săptămâni, majoritatea lor fiind realizate după mai puţin de cinci prezentări scurte. 6 148ELENA URSA Se observă diferenţieri la nivelul conceptelor şi deprinderilor. Copiii acceptă mai greu ideea că abuzul poate avea loc din partea persoanelor cunoscute decât din partea persoanelor necunoscute. Multe dintre eforturile de prevenţie sunt făcute spre încurajarea procesului de dezvăluire timpurie. Se furnizează oportunităţi pentru ca victimele abuzului să găsească ajutor şi să prevină astfel continuarea abuzului. Puţinele studii care au măsurat creşterea numărului de dezvăluiri ca urmare a acestor programe sunt încurajatoare. Abuzatorii intervievaţi au spus că indicarea de către victime a faptului că vor spune unui anume adult despre asalt, are drept rezultat inhibarea comportamentului abuzatorului. Astfel, perpetuarea unui astfel de proiect ar fi justificată, şi numai datorită faptului că îi învaţă pe copii să spună pur şi simplu unui adult atunci când intervine o situaţie confuză pentru ei (McKurdy, 1992). Autorii arată că tocmai acei copii şi părinţi care au manifestat niveluri ridicate de frică şi anxietate erau cei care considerau efectul general ca fiind pozitiv şi care au utilizat conceptele în viaţa lor zilnică. Cercetătorii au concluzionat că nivelul de anxietate generală iniţială nu este o indicaţie a faptului că programele au o implicaţie negativă, ci se datorează creşterii preocupării faţă de un aspect neglijat anterior (Daro, 1991). Observaţiile pozitive făcute în urma evaluărilor au condus la concluzia că programele de prevenţie în şcoli reduc eventualitatea ca un copil să cedeze fără rezistenţă în faţa abuzului. La fel de adevărat este că prevenirea abuzului şi neglijenţei necesită mult mai mult decât simpla educare a noii generaţii în privinţa unei conduite eficace (Hazzard, 1990). În loc să ofere concluzii definitive asupra meritelor programului, datele obţinute în urma evaluării sugerează că rezultatele pozitive pot fi maximizate atunci când programele posedă următoarele caracteristici: - oferă copiilor posibilitatea conştientizării şi exersării în clasă a strategiilor de prevenţie, dublată de feedback asupra performanţei lor; - prezintă materialul prin modalităţi stimulative şi variate pentru menţinerea şi captarea interesului; - familiarizează copiii cu concepte cum ar fi comportamentul asertiv, cu deprinderi de luare de decizii şi de comunicare, pe care copiii să le folosească în situaţii zilnice şi nu numai pentru a se apăra de abuz; - subliniază repetat necesitatea ca potenţialele victime să spună ori de câte ori cineva continuă să îi atingă, într-un mod care le produce disconfort; - stimulează dezvoltarea unor programe de mai lungă durată şi mai bine încorporate în programa şcolară (Daro,1993). 7 CONŞTIENTIZAREA DREPTURILOR COPIILOR CA METODĂ DE PREVENIRE A ABUZULUI 149 PRECIZĂRI METODOLOGICE Metodologia cercetării În elaborarea lucrării am pornit de la premisa că o metodă de prevenire a abuzului asupra copilului ar putea fi conştientizarea de către acesta a drepturilor lui. Este cunoscut faptul că foarte puţini elevi îşi cunosc drepturile şi sunt conştienţi de abuzurile care se pot face sau se fac asupra lor. De asemenea, este îngrijorător faptul că abuzurile şi neglijarea la care sunt supuşi sunt considerate ca fiind drepturi ce revin părinţilor pentru a-i pedepsi. Necunoaşterea drepturilor de către copii rezultă şi din faptul că înşişi părinţii acestora nu cunosc drepturile copiilor, iar programele şcolare nu conţin informaţii suficiente în acest sens. Studiile referitoare la programe educative de conştientizare a drepturilor şi de prevenire a abuzurilor sunt inexistente în România, motiv pentru care bibliografia şi studiile pe care le-am analizat în elaborarea lucrării sunt studii şi lucrări efectuate în alte ţări. Precizez că în bibliografie am studiat programe de prevenţie, programe pe care le-am adaptat obiectivelor studiului meu. Obiectivele cercetării • obţinerea unor informaţii referitoare la gradul de cunoaştere a drepturilor copilului; • elaborarea unui program educativ şi implementarea acestui program pentru realizarea unei conştientizări a drepturilor copilului; • elaborarea unei metodologii de evaluare a gradului de cunoaştere a drepturilor copiilor în urma implementării programului educativ; • evaluarea finală pentru demonstrarea eficienţei programului. Populaţia şi eşantioanele Eşantioanele cercetate în lucrare au fost selectate din rândul elevilor din şcoli generale în vârstă de 12-13 ani, elevi în clasele V-VI. Pentru alegerea eşantioanelor, am optat pentru două şcoli, una situată central (Liceul „Gheorghe Şincai”) şi o şcoală dintr-un cartier mărginaş (Şcoala Generală „Ion Agârbiceanu”), deoarece am urmărit să aflu dacă există o diferenţă în gradul de cunoaştere a drepturilor între o şcoală şi alta, plecând de la premisa că la şcoala centrală există mulţi copii care provin din familii de intelectuali şi cu o condiţie materială mai bună, pe când în şcoala de cartier majoritatea elevilor provin din familii de muncitori, iar condiţiile materiale nu sunt, în general, foarte bune. O altă caracteristică a eşantionului a fost nivelul la învăţătură al claselor. Astfel, am optat în fiecare şcoală pentru o clasă bună, iar cealaltă cu un nivel mai scăzut la învăţătură, eventual o clasă cu probleme. Eşantionul iniţial a cuprins un 8 150ELENA URSA număr de 99 de elevi, clasele fiind alcătuite în general din 23 de elevi la Liceul „Gheorghe Şincai” şi 26-27 elevi la Şcoala Generală „Ion Agârbiceanu”. Eşantionul final a cuprins 87 de elevi. Iniţial am realizat un interviu cu profesorii-diriginţi pentru a obţine date despre clasele respective. Metode şi instrumente de lucru În vederea obţinerii unui tablou cât mai complet al situaţiei cunoaşterii de către elevi a drepturilor lor, am optat pentru metoda chestionarului. În conceperea chestionarului am ţinut cont de caracteristicile vârstei acestor categorii de elevi şi am căutat să folosesc întrebări clare şi pe înţelesul lor. Înainte de a-l aplica, am testat chestionarul, cu scopul verificării lui. Chestionarul a cuprins 41 de întrebări, majoritatea închise, câteva semi- deschise şi 2 întrebări deschise. Scopul întrebărilor a fost obţinerea de informaţii privind gradul în care ei îşi cunosc sau nu drepturile, dacă cunosc Convenţia Naţiunilor Unite cu privire la drepturile copilului, sursele de unde au aflat despre drepturi, cunoaşterea dreptului la familie, sănătate, relaţiile lor cu copiii săraci sau cu romii, felul în care percep dreptul la îngrijire, cum percep şi se raportează ei faţă de sărăcie, date despre pedepsele folosite de părinţi şi profesori, date despre discriminare. Chestionarul este împărţit în mai multe secţiuni. Prima secţiune conţine întrebări legate de sursele de la care au aflat despre drepturi şi Convenţia Naţiunilor Unite cu privire la Drepturile Copilului. Următoarea secţiune urmăreşte obţinerea de informaţii în legătură cu diferitele drepturi care ar trebui să le fie asigurate – dreptul la familie, şcoală, sănătate. În continuare, informaţiile cerute au fost în legătură cu discriminarea şi nondiscriminarea. Secţiunea următoare cuprinde întrebări despre pedepse, metode de pedeapsă şi cum se aşteaptă ei să fie pedepsiţi de părinţi şi profesori. În final, întrebările au vizat situaţii în care nu le-au fost respectate drepturile, exploatarea lor prin muncă, eventuala neglijare, întrebări despre abuz, atitudinea faţă de eventualele abuzuri. Administrarea chestionarului a decurs fără probleme. Completarea lui s-a făcut în prezenţa mea şi li s-au furnizat explicaţii unde a fost cazul. Demonstrarea validităţii acestui instrument se va face şi prin analiza datelor. Chestionarul a fost administrat elevilor înainte şi după programul educativ, fiind folosit cu scopul de evaluare. Interviul aplicat profesorilor a fost împărţit în patru părţi. Prima parte a vizat date despre clasă şi elevi. O altă secţiune conţinea întrebări legate de drepturile copilului şi Convenţia Naţiunilor Unite cu privire la drepturile copilului. Secţiunea următoare se referea la modalităţi de pedeapsă. Au fost utilizate seturi de întrebări care au urmărit în principal să scoată în evidenţă date cât mai relevante despre nivelul la învăţătură al clasei, opinia profesorilor despre starea materială a 9 CONŞTIENTIZAREA DREPTURILOR COPIILOR CA METODĂ DE PREVENIRE A ABUZULUI 151 familiilor, pregătirea profesională şi studiile părinţilor. O altă secţiune a interviului viza informaţii despre starea de sănătate a copiilor, comportamentul părinţilor faţă de copii, existenţa unor cazuri de abuz sau neglijare. Interviul a vizat şi obţinerea de informaţii cu privire la gradul de cunoaştere a drepturilor de către profesorii-diriginţi, punctul lor de vedere în aceasta privinţă, cunoaşterea Convenţiei Naţiunilor Unite cu privire la drepturile copilului, dacă sunt de părere că este utilă conştientizarea drepturilor, în ce măsură consideră că este bine să li se vorbească copiilor despre drepturi. Interviul viza obţinerea de opinii despre modalităţi de pedeapsă. După evaluarea iniţială am trecut la aplicarea programului educativ pregătit. Pentru programul educativ am proiectat şi predat un set de lecţii despre drepturile copilului. Drepturile abordate în cadrul lecţiilor au fost grupate în trei categorii: drepturile la care ei participă, drepturile care trebuie să le fie asigurate de către familie, comunitate şi societate şi cea de a treia categorie, a drepturilor lor la protecţie împotriva diferitelor tipuri de abuz. La finalul programului de lecţii, am aplicat chestionarul de evaluare. Scopul acestui chestionar a fost acela de evaluare a programului educativ. De aceea, acest chestionar a avut, în general, aceleaşi întrebări ca şi cel iniţial. În plus, a conţinut câteva întrebări care priveau abuzul asupra copiilor. Prin aceste întrebări am încercat să aflu dacă ei recunosc diferitele tipuri de abuz, să aflu atitudinea lor faţă de abuz, şi să prezint unele metode de dezvoltare a competenţei sociale. Ipotezele cercetării Tema abordată în cadrul lucrării este foarte complexă şi variată. Am plecat de la următoarele ipoteze: • Cunoaşterea şi conştientizarea drepturilor copilului de către copii poate preveni eventualele abuzurile asupra lor. • Existenţa unui program educativ în şcoli duce la cunoaşterea drepturilor şi la creşterea competenţei sociale a copiilor. Analiza şi interpretarea datelor Am pornit de la ideea că toţi cei chestionaţi consideră că „şi copiii au drepturi”, ei răspunzând în proporţie de 100% cu „da”. După aplicarea chestionarului iniţial, am constatat că doar 11,1 % au ştiut să exemplifice trei drepturi, 23,2% nu au enumerat nici unul, iar 13,1% au dat răspunsuri greşite. Situaţia finală însă se prezintă cu totul altfel. De această dată, 79,3% au exemplificat trei drepturi şi 2,3% nu au enumerat nici un drept. În privinţa percepţiei greşite, frecvenţa la evaluarea finală este de 1,1%. 10 152ELENA URSA Comparând proporţia celor care îşi cunosc drepturile iniţial, cu proporţia celor care îşi cunosc drepturile în final, se poate constata că proporţia a crescut semnificativ ca urmare a lecţiilor. Pentru punerea în evidenţă a diferenţei dintre cele două medii – evaluarea iniţială şi cea finală la cele două şcoli – am folosit dintre testele statistice Testul t. În urma aplicării lui, se poate observa o diferenţă foarte semnificativă între cele două medii de 3,362 (la un p=0,001). Aşa cum se poate observa în tabelul de mai jos, există o diferenţă între evaluarea iniţială şi finală. Comparând cele două şcoli se poate observa că la Liceul „Gheorghe Şincai”, atât în clasa a V-a cât şi în clasa a VI-a, există o parte dintre copiii care au ştiut să dea exemple de trei drepturi cum li s-a cerut. În Şcoala Generală „Ion Agârbiceanu” proporţia este mult mai mică: doar de 11,1% în clasa a VI-a, în clasa a V-a nefiind nici un elev care să ştie să dea trei exemple. După programul educativ, se poate observa că în toate clasele a crescut foarte mult frecvenţa. În clasa a VI-a de la Liceul „Gheorghe Şincai”, frecvenţa celor care au exemplificat trei drepturi fiind de 94,1%. Tabelul nr. 1 Frecvenţa cunoaşterii drepturilor – iniţial şi final în cele două şcoli clasele Cls. V-a Cls.V-a Cls.VI-a Cls.VI-a Cls.V-a Cls.V-a Cls.VI-a Cls.VI-a Şincai Agârb. Şincai Agârb. Şincai Agârb. Şincai Agârb. Iniţial Iniţial Iniţial Iniţial Final Final Final Final % N=26 % N=22 % N=24 % N=27 % N=25 % N=19 % N=17 % N=26 19,2 3 drepturi 0,00 12,5% 11,1% 76,0% 84,2% 94,1% 69,2% 2 drepturi 0,00 22,7% 8,3% 25,9% 24,0% 5,3% 5,9% 19,2% 1 drepturi 34,6% 31,8% 41,7% 33,3% 0,00 5,3% 0,00 3,8% Nu 19,2% 36,4% 29,2% 11,1% 0,00 5,3% 0,00 3,8% enumeră Percepţie 19,2% 9,1% 8,3% 18,5% 0,00 0,00 0,00 3,8% greşită 11 CONŞTIENTIZAREA DREPTURILOR COPIILOR CA METODĂ DE PREVENIRE A ABUZULUI 153 Graficul nr. 1 Frecvenţa cunoaşterii drepturilor – iniţial şi în final în cele două şcoli 30 clasele as5int 20 g5int a as6int g6int a 10 as5fin g5fin a t as6fin n u o a g6fin C 0 3 dre drepturipturipercepţie greşită1 pturi drenu enumeră2 îşi cunosc drepturile În privinţa dreptului la opinie, am constatat că iniţial 64,6% dintre elevi considerau important dreptul la opinie, pentru ca în final proporţia să se ridice la 90,8%. Se poate, deci, observa o creştere a frecvenţei cunoaşterii acestui drept în rândul elevilor. În cadrul cercetării, am vizat şi modul în care este respectat dreptul la opinie în cadrul clasei, în familie şi în cadrul grupului de prieteni. Dreptul la opinie în cadrul clasei – aşa cum se poate observa şi în tabelul nr. 2 – este diferit într-un eşantion faţă de celalalt. Astfel, în cazul elevilor de la Şcoala Generală „Ion Agârbiceanu” (şcoală de cartier), se pare că un procent mai mare dintre ei au dreptul la opinie în cadrul clasei ‘întotdeauna’, spre deosebire de cei de la Liceul „Gheorghe Şincai”, care se pare că sunt mai rezervaţi în a-şi exprima opinia. În privinţa dreptului la opinie în cadrul familiei, după cum se poate observa în tabelul următor, frecvenţa cea mai mare a răspunsurilor este de 61%, ceea ce înseamnă că doar ‘câteodată’ opinia lor este luată în considerare. 12 154ELENA URSA Tabelul nr. 2 Opinia în familie – iniţial şi final Frecvenţă Procent Procent validat Procent cumulativ Nonrăspuns 1% 0,5% 0,5% 0,5 Întotdeauna 46% 24,7% 24,7% 25 Deseori 56% 30,1% 30,1% 55,3 Câteodată 61% 32,7% 32,7 88,1% Niciodată 22% 11,8% 11,8 100 Total 186 100 100 În cazul claselor a V-a, se poate observa că la Liceul „Gheorghe Şincai”, la evaluarea iniţială, răspunsul „niciodată” are o frecvenţă mai mică. Atât în cazul elevilor din clasa V-a de la Liceul „Gheorghe Şincai” cât şi al celor de la „Ion Agârbiceanu”, în familie le este deseori respectat dreptul la opinie. În cazul claselor a VI-a, situaţia este cam aceeaşi, opinia lor fiind luată în considerare „câteodată” cu o frecvenţă de 45,8% la Liceul „Gheorghe Şincai” şi 51,9% la şcoala „Ion Agârbiceanu”. La evaluarea finală, ei răspund că opinia lor este luată în considerare întotdeauna – 52,9% în cazul liceului „Gheorghe Şincai” – şi deseori – 53,8% în cazul şcolii „Ion Agârbiceanu”. Majoritatea (în jur de 70%) susţin că întotdeauna au dreptul la opinie în cadrul grupului de prieteni. În privinţa acceptării romilor sau a copiilor săraci în grupul lor de prieteni frecvenţa „acceptării” creşte în cazul evaluărilor finale. Şi într-un caz şi în celalalt, la evaluarea finală, procentul de acceptare a celor diferiţi este de 58,6% în cazul acceptării romilor în grup şi de 59,8% în cazul copiilor săraci. Comparând mediile pentru a vedea dacă există o diferenţă între iniţial şi final în privinţa acceptării romilor în grup, am aplicat din nou Testul t şi am observat că există o diferenţă semnificativă între cele două medii pentru un t = 3,179 (la un p=0,002.) Tot pentru a vedea cum se raportează populaţia studiată la acceptarea sau nu a diferenţei, în cazul atitudinii faţă de copiii săraci, la compararea mediilor cu Testul t a fost obţinută tot o diferenţă semnificativă între cele două medii de t = 3,114 (la un p = 0,002). Şi în acest caz se poate concluziona că în urma programului de evaluare există o diferenţă între gradul de nondiscriminare iniţial şi cel final. În urma intervenţiei, elevii acceptă într-o proporţie mai mare în grupul lor atât copiii romi cât şi copiii săraci. În cazul surselor de informaţii cu privire la drepturi, am constatat că cele mai frecvent menţionate sunt şcoala şi familia. În privinţa modului în care sunt pedepsiţi de părinţi, am constatat ca 85,9% sunt pedepsiţi prin pedepse permise. În cadrul evaluării iniţiale, abuzul emoţional se constată la 7,1% din cazuri, iar abuzul fizic la 4,0%. La evaluarea finală am constatat că răspunsurile în privinţa metodelor permise au aceeaşi proporţie, în 13 CONŞTIENTIZAREA DREPTURILOR COPIILOR CA METODĂ DE PREVENIRE A ABUZULUI 155 schimb a crescut frecvenţa abuzurilor fizice. Nu se constată o modificare semnificativă între iniţial şi final, cea existentă putând fi însă interpretată prin o mai bună conştientizare a drepturilor şi a atitudinii pe care părinţii o au faţă de copii în privinţa pedepselor. Tabelul nr.3 – părinţi Metode de pedeapsă Şcolile iniţial şi final Iniţial Final Metode de pedeapsă părinţi Metode de pedeapsă părinţi Count % Count % Nonrăspuns 3 3,0 3 3,4 Pedepse permise 85 85,9 74 85,1 Abuz emoţional 7 7,1 4 4,6 Abuz fizic 4 4,0 6 6,9 Graficul nr. 2 Metode de pedeapsă – părinţi 100 80 60 40 inal scolile initial si f 20 initial 0 Percent final abuz emotionalnonraspus pedepse permise abuz fi zi c metode de pedeapsa parinti În privinţa pedepselor pe care ei se aşteaptă să le primească din partea părinţilor, această variabilă este corelată cu variabila ‘metode pedepse – părinţi’. Se poate observa din tabelul de mai sus că 72,7% dintre ei se aşteaptă să fie pedepsiţi 14 156ELENA URSA cu metode adecvate (la întrebarea anterioară, 85,9% dintre răspunsuri menţionează metode adecvate). Se poate constata însă că, la evaluarea finală, proporţia celor care răspund că se aşteaptă să fie pedepsiţi cu metode neadecvate a scăzut. Acest lucru poate fi interpretat ca datorat conştientizării noţiunii de abuz. În privinţa modalităţilor de pedeapsă folosite de profesori în cele două şcoli, se poate observa, din tabelul de mai jos, că profesorii îi pedepsesc în general pe elevi cu metode neadecvate. Pe locul următor ca frecvenţă se situează metodele adecvate, abuzul emoţional (7,5%) şi abuzul fizic (3,2%). Se poate constata că există o diferenţă între cele două şcoli în privinţa modalităţilor de pedeapsă pe care le folosesc profesorii. În privinţa abuzului fizic, acesta se constată doar în cazul Şcolii generale „Ion Agârbiceanu”, unde una dintre diriginte mi-a şi mărturisit că ea consideră bătaia ca fiind „ruptă din soare” şi nu consideră a fi foarte grav câte o palmă dată, atunci când este cazul. Graficul nr. 3 Metode de pedeapsă – profesori abuz fic 3,2% nonraspuns abuz emotional 2,7% 7,5% metode adecvate 26,3% metode mai putin ade -cvate 60,2% Referitor la modalităţile în care se aşteaptă ei să fie pedepsiţi de către profesori, putem constata că, iniţial, răspunsurile au fost în concordanţă cu răspunsurile de la variabila anterioară, însă la evaluarea finală se constată o creştere a gradului de conştientizare a pedepselor şi metodelor de pedeapsă. 15 CONŞTIENTIZAREA DREPTURILOR COPIILOR CA METODĂ DE PREVENIRE A ABUZULUI 157 Luând în discuţie diferitele tipuri de abuzuri, şi mai cu seamă pe cel sexual, se poate observa că, în urma programului educativ, 64,4% dintre elevi au recunoscut cele trei tipuri de abuz prezentate în text ca exemplu, au ştiut cui trebuie să se adreseze în caz de abuz. Ei recunosc numai 1-2 tipuri de abuz şi, de asemenea, au ştiut ce trebuie să facă în caz de abuz 32,2%. După programul de lecţii, am constatat că elevii au reuşit să identifice tipurile de abuz într-o proporţie foarte mare, important fiind mai cu seamă faptul că, într-o proporţie mare, ei ştiu cui trebuie să se adreseze. Graficul nr. 4 Capacitatea de recunoaştere a abuzului Bar Chart 70 60 50 40 30 20 10 0 Percent abuzuri srecunoaste un abuz arecunoaste un abuz anu recunoaste abuzurrecunoaste recunoasterea abuzului CONCLUZII În urma analizei informaţiilor şi a rezultatelor statistice, se poate concluziona că: În urma programului educativ : • Gradul de cunoaştere a drepturilor a crescut semnificativ. • A crescut gradul de acceptare a drepturilor celorlalţi (nondiscriminare). • Nivelul de conştientizare a dreptului la opinie s-a îmbunătăţit. 16 158ELENA URSA • Se constată o percepţie corectă a dreptului la îngrijire, în comparaţie cu perioada anterioară programului, când marea majoritate nu aveau o percepţie clară a acestui drept. • S-a înregistrat conştientizarea limitei dintre pedeapsa adecvată şi abuz. Datorită conştientizării şi operaţionalizării informaţiilor privitoare la drepturi în cazul elevilor cuprinşi în studiu, competenţa socială a crescut. Creşterea competenţei sociale poate fi un factor de prevenire a abuzului. BIBLIOGRAFIE 1. *** Convenţia Naţiunilor Unite cu privire la Drepturile Copiilor, 1989. 2. Banciu, Maria, Dreptul familiei, vol. 1, Bucureşti, Argonaut, 1995. 3. Banciu, Maria, Dreptul familiei. vol. 2, Bucureşti, Argonaut, 1997. 4. Bond, Lynne, A., Compas, E., Bruce, Primary Prevention and Promotion in the Schools, Londra, Sage Publications, 1989. 5. Boyd Webb, Social work Practice with Children, The Guilford Press, 1996. 6. Cooper, D., M., Ball, Abuzul asupra copilului, Bucureşti, Alternative, 1993. 7. Daro, Deborah, McCurdy, Karen, Preventing Child Abuse and Neglect în Preventing child Abuse: An evaluation of services to high-risk families, Philadelphia, PA, William Penn Foundation, 1993. 8. Dhooper, Surjit, Singh, Schneider, Phyllis, L., Evaluation of a School-Based Child Abuse Prevention Program, „Research on Social Work Practice”, 1995, vol. 5, no. 1, Londra, Sage Publications. 9. Dolto, Françoise, Când apare copilul, Bucureşti, Humanitas, 1994. 10. Hazzard, A., Prevention of child sexual abuse, în R. Ammerman şi M. Hersen (editori), Treatment of family violence, John Wiley & Sons, 1990. 11. Mănoiu, F., Epureanu, V., Asistenţa socială în România, Bucureşti, ALL, 1996. 12. Pardek, J., T., Oates, Child Abuse and Neglect: Theory, Research and Practice, 1989. 13. Rotariu, T., (coordonator), Expunerea minorilor la abuz şi neglijare în jud. Cluj, World Vision, 1996. 14. Şchiopu, Ursula, Psihologia vârstelor, Bucureşti, Editura Didactică şi Pedagogică, 1980. 15. UNICEF, Şi noi avem drepturi, Bucureşti, Dosar educativ, 1996. 16. UNICEF-UK, Teaching the UN Convention on the Right of the Child. Teachers’ Handbook, Londra, 1990. 17. UNICEF-UK, The Whole Child. A project to introduce the UN Convention on the Rights of the Child to 8-13 year-olds, Londra, 1990. 18. Weinbach, Robert, W., Grinell, Richard, M., Statistici pentru asistenţa socială, 1995. 19. Zamfir, Cătălin, Zamfir, Elena, (coordonatori), Politici sociale, Bucureşti, Alternative, 1995. 20. Zamfir, Cătălin, Zamfir, Elena. Pentru o societate centrată pe copil, Institutul de Cercetare a Calităţii Vieţii, Bucureşti, 1997. SOCIALIZAREA COPIILOR – MOD DE EXERCITARE A ROLURILOR PARENTALE DUMITRU BATÂR CREŞTEREA ŞI SOCIALIZAREA COPIILOR ÎN FAMILIE – PROBLEMĂ A EXERCITĂRILOR ROLURILOR PARENTALE Rolurile din cuplul conjugal format din soţ şi soţie se extind în cadrul familiei, continuându-se cu cele de tată şi mamă îndeplinind aceleaşi obiective de împărţire şi distribuire a aceluiaşi buget de timp, material şi afectiv, în direcţia copilului. Preocuparea părinţilor pentru creşterea şi educarea copiilor a constituit o dominantă a familiei tradiţionale nu numai în societatea noastră. Modul cum s-a realizat acest deziderat este total diferit de la societate la societate, ca şi de la etapă la etapă. Cu toate că ne interesează doar modelul pe care tinerii soţi îl aplică în procesul de socializare, în perioada de creştere a copilului până la vârsta şcolară, nu putem omite că socializarea copilului presupune întreaga perioadă pe care copilul o petrece în familia sa, până la atingerea vârstei adulte. Deşi în contextul de faţă am pus în discuţie comportamentul rolului de tată şi mamă pentru părinţii tineri (până la 27-28 de ani) incluşi în câmpul nostru de investigaţie, problema rolurilor educaţionale ale părinţilor în familie este prezentă în toate tipurile de familie, indiferent de criteriile avute în vedere în eventuale diferenţieri. În evoluţia studiilor asupra familiei sunt identificate investigaţii care supun atenţiei rolul categoric slab al familiei, în mod concret al părinţilor, în realizarea educaţiei în mod direct. F. Aries susţine, referitor la rolul părinţilor în educaţie, că acesta se observă ca fiind foarte vag – ajungând până la dezinteres faţă de copii – în societăţile aristocratice ale secolului XVIII din Europa Occidentală. Multe familii îşi plasau proprii copii în alte familii, atât pentru întreţinere cât şi pentru formare. Mai mult decât educaţia, chiar preocuparea pentru creşterea copiilor din partea mamelor era pusă la îndoială în perioada societăţilor tradiţionale – această grijă crescută a mamelor pentru creşterea şi educarea copiilor fiind o caracteristică a societăţilor moderne. C. Lewi-Strauss, completând aspectul structural parental, atrage atenţia asupra unor modele pe care copiii le învaţă şi le preiau, atât de la societate cât şi de la familie, în întreaga pregătire pentru formarea propriei familii, deci, adăugăm noi, într-o socializare profamilială. CALITATEA VIEŢII, XII, nr. 1-4, 2000, p. 159-171. 2 160DUMITRU BATÂR La fel ca în cazul studiilor asupra familiei în general, şi în cele referitoare la funcţia educativă de socializare se disting clar teoriile sociologice clasice. Funcţionalismul susţine funcţia educativă a familiei în raport cu un sistem social oarecare, în contextul interacţiunii membrilor săi, care urmăresc: 1. Transmiterea şi interiorizarea modelului cultural specific, cu scopul menţinerii, organizării şi funcţionării sistemului social respectiv. 2. Identificarea unor poziţii legitime pentru individ şi plasarea lui în aceste poziţii care, recunoscute de către modelul cultural specific, vor contribui la menţinerea unui consens social. Orice funcţie, deci şi funcţia educaţională a familiei, presupune un proces compus din transformări interne, care prin influenţele asupra sistemului social, poate contribui la menţinerea ordinii interne. R.K. Merton, definind, în contextul funcţionalismului, educaţia drept o acţiune desfăşurată de către generaţia adultă pentru socializarea generaţiei tinere, atrage atenţia înţelegerii acestei funcţii a familiei (ca şi pentru oricare dintre funcţiile specifice unui subsistem social), atât de către actor cât şi de către observator, în acelaşi mod. Funcţia educaţională a familiei este înţeleasă ca o funcţie vitală specifică (oricărui subsistem îi sunt specifice funcţii prin care acesta îşi asigură evoluţia şi existenţa normală), fără de care familia nu s-ar menţine (T. Parssons, B. Malinowski). Nu putem omite profundele schimbări produse evoluţiei familiei de către evoluţia societăţii româneşti în perioada actuală, în care modificările în exercitarea oricăror roluri familiale au determinat modificări şi în rolul de tată şi/sau mamă. Spre deosebire de funcţionalismul clasic, neofuncţionaliştii consideră că prin realizarea funcţiei educaţionale familia poate să-şi asigure şi adaptarea la multe structuri sociale, fapt prin care contribuie la menţinerea acestora, prin conservări şi prin reproduceri. De asemenea, aceeaşi funcţie poate să contribuie la adaptare prin schimbarea unor structuri specifice familiei, ceea ce nu conduce la dezintegrarea familiei, ci la menţinerea ei. Văzută în acest sens, funcţia educaţională a familiei realizează şi adaptarea acestor structuri interne, pe lângă transmiterea modelelor culturale. Pornind de la această perspectivă în care educaţia familială realizează atât funcţionarea cât şi adaptarea familiei, constructivismul susţine că educaţia familială este capabilă atât de schimbări cât şi de construiri. Familia devine, astfel, mijloc de construire a comunităţii din care face parte, datorită capacităţii de a pregăti copiii ca actori sociali, în stare să realizeze şi altceva în comparaţie cu părinţii, în mediul lor social. Teoriile conflictualiste aduc în prim plan realizarea educaţiei în familie, prin menţinerea şi reactualizarea raporturilor de putere între părinţi şi copii. Prin transmiterea unor modele culturale sunt transmise acele modele specifice claselor cărora aparţin şi sunt astfel legitimate relaţiile de dominaţie/ supunere în cadrul reproducerii sociale. 1613 SOCIALIZAREA COPIILOR – MOD DE EXERCITARE A ROLURILOR PARENTALE Interesante sunt propunerile teoriilor interactive vizând funcţia educaţională a familiei, mai ales într-o viziune ecologistă. U. Bronfenbrenner propune un model ecologic al dezvoltării fiinţei umane în care copilul este considerat centrul unui ecosistem format din patru niveluri: 1. Nivelul microsistemic, care conţine entităţi cu rol educativ direct, nivel care poate funcţiona ca entitate educaţională integratoare a copilului (şcoală, grupul de joacă, grupul educaţional, familie). 2. Nivelul mezosistemic – conţine interacţiunile între microsisteme. 3. Nivelul exosistemic, integrează microsistemele, mezosistemul şi grupurile de apartenenţă ale părinţilor care determină practicile educaţionale. 4. Nivelul macrosistemic, alcătuit din modele culturale care influenţează în mod direct rolurile părinţilor şi ale copilului în familie. Aceste modele culturale dau direcţia, sensul şi coerenţa mediului educativ al copilului. În multe situaţii trebuie, susţine creatorul acestui model, să avem în vedere elemente şi mecanisme, prin care procesul educaţional intern familiei este influenţat, şi prin care rolurile parentale sunt completate de alte reţele de servicii profesionale, sociale. O altă concepţie în acelaşi context ecologic este prezentată de J. Kellerhals şi C. Montadon, care susţin situarea familiei în centrul unui mezosistem, la încrucişarea a două axe: • Axa competenţelor pe care familia le recunoaşte celorlalte entităţi funcţionale educative; • Axa modului de implicare a familiei în activitatea acestora. Această concepţie ne propune patru modele de funcţionare a mezosistemului în care se manifestă rolul central al familiei. 1. Modelul opoziţiei – familia nu recunoaşte atribuţii consistente din partea celorlalte entităţi în educarea copilului, nu acceptă şi nici nu crede că este necesar ca acestea să intervină în proces. 2. Modelul delegării – familia recunoaşte anumite atribuţii ale unor agenţi externi similari, însă rolurile educaţionale ale părinţilor primează când aceştia nu consideră oportună o intervenţie în direcţia unor acţiuni comune. 3. Modelul medierii – familia recunoaşte anumite disponibilităţi specifice unor instanţe externe acesteia, care implică şi conexiuni între ele şi părinţi, în relaţiile dintre copii şi aceşti factori educativi. 4. Modelul cooperării – familia recunoaşte competenţe consistente tuturor factorilor cu disponibilităţi educaţionale, dar îşi atribuie rolul coordonator în realizarea acestor cooperări. Putem susţine că asemenea modele pot fi surprinse şi în tipul în care anumite familii din societatea noastră concep realizarea rolurilor parentale educative. Într-un mod mult mai concret, în lucrarea menţionată sunt prezentate două categorii de valori diferenţiate în funcţie de structurile macrosociologice, nivel de instruire a părinţilor, categoria socială şi profesională a tatălui, dar şi în funcţie de structuri 4 162DUMITRU BATÂR microsociologice, interacţiuni familiale, rol al membrilor familiei etc. Ne sunt prezentate ca funcţionale patru categorii de valori: • autoreglarea şi acomodarea – valori cu caracter instrumental; • cooperarea şi sensibilitatea – ca valori expresive. Autoreglarea este valorificată prin următorii indicatori: autonomie, independenţă, încredere şi siguranţă în sine, raţionament logic, spirit critic; reflectă capacitatea unui subiect de a-şi propune obiective, de a le urmări şi de a se orienta în complexul de informaţii care îl presează. Acomodarea, redată prin indicatorii: muncitor, întreprinzător, prevăzător, organizat, responsabil, descurcăreţ, abil, demn de încredere, presupune aptitudinea unei persoane de a se ralia unor convenţii sociale, de a-şi onora obligaţiile către o activitate sistematică, de a persevera etc. Cooperarea ne orientează spre înţelegerea unui subiect cu devotament social, spirit civic, orientat către relaţiile cu ceilalţi, preocupat de rezolvarea problemelor comunităţii, receptiv la solicitările grupului etc. Sensibilitatea pune în discuţie capacitatea creativă, imaginativă, construirea unui ideal, gust estetic, simţ al umorului, trăsături care se pot evidenţia prin indicatorii: spiritual, nostim, imaginativ, creativ, sensibil, hotărât în convingeri etc. Din cercetările efectuate s-a constatat că: a) Majoritatea părinţilor pun accent pe valori instrumentale; în cadrul unei piramide sociale, vârful este dominat de autonomia şi responsabilitatea subiecţilor care îşi proiectează obiective pe termen lung. b) La baza piramidei stau valori dominate de acomodare, care urmăresc realizarea unor obiective pe termen scurt. Din studiul acţiunii şi rolului acestor patru categorii de valori dependente educaţional putem surprinde două dimensiuni intersectabile, în evoluţia acţiunii rolurilor parentale în procesul de socializare a copiilor: a) coeziunea internă – presupune modul în care grupul familial se defineşte şi îşi defineşte fiecare membru, cu predispoziţii de identificare cu celălalt şi de autonomie personală; b) integrarea externă – reflectă modul în care grupul se deschide către exterior, dar preferenţial şi restrictiv, pentru că asemenea contacte, ca şi schimbul de informaţii cu exteriorul, prezintă potenţiale pericole la adresa coeziunii, a consensului şi armoniei familiale. Asemenea preferinţe pot conduce şi la împliniri profesionale ca şi la echilibru familial. Din perspectiva coeziunii familiale, pot fi văzute patru tipuri de familie, care manifestă modalităţi specifice în realizarea rolului parental în plan educaţional. 1. Familiile de tip paralel caracterizate prin autonomie şi încredere, închise în general, ezită şi evită contactul cu exteriorul, cu roluri categoric diferenţiate, cu domenii de activitate, dar şi de interes clar şi precis limitate – activităţi în comun foarte rar, nedeterminate, doar întâmplător. Asemenea familii preferă ca variabile acomodarea subiecţilor la convenţiile specifice acestora. 1635 SOCIALIZAREA COPIILOR – MOD DE EXERCITARE A ROLURILOR PARENTALE 2. Familia de tip bastion – cu o tendinţă pronunţată spre închidere, orice legătură cu exteriorul este considerată periculoasă şi are un caracter frustrant. În interior este valorizată în mod dominant orientarea spre valori instrumentale. 3. Familiile de tip tovărăşie – sunt categoric deschise, cu scopul de a îm- bogăţi relaţiile interne, de a facilita comunicarea. Pe plan intern, spiritul comunitar domină spiritul individual, ca şi consensul, care elimină la maximum posibil disensiunile opţionale. 4. Familiile de tip asociaţie – arată o puternică autonomie şi independenţă a membrilor, care se subordonează doar parţial familiei. Se dezvoltă mult raporturi cu exteriorul, dar nu subordonate intereselor grupului sau familiei, valorificând expresivitatea şi autoreglarea. Din acelaşi context ar putea fi prezentată şi teoria reţelelor, care plasează copilul în centrul unei reţele formate din persoane şi instituţii. R.C. Kohn, definind reţeaua ca: ,, existenţa unor «poli» dispersaţi în spaţiul geografic şi social, legaţi între ei prin legături de natură diferită, fiecare aflându-se potenţial, în relaţie cu ceilalţi” (pag. 175), delimitează trei niveluri tipologice de analiză a acestora. 1. Constelaţia personală – egocentrică, cuprinde subiecţi ca ,,poli’ cu care intră în contact o unitate socială oarecare, în raport cu un domeniu de interes expus. 2. Reţeaua personală – pune în discuţie atât legăturile directe ale unităţii de referinţă cu ,,polii” configuraţiei sale, cât şi relaţiile dintre aceşti poli, – în modul perceput de către subiectul supus reţelei. 3. Realitatea socială supra-individuală – care reprezintă un ansamblu de relaţii ale fiecărui pol cu fiecare. Rolul parental se evidenţiază mai consistent, concomitent cu îngrijirea şi educarea copiilor. În multe discuţii este pusă problema modului în care părinţii îşi manifestă rolul educaţional în familie, sau care ar fi direcţiile pe care le vor avea în vedere aceşti părinţi, atunci când rolul parental depăşeşte îngrijirea în scopul creşterii copilului, ajungând la educare în scopul socializării acestuia. Există şi în acest sens direcţii în evoluţia investigaţiilor sociologice privind manifestarea rolurilor parentale şi rolul familiilor în educaţia copiilor. Pornind de la modelul evidenţiat de conceptul pedagogie explicită (caracter discursiv), P. Bourdieu şi J.C. Passeron trec la pedagogie implicită (caracter practic) şi ajung la conceptul de strategie educaţională prin care acordă părinţilor rolul de a proiecta şi realiza educaţia copiilor, în funcţie de aşteptările lor (ale părinţilor) într-un context social dat. Fundamentându-şi cercetările din punctul de vedere al concepţiei constructivist-structuraliste, cei doi autori susţin ca rol al părinţilor transmiterea unor valori specifice cuplului social din care fac parte. Altfel spus, copiii vor prelua acele modele comportamentale specifice claselor sociale din care părinţii lor fac parte, datorită capitalului cultural pe care-l deţin, îl oferă şi îl impun copiilor, adică acele conduite de viaţă care convin cel mai mult apartenenţei lor profesionale, de clasă şi se regăsesc în habitaclul de clasă. 6 164DUMITRU BATÂR Mai aproape de perioada noastră, în urma unei cercetări, B. Lahier readuce în actualitate rolul categoriei sociale şi al veniturilor părinţilor în socializarea copiilor. Astfel, se poate susţine că în familiile în care se observă o stabilitate profesională, a veniturilor ca şi a relaţiilor sociale (inclusiv domestice şi de menaj), copiii se orientează spre activităţi destul de complexe, cu eforturi susţinute, cu proiecte destul de îndrăzneţe, chiar dacă urmăresc un timp destul de lung. În contrast cu familiile dinainte, situaţiile delicate, şomaj, despărţire, divorţ etc. atrag o orientare spre formarea copiilor cu interese dominate de prezent. Au fost puse în discuţie şi orientările familiilor care aparţin claselor ,,populare”, în care socializarea este dominată de norme şi principii specifice unei ordini domestice, norme şi principii care se văd şi în relaţiile copilului cu celelalte unităţi sociale externe. Melvin L. Kohn, referindu-se la asemenea diferenţe nu numai sociale, ci şi de sex, evidenţiază tendinţa ,,taţilor” cu o poziţie profesional-ocupaţională superioară, în realizarea unui rol educaţional în funcţie de gradul de libertate al profesiei şi ocupaţiei. Prin contrast, acei ,,taţi” cu o poziţie profesional-ocupaţională scăzută îşi propun să orienteze copiii spre conduite cu tendinţe extrinseci, care vizează: nivelul veniturilor, beneficiile obţinute, timpul de muncă, nivelul de libertate ocupaţională şi securitatea socială. Din asemenea opţiuni am putea susţine o legătură între nivelul şi poziţia profesional-ocupaţională a tatălui şi gradul de libertate şi autonomie al copilului în formarea sa. Autorul menţionat extinde aprecierile, în urma studiilor, şi asupra mamelor, la care tendinţa spre asigurarea unei cariere profesionale a copiilor este raportată direct la distribuirea rolurilor materne, între obiectivele şi pretenţiile activităţilor profesionale şi cele domestice specifice vieţii familiale. Destul de clar sunt evidenţiate influenţele părinţilor în preluarea de către copii a unor roluri profesionale, atât în mod practic, atribuindu-şi anumite roluri ocupaţional-profesionale, cât şi în procesul de socializare a acestora. Transmiterea unei profesii şi/sau ocupaţii din tată-n fiu a fost, pentru o perioadă, o problemă de primă importanţă aproape pentru orice familie, dar odată cu modernizarea societăţii şi a familiei, a început să-şi piardă din importanţă. Cu toate acestea, pot fi evidenţiate lucrări care pun în discuţie posibilităţile preluării unor roluri profesionale în familie. Multe studii accentuează rolul familiei în socializarea profesională, distingându-se relaţii între cultura profesională şi transmiterea unor roluri profesionale de la părinţi la copii. Aceste tendinţe pot fi observate şi în sensul receptării unor asemenea predispoziţii în funcţie de sexul copiilor şi în raport de dependenţă faţă de sexul părinţilor – tatăl transmiţând rolul profesional fiilor, iar mama, fiicelor. Transmiterea şi preluarea rolurilor specifice sexului este legată şi de cele specific domestice, roluri care sunt aşteptate de către părinţii care au avut orientări directe în influenţarea fiilor şi fiicelor în aceste sensuri. Astfel apar, în multe situaţii zilnice, preocupări din partea părinţilor de a indica diferenţiat activităţi pe care trebuie să le desfăşoare băieţii, separat, sau altele decât fetele. 1657 SOCIALIZAREA COPIILOR – MOD DE EXERCITARE A ROLURILOR PARENTALE Bell susţine aceste tendinţe determinate de trei categorii de raţionamente logice: 1. Logica tradiţiei – părintele consideră întodeauna ca normal şi bun ceea ce ştie şi poate transmite pe plan comportamental, din ceea ce a preluat din generaţiile precedente. 2. Logica funcţionalistă – diferenţierea rolurilor în funcţie de sex poate conduce la îndeplinirea unor sarcini obiective pentru familie. 3. Logica utilităţii sociale, care susţine că realizarea obiectivelor conduce la evitarea sancţiunilor în favoarea unor beneficii şi chiar recompense, chiar dacă sunt simbolice. TRANSMITEREA ROLURILOR PARENTALE ÎN FAMILIILE DIN SOCIETATEA ROMÂNEASCĂ ACTUALĂ În studiile efectuate asupra unor familii compuse din soţi tineri, ca şi în investigaţia întreprinsă asupra comportamentului tinerilor, am încercat să surprindem modul de transmitere a unor roluri parentale care să fie preluate de către copii în procesul de socializare pe care aceştia îl parcurg. Aspectul pe care îl supunem atenţiei în lucrarea de faţă este constituit din transmiterea rolurilor domestice, dimensiune care este pretinsă de majoritatea familiilor ca formă a socializării. Modurile în care se realizează în practică asemenea deziderate sunt diferite, în funcţie de mai multe criterii care dimensionează specificul unei familii. Astfel, putem vorbi de diferenţe în preluarea unor roluri domestice de către copiii din familii, în funcţie de: I. Mediul de rezidenţă: A. – din mediul rural; B. – din mediul urban. II. Nivelul de studii al părinţilor A. – familii cu 8 şi mai puţin de 8 clase; B. – familii cu şcoală profesională şi/sau liceu; C. – familii cu studii superioare; Există diferenţe şi în cadrul familiei în care soţul sau soţia face parte dintr-o categorie. III. Profesia şi ocupaţia părinţilor A. – muncitori în activităţi productive şi servicii, în domeniul privat şi/sau de stat; B. – funcţionari publici şi în domeniul particular; C. – specialişti cu studii superioare în domenii: – administraţie publică, economic, învăţământ, cercetare, ocrotire socială, tehnic-industrial. 8 166DUMITRU BATÂR Tabelul nr. 1 Transmiterea rolurilor parentale de la mamă la fiică în mediul rural Pregătit Curăţenie, masa, ordine, activităţi în Activităţi Îngrijire igienizare bucătărie. în Activităţi în Pregătiri păsări întreţinerea pentru grădină. şi animale. culturilor . sărbători Tabelul nr. 2 Transmiterea rolurilor parentale de la tată la fiu în mediul rural Activităţi Activităţi în economice în gospodărie, Activităţi de agricultură îngrijirea întreţinere şi întreţinerea animalelor Întreţinerea reparaţii în culturilor. relaţiilor cu locuinţă şi musafirii. gospodărie. Putem arăta că în familiile din mediul rural se continuă, în mare parte, modul tradiţional în transmiterea rolurilor parentale în mod dominant în interiorul familiei, ca şi în exteriorul acesteia, atât la fete cât şi la băieţi. Fără a identifica multe distincţii în funcţie de ceilalţi factori (II, III), putem susţine transmiterea şi preluarea unor roluri domestice în locuinţă şi în gospodărie în mediul rural de către mame şi respectiv fete. Nu numai că mamele transmit asemenea roluri, dar sunt cele care urmăresc însuşirea şi internalizarea unor îndemânări şi deprinderi în desfăşurarea unor activităţi care au aceeaşi importanţă în cadrul familiei – indiferent de cine le desfăşoară. În ordinea cronologică a preluării unor asemenea atribuţii, ca şi în ponderea pe care o deţin, am putut realiza ierarhia din tabelul 1. Aceeaşi perspectivă o putem avea în vedere şi în cazul transmiterii unor atribuţii în cadrul rolului de tată – fiul învăţând din modul cum tatăl desfăşoară anumite atribuţii (vezi tabelul 2). Identificăm trei trăsături dominante ale acestei transmiteri de roluri specifice familiei rurale actuale: 1679 SOCIALIZAREA COPIILOR – MOD DE EXERCITARE A ROLURILOR PARENTALE 1. Evidenţiind noua evoluţie a familiei şi a individului în societatea actuală, ca şi problematica resurselor, multe opinii susţin un caracter normativ-direcţionist în transmiterea şi preluarea acestor atribuţii din rolurile parentale. Copiii, în asemenea mediu, nu se limitează doar la a învăţa şi/sau la a completa asemenea roluri, ci înlocuiesc, în multe situaţii, mama sau tatăl în exercitarea unor atribuţii, devenind o sursă de forţă de muncă, mai ales în familii cu ambii soţi având ocupaţii ritmice şi stricte. În asemenea situaţii, aspectul opţional din partea copilului este diminuat la maximum în anumite perioade, timpul liber al unui copil sau adolescent fiind diminuat considerabil; mai mult, este diminuat şi timpul afectat pregătirii şcolare. 2. Preluarea şi exercitarea unor asemenea roluri constituie pentru tinerii din mediul rural o recunoaştere a personalităţii lor şi o apreciere a prestigiului pe care îl pot câştiga prin aceste manifestări. Chiar dacă sunt constatate anumite nonperformanţe pe plan şcolar şi anumite limitări în comportamentul cotidian, aceste preluări de roluri pot diminua unele aprecieri negative, pe seama compensării cu rezultate pozitive din aceste sfere de activitate. 3. Fie că vorbim de caracterul normativ, fie că avem în vedere prestigiul tânărului, modul cum sunt preluate anumite atribuţii din rolurile parentale constituie elementele prin care poate fi identificat adultul care va înlocui părintele în cadrul gospodăriei şi al întregii proprietăţi a familiei, dimensiuni care în familia din mediul urban sunt observate doar în anumite condiţii specifice. Un mod aparte în care putem studia transmiterea rolurilor părinţilor în comportamentul copiilor îl constituie observarea familiilor care desfăşoară activităţi economice instituţionalizate în domeniul prestării unor servicii şi/sau comerciale. În aceste familii, unele activităţi pot fi desfăşurate de către copii în funcţie de sex, vârstă, deprinderi, sau complexitatea activităţilor. Sunt, astfel, recunoscute situaţiile când copiii nu doar ajută, ci preiau activităţi clare, cu un program formal, chiar dacă în cele mai multe cazuri sunt ilegale; copiii şi adolescenţi care lucrează în ateliere de reparaţii şi întreţinere auto, TV, radio, în brutării, în diverse activităţi comerciale. Chiar dacă nu se pune, în mod categoric problema unei profesii – dar sunt şi asemenea posibilităţi –, în asemenea situaţii copilul/ adolescentul poate să înveţe asemenea roluri, şi poate să contribuie şi la obţinerea unor venituri, ambele dimensiuni contribuind la aceeaşi formare a personalităţii viitorului adult. Credem că poate fi îndreptăţită aprecierea că acest proces de socializare în transmiterea rolurilor părinţilor are un caracter de parteneriat, fiind conştientizat ca necesar de către ambele părţi. În termeni destul de diferiţi se discută despre aceeaşi transmitere şi preluare a rolurilor parentale în cadrul familiilor din mediul urban – unde diversitatea condiţiilor îşi pune amprenta pe întregul comportament familial. Şi în acest context copiii pot învăţa şi prelua anumite atribuţii în interiorul locuinţei, pe plan domestic, în funcţie de sexul şi vârsta copiilor, dar şi în funcţie de 10 168DUMITRU BATÂR celelalte trei criterii propuse mai înainte: nivelul de studii, profesia şi ocupaţia părinţilor. Astfel, fiicele preiau unele roluri domestice de la mamele lor, însă în condiţii diferenţiate – în cazurile mamelor cu ocupaţii şi studii de nivel mediu, fetiţele trăiau îndrumate şi îndemnate mai mult spre tipuri de atribuţii în interiorul locuinţei; în cazurile mamelor cu studii superioare şi cu profesii adecvate, acestea promovează un status-rol modern pentru fiicele lor, care nu trebuie să se apropie prea mult de bucătărie. Ponderea fiicelor care preiau asemenea atribuţii scade şi o dată cu creşterea pregătirii profesionale şi a nivelului de studii ale fetelor, în cazul mamelor cu studii şi ocupaţii medii. Spuneam că sfera atribuţiilor pe care le poate prelua o fiică, dar şi fiu, de la mamă este altfel structurată, deşi mai variabilă, dar mai puţin consistentă din punctul de vedere al timpului afectat. Se observă o distribuire a unor asemenea roluri în familiile în care activităţile ocupaţionale ale mamei nu permit acoperirea unor sarcini în anumite momente ale unei zile sau în anumite perioade date. Tabelul nr. 3 Transmiterea rolului matern fiicelor în mediul urban Asigurarea Activităţi Întreţine- Suprave- Curăţenie, Activităţi unor menaj în Cumpă- rea gherea ordine, culturale. obligaţii bucătărie. rături. relaţiilor fraţilor. igienă. (plata unor sociale. servicii). Spre deosebire de familiile rurale, în familiile din mediul orăşenesc această preluare a unor roluri materne, deşi este acceptată, nu constituie pentru tinerele fete şi adolescente o preocupare şi un element comportamental motivat – aspiraţiile spre asemenea preluări şi internalizări diminuându-se considerabil în cazurile mamelor cu o ocupaţie de prestigiu: jurist, medic, patron, care constituie pentru fiicele lor exemple în aceste direcţii, profesionale, şi nu în plan domestic. Este interesant de surprins preluarea acestor roluri în două situaţii mai aparte în perioada actuală: a. în cazurile familiilor cu mama şomer; b. în cazurile cu mama (singură sau împreună cu soţul) care desfăşoară ac- tivităţi de întreprinzător – individual sau în comun cu alte persoane. Putem arăta că mamele aflate în şomaj direcţionează în mod deliberat fetele spre alte activităţi decât cele domestice, atribuindu-şi ele cea mai mare parte a activităţiilor din familie, propunându-le doar acele activităţi care le plac. Susţinem 16911 SOCIALIZAREA COPIILOR – MOD DE EXERCITARE A ROLURILOR PARENTALE că un asemenea comportament poate fi explicat ca urmare a tendinţei de a-şi compensa cât mai mult din diminuarea activităţii profesionale şi ocupaţionale. Specifică este, de asemenea, transmiterea unor atribuţii fiicelor şi fiilor de către mamele ,,patron”, care se manifestă distinct faţă de cazul altor mame, cu alte profesii. Asemenea mame îşi orientează copiii (nu numai fetele) în mod predominant spre activităţi economice în afara locuinţei. Sunt situaţii când problema fundamentală a familiei o constituie obţinerea unor venituri cât mai consistente şi problemele domestice sunt marginalizate fie voit, fie fiind obligaţi de condiţiile specifice. Pentru aceste familii, activităţile domestice specifice menajului au un caracter limitat temporar de sarcinile economice pe care trebuie să le îndeplinească. Cazurile în care copiii din aceste familii preiau şi îndeplinesc roluri parentale sunt destul de puţine şi cu o durată destul de redusă, pentru că întregul sistem de aspiraţii ale unui asemenea tânăr este dominat de modelul oferit de către familie. Tabelul nr. 4 Transmiterea de roluri ale tatălui în comportamentul băieţilor, în mediul urban Activităţi social Activităţi culturale, profesional relaţii cu Activităţi ocupaţionale prietenii întreţinere, Cumpărături Activităţi reparaţii curăţenie Activităţi menaj Aceeaşi specificitate a ,,urbanului” este observată şi în transmiterea unor roluri de către tată băieţilor, în familiile de la oraş. Deşi apare destul de variată, preluarea unor atribuţii de către copii, prin care să înveţe anumite roluri, este slab constituită. Băieţii sunt atraşi de activităţile specifice tatălui, dar acestea sunt puţine în interiorul locuinţei în comparaţie cu cele din exteriorul acesteia. Mai multe exteriorizări ale rolului tatălui sunt surprinse şi preluate de către copil din ceea ce face tatăl pe plan profesional, ocupaţional, relaţional, social etc., decât din ceea ce face în interiorul locuinţei. Dominante sunt activităţile sociale, relaţiile cu prietenii, participările la activităţile din timpul liber, faţă de cele de întreţinere şi efectuarea curăţeniei sau de menaj, care sunt sporadice şi cu caracter limitat. Rămân constante atribuţiile avute în cazul anumitor lucrări de reparaţii şi întreţinere în locuinţă, ca şi cele afectate cumpărăturilor. Foarte puţine sunt diferenţele observate în funcţie de nivelul de educaţie, ca şi în funcţie de profesia şi/sau ocupaţia pe care o are tatăl. În societatea noastră, 12 170DUMITRU BATÂR rolul tatălui este predominant economic şi profesional faţă de cel domestic al mamei. Putem arăta, şi în cazul transmiterii rolului tatălui, diferenţe în cazul situaţiei tatălui şomer şi a tatălui patron. Am surprins un grad mai acut de afectare vizavi de starea de şomer a tatălui în comparaţie cu a mamei, stări care îi diminuează acestuia considerabil status-rolul în familie. Această situaţie se extinde şi în procesul de socializare a copiilor şi mai ales în trasmiterea şi preluarea unor atribuţii de către copii. Deşi rata şomajului masculin este mai mică decât cea din cazul femeilor, taţi şomeri există, iar rolul parental este diminuat doar pe plan economic, pentru că oricum participarea tatălui şomer la activităţile domestice nu este cu mult mai diferită faţă de cea a taţilor ocupaţi cu serviciul normal. Nu putem nega că tatăl şomer preia o parte a sarcinilor soţiei ocupate, dar nu am putut surprinde faptul că tinerii adolescenţi ar fi tentaţi să preia asemenea exteriorizări ale rolului de tată. Mai mult, sunt tentaţi spre o diversificare profesională pentru a avea acces mai facil la un serviciu, mai degrabă decât să-şi îndrepte atenţia spre învăţarea unor atribuţii domestice. O puternică atracţie o are rolul tatălui, pentru copiii din familiile cu tatăl patron – acesta exercitând o puternică influenţă asupra întregului comportament al copiilor şi apoi al adolescenţilor. Tatăl patron este imitat aproape în tot ce face şi în modul cum face de către proprii copii, în funcţie de gradul de acces al acestora la activităţile tatălui. Pe planul domestic, al atribuţiilor în interiorul familiei, al locuinţei, copiii preiau anumite roluri ale tatălui, dar le acceptă doar pentru prezent – pentru viitor sunt convinşi că nu le vor mai realiza. În familiile de la oraş, o categorie distinctă de familii transmit copiilor anumite roluri, pe care aceştia le preiau şi le îndeplinesc relativ uşor şi cu un grad de mulţumire. Este vorba de familiile care desfăşoară activităţi private – comerţ, alte servicii, dar în care lucrează şi cei doi soţi. Studiind asemenea cazuri am surprins preluarea şi învăţarea unor roluri de către copii în două direcţii: A. În activităţile economice pe care le desfăşoară – copiii participă la multe dintre acestea, asigurând o parte a forţei de muncă necesare şi contribuind la obţinerea unor venituri. Aceste activităţi depăşesc timpul liber al copilului şi tânărului – afectându-i (ca şi în mediul rural) timpul pentru educaţie, pentru activităţi culturale etc. B. Aceeaşi copii şi tineri preiau multe dintre atribuţiile parentale în interiorul familiei şi al locuinţei, în aceleaşi condiţii ca şi în primul caz, fără să aducă venituri, dar suplinind o altă persoană. În ambele direcţii putem evidenţia şi aici caracterul de parteneriat al participării copiilor la activităţile economice şi sociale ale acestor tipuri de familii. 17113 SOCIALIZAREA COPIILOR – MOD DE EXERCITARE A ROLURILOR PARENTALE BIBLIOGRAFIE 1. Stănciulescu, E., Sociologia educaţiei familiale, Iaşi, Editura Polirom, 1997. 2. Aries, Philippe, L’Enfant et la vie familiale dans l’Ancien Régime, Paris, Éditions de Seuil, 1973. 3. Shorter, Ed., Naissance de la famille moderne XVIII-XX siècle, Paris, Éditions de Seuil, 1977. 4. Strauss, C. Lewi, Histoire de la famille, sub coordonarea: Burguière, A., Klapisch-Zuber, Cr., Seganen M. Zonabend Fr. (autori colectivi), Paris, Armand Colin, 1986. 5. Merton, R.K., Éléments de la théorie et de la méthode sociologique, Paris, Plon, 1965. 6. Stănciulescu, E., Sociologia educaţiei familiale, Iaşi, Editura Polirom, 1997. 7. Bronfenbrenner, U., The ecology of Human Development, Cambridge Harward, University Press, apud: Stănciulescu, E., Sociologia educaţiei familiale, Iaşi, Editura Polirom, 1997. 8. Kellerhols J., Montadon C., Les stratégies éducatives des familles, Paris, Delachaux & Mistli, 1991. 9. Kohn, R.C., La Nation de réseau, în Charolt B., L’école et le territoire; nouveaux espaces, nouveaux enjeux, Paris, Armand Colin, 1994. 10. Bourdieu, P., Passeron, J.C., La Reproduction. Éléments pour une théorie des systèmes des enseignements, Éditon du Minuit, Paris, 1970. 11. Lahire, B., Tableaux des familles. Heures et malheures scolaires en milieux populaires, Paris, Le Smil Gallimard, 1995. 12. Kohn, L.M., Class and Conformity, a Study in Values, University of Chicago Press, Chicago, apud: Stănciulescu, E., Sociologia educaţiei familiale, Iaşi, Editura Polirom, 1997. 13. Bell, R.R., Marriage and Family Interaction, The Dersey Press, 1979. CONSILIEREA ÎN ASISTENŢA SOCIALĂ DANIELA-TATIANA GÎRLEANU Ceea ce se întâmplă în momentul de faţă în consiliere, ca modalitate specifică de asistenţă, depinde mai puţin de orientarea teoretică a unui consilier în parte, cât de un set de trăsături comune, care conduc la cea mai des întâlnită expresie în literatura de specialitate: procesul de consiliere. Conceptul de proces este definit şi înţeles în modalităţi diferite, ceea ce poate produce confuzii. Identificăm, împreună cu John McLeod, patru sensuri: 1. Primul face trimiteri la aserţiunea potrivit căreia orice activitate care implică schimbarea poate fi descrisă ca un proces. Acest înţeles al termenului susţine ideea că ceea ce se întâmplă în consiliere nu este static, ci există o succesiune de evenimente care au loc. 2. Al doilea sens se referă la un set foarte amplu de factori care pot promova sau inhiba efectele terapeutice. Utilizarea termenului de proces este, acum, în contrast cu utilizarea teremenului de rezultat. Variabile ale procesului de consiliere, în acest sens, studiate în cercetări recente se referă la: • consensul asupra scopului; • pregătirea rolului de client; • alegerea clientului potrivit în formarea relaţiei cu profesionistul-consilier, luând în considerare caracteristici precum: personalitate, vârstă, etnie, gen; • asentimentul consilierului de a vorbi despre rasă şi cultură de apartenenţă; • abilităţile consilierului; • alegerea unei metode adecvate consilierului; • centrarea, pe parcursul consilierii, pe problemele de viaţă şi pe esenţa relaţiilor interpersonale; • precizia şi frecvenţa interpretărilor transferate; • acceptul exprimat de client în legătură cu temele pentru acasă; • relaţia dintre consilier şi client, acceptată sau nu; • expresivitatea clientului şi deschiderea spre comunicare; • autodezvăluirea consilierului; • diferenţele dintre client şi terapeut; • durata întâlnirilor de consiliere; • modalitatea de plată şi cuantumul acesteia. 3. Al treilea sens al termenului proces este regăsit în perspectiva umanistă a consilierii, regăsindu-se în ceea ce sublinia Carl Rogers cu patru decenii în urmă: „Viaţa, cu ceea ce are ea mai bun, este un continuu proces de schimbare în care nimic nu este fixat. De la clienţii mei şi de la mine am aflat că şi atunci când viaţa CALITATEA VIEŢII, XII, nr. 1-4, 2000, p. 173-181. 2 174DANIELA-TATIANA GÎRLEANU este bogată ori recunoscătoare, procesul continuă. Experimentul acesta este deopotrivă fascinant şi oarecum înspăimântător. Am aflat că mă simt cel mai bine când mă pot lăsa în voia fluxului experienţei mele, într-o direcţie care pare să urmeze, spre scopuri de care sunt vag conştient... Viaţa este ... în permanenţă un proces de devenire”. 4. Al patrulea sens al procesului, care este uneori utilizat şi de către psihoterapeuţi, descrie căile prin care clienţii încearcă să înţeleagă experienţele dificile din viaţa lor. Această utilizare a termenului poate fi legată de de o analogie metaforică. Demersul pe care clienţii şi consilierii îl realizează conduce la înţelegerea sentimentelor dureroase ale pierderii, trauma sau stresul pot fi văzute în mod similar procesului manufacturier, în care materialele brute sunt transformate în produse finite, utilizabile. Spre exemplu, modelul procesului emoţional dezvoltat de Greenberg implică „a face ceva” pentru şi cu emoţiile: numirea, exprimarea lor, reflectarea asupra înţelesului lor. Toate cele patru sensuri trimit, chiar dacă în modalităţi diferite, la sensul fundamental al consilierii: preocuparea pentru schimbare. Această schimbare se construieşte prin acţiunile şi intenţiile clientului, ale consilierului, într-o strânsă colaborare. Implicită acestor idei despre proces este cea conform căreia a fi consilier nu presupune doar conceptualizarea întâmplărilor – spre exemplu a şti despre „subconştient” –, ci şi rezolvarea, aplicarea în practică – realizarea unei interpretări, oferirea unui răspuns empatic, negocierea contractului terapeutic. Desigur, fiecare dintre procesele menţionate pot fi explorate din punctul de vedere al unui consilier, al unui terapeut, al unui client, sau din punctul de vedere al unui observator detaşat. Mai mult, ceea ce are loc se poate produce simultan la niveluri diferite de conştienţă şi vizibilitate, acceptând ideea că există, întotdeauna, o parte ascunsă, un proces ascuns care se desfăşoară în conştiinţa fiecărui participant. Elliot (1991) sugera întreruperea fluxului continuu al procesului de consiliere prin unităţi demarcate de limite temporale: • unitate de interacţiune – ca un micro-proces care nu durează mai mult de două minute cuprinzând răspunsul unuia dintre parteneri; • unitate episodică, facilitând exprimarea tuturor opiniilor referitoare la o sarcină sau temă comună. Această unitate de proces este uneori descrisă ca un eveniment şi poate dura câteva minute; • unitate singulară, ca ocazie unică; • unitate de tratament, pe întregul curs al relaţiei de consiliere. Aceste unităţi pot constitui modalităţi diferite de acţiune în consiliere. Analiza microproceselor este asemănătoare observării consilierii printr-un microscop, detaliile facilitând examinarea procesului ca întreg. CONSILIEREA ÎN ASISTENŢA SOCIALĂ 175 3 PROCESUL CONSILIERII: DESPRE ÎNCEPUT ŞI ÎNCHEIERE Mulţi autori în domeniul consilierii au fost tentaţi să dividă procesul în trei faze. Spre exemplu, Mearns şi Thorne (1988) vorbesc despre parte de început, de mijloc şi parte de încheiere. Abordarea „problemei managementului” de către Egan (1994) structurează procesul în trei mari stagii: ajutorarea clienţilor în identificarea şi clarificarea situaţiilor problematice, dezvoltarea programelor pentru o schimbare constructivă şi implementarea scopurilor. Fazele de început şi de concluzionare ale consilierii pot fi împărţite, în continuare, într-un set de elemente componente sau sarcini directe. Spre exemplu, faza de început poate cuprinde: - negocierea expectanţelor; - evaluarea favorabilă consilierii; - formarea unei alianţe terapeutice; - acordul asupra unui contract; - ajutorarea clientului să-şi spună propria poveste. Faza finală poate atrage după sine: - negocierea încheierii; - arbitrarea; - rezolvarea unor probleme cauzate de pierderi; - asigurarea transferului celor învăţate în situaţii de viaţă reale; - anticiparea şi prevenirea recăderii; - planificarea întâlnirilor următoare. Fiecare dintre aceste aspecte ale procesului de consiliere constituie probleme pentru teorie şi practică, puncte de plecare în asigurarea unei schimbări favorabile dezvoltării asistenţei sociale ca sistem de acordare a ajutorului. Problema expectanţelor clientului a beneficiat de o atenţie considerabilă în literatura de specialitate. Cercetările au arătat diferenţe semnificative privind modul în care oamenii percep diferite abordări ca fiind credibile sau acceptabile. Clienţii care primesc o formă de consiliere corespunzătoare aşteptărilor lor se descurcă mai bine, în special după consilierea cu timp limitat. Persoanele care caută ajutor de la mai multe surse şi încep consilierea cu astfel de expectanţe, vin modelate după tipul intervenţiei anterioare. Grupuri particulare de clienţi pot avea aşteptări foarte bine definite cu privire la ceea ce au nevoie. Spre exemplu, s-a constatat că mulţi clienţi homosexuali acordă un timp şi efort importante pentru a găsi un consilier sau terapeut care îi acceptă. Pornind de la faptul că mulţi clienţi potenţiali pot să nu înţeleagă modul în care operează consilierea, unii practicieni oferă informaţii adecvate în stadiul de preconsiliere, prin casete video, broşuri, discuţii. Adesea, importanţa aşteptărilor şi a preferinţelor exprimate prin preconsiliere sunt subestimate de către consilieri. Ei sunt familiarizaţi cu încăperea, cu regulile presupuse de consiliere. Mai mult, majoritatea clienţilor vor privi consilierul ca 4 176DANIELA-TATIANA GÎRLEANU având un statut de „expert”. Pentru toate aceste motive, clientul poate fi dominat de situaţia de consiliere, considerând dificilă articularea presupunerilor şi a dorinţelor cu privire la ceea ce ar trebui să se întâmple. Adesea, nepotrivirea dintre aşteptările clientului şi cele ale consilierului este constatată când nu mai revine clientul la următoarea sesiune. În fapt, studiile occidentale în domeniu au demonstrat că unul din trei contracte de consiliere se sfârşeşte aşa. În unele dintre aceste cazuri, clientul poate fi mulţumit cu ceea ce a primit. În alte cazuri, clienţii nu se întorc pentru că nu au primit ceea ce au căutat. Începutul consilierii este, astfel, şi un proces de evaluare. Mulţi consilieri şi multe agenţii din ţări cu tradiţie în domeniu demarchează explicit sesiunile de evaluare sau de „recepţie” de consilierea ulterioară. Uneori, evaluarea este realizată de către o altă persoană, nu de către cel ce va putea fi consilier. Se poate evidenţia o varietate amplă de scopuri, incluzând perioada de timp agreată, programul şi costurile. Unii consilieri utilizează teste de evaluare privind variabile psihologice precum: anxietatea, depresia, suportul social şi relaţiile interpersonale. Alţii utilizează chestionarele cu întrebări deschise pe care potenţialul client le completează înaintea interviului de evaluare. Motivele pentru care se realizează o evaluare înaintea consilierii presupun: • stabilirea unei relaţii; • diagnosticarea clinică; • aprecierea punctelor tari şi a celor slabe ale clientului; • oferirea de informaţii; • a-l face pe client să se simtă înţeles; • formularea unui caz sau a unui plan; • oferirea de speranţă; • adunarea informaţiilor despre nevoile culturale şi aşteptări; • explicarea modalităţii terapeutice de lucru; • obţinerea consimţământului informal; • oportunitatea clientului de a întreba; • oferirea unui model de tratare; • motivarea clientului; • stabilirea şi programarea viitoarelor evaluări necesare – medicale etc.; • selectarea clienţilor pentru consiliere; • selectarea strategiei şi a consilierului potrivit pentru client; • oferirea unei baze de alegere a clientului cu privire la modalitatea de consiliere; • stabilirea unor chestiuni de ordin practic: timp, loc, acces; • oferirea de date pentru cercetări sau audit (McLeod, 1998). Natura evaluării depinde de modelul teoretic utilizat de consilier sau agenţia de consiliere, putând fi identificat un larg spectru de practici. Consilierii psihodinamici şi psihoterapeuţii consideră foarte importantă evaluarea în aprecierea trăsăturilor cheie ale cazului. Cei behaviorişti, prin contrast, privesc evaluarea ca CONSILIEREA ÎN ASISTENŢA SOCIALĂ 177 5 necesară pentru identificarea unor scopuri realiste ale întâlnirilor de consiliere. Consilierii umanişti tind să se eschiveze de la o evaluare formală, în domenii în care nu doresc să eticheteze clientul sau să se prezinte pe ei ca experţi. Unii consilieri care optează pentru modalitatea umanistă pot dezvolta metode calitative de evaluare, prin care clienţii să fie invitaţi să participe la exerciţii de învăţare / evaluare, integrate în sesiunea de consiliere. Un exemplu al unei astfel de evaluări poate fi introducerea liniei vieţii, solicitând astfel percepţiile clientului asupra punctelor semnificative din dezvoltarea sa, a relaţiilor importante cu alţii şi a valorilor. Halgin şi Caron (1991) sugerează o serie de întrebări-cheie la care să răspundă consilierii gândind la relaţia ulterioară cu un viitor client: • Are nevoie acel client de consiliere? • Cunosc respectiva persoană? • Sunt competent să tratez acest client? • Care sunt reacţiile mele personale faţă de client? • Sunt capabil emoţional să tratez acest client? • Clientul se simte confortabil cu mine? • Îşi poate permite clientul asistenţa acordată sub îngrijirea mea? Există situaţii în care rezultatele evaluării vor conduce la trimiterea clientului spre o altă instituţie sau organizaţie. Acest proces stârneşte sentimente puternice atât la client cât şi la consilier. Evaluarea din timpul preconsilierii se comunică clientului într-o formă scrisă sau se poate analiza împreună cu clientul. Există şi factori externi care influenţează evaluarea. Spre exemplu, în SUA, consilierul şi psihoterapeutul, care diagnostichează pentru prima dată un client şi îi stabilesc un tratament, sunt plătiţi de companiile de asigurări de sănătate. Există o legătură între evaluarea iniţială şi rezultatele consilierii sau alte variabile. Studiile au demonstrat că acei clienţi care renunţă prea devreme sunt mai puţin motivaţi şi au un nivel scăzut al toleranţei la frustrare. Dar acestor cauze ale întreruperii întâlnirilor de consiliere li se adăugă sentimentele negative ale consilierului din timpul şedinţei de evaluare. Toate acestea demonstrează importanţa căutării răspunsurilor la întrebările anterioare. Poate consilierul să lucreze cu acel client? Există multe probleme în legătură cu oportunitatea sau inoportunitatea evaluării, precum şi în legătură cu modalităţile de realizare. Una dintre sarcinile iniţiale principale ale consilierului, urmând evaluarea, este stabilirea unei alianţe de lucru productive. Introducerea acestei sintagme este atribuită lui Bordin (1979) care sublinia existenţa a trei elemente-cheie în stabilirea alianţei: a) acordul asupra scopurilor consilierii; b) înţelegerea mutuală a sarcinilor de către ambele persoane implicate. Ce are de făcut fiecare participant pe parcursul consilierii pentru ca aceasta să aibă succes; 6 178DANIELA-TATIANA GÎRLEANU c) existenţa unei bune relaţii interpersonale între client şi consilier. Nucleul modelului datorat lui Rogers include, printre condiţii, această alianţă. Chiar şi terapia comportamentală necesită o bună alianţă. Un studiu al lui Saltzman sublinia necesitatea consolidării alianţei terapeutice, la cea de-a treia şedinţă. Dacă aceasta nu s-a realizat până atunci, există mai puţine şanse să se manifeste ulterior. Negocierea cu succes a expectanţelor, evaluarea corespunzătoare şi formarea unei alianţe productive conduc către principala fază „de lucru” a consilierii. Este important de notat că, în unele cazuri, procesul de consiliere nu urmează neapărat aceste căi şi că există situaţii în care consilierul este nevoit să revadă bazele relaţiei cu clientul. Cu toate acestea, când consilierea decurge rezonabil, va exista un stadiu în care consilierul şi clientul vor lucra împreună pentru o învăţare productivă, pentru o schimbare interioară sau comportamentală. PARTEA CENTRALĂ A CONSILIERII Schimbarea este esenţială pentru consiliere. Fiecare perspectivă asupra consilierii se construieşte în jurul unui set de idei privind cum şi de ce se petrece schimbarea, dar şi care profesionişti o pot promova. O viziune particulară asupra schimbării o oferă modelul asimilării dezvoltat de Stiles şi asociaţii (1990). Ideea de la care s-a pornit este că individul posedă un model al lumii sau un set de scheme cognitive care îi ghidează comportamentul. În aceste scheme se impun asimilate noi experienţe, dacă persoanele în cauză vor să fie înţelese de ceilalţi şi să-şi aibă un rost. Experienţele care nu se găsesc în schema sau modelul individului pot conduce la un proces de schimbare sau de acomodare a modelului însuşi. Baza teoriei se află în psihologia dezvoltării, a lui Piaget, dar corespunde celor mai multe modele de consiliere. De altfel, teoria respectivă reprezintă un model integrativ. Cel mai interesant aspect al modelului asimilării priveşte seria de stadii sau procese realizate. În consiliere, procese semnificative de asimilare se petrec în relaţie cu experienţele problematice: clientul reclamă o experienţă dureroasă, iar sarcina consilierului este de a-l ajuta să o preia, să transpună această tristă acţiune în modelul propriu despre lume, să-i devină confortabilă ideea sau sentimentul care, iniţial, au fost problematice. Stadiile asimilării unei experienţe problematice în consiliere, aşa cum le-a subliniat Stiles, înscriu: 1. Ignorarea problemei – clientul nu este marcat de problemă. Poate fi afectat în mică măsură, reflectând la evitarea ei. 2. Apariţia gândurilor nedorite – clientul preferă să nu gândească la respectiva experienţă. Problema este stârnită de consilier sau de circumstanţe externe. Se manifestă sentimente puternice, dar necentrate, iar conexiunea lor cu conţinutul poate fi neclară. CONSILIEREA ÎN ASISTENŢA SOCIALĂ 179 7 3. Vaga conştientizare – clientul este conştient de existenţa unei situaţii problematice, dar nu o poate formula clar. Se poate manifesta o trăire dureroasă acută, sau panică, asociate cu experienţa problematică. 4. Clarificarea problemei – se formulează clar problema drept ceva care poate exista sau există. Se lasă ideea unei rezolvări, clientul fiind afectat negativ, dar nu sub formă de panică. 5. Înţelegerea psihologică – experienţa problematică este formulată sau înţeleasă într-un anume fel. Clientul poate fi afectat de recunoaşteri neplăcute, dar şi de surprize plăcute de genul „aha!”. 6. Investigarea problemei – se apelează la înţelegere pentru managementul problemei. Tonusul afectiv este pozitiv, optimist. 7. Soluţionarea problemei – clientul ajunge la o soluţie de succes pentru o problemă specifică. Starea de spirit este pozitivă, iar clientul este satisfăcut, mulţumit de stadiul în care a ajuns. 8. Stăpânirea problemei – clientul generează automat soluţii. Starea de spirit este pozitivă sau neutră, problema nemaireprezentând ceva care să îl deranjeze. La începutul procesului, problema este ignorată, iar clientul nu reclamă vreo emoţie puternică. Când problema începe să intre în atenţie, în centru, prin intermediul unor gânduri vag conştiente, clientul pare să aibă sentimente foarte puternice. Cum procesul continuă spre clarificare, interiorizare şi rezolvare, stările provocate de probleme devin mai puţin intense. Modelul asimilării aduce laolaltă aspecte ale câtorva modele teoretice diferite. Faptul că problema poate fi inconştientă se reflectă în stadiul ignorării sau al refuzului de a o recunoaşte. Însuşirile abordărilor umaniste sau ale celor centrate pe persoană privind procesul de intervenţie solicită acceptarea sentimentelor şi prelucrarea emoţiilor corespunzătoare stadiului vagii conştientizări. Este de notat faptul că prelucrarea problemelor clientului prin asimilare începe în stadiul 1 şi continuă spre stadiul 8 al modelului. Un client poate intra în acest sistem cu o vagă conştientizare a ceea ce i se întâmplă sau poate ajunge deja în stadiul formulării problemei. La fel, clientul poate părăsi consilierea înainte de a ajunge la o stăpânire a problemei, fie din cauza insuficienţei duratei ori frecvenţei întâlnirilor asistenţiale, fie că el consideră suficient stadiul în care a ajuns. De asemenea, clientul poate avea două sau mai multe probleme în acelaşi timp sau mai multe experienţe problematice în paralel, dintre care, una constituie tema majoră a întâlnirilor de consiliere. Atracţia modelului asimilării pentru practicieni este aceea că îi permite clientului să ştie unde se află şi să ştie unde va ajunge. Asimilarea experienţei îl determină pe client să nu mai vorbească despre o anumită temă sau problemă. Modelul asimilării este un stimulent util consilierului-asistent social, determinându-l să reflecteze la propriul repertoriu de abilităţi. 8 180DANIELA-TATIANA GÎRLEANU FAZA DE ÎNCHEIERE Provocarea, pentru consilier, la faza de încheiere, o constituie utilizarea acestui stadiu al consilierii în beneficiul maxim al clientului. Scopul priveşte consolidarea a ceea ce s-a acumulat, generalizarea celor învăţate în situaţii noi şi utilizarea experienţei pierderii sau a dezamăgirii, în construirea unor strategii pentru a face faţă pe viitor unor astfel de situaţii. Cele mai dezvoltate strategii sunt cele referitoare la prevenirea recăderii, regăsite cu preponderenţă în tradiţia cognitiv-comportamentală şi în explorarea temelor ataşamentului, ale pierderii asociate consilierii dinamice scurte. Răspunsul la întrebarea: când este gata clientul să încheie consilierea? constituie un subiect de analiză. Cercetările au identificat diferenţe semnificative între criteriile încheierii terapiei utilizate în sectorul public şi cele utilizate în sectorul particular. Consilierii care lucrează în sectoarele publice raportează că cele mai comune cauze ale încheierii sunt multitudinea de cazuri şi factorii administrativi. Consilierii din practica privată, prin contrast, consideră că pe primul plan se află certitudinea, atât din partea terapeutului, cât şi a clientului, că scopurile au fost atinse. Poate constitui un motiv de îngrijorare faptul că mulţi consilieri şi psihoterapeuţi exprimă o atenţie exagerată cu privire la încheierea sesiunilor de consiliere. Există prea puţine studii cu privire la ce simte clientul la sfârşitul şedinţelor de consiliere sau terapie. Cercetările au subliniat faptul că majoritatea clienţilor se simt mândri de ceea ce au realizat, demni, şi regăsesc un sens al împlinirii, al realizării. În marea parte a practicii de consiliere, încheierea este neplanificată sau relativ hazardată. Uneori clienţii nu se mai întorc pentru că sunt deziluzionaţi de şedinţe, pentru că au obţinut ce au dorit sau pentru raţiuni practice cum ar fi: îngrijirea copiilor, a casei, transportul sau munca. Alteori consilierul este cel care iniţiază încheierea din motive profesionale sau personale – schimbarea domiciliului, boală, graviditate etc. Fiecare dintre aceste motive, pentru a încheia vor avea un anume impact asupra relaţiei de consiliere şi asupra clientului. Un tip special de încheiere este trimiterea la un alt consilier sau la o altă agenţie. Trimiterea poate presupune o altă evaluare iniţială sau alte câteva şedinţe de consiliere. Spre exemplu, în unele tipuri de consiliere, clienţii beneficiază de un număr limitat de şedinţe – uneori nu mai mult de şase – cărora le urmează trimiterea către un alt specialist, o dată ce numărul de şedinţe programate a fost epuizat. Experienţa trimiterii de la un consilier la altul este dificilă, în aceeaşi măsură uneori, atât pentru consilier, cât şi pentru client. BIBLIOGRAFIE 1. Bordin, E., The generalizability of the psychoanalytic concept of working alliance, în „Psychoterapy: Theory, Research and Practice”, 1979, nr.16. CONSILIEREA ÎN ASISTENŢA SOCIALĂ 181 9 2. Egan, G., The Skilled Helper. A Problem-Management Approach to Helping, Pacific Grove, CA, Brooks/Cole, 1994. 3. Elliot, R., Five dimension of therapy process, „Psychotherapy Research”, 1991, nr. 1. 4. Greenberg, T., Facilitating Emotional Change: the Moment-by-moment Process, New York, Guilford Press. 5. McLeod, J., An Introduction to Counselling, Buckingham, Philadelphia, Open University Press, 1998. 6. Mearns, D., Thorne, B., Person-centred Counselling in Action, London, Sage, 1988. 7. Rogers, C., On Becoming a Person, Boston, Houghton Mifflin, 1961. 8. Stiles, W., Assimilation of problematic experiences in psychotherapy, în „Psychoterapy”, 1991, nr. 27. REFLECTAREA PROBLEMELOR SOCIALE ÎN PRESA SCRISĂ GABRIELA NEAGU Problematica socială a unei ţări aflate într-un proces de tranziţie, de la un sistem totalitar cu o economie centralizată spre unul democratic cu o economie de piaţă, este una complexă şi de mare importanţă pentru cercetători, oameni politici, specialişti etc. Din 1989 până acum societatea noastră s-a confruntat cu o multitudine de probleme de natură socială care au condus la acumularea a nenumărate tensiuni, nemulţumiri manifestate prin greve, proteste etc. Aceste aspecte – şi nu numai – au determinat orientarea a numeroase studii şi cercetări spre abordarea problematicii sociale din diverse perspective: definirea problematicii sociale, modalităţi de identificare şi control, propuneri de soluţionare etc. Studiul de faţă are ca principal obiectiv acela de a arăta în ce măsură presa scrisă se referă la problemele sociale din societatea noastră. Premisa de la care s-a plecat este aceea potrivit căreia, dacă presa scrisă reprezintă o „oglindă” a societăţii, atunci analizarea acesteia pe perioade relativ mari de timp poate conduce la identificarea problemelor sociale cu care se confruntă societatea respectivă. Am avut în vedere cotidianul „Adevărul” pe o perioadă determinată de timp (1-31 iulie 1998 şi 1-31 iulie 1999). Ca metodă de cercetare s-a adoptat analiza de conţinut a repertoriului social, mai exact, fiind vorba despre analiza de frecvenţă. Pentru aceasta, s-a elaborat un sistem de categorii care cuprinde teme sociale. Unitatea de înregistrare este articolul, iar ca unitate de numărare s-a luat suprafaţa tipărită exprimată în cm. pătraţi. O problemă socială este definită, în termeni generali, ca o „caracteristică, situaţie apărută în dinamica unui sistem social care afectează negativ funcţionarea 1 sa şi necesită intervenţia pentru corectarea (modificarea), eliminarea sa” . În studiile pe acest domeniu există o mare varietate de definiţii ale noţiunii de problemă socială. Elementul comun al definiţiilor este acela că un aspect social poate fi considerat problemă socială dacă îndeplineşte anumite condiţii. John E. Farley consideră că „o problema socială se caracterizează prin următoarele aspecte: - este considerată în mare măsură ca fiind o sursă de dificultăţi; - afectează sau se presupune că va afecta un număr mare de persoane; - este cauzată de acţiunea sau inacţiunea oamenilor sau a societăţii în 2 general” . 1 C. Zamfir, L.Vlăsceanu, Dicţionar de sociologie, Bucureşti, Editura Babilon, 1993. 2 J. E. Farley, American Social Problems. An Institutional Analysis, New Jersey, Prentice Hall, 1992 (second edition). CALITATEA VIEŢII, XII, nr. 1-4, 2000, p. 183-199. 2 184GABRIELA NEAGU În opinia altor specialişti în domeniu, E. Rubington şi M. S. Weinberg, o problemă socială reprezintă „o anumită situaţie ce este incompatibilă cu valorile unui număr semnificativ de oameni care consideră că este nevoie să acţioneze 3 . Elementele evidenţiate de această definiţie pentru schimbarea acestei situaţii” sunt: - situaţia care există şi este cunoscută de către oameni; - incompatibilitatea cu valorile acelor oameni; - faptul că o parte a societăţii consideră necesar să acţioneze pentru schimbarea acestei situaţii nefavorabile unui număr semnificativ dintre membrii ei. În literatura românească de specialitate, problema socială a fost definită ca „un proces social, o caracteristică, situaţie despre care societatea sau un subsistem al ei consideră că trebuie schimbată”. Această definiţie include două condiţii necesare: - „un obiect – acel aspect, situaţie, proces care este problematic şi reprezintă, cu alte cuvinte, o sursă de dificultăţi şi asupra căruia urmează a se acţiona pentru a fi schimbat într-un sens convenabil; - conştientizarea dificultăţii – respectivul aspect de eliminat sau de realizat este pus ca problemă, acceptat de către membrii sistemului social respectiv ca trebuind a fi schimbat. Pentru a exista o problemă socială, ambele elemente trebuie 4 . să existe: dificultăţi reale şi conştientizarea lor ca probleme” Ca urmare a diversităţii tipurilor de definiţii ale noţiunii de problemă socială şi a problemelor sociale care pot să apară la nivelul unei societăţi am realizat următoarea clasificare: A. probleme sociale care afectează calitatea generală a vieţii: infracţionalitate, probleme privind mediul înconjurător, abuzul şi dependenţa de substanţe (alcool, droguri, tutun etc.), violenţa domestică etc.; B. probleme sociale determinate de inegalitatea socială (şomaj, persoane instituţionalizate etc.); C. probleme sociale determinate de structura instituţională a societăţii. Această clasificare va fi aplicată în analiza problemelor sociale identificate în conţinutul articolelor cotidianului „Adevărul”, pe două niveluri: la nivel societal (general) şi la nivel regional. 3 Rubington E. & Weimberg M. S., The Study of Social Problems. Six Perspectives, Oxford University Press, 1989 (fourth edition). 4 Cătălin Zamfir, Strategii ale dezvoltării sociale, Bucureşti, Editura Politică, 1997. 185 3 REFLECTAREA PROBLEMELOR SOCIALE ÎN PRESA SCRISĂ ANALIZA PROBLEMELOR SOCIALE REFLECTATE ÎN PRESĂ, LA NIVEL SOCIETAL Probleme sociale care afectează calitatea generală a vieţii (identificate în cotidianul „Adevărul”) 2 Teme sociale Frecvenţa Suprafaţa cm infracţionalitate iulie 1998 iulie 1999 iulie 1998 iulie 1999 infracţiuni contra 35 25 3927 2503 persoanei 17 25 1567 3150 infracţiuni contra autorităţilor şi a unor activităţi de interes public infracţiuni de fals 7 7 567 652 violenţă 3 - 536 - domestică poluare 10 1 2174 84 Datorită acţiunii lor directe asupra unui număr semnificativ dintre membrii societăţii, problemele sociale care afectează calitatea generală a vieţii reprezintă tipul de problemă socială cel mai presant şi, prin urmare, cel mai des reclamat de către societate. Acest aspect este susţinut şi recunoscut şi de către cotidianul „Adevărul”, dacă avem în vedere frecvenţa şi suprafaţa tipografică ale articolelor care tratează acest tip de problemă socială, atât în perioada iulie 1998, cât şi în iulie 1999. Prima dintre problemele sociale de acest tip şi cea căreia cotidianul „Adevărul” îi acordă o atenţie deosebită (un număr total de 116 articole pe o 2 suprafaţă de 12 366 cm ) este infracţionalitatea. Analiza conţinutului acestor articole permite identificarea următoarelor aspecte: 1. formele prin care se manifestă infracţionalitatea la nivelul societăţii noastre, şi care sunt puse în discuţie de cotidianul „Adevărul”, sunt foarte diverse: - infracţiuni contra persoanei (crimă şi tentative de crimă, tâlhării şi jafuri, pruncucideri, răpiri şi sechestrări de persoane, trafic de persoane, şantaj, viol, prostituţie); - infracţiuni contra autorităţilor şi a unor activităţi de interes public (abuz în serviciu, purtare abuzivă, ultraj, luare de mită, trafic de influenţă, contrabandă); - infracţiuni de fals (fals şi uz de fals, falsificare de monedă şi alte valori, trafic de stupefiante); 2. fenomenul infracţional s-a generalizat la nivelul tuturor categoriilor socio- profesionale şi în toate sferele socioeconomice şi politice; 3. comparativ cu perioada iulie 1998, cazurile de infracţionalitate ocupă o suprafaţă tipografică mai mare în iulie 1999; infracţionalitate contra autorităţilor 4 186GABRIELA NEAGU statului şi a unor activităţi de interes public (acest tip de infracţionalitate este încadrat, din punct de vedere legislativ, în categoria crimă organizată, fiind cele mai grave infracţiuni sub aspectul consecinţelor); 4. vârsta celor acuzaţi de comiterea de infracţiuni a coborât îngrijorător, infractorii fiind în multe cazuri şi copii cu vârste cuprinse între 10 şi 15 ani; 5. este implicat un număr tot mai mare de cetăţeni străini în acţiunile de infracţionalitate de pe teritoriul României, după cum există şi numeroase cazuri de infracţionalitate comise de cetăţeni români pe teritoriul altor state (cele mai multe cazuri s-au înregistrat în Germania); 6. au apărut fenomene infracţionale specifice sistemului economiei de piaţă (falsificarea unor instrumente de plată bancare, a licitaţiilor şi a privatizării unor obiective economice de importanţă strategică), care pun în pericol credibilitatea multor instituţii de stat şi private, şi care se dovedesc cel mai dificil de prevenit şi controlat, în condiţiile unei dotări tehnico-materiale necorespunzătoare şi a lipsei experienţei autorităţilor române în rezolvarea acestui tip de infracţionalitate; 7. un număr important de infracţiuni nu sunt încadrate juridic, sau încadrarea acestora este necorespunzătoare în raport cu gravitatea actelor comise. Infracţionalitatea nu este însă singura problemă socială majoră cu care se confruntă societatea românească, conform celor rezultate în urma analizei de frecvenţă a articolelor. Cu o frecvenţă mai scăzută (în total 14 articole) şi o 2 suprafaţă tipografică mai redusă (2 794 cm ) în raport cu numărul cazurilor de infracţionalitate prezentate de cotidian, dar cu o pondere importantă în cadrul problematicii sociale, articolele referitoare la violenţa domestică reţin atenţia datorită: • dificultăţii cu care poate fi abordată această problematică, în condiţiile în care nu există mecanismul şi cadrul juridic satisfăcător cu privire la ocrotirea victimelor acestui tip de violenţă, la sistemul de pedepse şi sancţiuni pentru cei ce se fac vinovaţi de aceste fapte, motiv pentru care „doar 30% dintre cazurile de agresiuni grave sunt raportate la poliţie” („Adevărul”, 31 iulie, 1998); • faptului că majoritatea victimelor acestui tip de violenţă sunt femei care au de obicei în întreţinere doi sau mai mulţi copii, nu sunt independente financiar şi au o pregătire şcolară şi profesională limitată, situaţie care reduce considerabil posibilităţile de soluţionare ale acestei probleme; • riscului acumulării de către persoanele supuse unei asemenea tip de violenţă a unei stări depresive, de oboseală şi stres cu efecte negative asupra calităţii vieţii de familie, profesionale etc.; • creşterii numărului de divorţuri; • permanentizării unor condiţii improprii de creştere şi educare a copiilor, datorită faptului că, în marea majoritate a cazurilor, copiii fie sunt martori, fie sunt victime ale violenţei în familie (din datele deţinute de Poliţie se apreciază că în 84% dintre cazuri sunt şi copii de faţă). 187 5 REFLECTAREA PROBLEMELOR SOCIALE ÎN PRESA SCRISĂ • creşterii numărului de pruncucideri – „în ultimii 4 ani numărul pruncuciderilor a crescut de 4 ori.” („Adevărul”, 31 iulie,1998). O altă problemă socială reflectată în presă se referă la mediul înconjurător. Preocupările populaţiei şi ale factorilor de răspundere privind mediul înconjurător nu sunt pe măsura importanţei acestei problematici, deşi „criza mediului este una dintre cele mai grave crize cu care se confruntă România în prezent” („Adevărul”, 20 iulie, 1998). Ceea ce se neglijează în acest caz sunt consecinţele pe termen lung ale fenomenului de poluare nu numai asupra mediului înconjurător (refacerea mediului natural durează uneori câteva decenii), ci şi asupra sănătăţii populaţiei care va fi afectată pentru mai multe generaţii (naşterea unor copii cu malformaţii, creşterea numărului de cazuri de îmbolnăviri şi decese datorită gradului ridicat de poluare a mediului în care trăiesc sau muncesc aceste persoane). Probleme sociale determinate de inegalităţi sociale (identificate în cotidianul „Adevărul”) 2 TEME SOCIALE FRECVENŢA SUPRAFAŢA (cm) iulie 1998 iulie 1999 iulie 1998 iulie 1999 1.şomeri 3 2 232 675 2. pensionari 3 1 550 274 3.persoane 6 9 615 2516 instituţionalizate 4. nivel de trai 3 3 693 1108 Inegalităţile sociale sunt determinate de modul de organizare socioeconomic al societăţii actuale: sistemul economiei de piaţă generează diferenţieri sociale majore, o stratificare socială etc. datorată în primul rând distribuţiei inegale a veniturilor. În România, pe fondul unei accentuate involuţii economice, are loc un proces continuu de adâncire a inegalităţilor şi discrepanţelor sociale dintre diferitele categorii sociale. În urma analizei conţinutului articolelor pe această temă şi a datelor statistice care le însoţesc (datele statistice provin în marea lor majoritate din cercetările efectuate de Comisia Naţională de Statistică) se observă faptul că cele mai dezavantajate categorii sociale din România sunt şomerii, familiile cu mulţi copii, persoanele instituţionalizate, ţăranii şi pensionarii. Atenţia cotidianului se îndreaptă în special asupra situaţiei persoanelor instituţionalizate, şomerilor şi pensionarilor. Dintre aceste categorii sociale, persoanele instituţionalizate reprezintă categoria socială care reţine atenţia cotidianului în mod deosebit. Cu un număr de 6 2 articole în iunie 1998 şi 9 articole în 1999, cu o suprafaţă tipărită de 614,63 cm în 2 1998 şi respectiv 2 515,79 cm în 1999, această temă se situează pe primul loc în cadrul problemelor generate de inegalităţile sociale. Conţinutul articolelor referitoare la situaţia persoanelor instituţionalizate subliniază că: 6 188GABRIELA NEAGU • ineficienţele în organizarea şi administrarea instituţiilor speciale de ocrotire şi/ sau de educaţie, atât la nivelul fiecărei instituţii în parte cât şi la nivel central au condus la lipsa medicamentelor şi a necesarului de alimente pentru persoanele internate în aceste instituţii, la întârzieri ale plăţii salariilor personalului angajat, fapt cu consecinţe grave asupra desfăşurării corespunzătoare a activităţii din aceste instituţii şi asupra condiţiilor de trai ale acestei categorii de persoane; • ne confruntăm cu un grad mare de ineficienţă şi neputinţă la nivelul societăţii în faţa fenomenului de abandon al copiilor şi al persoanelor cu diverse forme de handicap, fenomen care se manifestă atât la nivelul familiilor cât şi al statului şi al organizaţiilor specializate în domeniu, prin neglijenţa acestora vizavi de categoriile populaţionale în cauză; • cele mai numeroase cazuri de infectări cu HIV se înregistrează în rândul copiilor din aceste instituţii; • lipsa unei colaborări între instituţiile în cauză şi ONG-uri specializate şi alte instituţii (MMPS, MEN, Poliţie etc.) are ca efect suprapopularea instituţiilor în cauză, pierderea acestor persoane din punct de vedere social (de cele mai multe ori, aceste persoane se numără printre infractori, sau „copiii străzii”); Analiza nivelului de trai este cea de-a doua temă, în ordinea importanţei acordate de către cotidian, analiză în urma căreia se conturează imaginea societăţii româneşti după nouă ani de tranziţie: • nivelul de trai al populaţiei a înregistrat un regres continuu începând cu 1990, iar din 1996 se apreciază că s-a înregistrat o adevărată prăbuşire a acestuia; • veniturile nete în termeni reali pe totalul de gospodării ale întregii populaţii, indiferent de categoria socioprofesională, au scăzut cu 20% în 1997; • ca urmare a scăderii veniturilor, consumul populaţiei s-a redus cu 6% în 1998; • gospodăriile de subzistenţă îşi fac simţită prezenţa şi în mediul urban; • studiile realizate de instituţii specializate evidenţiază faptul că „mai mult de 36% din populaţia ţării trăieşte sub pragul sărăciei, iar 7% sub pragul subzistenţei” („Adevărul”, 17 iulie 1998). Într-o economie de piaţă, forţa de muncă nu poate fi absorbită integral şi astfel, una dintre caracteristicile acestui tip de economie este şomajul. Evoluţia ratei şomajului într-o ţară reflectă în mare măsură stadiul proceselor de reformare şi restructurare adoptate de aceasta, nivelul său de dezvoltare socioeconomic, modul în care este gândită politica de suport pasiv care poartă în sine factorii motivatori sau demotivatori ai unui comportament activ de angajare din partea individului. În România, prin restructurare economică s-a înţeles, în cele mai multe dintre cazuri, desfiinţarea a numeroase sectoare economice, fără ca acestea să fie înlocuite cu altele eficiente. În aceste condiţii, avem de-a face cu o tendinţă de accentuare a şomajului de lungă durată. Alături de pensionari şi ţărani, şomerii reprezintă „categoria socială cu cel mai mare deficit bugetar (….): 92% din cheltuieli au ca destinaţie nevoile curente şi plata impozitelor” („Adevărul”,19 iulie, 1999). Din 189 7 REFLECTAREA PROBLEMELOR SOCIALE ÎN PRESA SCRISĂ analiza datelor prezentate de cotidian referitoare la problematica şomajului se observă că: • populaţia inactivă a ajuns până în jurul valorii de 52,3%, iar această cifră este în creştere; • populaţia tânără (15-24 ani) deţine ponderea cea mai ridicată din numărul total al şomerilor; • se poate vorbi despre o feminizare a şomajului (numărul femeilor aflate în şomaj este mai mare decât cel al bărbaţilor). Strategiile adoptate de Guvern au un caracter reparatoriu şi nu se poate vorbi, cel puţin până în prezent, de o strategie de dezvoltare economică a ţării pe termen mediu şi lung. În opinia cotidianului, „Guvernul transferă în timp rezolvarea unor probleme” cu intenţia clară de a-şi „cumpăra cu preţul a încă 2-3 ani de tranziţie liniştea socială până la alegeri” („Adevărul”, 24 iulie, 1999). Printre problemele a căror rezolvare este amânată se numără şi aceea a pensionarilor. În România există 5,2 milioane de pensionari, reprezentând cel mai numeros segment de populaţie şi, totodată, categoria socială cea mai expusă riscurilor tranziţiei. Situaţia gravă a pensionarilor se datorează în mare parte: • erorilor în calcularea pensiilor care au determinat diferenţieri în cadrul aceleiaşi categorii sociale, („Datorită aberaţiilor de calcul, pensionarii din generaţia 1991 – de două ori mai săraci decât cei retraşi din activitate în 1998” – „Adevărul”, 10 iulie, 1998), deficitelor de miliarde în bugetul asigurărilor sociale şi întârzierilor plăţii pensiilor spre beneficiari; • creşterii gradului de dependenţă economică a persoanelor inactive dintr-o gospodărie ca urmare a scăderii nivelului de trai al întregii populaţii. Probleme determinate de structura instituţională şi organizaţională a statului (identificate în cotidianul „Adevărul”) 2 TEME SOCIALE FRECVENŢĂ SUPRAFAŢĂ (cm) iulie 1998 iulie 1999 iulie 1998 iulie 1999 sistemul educaţional 5 5 4967 3299 sistemul medical - starea de sănătate 3 1 465 282 - servicii medicale 2 4 165 802 sistemul siguranţei 2 3 487 409 naţionale (poliţia, justiţia) Una dintre cele mai mari provocări pentru ţările post-comuniste aflate în mijlocul acestor procese de schimbare la toate nivelurile o reprezintă construcţia instituţională (prin instituţii înţelegându-se inclusiv normele şi regulile care guvernează o societate şi care oferă suportul necesar construirii organizaţiilor 8 190GABRIELA NEAGU politice, economice, culturale, educaţionale etc. din cadrul acelei societăţi). Sunt tot mai numeroşi cei care recunosc şi subliniază rolul pe care-l are structura instituţională în dezvoltarea unei societăţi: instituţii precare, subdezvoltate, lipsite de încrederea populaţiei conduc la performanţe economice, politice, sociale inferioare. De asemenea, stabilitatea şi coeziunea socială a unei ţări depind de cadrul instituţional existent, de buna funcţionare a acestuia în acord cu valorile unui stat de drept şi cu nivelul aşteptărilor populaţiei. O analiză a cadrului instituţional al unui stat permite identificarea tipului de conducere pentru care a optat societatea respectivă, strategiile de acţiune preferate, dar şi a condiţiilor în care instituţiile statului pot genera probleme sociale sau de altă natură. Important pentru lucrarea de faţă este tocmai acest ultim aspect: problemele sociale generate de structura instituţională de la noi, aspect pe care am urmărit să-l identificăm în materialul de presă selectat din cotidianul „Adevărul”. Toate materialele de presă selectate în care este analizat cadrul instituţional au fost scrise, în primul rând, cu scopul de a avertiza că instituţiile statului nostru trec în momentul de faţă printr-o criză de autoritate generatoare de grave probleme de natură socială şi nu numai. Se poate vorbi despre o adevărată campanie de presă pe parcursul căreia cotidianul „Adevărul” a prezentat şi analizat cauzele care au condus la această situaţie. În România, începând cu 1989, construcţia cadrului instituţional s-a realizat pe fondul unei accentuate involuţii economice (datând dinainte de 1989) şi având la bază un sistem legislativ precar. Aceasta a dat naştere la numeroase contradicţii, între care mai evidente sunt cele între rolul şi atribuţiile instituţiilor într-un stat de drept şi atitudinile şi mentalităţile celor desemnaţi să le îndeplinească, pe de o parte şi, pe de altă parte, între cerinţele şi aşteptările fireşti ale populaţiei şi resursele financiare şi umane de care dispun instituţiile de la noi pentru a răspunde acestor aşteptări. Aceste contradicţii se manifestă la nivelul tuturor instituţiilor statului nostru, la care se adaugă şi cauze specifice fiecărui sistem instituţional în parte. Principalele structuri instituţionale asupra cărora a insistat cotidianul „Adevărul” sunt cele educaţionale, medicale şi cele care fac parte din sistemul siguranţei naţionale (Poliţia, Justiţia). Tema care se detaşează de toate celelalte prin numărul mare de articole şi prin suprafaţa tipărită este cea referitoare la sistemul educaţional din România. În ceea ce priveşte educaţia, se pare că „adevărul şcolii româneşti este la fel de dureros ca şi adevărul din economie” („Adevărul”,7 iulie, 1998). Ca orice altă instituţie, educaţia trebuie apreciată în funcţie de rezultatele obţinute. Instituţiile de învăţământ producătoare de eşecuri sau cu rezultate foarte slabe sunt la fel de indezirabile ca oricare altă instituţie falimentară (de unde şi comparaţia făcută de cotidian între instituţiile de învăţământ şi giganţii industriali). Situaţia dificilă cu care se confruntă sistemul educaţional din România, conform ziarului „Adevărul”, este determinată de: 191 9 REFLECTAREA PROBLEMELOR SOCIALE ÎN PRESA SCRISĂ • lipsa unei strategii naţionale de dezvoltare economică care să permită stabilirea unor programe educaţionale, prin care pot fi anticipate nevoile societăţii privind necesarul de specialişti pentru diverse domenii de activitate; • numeroase decizii/ măsuri aplicate necorespunzător în procesul educaţional înainte de 1989, al căror efect negativ se resimte acum; • existenţa unor discrepanţe majore între învăţământul rural şi cel urban în ceea ce priveşte resursele materiale şi umane, sprijinul şi implicarea comunităţii, calitatea actului educaţional, aceasta acţionând negativ asupra egalităţii şanselor la accesul la educaţie; • incoerenţele în aplicarea planului de reformă, care au ca rezultat instalarea unui sentiment de neîncredere în rândul cadrelor didactice, al elevilor şi părinţilor, în condiţiile în care „reforma înseamnă în primul rând câştigarea profesorilor de partea reformei” („Adevărul”, 16 iulie, 1998); • relaţiile deficitare între Ministerul Educaţiei Naţionale şi alte entităţi: piaţa forţei de muncă, comunitatea oamenilor de afaceri etc.; • valorificarea insuficientă a „produselor educaţionale”. Ca şi educaţia, sistemul sanitar este considerat o prioritate naţională. Însă imaginea pe care o oferă ambele instituţii este deplorabilă. Ceea ce se poate constata, într-o primă fază, din conţinutul articolelor despre sistemul sanitar este o preocupare atât a oamenilor de presă (tema este a doua ca importanţă în cadrul problemelor sociale determinate de structura instituţională a societăţii) cât şi a specialiştilor faţă de deteriorarea continuă a indicatorilor de sănătate ai populaţiei şi a calităţii actului medical. Articolele pe această temă au tratat problema sub două aspecte: o parte a articolelor au avut în vedere starea de sănătate a populaţiei, iar o altă parte, calitatea serviciilor medicale. În ceea ce priveşte sistemul sanitar, sunt semnalate probleme ca: • lipsa personalului calificat, în special în mediul rural, cu efecte negative asupra calităţii actului medical şi a stării de sănătate a populaţiei; • costurile tot mai ridicate ale serviciilor medicale în condiţiile unei tot mai accentuate scăderi ale nivelului de trai, care au drept consecinţă accesul limitat al populaţiei la acest tip de servicii, abateri de la normele şi regulile profesionale; • capacitatea redusă de funcţionare a unor instituţii specifice sistemului sanitar, fie ca urmare a unei neclarităţi în ceea ce priveşte rolul şi atribuţiile acestor instituţii, fie datorită slabelor calităţi manageriale ale personalului acestora. Dificultăţile procesului de tranziţie la un alt tip de societate a afectat şi starea de sănătate a populaţiei din România, în primul rând datorită creşterii sărăciei. Problemelor de până în 1989 li s-au adăugat altele: poluarea execesivă, nutriţia slabă („În România anului 1998 – subnutriţia face ravagii”, „Adevărul”, 21 iulie, 1998), veniturile din ce în ce mai scăzute etc. Toate acestea au dus la scăderea speranţei de viaţă, la reapariţia aşa-numitelor „boli ale sărăciei” (TBC, meningita etc.), la creşterea mortalităţii infantile („mortalitatea infantilă se menţine la cote înalte. Starea de sănătate a populaţiei a înregistrat o tendinţă nefavorabilă ca 10 192GABRIELA NEAGU urmare a deteriorării condiţiilor de viaţă.” – „Adevărul”, 11 iulie, 1998). Date statistice relevă faptul că a crescut numărul de copii născuţi subponderali şi prematur, al celor infectaţi cu HIV („La Galaţi, anual 5-10 cazuri de SIDA”, „Adevărul”, 15 iulie, 1998). La aceasta se adăugă şi lipsa alocării unor resurse financiare şi materiale corespunzătoare, situaţie care confirmă faptul că direcţiile de medicină preventivă şi de promovare a sănătăţii nu mai reprezintă o prioritate pentru sistemul sanitar românesc. În analiza articolelor referitoare la sistemul de siguranţă naţională, la rolul poliţiei şi justiţiei în cadrul acestui sistem, se impune stabilirea unor corelaţii între cazurile de infracţionalitate despre care am amintit în prima parte a acestei analize şi activitatea instituţiilor în cauză. Stabilirea acestor corelaţii este necesară pentru că: • nivelul atins de infracţionalitate reprezintă o caracteristică a ineficienţei activităţii acestor instituţii şi • în multe dintre cazurile prezentate de către cotidian sunt implicaţi şi angajaţi ai Poliţiei şi Justiţiei. Articolele al căror conţinut se referă la activitatea acestor instituţii insistă pe aspecte precum: • existenţa unor întârzieri în adoptatea demersurilor necesare rezolvării a numeroaselor ilegalităţi comise cu mult timp în urmă; • lipsa de comunicare atât între nivelurile aceleiaşi instituţii, cât şi între instituţiile care aparţin sistemului de siguranţă naţională, ceea ce conduce la luarea unor decizii contradictorii şi, prin urmare, ineficiente, cu efecte negative asupra siguranţei populaţiei; • legislaţia incompletă şi imprecisă, care favorizează comiterea de acte de infracţionalitate fără posibilitatea sancţionării corespunzătoare a acestora. Autoritatea şi competenţa unei structuri instituţionale sunt determinate de numeroşi factori, dintre care cel mai important este integritatea acesteia, elementele constând în modul de a acţiona al fiecărei instituţii în parte. În cazul de faţă, creşterea numărului de infracţiuni şi implicarea personalului din Poliţie, Justiţie sau din alte structuri administrative în acte de infracţionalitate dintre cele mai grave conduc la instalarea unui sentiment de neîncredere la nivelul populaţiei, nu numai în instituţiile în cauză, ci în întreg sistemul instituţional al ţării, cu consecinţe negative pe termen lung pe plan intern şi internaţional (neimplicarea unor segmente largi ale populaţiei în activităţi cu caracter social, politic, economic etc., scăderea credibilităţii factorilor de răspundere în ceea ce priveşte capacitatea de conducere a ţării în acord cu principiile unui stat de drept, atât la nivel naţional, cât şi internaţional). În procesul de construcţie al unui sistem instituţional al unei societăţi trebuie ţinut cont de faptul că instituţiile statului influenţează comportamentul şi atitudinea indivizilor şi prin aceea că ele reprezintă, de cele mai multe ori, un model de a 193 11 REFLECTAREA PROBLEMELOR SOCIALE ÎN PRESA SCRISĂ acţiona şi de a fi al indivizilor (comportamentul şi atitudinile de la nivel instituţional se reflectă în comportamentul indivizilor, sunt „copiate” de aceştia). ANALIZA PROBLEMELOR SOCIALE LA NIVEL REGIONAL Abordarea problematicii sociale din perspectiva distribuţiei teritoriale a acesteia prezintă un interes aparte, ca urmare a faptului că: • regiunile istorico-geografice sunt unităţi semnificative în structura socială şi teritorială a unei ţări, apreciindu-se că în interiorul lor şi la frontierele dintre ele au loc fenomene de contact şi diferenţiere importante din punct de vedere social, economic etc.; • regiunea poate reprezenta prezenţa sau absenţa resurselor şi posibilităţilor de a soluţiona problemele sociale cu care se confruntă populaţia; • identificarea problemelor sociale specifice fiecărei regiuni a ţării permite o mai corectă şi mai rapidă evidenţiere a cauzelor care stau la baza declanşării acestora, iar soluţiile pot fi aplicate diferenţiat pentru fiecare regiune în parte, mărind astfel eficienţa acţiunilor iniţiate de către factorii responsabili de la nivel general şi mai ales local. Analiza problemelor sociale în funcţie de distribuţia teritorială este facilitată şi de faptul că „Adevărul”, cotidianul ale cărui articole cu conţinut social au fost analizate, este un cotidian naţional care abordează o tematică complexă în care sunt analizate atât probleme cu caracter general, specifice întregii societăţi româneşti cât şi probleme cu un caracter particular, specifice doar anumitor regiuni ale ţării. Regiunile în funcţie de care am analizat distribuţia teritorială a problemelor sociale sunt: Moldova, Muntenia, Dobrogea, Banat, Transilvania şi Bucureşti (Bucureştiul este luat ca unitate de analiză distinctă, datorită faptului că este capitala ţării, este cel mai aglomerat centru urban din ţară şi este format dintr-o singură unitate teritorială). În urma analizei problemelor sociale în funcţie de distribuţia lor teritorială au rezultat următoarele date : Probleme sociale care afectează calitatea generală a vieţii (identificate în cotidianul „Adevărul”) iulie 1998 1 2 3 4 5 6 TEME SOCIALE A B A B A B A B A B A B 1.infracţio- nalitate - infracţiuni 6 353 6 497 1 61 1 178 6 372 6 756 contra persoanei 12 194GABRIELA NEAGU - infracţiuni 1 187 5 590 4 459 3 347 6 1422 contra autorităţilor şi a unor activităţi de interes public - infracţiuni 2 29 1 107 6 494 4 560 de fals 2.violenţă 3 536 domestică 3. poluare 2 49 3 87 5 2038 iulie 1999 TEME 1 2 3 4 5 6 SOCIALE A B A B A B A B A B A B 1.infracţio- nalitate - infracţiuni 10 709 5 135 - - 4 81 7 860 14 2004 contra persoanei - infracţiuni 2 96 3 184 6 492 4 793 3 74 5 879 contra autorităţilor şi a unor activităţi de interes public - infracţiuni 3 35 - - 1 69 3 188 de fals 2.violenţă domestică 3. poluare - - - 1 84 NOTĂ: 1 = Moldova 4 = Transilvania A = frecvenţa 2 ) 2 = Muntenia 5 = Banat B = suprafaţa (cm 3 = Dobrogea 6 = Bucureşti În cazul analizei distribuţiei teritoriale a problemelor sociale se observă faptul că situaţia de la nivelul general se reflectă la nivel regional. Problemele sociale care afectează calitatea vieţii înregistrează şi la nivel de regiuni cele mai mari frecvenţe şi ocupă cea mai mare suprafaţă tipografică. Datele obţinute în urma analizei conţinutului articolelor pe această temă, care fac referiri la situaţii concrete din diverse regiuni ale ţării, permit identificarea următoarele aspecte: • cele mai ridicate frecvenţe ale problemelor sociale prezentate în ziarul „Adevărul” care afectează calitatea vieţii în perioada iulie 1998 şi în iulie 1999 se înregistrează în municipiul Bucureşti, Dobrogea, Transilvania şi Moldova; • în perioada iulie 1999 comparativ cu iulie 1998 a crescut numărul de infracţiuni contra persoanei la nivelul tuturor regiunilor, conform datelor înregistrate; 195 13 REFLECTAREA PROBLEMELOR SOCIALE ÎN PRESA SCRISĂ • în Moldova şi Muntenia predomină infracţiunile contra persoanei (crime, jafuri şi tâlhării, viol), iar în municipiul Bucureşti şi Transilvania se înregistrează o frecvenţă mai ridicată a infracţiunilor contra autorităţilor statului şi a unor activităţi ilicite (contrabandă, trafic de influenţă etc.), precum şi a infracţiunilor de fals; • deşi numărul de infracţiuni contra autorităţii statului şi a unor activităţi de interes public, precum şi al celor de fals comise la nivel de regiune pe perioada de timp luată în calcul este mai mic comparativ cu datele de la nivel general, nu se poate vorbi despre o scădere a fenomenului infracţional, pentru că de obicei în acest caz avem de-a face cu acţiuni infracţionale organizate în reţele de tip mafiot extinse la nivel naţional şi internaţional; • în cazul analizei problemelor sociale pe regiuni, datele obţinute pun în evidenţă faptul că tipurile de probleme cu care se confruntă fiecare regiune sunt în directă legătură cu nivelul de dezvoltare economică al acesteia. În Moldova şi Muntenia, regiuni recunoscute prin nivelul scăzut al dezvoltării economice, predomină infracţiunile contra persoanei (crime, jafuri şi tâlhării, viol). În zonele cu un nivel mai ridicat de dezvoltare (Bucureşti, partea de vest a Transilvaniei) frecvenţele infracţiunilor contra autorităţilor statului şi ale infracţiunilor de fals sunt mai mari, comparativ cu frecvenţele înregistrate de infracţiuni contra persoanei, dar şi comparativ cu frecvenţele înregistrate de aceleaşi tip de infracţiuni din alte regiuni ale ţării în iulie 1998 şi în iulie 1999; • cazurile de violenţă domestică sunt semnalate doar la nivelul municipiului Bucureşti şi doar în perioada iulie 1998, deşi se presupune că acest tip de violenţă se manifestă şi la nivelul celorlalte regiuni ale ţării, apreciindu-se că în ultimii zece ani acest tip de violenţă a cunoscut o amploare deosebită; • poluarea este o problemă cu care se confruntă în special regiunile în care se află centre urbane puternic industrializate şi este determinată fie de utilizarea unor tehnologii depăşite, fie ca urmare a nerespectării normelor de protecţie a mediului înconjurător. Cele mai afectate zone sunt Moldova, municipiul Bucureşti şi Transilvania (zona munţilor Apuseni). Probleme sociale determinate de inegalităţile sociale (identificate în cotidianul „Adevărul” în perioada iulie 1998 şi iulie 1999) Datele obţinute în legătură cu acest tip de problemă socială conduc la următoarele observaţii: • problemele sociale determinate de inegalităţile sociale sunt caracteristice regiunilor cu un grad mai redus de dezvoltare socioeconomică (Moldova, Muntenia); • cele mai mari frecvenţe sunt înregistrate de articolele al căror conţinut se referă la persoanele instituţionalizate (în Moldova au fost semnalate patru cazuri, în iulie 1999); • o rată a şomajului ridicată şi un nivel de trai scăzut sunt probleme sociale care sunt semnalate cel mai frecvent în Moldova (iulie1998) şi în Muntenia (iulie 14 196GABRIELA NEAGU 1999), comparativ cu alte regiuni ale ţării, ca urmare a faptului că în ultimii ani se înregistrează un proces de migraţie a populaţiei din regiunile industrializate supuse restructurării spre regiunile mai puţin dezvoltate, regiuni de origine ale acestei populaţii. Frecvenţele mai reduse înregistrate de problemele sociale determinate de inegalităţi sociale în cazul analizei la nivel local comparativ cu cele prezentate în cazul analizei la nivel general pot avea ca explicaţie opţiunea cotidianului „Adevărul” pentru prezentarea unor date care să reflecte situaţia de la nivel naţional. Probleme generate de structura instituţională şi organizaţională a societăţii (identificate în cotidianul „Adevărul” în perioada iulie 1998 şi iulie 1999) Dintre problemele generate de structura instituţională a ţării la nivel de regiune pot fi identificate doar cele care au legătură cu sistemul medical (starea de sănătate şi serviciile medicale). iulie 1998 TEME SOCIALE 1 2 3 A B A B A B - starea de sănătate 3 119 2 369 -servicii medicale 1 48 1 65 NOTĂ: 1 = Moldova 3 = Muntenia A= frecvenţa 2 2 = Transilvania 4 = Dobrogea B= suprafaţa în cm iulie 1999 TEME SOCIALE 1 2 3 4 A B A B A B A B - starea de sănătate 3 413 2 576 1 141 -servicii medicale 1 160 2 402 1 240 NOTĂ: 1 = Moldova 3 = Bucureşti A = frecvenţa 2 2 = Transilvania 4 = Dobrogea B = suprafaţa în cm În aprecierea stării de sănătate a populaţiei este important atât numărul de cazuri de îmbolnăviri raportate la numărul de locuitori cât şi tipul de afecţiune cu care se confruntă populaţia de la nivelul fiecărei regiuni. În toate cazurile puse în discuţie de cotidianul „Adevărul” este vorba despre aspecte foarte grave: epidemii de meningită în Moldova (iulie 1999), „cei mai mulţi seropozitivi din Europa” („Adevărul”, 22 iulie 1999) în Dobrogea (mai exact în Constanţa), iar în Transilvania, judeţul Mureş se confruntă cu cel mai mare număr de seropozitivi din regiune. Se observă şi în acest caz faptul că există o legătură directă între nivelul de dezvoltare economică a regiunii şi starea de sănătate a populaţiei: aceleaşi zone 197 15 REFLECTAREA PROBLEMELOR SOCIALE ÎN PRESA SCRISĂ care se confruntă cu un nivel de trai mai scăzut înregistrează şi cazuri mai numeroase de îmbolnăviri ale populaţiei (Moldova, Muntenia). Situaţia cazurilor de infectări cu HIV (mai ales la copii), care au înregistrat în ultimii ani o creştere îngrijorătoare, reflectă nu numai scăderea nivelului de trai al populaţiei (mare parte dintre copii provin din instituţii specializate în creşterea şi educarea copiilor şi din familiile cu venituri reduse care formează populaţia din regiunile mai puţin dezvoltate ale ţării), ci şi diminuarea rolului direcţiilor de medicină preventivă şi starea în care se află sistemul medical românesc (resurse financiare limitate pentru achiziţionarea necesarului de medicamente, a aparaturii medicale corespunzătoare etc.). CONCLUZII Analiza conţinutului articolelor cu tematică socială publicate de cotidianul „Adevărul” în perioada iulie 1998 şi iulie 1999 a permis identificarea următoarelor aspecte: Analiza problemelor sociale la nivel societal (identificate în cotidianul „Adevărul” în perioada 1- 31 iulie 1998 şi 1- 31 iulie 1999) 2 PROBLEME FRECVENŢA SUPRAFAŢA (cm) SOCIALE iulie 1998 iulie 1999 iulie 1998 iulie 1999 1. probleme sociale 63 58 8771 6389 care afectează calitatea vieţii 2. probleme sociale 15 15 2090 4573 generate de inegalităţi sociale 3. probleme sociale 12 13 6084 4792 determinate de structura instituţională Analiza problemelor sociale la nivel regional (identificate în cotidianul „Adevărul” în perioada 1- 31 iulie 1998 şi 1- 31 iulie 1999) iulie 1998 PROBLEME 1 2 3 4 5 6 SOCIALE A B A B A B A B A B A B 1. probleme sociale care 11 618 15 1181 5 651 10 1019 6 372 24 4312 afectează calitatea generală a vieţii 2. probleme sociale determinate de inegalităţi 16 198GABRIELA NEAGU 3. probleme sociale 4 167 2 369 1 65 generate de structura instituţională a ţării iulie 1999 PROBLEME 1 2 3 4 5 6 SOCIALE A B A B A B A B A B A B 1. probleme 13 840 8 319 5 492 9 943 10 934 22 2971 sociale care afectează calitatea generală a vieţii 2. probleme sociale determinate de inegalităţi 3. probleme 4 573 2 360 4 987 sociale generate de structura instituţională a ţării NOTĂ: 1 = Moldova 2 = Muntenia 4 = Transilvania 3 = Dobrogea 6 = Bucureşti 5 =Banat 1. societatea românească trece printr-o criză economică, socială şi morală care favorizează apariţia şi amplificarea problemelor sociale; 2. la nivelul societăţii noastre se manifestă acea caracteristică a societăţilor moderne, care trec prin perioade de criză economică, socială şi/sau politică, conform căreia între individ şi instituţiile statului predomină relaţii conflictuale sau de neîncredere; 3. între nivelul de frecvenţă şi suprafaţă tipografică înregistrate de problemele sociale în intervalul de timp 1- 31 iulie 1998 comparativ cu 1-31 iulie 1999 nu sunt diferenţe semnificative, ceea ce înseamnă că nu au intervenit modificări substanţiale în ceea ce priveşte prevenirea, controlul sau soluţionarea acestor probleme; 4. problemele sociale care afectează calitatea vieţii înregistrează cea mai ridicată frecvenţă şi cea mai mare suprafaţă tipografică, comparativ cu celelalte tipuri de probleme sociale (probleme sociale determinate de inegalităţi sociale şi probleme sociale determinate de structura instituţională a societăţii); 5. existenţa unei strânse legături între toate tipurile de probleme sociale care apar la nivelul unei societăţi: dacă sărăcia atinge cote ridicate, atunci delincvenţa, corupţia, epidemiile îşi găsesc mediul prielnic pentru a se extinde, iar posibilităţile societăţii respective de a se mobiliza şi organiza în vederea controlării prevenirii şi soluţionării acestor fenomene sunt foarte limitate; 6. valorile înscrise în tabelul pentru nivelul general ale problemelor sociale cu care se confruntă societatea românească nu corespund în ceea ce priveşte frecvenţa cu cele care au fost identificate prin repartizarea pe regiuni, ca urmare a faptului că 199 17 REFLECTAREA PROBLEMELOR SOCIALE ÎN PRESA SCRISĂ mare parte dintre ele au fost analizate în cadrul cotidianului ca fiind caracteristice întregii societăţi şi nu unei regiuni anume; 7. în iulie 1999 comparativ cu iulie 1998, la nivel de regiuni s-a înregistrat o scădere a numărului de probleme sociale care afectează calitatea generală a vieţii, dar a crescut numărul celor determinate de inegalităţile sociale şi al problemelor generate de structura instituţională a societăţii; 8. cea mai ridicată frecvenţă a problemelor sociale se înregistrează în Municipiul Bucureşti, Moldova şi Muntenia; 9. frecvenţele reduse, în cazul problemelor determinate de inegalităţi sociale la nivel regional, se explică prin aceea că ele sunt identificate şi analizate de regulă la nivelul diverselor categorii populaţionale, şi mai puţin la nivelul regiunilor ţării; 10. sănătatea şi educaţia sunt percepute mai mult ca simple furnizoare de servicii şi mai puţin în calitate de resurse pentru dezvoltarea socioeconomică a ţării şi, prin urmare, se găsesc numai la nivel declarativ printre priorităţile naţionale ale României; 11. dificultăţile economice prin care trece societatea românească au ca efect creşterea numărului cazurilor de infracţionalitate, polarizarea accentuată a societăţii, excluderea unor segmente largi de populaţie de la participarea la activităţile sociale, economice, politice etc. BIBLIOGRAFIE 1. Chelcea, Septimiu, Mărginean, Ioan, Cauc, Ion, Cercetarea sociologică. Metode şi tehnici, Bucureşti, Editura Destin, 1998. 2. Farley, John, E., American Social Problems. An Institutional Analysis, New Jersey, Prentice Hall, (second edition), 1992. 3. Pânzaru, Petru, Mass-media în tranziţie, Bucureşti, Fundaţia Rompres, 1996. 4. Poenaru, Maria, Politica socială şi indicatorii sociali, Bucureşti, Editura All, 1998. 5. Rubington, E., Weimberg, M. S., The Study of Social Problems. Six Perspectives, Oxford University Press, (fourth edition), 1989. 6. Zamfir, Cătălin, Vlăsceanu, Lazăr, Dicţionar de sociologie, Bucureşti, Editura Babilon, 1993. 7. Zamfir, Cătălin, Strategii ale dezvoltării sociale, Bucureşti, Editura Politică, 1997. 8. Zamfir, Cătălin, (coord.), Politici sociale în România: 1990-1998, Bucureşti, Editura Expert, 1999. 9. „Adevărul” 1 - 31 iulie1998; „Adevărul” 1 - 31 iulie1999. RECENZII PRACTICI POZITIVE ÎN COMUNITĂŢILE DE RROMI CRISTINA MANUELA TUDOR Cartea Practici pozitive în comunităţile de rromi apărută cu sprijinul Fundaţiei pentru o societate deschisă şi Centrulului de resurse pentru comunităţile de rromi, avându-i ca autori pe Sorin Cace şi Mariea Ionescu, are în vedere comunitatea de rromi de la noi din ţară. Ea se adresează celor interesaţi să cunoască comunitatea rromilor, reprezentanţii lor oficiali şi informali, organizaţiile nonguvernamentale rroma, şi nu în ultimul rând, reprezentanţii autorităţilor centrale şi locale şi persoanele din serviciile publice (medici, profesori, poliţişti, avocaţi etc.), aşa cum subliniază şi autorii cărţii în prezentarea ei. Lucrarea este o provocare atât pentru specialişti cât şi pentru nespecialişti, la identificarea şi rezolvarea problemelor cu care se confruntă comunitatea rroma, a modalităţilor de intervenţie în această comunitate. În prima parte a cărţii sunt prezentate perspectivele de abordare ale aspectelor legate de „dinamica politicilor în domeniu” realizate de finanţatorii pentru programele sociale al comunităţii rroma. Autorii încearcă şi reuşesc clarificarea conceptului de „practici pozitive” în domeniul comunităţilor de rromi, acestea fiind sintetizate astfel: • metode prin care se ating performanţe cu impact maxim; • mijloace, tehnici şi proceduri optime pentru rezolvarea problemelor, atingerea obiectivelor şi satisfacerea nevoilor comunităţii de rromi; • modalităţi de organizare în cadrul comunităţii de rromi; • soluţii care pot fi susţinute legal, politic, social, financiar, instituţional şi strategic; • soluţii care sunt suficient de documentate; • soluţii care pot fi împărtăşite şi utilizate de alţii, adăugându-se, de asemenea, şi • idei noi capabile să producă schimbare în plan relaţional şi organizaţional; • idei care au menirea de a produce lobby la nivelul autorităţilor locale; • modele de intervenţie care respectă o serie de criterii calitative (implicarea şi participarea cetăţenilor, agrearea eforturilor la nivel comunitar). În partea a doua a cărţii, autorii prezintă studii de caz, având ca scop schimbările care se pot face în rândul populaţiei rroma. Organizaţiile implicate în programele de dezvoltare comunitară au ca obiective: • apărarea intereselor şi drepturilor rromilor fără deosebire de sex, religie sau limbă; CALITATEA VIEŢII, XII, nr. 1-4, 2000, p. 201-202. 2 202CRISTINA MANUELA TUDOR • crearea de punţi de comunicare şi cooperare între instituţiile publice şi comunitatea de rromi; • schimbarea percepţiei şi a mentalităţii autorităţilor locale şi a celor din serviciile publice în ceea ce priveşte populaţia de rromi; • încadrarea persoanelor defavorizate în muncă; • emanciparea socială şi profesională a populaţiei de rromi; • consilierea şcolară; • alfabetizarea adolescenţilor care au depăşit vârsta şcolară (14-18 ani); • cultivarea limbii şi civilizaţiei romani; • dialog intercultural; • îmbunătăţirea colaborării cu instituţiile sociale specializate în protecţia copilului; • dezvoltarea şi susţinerea de programe educaţionale pentru copiii aflaţi în situaţii deosebite; • organizarea unor centre de educaţie şi cultură pentru copiii comunităţilor de rromi; • editarea, tipărirea şi difuzarea de cărţi, reviste şi cataloage în limba rromani; • reinserţia ocupaţională a femeilor rrome cu pregătire şcolară şi sanitară; • schimbarea atitudinii populaţiei de rromi faţă de sănătate prin încurajarea profilaxiei în cazul anumitor afecţiuni – vaccinarea; • participarea la elaborarea, implementarea şi evaluarea unor programe specifice de dezvoltare comunitară larg cuprinzătoare, realizate cu participarea colectivităţilor de rromi din diferite localităţi din România şi din alte ţări; • crearea de condiţii de îmbunătăţire a situaţiei socioeconomice, culturale, spirituale şi educative a etniei rromilor, bazate pe analiza necesităţilor, identificarea resurselor şi colaborarea cu autorităţile locale etc. Beneficiarii proiectelor organizaţiilor implicate în programele comunităţii rroma sunt: copii, elevi, familii, grupuri profesionale, persoane nevoiaşe, şomeri, studenţi rromi şi chiar nerromi. Cartea „Practici pozitive în comunităţile de rromi” constituie o sursă bogată în informaţii, fiind accesibilă, de asemenea, şi publicului larg, celor care vor să cunoască şi să aibă contact nemijlocit cu organizaţiile neguvernamentale finanţatoare ale comunităţilor de rromi, şi nu în ultimul rând, cu comunităţile rroma. 